
PRATARTIS. 


Šis vadovėlis buvo paruoštas spaudai, kada Evange- 
likų Teologijos Fakultetas dar veikė. Taigi jis yra Fa- 
kulteto darbų tesinys. Naujųjų amžių laikotarpio isto- 
rinė medžiaga taip plati ir gausi, kad trečioji dalis išėjo 
dar didesnė negu pirmosios dvi. Nors ir buvo stengtasi 
kalbamus amžius galimai trumpiau ir labiau sutrauktai 
išdėstyti, tačiau kartu ir norėta, kad šis evangelikų 
bažnyčios kūrimosi, vystymosi ir plėtimosi laikotarpio vaiz- 
das išeitų galimai aiškesnis. Lietuviai evangelikai nėra 
tiek skaitlingi ir turtingi, kad jie galėtų turėti paskirus 
vadovėlius kiekvienam reikalui: mokiniui, studentui, šŠei- 
mai. Šis vadovėlis, kaip ir anie du jau išleistieji, nori 
patenkinti galimai visus evangelikų bažnyčios reikalus: 
kunigas ar mokytojas pasirinks juose kiekvienas sau 
reikalingos ir tinkamos medžiagos, dėstydamas tikybą 
ar tai konfirmandų salėje ar tai mokykloje, studentas 
ras pagrindinių žinių bažnyčios istorijos studijoms plėsti 
ir gilinti, o šeimai jie gali tarnauti kaip pasiskaitymo 
knygos. 

Ir šį vadovėlį rašant, medžiaga imta ne iš pirminių 
šaltinių, bet pasinaudota jau esamais veikalais. Todėl 
gali atsitikti, kad vadovėlio mintys gali priminti vieno 
kito kalbamojo šaltinio mintis. Tai visai suprantama. 
Juk tiek vadovėlyje, tiek tuose veikaluose kalbama apie 
tuos pačius dalykus. 

Kiekvienam būsiu nuoširdžiai dėkingas už netikslumų 
arba esminių ir metodinių klaidų nurodymus. Šiuo 
atžvilgiu kiekvieno šventa pareiga padėti tobulinti va- 
dovėlį. 

Viešpats Dievas telaimina ši vadovėlį ir tuos, kurie 
naudosis juo. 


Prof. D. P. Jakubėnas. 


Kaunas, 
Pirmuoju adventu. 


S 1. Įžanga. 


Vidurinių amžių pabaigoje suskilusi krikščioniškoji bažny- 
čia į rytų (ortodoksų) ir vakarų (Romos katalikų) jau turėjo 
savo aiškią išorę išvaizdą ir ne mažiau aiškų vidinį turinį 
(mokslą). Jei ortodoksų bažnyčia, būdama priklausoma nuo 
valstybės, negalėjo doriniai veikti jos globoje esančių tautų, 
tai Romos katalikų bažnyčia davė tautoms tvarką, suteikė 
joms dvasios kultūros pradmenis ir įkvėpė joms visą žmoni- 
ją apimančios draugystės idėją. Tokiomis priemonėmis Ro- 
mos bažnyčia kėlė jos globojamasias tautas nuo žemesnio 
dvasinio gyvenimo prie aukštesnio, pagarbesnio ir tauresnio 
gyvenimo laipsnio. 


Nors vidurinių amžių bažnyčios nuopelnai pasaulio atžvil- 
giu žymūs, tačiau tie dvasios turtai, kuriuos jie suteikė tau- 
toms, nebuvo tikros nesuklastuotos krikščionybės išdavos. Šio- 
ji bažnyčia nedavė žmonijai ramybės su Dievu tiesioginiame 
širdies su dangaus Tėvu susiglaudime. Prie Dievo prieiti ga- 
lima tik per bažnyčią. Valios ir gyvenimo šventinimas randa- 
mas, pasiduodant bažnyčios, o ne Dievo įstatymui, tiesos rei- 
kia ieškoti ne pas Dievą, bet pas dvasininkiją, pas popiežių 
ir koncilyje,. Pasidavimas popiežiui — tai buvo paskutinis vi- 
durinių amžių ir dabarties Romos bažnyčios žodis, pasidavi- 
mas žmogui, kurs tvirtina esąs neklaidingas Dievo vietinin- 
kas, nuo kurio priklauso dangus ir pragaras, bažnyčia ir vals- 
tybė. ko 

Prieš tokį išdidumą protestavo viduriniai amžiai apskritai, 
o rytų (ortodoksų) šalia Romos bažnyčios atsiradimas buvo 
nuolatinis protestas prieš tokį popiežiaus teisės savinimąsi 
būti visos bažnyčios viešpačiu. Kadangi vidurinių amžių baž- 

nyčia buvo pakrikusi viršūnėse ir nariuose, kaip ilgainiui bū- 
tų galėjęs išsilaikyti toks pasisavintas autoritetas? Be Dievo 
žmogus negali gyventi. Kadangi bažnyčia nevedė prie Dievo, 
tai reikėjo jo ieškoti kur nors kitur, 

Jau senovės bažnyčioje netrūko vyrų, kurie nors ieškojo 
tiesiogės su Dievu draugystės ir, kiek jie sugebėjo, nurodė ją 
išganymo ištroškusioms sieloms. Per visą senovės bažnyčią 
tęsiasi kryptis, kuri vidurinių amžių mistikoje atsiekė aukš- 
čiausį laipsnį ir kuri ypačiai buvo susirūpinusi tuo, kaip pas- 
kiras tikintis gali rasti Dievą ir įgyti išganymą. Mistikos teo- 
logija vis aiškiau rodė asmenišką tikėjimą Kristuje apreikš- 
tuoju Dievu. Jei bažnyčios reforma turėjo prasidėti iš šito 
tikėjimo, tai iš Rašto reikėjo įrodyti reformacijos pateisinimą; 
tai padarė Valdo sekėjai, Viklifas, Husas. Bažnyčios autori- 
tetui jie priešpastatė Šventojo Rašto autoritetą Mokyti 
suprasti Šventąjį Raštą buvo kylančio humanizmo uždavinys, 


Ko iki šiol taip dažnai veltui laukė ir ko siekė, vis tai ta- 
po tikrove tokiuo būdu, apie kokį niekas ir manyti nemanė. 
Ne moksliško prašvietimo pagalba, nors ir pastarasis veikė, 
ne kovoje su popiežyste, nors jos išdidus savinimasis ir pa- 
krikimas daug prisidėjo, reformacija išėjo iš liaudies tarpo, 
iš baimės maldingosios širdies, lturi iš pradžių gerame ir pa- 
klusniame tikėjime ėjo bažnyčios peršamuoju keliu. Refor- 
macija vystėsi, nepaperkamajai sąžinei liudijant; vis aiškiau 
pažintos Evangelijos šviesoje tikintieji suprato paties žmo- 
gaus nupelnyto teisumo ir šventumo menkumą ir niekingu- 
mą. Pagaliau bažnyčios reforma stojo ant tvirto pagrindo, 
kai apsunkinta sąžinė rado ramybę Dievo malonėje, kuri ne- 
atstumia nuodėmininko, nepaisant jo nuodėmingumo.  Besi- 
remdama dievišku įgaliojimu, bažnyčia tvirtino, kad ji žmo- 
nių pagalba duodanti išganymą, ir aiškino, kad jos priemo- 
nės vedančios kiekvieną prie asmeniško teisumo, kurs galįs 
išsilaikyti prieš Dievą. Iš pradžių Liuteras pritarė bažnyčios 
mokslui ir kantriai vykdė visus jos reikalavimus, tačiau jaus- 
damas būtiną prieš Dievą teisumo trūkumą, neturėjo ramybės 
ir buvo visai nusiminęs. Bet kai pagaliau ramybės savo sielai 
troškulyje pasekė Švento Rašto vadovavimą ir nežvelgda- 
mas į visus žemiškus laiduojimus, o prisidengęs Evangelijos 

pažadėjimais išdrįso paklusniame tikėjime pasiduoti pačiam 
Viešpačiui Dievui, tada buvo jame idiegti reformacijos diegai, 
pačiam Liuteriui visai to nejuntant ir visai nematant ruošti 
ir bet kokią bažnyčios reformą. Ir kai vėliau prieš savo ncrą 
jis buvo itrauktas į vis didėjančią ir besiplečiančią kovą, 
Liuteras nebuvo kitaip nusiteikęs kaip kad jis gina tikėjime 
pagautą išganymo turtą nuo iš senų laikų bažnyčios skelbia- 
mos tiesos nutolusios pažiūros. Todėl palyginti nedidelės 
reikšmės teikė išorei reformai, peikė pasauliškos jėgos taiky- 
mą Evangelijos vardan ir skelbė pagrindinį dėsnį Evangelijos 
dėliai: noriai atsisakyti nuo viso, nes niekas negali išplėšti to 
vieno daikto, nuo kurio visa pareina. Todėl, kai jis suprato, 
hierarkinės bažnyčios su Evangelija nesuderinamumą ir rim- 
tai žengė prie reformos, iš to, kas šimtmečių eigoje buvo su- 
sidėję, jis šalino tik tai, kas priešinosi pagrindinėms Evange- 
lijos mintims. 


I. BAŽNYČIA REFORMACIJOS IR ANTIREFORMA- 
CIJOS LAIKAIS. 


$ 2. Liutero brendimas iki 1517. 


1. Martynas Liuteras buvo valstiečio ūkininko sū- 
nus. Jis gimė lapkričio 10 d. 1488 m. Eislebene. Jo tė- 
vai buvo prisirašę prie Moehros kaimo Tueringijoje. Liu- 
tero tėvas Jonas 1483 metais jau nebegyveno Moehros 
kaime; šeimos nuosavybė buvo perėjusi broliui; todėl 
Jonas Liuteras trumpam laikui apsigyveno Eislebene, 
kur dirbo kalnų kasyklose. Čia naujagimis jau kitą po 
užgimimo dieną buvo pakrikštytas ir pagal tos dienos 
šventąjį jam buvo duotas Martyno vardas. Išgyvenęs 
Eislebene pusę metų, Jonas Liuteras persikraustė i 
Mansfeldą. Griežtoje tėvų drausmėje, varge ir trūku- 
muose augo Liuteras. Nepaisant pastarosios aplinky- 
bės, per tėvo didelį pasišventimą ir pasiaukojimą gavo, 
palyginti, gerą išauklėjimą ir išlavinimą. Iš pradžių jis 
lankė mokyklą Mansfelde; nuo 14 metų mokėsi vienuo- 
lyno mokykloje Magdeburge. Po vienerių metų jis jau 
"buvo Eisenache, kur jo giminaičiai galėjo jį šelpti. Ei- 
nant ano laiko papročiu, jis pelnė sau pragyvenimui 
tuo, kad su kitais vaikais lankė šeimų namus ir giedo- 
jo dvasiškas giesmes; už tai gyventojai paprastai ką 
nors duodavo. 

Medžiaginė Liutero būklė pagerėjo nuo to laiko, kaip Ka- 
tarina Kotta, turtingo pirklio žmona, kuriai labai patiko varg- 
šo vaikino giedojimas, paėmė jį į savo namus ir davė jam visą 
išlaikymą; nuo to laiko Liuteras galėjo nekliūdomas sėkmin- 
gai mokytis: lavintis jam buvo tuo geriau, kad čia darbavosi 
geri mokytojai. 


Liutero tėvas buvo griežtas, net žiaurus; dėl per didelio 
griežtumo jaunas Martynas vieną kartą užsirūstino ant tėvo 
ir vengė jo; tėvas turėjo prisimalonėti jį. Ir motina, nepaisant 
didelės, karštos meilės sūnui, vieną kartą kruvinai išplakė jį. 
Ir mokykloje, ypačiai Mansfelde, viešpatavo didelis žiauru- 
mas. Vieną dieną vien iki pietų buvo 15 kartų mušamas, nors 
Liuteras nebuvo padaręs nieko ypatingai baustino. 


2. Baigęs mokyklą Eisenache, 1501 metais Liuteras 
įstojo Erfurto universitetan, kad vykdydamas tėvo 
ypatišką norą eitų teisių mokslus. Medžiaginė tėvo pa- 
dėtis buvo tiek pagerėjusi, kad savo sūnui studėntui 
galėjo duoti gerą išlaikymą. Jaunas studentas stengėsi 
visų pirmą įgyti bendrą išsilavinimą; greitai ir su pa- 
sižymėjimu jis gavo paprastuosius, žemesniuosius aka- 
deminius: bakalauro ir filosofijos magistro laipsnius. 


Iki savo 20 gyvenimo metų jis dar nebuvo matęs Biblijos; 
jau studentu būdamas, jis dar nežinojo, kad Biblijoje  tilpsta 
daugiau negu kiekvieną sekmadienį ir šventadienį skaitomos. 
Evangelijos ir laiškai. Pirmą sykį jis pamatė visą Bibliją I0- 
tynų kalba universiteto bibliotekoje. Bevartydamas ją ir be- 
skaitydamas pasakojimą apie Hanną ir Samuelį, rado daug 
daugiau negu jis iš Biblijos žinojo, Jis labai pageidavo kuo- 
met nors turėti visą Bibliją, bet, kolkas dar nestudijavo jos. 
Jis dar buvo ištikimas katalikų bažnyčios sūnus kaip visas 
miestas ir universitetas. 


83. 1505 metais Liuteras užbaigė bendro pobūdžio stu- 
dijas ir pradėjo eiti teisių mokslus. Tačiau visai netikė- 
tai įvyko labai rekšmingas Liutero gyvenimo pasikei- 

timas; vasarą 1505 metais jis įstojo augustininkų vie- 
nuolynan Erfurte. 


Tam tikras įvykis paragino Liuterą padaryti tokį rimtą 
žingsnį — tapti vienuoliu. Grįžtant iš Mamfeldo, netoli Erfurto 
užėjo baisi audra; netoli jo trenkė žaibas. Baimės apimtas jis 
ir pasižadėjo tapti vienuoliu; praslinkus dviem savaitėm, jis 
ištikimai ištesėjo savo pažadą; vieną dieną anksčiau jis atsi- 
sveikino su savo draugais. Be to, vienuolynan stoti žadino jį 
netikėta vieno jo draugo mirtis. 

Bet nevien įžadas paragino jį stoti vienuolynan. Nors Liu- 
teras šiaip buvo džiūgios nuotaikos žmogus, tačiau pats sau 
jis statė griežtus, nepermaldaujamus reikalavimus. Nepaliau- 
damas kankino jį klausimas: „kada pagaliau tu tapsi pamal- 
dus, kad turėtumei maloningajį Dievą“. 

Vienuolyne paklusniai ir sąžiningai vykdė visus askezės, 


pasninkų, maldų ir kankinimųsi reikalavimus. „Jei kuomet 
nors koks vienuolis pateko dangun per savo vienuoliškumą, 
tai ir aš norėjau patekti ten“ — taip jis kalbėjo apie save 


Bet savo sielai ramybės nerado. Jam grėsė pavojus dvasiškai 
ir kūniškai pakrikti. Bailus nusiminimas sielos išganymo dė- 
liai vargino jį; ištisas dienas ir naktis jis išbūdavė užsirakinęs 
savo kambarėlyje, pramanydamas įvairius kankinimus. Liute- 
rui esant tokiame stovyje, vienas vienuolis augustininkas ra- 
mino jį laišku romėnams (Rom. 3, 23 ir t.) ir išpažinties žo- 
džiais: „aš tikiu nuodėmių atleidimą“. Jį paguodė, pastiprino 
ir nuramino jo dvasios vadovo, augustininkų provincijolo Jo- 
no Staupitc'o tėviški pamokymai: „kelias į tikrą atgailą esąs 
tikėjime Kristumi, Dievo teisingumas nėsąs be meilės“; be to, 
jam padėjo ir įsigilinimas į Šv. Raštą, kurį Staupitcas dova- 
nojo jam. „Aš pradžiūgau, sako Liuteras, nes aš išmokau ir 
pamačiau, kad Dievo teisingumas yra jo gailestingumas, dėl 
kurio jis laiko mus teisiais; aš suderinau teisingumą su teisi- 
nimu ir nusiraminau“. Taip jis išgyveno evangeliškojo mokslo 
tiesą. Tačiau reikia pažymėti, kad tik vėliau, po ilgų vidiniu 
kovojimų ir nuolatinių Šv. Rašto studijų jis įgijo tikrą pagrin- 
dinio Biblijos dėsnio pažintį: „kad Dievui tinkamą teisumą 
negalima įgyti darbais, bet kad jis Dievo priskaitomas per 
tikrą širdies atgailą prasimušusiam tikėjimui Kristaus nuopel- 

nu, tam tikėjimui, kurs reiškia savo gyvumą gerais darbais, 

plūstančiais iš to tikėjimo. Ir taip pagrindinis reformacijos 

dėsnis išaugo širdies kovojime sielos išganymo dėliai, 

4. Reformacijos mintys pas Liuterą užbaigė bręsti 
naujame pašaukime. Rūpestingomis Staupitco pastan- 
gomis Liuteras tapo pakviestas į Vittenbergo universi- 
tetą filosofijai dėstyti. Čia jis turėjo progos įsigilinii 
į scholastikos mokslą. Be to, jo teologines žinias išplėtė 
Šventojo Rašto, ypačiai Pauliaus laiškų, Augustino ir 
Taulerio veikalų studijos. Tolesniam jo vystymuisi di- 
delės reikšmės turėjo jo kelionė į Romą, kurią atliko 
1511 metais savo ordino reikalais. Romoje savo akimis 
matė ištvirkimą ir Dievą įžeidžiantį lengvapėdiškumą, 
koks viešpatavo tuo laiku papos rūmuose. Su kitu or- 
dino broliu Liuteras keliavo į Romą pėsčias, rasdamas 
prieglaudą ir maistą vienuolynuose pakelyje. 

Pamatęs Romos miestą, Liuteras perpuolė ant kelių ir, pa- 
kėlęs rankas į dangų, sušuko: „būk pasveikinta, šventoji Ro- 
mal“. Laisvą nuo reikalų laiką Liuteras sunaudojo belankyda- 
mas šventąsias krikščionijai vietas, kur maldomis ir mišių 
skaitymais galima buvo įgyti tiek malonių kaip šiaip niekur 
kitur. Taip jis aplankė ir tą koplyčią, kuriai buvo pristatyti 
tariamieji šventieji laiptai, kurie kadaise buvę prie Piloto 
teismo rūmų Jeruzalėje ir kuriais žengęs Išganytojas; kas 28 
tų laiptų pastoliais keliaklupščias užlipa, tas gauna 252 atlai- 
dų metus. Liuterui buvo beveik gaila, kad jo tėvai tebebuvo 
gyvi; kaip lengvai čia Romoje skaitydamas mišias prie tam 
tikrų altorių būtų galėjęs išgelbėti juos iš skaistyklos! Tačiau 
visur Liuterui nuolatai skambėjo pranašo Habakuko žodžiai 
(2, 4): „teisusis bus gyvas savo tikėjimu“, 
Tiek tarp krikščionių, tiek tarp aukštosios ir žemosios dvasi- 
ninkijos Liuteras pastebėjo didžiausį papročių pakrikimą. Pa- 
maldos buvo atliekamos su begėdišku paviršingumu, Liuteras 
girdėjo dvasininkus tarp savęs kalbant, kaip jie šv. Vakarie- 
nės įsteigimo žodžių vietoje taip sakydavę: „duona esi, duo- 
na ir liksi, vynas esi, vynas ir liksi“, 

5. Išbuvęs Romoje apie 4 savaites, Liuteras sugrįžo 
1512 m. į Vittenbergą; Staupitco prikalbamas jis įgijo 
tais pačiais metais teologijos daktaro laipsnį. Išlaidas 
universitetui už nepasiturintį vienuolį padengė Sakso- 
nijos kurfuerstas Friedrichas Išmintingasis.  Neatsi- 
žvelgdamas į to laiko paprotį, Liuteras kaip universi- 
teto profesorius pradėjo dabar savotišką dėstymo bū- 
dą: jis aiškino išimtinai Šventąjį Raštą (psalmes, laiš- 
kus romėnams, galatėnams, hebraijams ir laišką Titui). 
Tuo jis sukėlė priešingumą kitų profesorių tarpe, ku- 
rie apie Bibliją mažai arba visai neskaitė; kaikurie jų 
apie Bibliją dažnai nieko ir nežinojo; jie aiškino di- 
džiuosius vidurinių amžių bažnyčios mokytojus. 

Šalia darbo universitete Liuteras su dideliu pasišventimu 
skelbė Dievo Žodį vienuolyne ir mieste, Liutero santykiui su 
valdovo rūmais didelės reikšmės turėjo jo susidraugavimas su 
kurfuersto rūmų dvasininku ir asmens sekretorium Jurgiu 
Spalatinu, su kuriuo susiartino studentaudamas Erfurte, 

Jei Liuteras tiek savo paskaitose universitete, tiek pamoks- 
luose vienuolyne arba rūmų bažnyčioje apaštalo Pauliaus pa- 
teisinimo mokslą išvystė pirminėje prasmėje, pralenkdamas ir 
Augustiną, tuo jis visai nemanė kaip nors priešintis to laiko 
bažnyčiai, Jis nėkiek neabejojo, kad kiekvienas turi išpažinti 
nuodėmes prie kunigo ausies, gauti iš jo išrišimą ir vykdyti 
bažnyčios skiriamus atgailavimo veiksmus. Nėkiek nebuvo su- 
trenktas jo tikėjimas, kad tiek popiežystė, tiek dvasininkija 
apskritai yra dieviškos kilmės ir kad popiežiaus vadovaujama 
bažnyčia neklaidinga. Tik prekiavimo atlaidais išsišokimai iš- 
žadino Liuterą griežtai pasipriešinimo kovai. 


$ 3. Liutero tezės ir ginčas atlaidų dėliai. 


1. Ištaigingumą ir puošnumą mylįs popiežius Julijus 
II (1503—13) buvo paskelbęs jubilėjaus atlaidus; pel- 
nas iš jų turėjo būti sunaudotas šv. Petro bažnyčios 


16 


Romoje statybai. Popiežius Leonas X (1513—21) pre- 
kybą atlaidais didesnėje Vokietijos dalyje išnuomavo 
Mainco ir Magdeburgo arkivyskupui Albertui. Pasta- 
rasis išsipirkdamas palliumą*) buvo įklimpęs į dideles 
skolas. Arkivyskupas iš savo pusės pastatė agentą do- 
mininkonaą Joną Tetcelį prekybai atlaidais vesti. Su 
skaitlinga palydovybe Tetcelis keliavo iš vienos vietos 
į kitą ir su negirdėtu įžūlumu piršo savo prekę. Tetce- 
lis atvyko į Jueterbogkaą netoli Vittenbergo. Pirkėjų bū- 
riai subėgo į Jueterbogką. Klausydamas išpažinties, Liu- 
teras pažino pragaištingą atlaidų pardavinėjimo  pa- 
protį. Pakartotinai pamoksluose jis aiškino, kaip nei- 
giamai veikia atlaidai atgailą. Veltui jis rašė laiškus 
kaikuriems vyskupams, siūlydamas sustabdyti tokią ža- 
lingą prekybą atlaidais. 


Buvo aiškinama, kad taip vadinamais visuoti- 
niais atlaidais atleidžiamos visos iki atlaidų įgijimo 
valandos nuodėmėmis nupelnytos laikinos bausmės; žmogui 
nebereikėsią kentėti skaistykloje už tokias nuodėmes, bet tą 
valandą numiręs tuojau pateksiąs dangun. Dalini atlaidai, 
pavyzdžiui 40 dienų, teikė tiek atgailavimo darbų, kiek per tą 
laiką buvo galima daryti, ir atleido tiek laikinų bausmių už 
nuodėmes, kiek tais darbais buvo galima nupelnyti. Dalinius 
atlaidus galėjo paskelbti ir vyskupai, o visuotinius tik popie- 
žus. Asmeniniais atlaidais vadinami tie atlaidai, 
kurie buvo teikiami paskiriems asmenims arba tam tikriems 
sambūriams (ordinams, brolijoms, draugijoms); vietiniai atlai- 
dai buvo skelbiami tam tikroms vietoms (bažnyčioms, paveiks- 
lams, altoriams); daiktinius atlaidus galima buvo įgyti, varto- 
jant pašventintus daiktus (rožančius, krucifiksus, medalius). 
Ir kalbant tam tikras maldas galima buvo gauti atlaidus. Reikš- 
damas pamaldumą katalikas taip pat gali nusipelnyti atlai- 


*) Plati apykaklė, išausta iš baltų vilnų ir išpuošta juodais kry- 
žiais; tai aukštojo dvasininko ženklas. 

dus. Visuotinius atlaidus popiežiai skelbdavo už dalyvavimą 
„šventuose karuose“ (prieš turkus, atskalūnus). 

Bet tokiuos atlaidus galima buvo nusipelnyti ir tam tik- 
rais veiksmais — maldomis, duoklėmis, kelionėmis į šventas 
vietas. Liutero laikais pinigai buvo reikalingi šv. Petro Ro- 
moje bažnyčios statybai ir kryžiaus karui prieš turkus. Nuo 
laikinosios bausmės už kiekvieną ir sunkiausią nuodėmę tur- 
tingasis galėjo išsipirkti už pinigus; vargdienis, kurs pinigų 
neturėjo, patekdavo skaistyklon ir tenai turėjo atkentėti už 
nuodėmes, 

Jei toks prekiautojas artindavosi prie kurio nors miesto, 
gyventojai iškilmingai pasitikdavo jį ir įlydėdavo į bažnyčią. 
Prasidėdavo pamoksluose atlaidų kilnumo ir reikalingumo aiš- 
kinimas. Paskui jau vykdavo prekyba. Žmonės paskubomis 
pirkdavo atlaidus už mažas ir dideles nuodėmes, nevien tik 
sau, bet ir mirusiems, artimiesiems asmenims, norėdami grei- 
čiau išvaduoti juos iš skaistyklos ugnies. Prekyba dažniausiai 
sekėsi labai gerai. Kas būtų nenorėjęs taip tikrai ir taip leng- 
viai patekti dangun! Vienas bajoras iš Brandenburgijos nusi- 
pirkęs už 30 dukatų (virš 600 litų) būsimoms nuodėmėms at- 
leisti, o paskui atėmęs iš Tetcelio geležinę kraitę su visais 
pinigais. Vokietijoje ir kaimyniniuose kraštuose Tetcelis su- 
rinko dideles pinigų sumas, kurios papildė popiežiaus kasą ir 
ilgoką laiką lygino jo išlaidas. Nuo Liutero laikų popiežiai 
nebeišdrįso senuoju būdu pardavinėti atlaidus. Tačiau kata- 
likų bažnyčia ir dabar tebeteikia atlaidus. Kurios nors bažny- 
čios atlaidai sutraukia tūkstančius maldingųjų. Tiesą, dabar 
nereikalaujama mokesčio už atlaidus, bet už atlaidų privile- 
gijų suteikimą, kurį popiežius duoda ir šiandien, jis gauna ne- 
mažas sumas raštinės mokesčio. Platus vadovėlis pamoko ka- 
talikų dvasininką apie teisėtus atlaidus ir jų įgijimo būdą. 

2. Patyręs, kaip prekyba atlaidais žalingai ir neigia- 
mai veikia krikščioniškąjį gyvenimą, visų šventųjų 
šventės išvakarėse spalių 31 d. 1517 metais Liuteras 
primušė, prisilaikydamas to laiko papročio 95 tezes') 
prie Vittenbergo pilies ir universiteto bažnyčios durų. 


LŽ 
*, Sakinys, kurs iššaukia ginčus, kurs reikalingas įrodymo. 

Pokiuo savo žygiu Liuteras norėjo iššaukti viešą dis- 
putą, viešą nuomonių pasikeitimą prekybos atlaidais 
klausimu. Pačioje esmėje Liuteras visai neatmetė atlai- 
dų; jis tik grąžino jiems pirminę reikšmę kaip popie- 
žiaus nuo bažnytinių baudų atleidimą, o kaltes 
atleidžia vien tik Dievas. Liuteras atmeta scholastikos 
laikais išvystytą atlaidų praplėtimą ir ant baudų skais- 
tyklos ugnyje ir tvirtina, kad tikrai atgailaująs gali 
laukti visiško baudos ir kaltės atleidimo ir be atlaidų, 
kurie todėl esą visai nereikalingi. Dar tą pačią dieną 
Liuteras persiuntė tezes arkivyskupui Albertui su lydi- 
mu raštu, kuriame jis nuolankiai, bet labai primygti- 
nai prašė sustabdyti papiktinimą sukeliantį prekiauto- 
jų atlaidais veikimą. 
Kaikurios svarbesniųjų Liutero tezių: 1. Mūsų Viešpats ir 
Mokytojas Jėzus, kalbėdamas: „darykite atgailą“, nori, kad 
visas tikinčiųjų gyvenimas būtų atgaila. 2. Žodžio „atgaila“ 
negalima suprasti kaip atgailos sakramento t. y. kaip išpažin- 
ties ir patenkinimo, kuriuos vykdo ir uždeda dvasininkas. 3. 
Atgaila taip pat nėra vien vidinė atgaila, kuri neturi jokios 
"reikšmės, jei ji išoriai nenaikina ir kūno geidulių. 5. Popic- 
žius nenori ir negali atleisti baudų, išskyrus tas, kurias jis už- 
deda savo nuožiūra arba pagal kanonų reikalavimus. 6. Po- 
piežius negali atleisti jokios kitos kaltės; jis gali tik paskelbti 
ir patvirtinti, ji esanti Dievo atleista. 11. Piktžolė, kuri kano- 
nines baudas pakeičia kančiomis skaistyklos ugnyje, tapo pa- 
sėta vyskupams bemiegant. 27. Žmogiškus daiktus skelbia tie, 
kurie sako: „kaip tik pinigai suskamba dėžėje, siela iššoka į 
dangų. 36. Kiekvienas krikščionis, kurs jaučia tikrą susikrim- 
timą ir atgailauja savo nuodėmių dėliai, gauna atleidimą nuo 
kančių ir kaltybės ir be popiežiaus atlaidų. 62. Tinkamas, tik- 
ras bažnyčios turtas yra švenčiausia Dievo skaistybės ir ma- 
lonės Evangelija. 
3. Žaibo greitumu Liutero tėzės prasiplatino po visus 
Europos kraštus, po dviejų nuo paskelbimo savaičių jau 

skaitė jas ir Jeruzalėje. Liuteras palydėjo jas su „pa- 
mokslu apie atlaidus ir malonę“. Tezės susilaukė nepa- 
prasto patenkinimo ir pritarimo. Popiežiaus šalininkai 
buvo priversti gintis. Tetcelis viešai sudegino tėzes ir 
prof. Vimpinos padedamas parašė priešingas tėzes, ku- 
ziose labai mitriai ir gudriai gynė Liuterio paneigta 
atlaidų išplėtimą, nurodant pagal Tomo Akviniečio 
mokslą į popiežiaus neribotą dvasišką galios tobulumą 
ir neklaidingumą. Daug svaresnis ir įžymesnis už Te- 
teelį buvo Liuterui priešininkas Jonas Ekas, Ingolštadto 
universiteto profesorius, garsiausias to laiko teologas. 
Pastarasis parašė niekinančiame išdidume raštą „obe- 
lisci“ apie Liutero tėzes. Į tai Liuteras atsiliepė raštu 
„resolutiones“, kuriame aiškino savo tezių turinį. Ši- 
tuos paaiškinimus pašventė pačiam popiežiui ir per- 
siuntė jam su lydimu raštu, pilnu nuolankumo ir pa- 
klusnystės, bet buvo įterpta ir pastaba, kad atšaukti 
jis nieko negalįs. 


$ 4. Ginčas dėl tezių ir derybos su Liuteriu. 


Popiežius Leonas X, išgirdęs apie Liutero tezes, ma- 
nė, tai esą ne kas kita, kaip įvairių ordinų pavydo rie- 
tenos pelno nuo atlaidų dėliai, o brolį Martyną laikė 
„Skaisčios dvasios“ vyru. Kai pagaliau Liutero tezės 
visur sukėlė tokį didelį susidomėjimą, kad popiežius 
matė reikalo paskirti teismą tam atskalūnui teisti ir 
pareikalavo, kad 60 dienų laiko tarpe atvyktų į Romą 
pasiteisinti. Bet kadangi Saksonijos kurfuerstas, Liute- 
+0 globėjas, ir Vittenbergo universitetas norėjo, kad 
Liutero reikalas būtų sprendžiamas Vokietijoje, popie- 
žius įgaliojo savo legatą kardinolą Tomą Kajetoną pra- 
šalinti tą nesusipratimą. Liuteras buvo pakviestas į 

Augsburgą spalių mėnesyje 1518 m. Jis atvyko, norė- 
damas būti pamokytas, jei jis klysta; savo pasiaiški- 
nimuose jis rėmėsi vien Biblija. Tačiau Kajetonas ne- 
norėjo klausytis jo išvedžiojimų: pareikalavo tuojau 
atšaukti ir atstūmė nuo savęs „tą bestiją su giliomis 
akimis ir keistais mąstymais galvoje“. Liuteras dar 
kartą prašė išklausyti jį ir įvairių universitetų nuo- 
mones. Bet Kajėtonas liko prie savo reikalavimo ir 
grūmojo, jei Liuteras neatšauktų, ekskomunikuoti jį, o 
ant jo buveinės sviesti interdiktą. Liuteras nebegalėjo 
laukti ko nors gero iš Romos. Todėl jis apeliavo „nuc 
blogai informuoto popiežiaus į geriau informuotiną po- 
piežių“ ir, be to, parašė apeliaciją į visuotinį  koncilį. 
Dėl nepasisekusių su Liuteru derybų Romoje kaltino 
Kajetono užsispyrimą, išleido bulą, kurioje tiksliau api- 
būdino mokslą apie atlaidus ir apgynė juos nuo išnau- 
dojimo piktam. Be to, jis pasiuntė savo labai lankstų 
ir mitrų kamergerį Karolį Milticą kaip Saksonijos nun- 
cijų įteikti kurfuerstui garbės dovaną — pašventintą 
aukso rožę ir geruoju užbaigti Liutero ginčą. Abu su- 
sitiko Altenburge. Išpeikęs Tetcelį už jo per didelį 
triukšmingumą, paveikė Liuterą „ramybės bažnyčioje 
dėliai“ pažadėti tylėti, jei jo priešai tylėtų. Atsisvei- 
kindamas Milticas pabučiavo Liuterą. 

Kovo 3 d. 1519 metais Liuteras parašė popiežiui raš- 
tą, kurs ir buvo pilnas giliausio asmeniško nuolankumo, 
bet ramiai pareikšdamas, kad jis ir manyti nemano 
atšaukti ką nors iš savo mokslo. 


$ 5. Lipcigo disputacija. Melanchthonas. 


1. Liutero priešai netylėjo. Dr. Jonas Ekas iš In- 
golštadto, didelis scholastikos mėgėjas, ginčo raštais 

susikivirčijo su Andriejum Bodenšteinu iš Karlštadto, 
Vittenbergo profesorium ir pamokslininku. Pats Liute- 
ras pasiūlė ginčytiną klausimą išspręsti disputacijos 
pagalba. Pastaroji įvyko Leipcige 1519 metais. Per 
aštuonias dienas Ekas disputavo su Bodenšteinu-Karš- 
tadtu apie malonę ir laisvą valią ir gynė su vyruojančiu 
mitrumu, drąsumu ir mokslingumu Romos pažiūras; 
tuo tarpu Karlštadtas kaip griežto augustinizmo atsto- 
vas kalbėjo apie žmogaus laisvos valios santykį į Die- 
vo malonės veikimą. Liepos 4 d. 1519 m. į kovos vietą 
išėjo Liuteras. Jie ginčijosi apie atgailą, atlaidus, skais- 
tyklos ugnį ir popiežiaus primatą. Liuteras tvirtino, 
popiežystė nėsantis dieviškas, bet žmogiškas įsteigi- 
mas, kurs nėsąs nei visur nei visais laikais ir be jo- 
kios žalos bažnyčiai galima esą apsieiti ir be popiežys- 
tės; popiežystė ir ciesorystė esančios, visai nereikalau- 
jant Šventam Raštui; nepaisant to reikią abiejų klau- 
syti. Graikai ir husitai esą krikščionys ir neklausyda- 
mi ir nepripažindami popiežiaus. Teisingai Ekas paste- 
bėjo, kad Liuteras pasipriešinęs Konstancijos konciliui, 
kurs pasmerkęs tokį mokslą.  Sunkia širdimi, tačiau 
brangindamas tiesą, Liuteras neatsisakė nuo pažiūros, 
kad ir koncilis gali klysti ir kad Konstancijos koncilis 
husitų atžvilgiu suklydęs. Išoriai atrodė, kad Ekas nu- 
galėjo Liuterą; jis privertė Liuterą pareikšti tvirtini- 
mų, kurie jam pačiam buvo nauji, ir prie kurių jis tu- 
rėjo prisipažinti, kadangi jis laikė juos teisingais, nors 
jis ir suprato, kad tokiomis pažiūromis jis išsižada nuo 
katalikų tikėjimo. 

Draugų garbinamas ir džiūgaudamas, Liuterą nuga- 
lėjęs, Ekas išvyko į Romą, idant paskubintų iškelti by- 
14 prieš Liuterą. Leipcigo disputacijos pasekmės buvo 

tos, kad Liutero viešas pasirodymas padarė didelio įs- 
pūdžio tiek tarp mokslininkų, tiek. tarp lajikų. Didelius 
klausytojų būrius Liuteras traukė nuo to laiko į Vitten- 
bergą. 

Liutero pusėn perėjo vokiečių laisvesniųjų pažiūrų huma- 
nistai. Savo pilnais karčios pašaipos raštais jie padėjo Liute- 
rui kovoti Ekskomunikacija grūmojamąjį kaikurie jų kvietė 
pas save į savo pilis ir buvo pasiryžę ginklais ginti Liuterą 
nuo priešų, Žymesnių Liutero draugų tarpe tenka suminėti 
Pirkheimerį, Ulriką iš Hutteno ir Praną iš Sikengeno. 


2. Nuo Leipcigo disputacijos Liutero šalininkų skai- 
čius auga ne dienomis, bet valandomis. Be humanistų 
prisidėjo prie jo daugiausiai miestų gyventojai ir didelė 
bajorijos dalis. Dar prieš Leipcigo disputaciją Liuteras 
buvo susidraugavęs su Pilypų Melanchthonu (Švarcer- 
dtu) (1497—1560); kaip Liutero palydovas jis jau 
viešai veikė Leipcigo disputacijoje. Melanchthonas gi- 
mė vasario 16 d. 1497 m. Bretten'e Pfalee. Jo dėdė hu- 
manistas Reuchlinas padėjo jam eiti mokslus. Jis stu- 
dijavc Heidelbergo ir "Tuebingeno universitetuose. 16 
metų būdamas, jis išleido graikų kalbos gramatiką. Pa- 
tariant Reuchlinui, Melanchthonas, tik sulaukęs 21 metų 
jaunuolis, buvo pakviestas į Vittenbergą graikų kalbos 
profesorium. Vittenberge susidraugavo su Liuteru. Tai 
buvo Dievo palaima, kad šalia pilno drąsaus tikėjimo 
Liutero darbštumo prie reformacijos darbo prisidėjo 
mokslingojo Melanchthono švelnumas ir romumas. Abie- 
jų bendravimas buvo būtinas reformacijos raidai. 

Pirmoje vietoje Melanchthonas buvo humanistas ir moksli- 
ninkas; Melanchthonas priėmė Evangeliją, kadangi įsitikino 
jos tiesą, tuotarpu Liuteras buvo labiau valios ir nuotaikos 


vyras. Liuteras ir Melanchthonas geriausiai papildė vienas 
kitą, Melanchthonas buvo dogmatikas ir reformacijos politi- 

kas. Jo 1525 metais išleistas veikalas „loci communes“ yra 
pirmoji evangeliškoji dogmatika; savo mokslingumu, skaitlin- 
gais vadovėliais ir savo patarimų rimtumu, steigiant ir tvar- 
kant mokyklas, jis įgijo garbės vardą „praeceptor Germaniae“ 
(Vokietijos mokytojas); jokie svarbesni evangelikų pasitarimai 
neįvyko be romaus ir kuklaus Melanchthono bendradarbiavi- 
mo. Visuose reformaciją liečiančiuose įvykiuose dalyvavo ir 
Melanchthonas. 


Esant Liuterui Vartburge, Melanchthonas buvo reformaci- 
jos vadas Vittenberge, nors, tiesa, dvasios pakrikėlių atžvilgiu 
buvo per silpnas ir nerado išeities. Lankant bažnyčias Sakso- 
nijoje, Melanchthonas lydėjo Liuterą. Kaip graikų kalbos ži- 
novas jis padėjo Liuterui versti Bibliją. Augsburgo reichstage 
kaip reformacijos atstovas jis davė evangelikų bažnyčiai bent 
du išpažinties veikalus: Augsburgo konfesiją ir jos apologiją; 
Šmalkaldeno nuostatams (artikulams) per daug nuolaidus Me- 
lanchthonas prijungė „tractatus de potestate et primatu pa- 
pae"; čia jis išdėstė, kad vadovavimą bažnyčiai galima esą 
vienybės ir ramybės dėliai pripažinti popiežiui nors pagal 
žmogišką tiesą, jei tik jis sutinka leisti skelbti Evangeliją. Pa- 
sikalbėjime su Cvingliu Merburge 1529 m., su Buceriu Kas- 
selyje 1535 m. ir Vittenberge 1536 m. dalyvavo ir Melanch- 
thonas, kuris pasisakė už liuteronų su reformatais sujungimą. 
Norėdamas labiau susiartinti su reformatais naujoje Augsbur- 
go konfesijos laidoje 1540 m. jis pakeitė tą vietą, kur apibū- 
dinama šv. Vakarienės esmė. Pasitarimų Vormse 1540 m. ir 
Regensburge 1541 m. metu Melanchthonas buvo už išsilygini- 
mą su katalikais. 


6. Liutero svarbieji reformacijos raštai ir galutinis 
ryšių su Roma nutraukimas. 


I. Disputacijos Leipcige metu Liuteras patyrė, kad 


"valdančios bažnyčios atmesta jo pažinta ir išgyventa 
„evangeliškoji tiesa apie pateisinimą vien per tikėjimą. 


Bajorų ir mokslingų lajikų palaikomas tame įsitikini- 

me, kad jo pradėtas darbas labai naudingas ir reikš- 
mingas, Liuteras sumanė vykdyti bažnyčios reforma- 
ciją lajikų pagalba. Disputacijos Leipcige metu Ispani- 
jos karalius Karolis I buvo išrinktas Vokietijos cieso- 
rium kaip Karolis V (1519—1556). Liuteras ir jo skait- 
lingi šalininkai, kurie nebuvo patenkinti to laiko apys- 
tovomis, laukė iš jaunojo ciesoriaus tų apystovų page- 
rinimo. Vengdamas savo sumanytos bažnyčios refor- 
mos politinio pobūdžio ir norėdamas išlaikyti tai refov- 
mai religiniai dvasinį pobūdį, Liuteras sumanė paruošti 
savo darbui tinkamą dirvą. Tuo tikslu jis parašė bent 
tris raštus, kuriuose jis gina Evangelijos tiesą, krikš- 
čionių laisvę sąžinių verginimo atžvilgiu, kokį Roma 
daro savo įvairiais varžančiais įstatymais. Taip kilo 
trys didieji reformacijos raštai 1520 m. 


1. Vokiečių tautos krikščioniškajai bajorijai apie 
krikščioniškojo luomo pagerinimą. Šiame rašte kvie- 
čiamas ciesorius ir bajorija reformuoti bažnyti- 
nes apystovas ne smurtu, bet nuolankumu. Re- 
tormą vykdyti kliudo trys Romos šalininkų sienos: a). 
Dvasiškasis luomas iškilęs virš pa- 
sauliškojo. Todėl reikia pašalinti išdidžioji ku- 
nigų viršenybė; visi krikščionys priklauso dvasiškam 
luomui, yra tik tarnybos ir pareigų skirtumas; kiek- 
vienas tinkamai vykdomas pašaukimas yra tarnavi- 
mas Dievui ir artimo meilei, b). Vien popiežius 
galįs aiškinti Šventąjį Raštą. Kadangi 
kiekvienas krikščionis priklauso dvasiškam luomui, 
tai kiekvienas turi teisę aiškinti Bibliją pagal savo ge- 
riausią tikėjimu paremtą supratimą. c). Tik po- 
piežius galįs sušaukti koncilį. Toks 
tvirtinimas neparemtas istorijos duomenimis. Juk Ni- 

kėjos koncilį sušaukė ciesorius. Kur krikščionių apys- 
tovos reikalauja, pasauliška vyriausybė pateisinta, net 
įpareigota įsikišti. 

Koncilis turėtų tartis apie popiežiaus pasaulišką 
puošnumą, apie kardinolų skaičių ir jų turtus. Reikia 
atsisakyti mokėti popiežiui mokesčius, panaikinti baž- 
nytinius papročius, kurie laikomi „gerais darbais“, o 
ištikrųjų tai nėra kas kita kaip pinigų reikalas, kurs 
dažnai išnaudojamas piktam (kelionės į šventas vie- 
tas, vargingųjų vienuolynai, celibatas, interdiktas, 
šventės, elgetavimas). Reikalaujama pašalinti čekų 
atskilimą, įvykusį dėl Romos kaltės, ne smurtu, bet 
meilingomis  nuolaidžiomis derybomis, pasiremiant 
Šventu Raštu. Siūloma universitetų reforma, mokyk- 
ių steigimas, prabangos ir lupikavimo uždraudimas. 

2. Apie babiloniškąją bažnyčios nelaisvę. Šis raš- 
tas nukreiptas prieš septynis sakramentus ir jų pik- 
tam išnaudojimą; šiais sakramentais popiežius laiko 
bažnyčią savo vergovėje. Pripažįstami tik trys Rašte 
pagrįsti sakramentai: Krikštas. atgaila ir Vakarienė. 
Griežtai atmetamas transsubstancijos mokslas, taurės 
iš lajikų atėmimas ir aukos sąvoka mišioje. 


8. Apie krikščioniškojo žmogaus laisvę.  Krikščio- 
nis laisvas per tikėjimą, bet kaip laisvas jis meilėje 
tarnauja Viešpačiui. Tikrai laisvu daro žmogų tik Die- 
vo Žodis; neįgimtas žmogus, bet tikįs įgyja šitą tikrą 
laisvę, tačiau per tikėjimą laisvi visi be skirtumo, ku- 
nigai ir Dievo vaikai. Šitas tikėjimas, kurs savo vidu- 
jausia esme yra dėkingas atsidavimas ir meilė Die- 
vui, būtinai ragina į tikrą, nuoširdų Dievo ir artimo 
meilės įstatymų vykdymą. Trumpas šio veikalo turi- 
nys: krikščioniškas žmogus laisvas viešpats virš visų 

daiktų ir niekam nepriklauso, krikščioniškas žmogus 
visų daiktų tarnas ir priklauso kiekvienam (per meilę). 

II. Tuo tarpu Ekas išgavo iš popiežiaus ekskomuni- 
kacijos bulą „exsurge Domine“ 1520 m. vasarą. Čia 
popiežius pasmerkė 41 sakinį iš Liutero raštų, įsakė 
viešai sudeginti juos ir paskelbė Liuterui ekskomuni- 
kaciją, jei 60 dienų bėgyje neatšauks. Liutero šalinin- 
kai sutiko tą bulą su panieka, pašaipa ir rūstybe. Nie- 
derlandijoje ir Pareinyje Liutero raštai buvo sudegin- 
ti. O Liuteras paskelbė raštą: „prieš antikristo bulą“. 
Pagaliau jis pasiryžo žengti drąsiausį žingsnį. Profeso- 
viį ir studentų lydimas Liuteras gruodžio 10 d. 1520 
metais sudegino popiežiaus bulą, dekretalijas ir kano- 
ninės tesės knygas Vittenberge prie Elsterės vartų, 
tardamas žodžius (Iosua 7,25): „Kadangi tu nuliūdi- 
nai Viešpaties Šventąjį, tesuėda tave amžina ugnis“. 
Šituo žygiu Liuteras visai nutraukė ryšius su Roma ir 
atkirto bet kokį galimumą grįžti atgal. Paskui trumpa- 
me rašte: „Kodėl tapo Dr. Martyno Liutero sudegintos 
popiežiaus ir jo mokinių knygos“ paskelbė savo tokį 
žygį. 

Susidarė įtempta padėtis, visi laukė kažin ko nepa- 
prasto. Popiežius Leonas X (1518—21) laikė jau pra- 
ėjusiu terminą, kurs buvo duotas Liuterui atšaukti sa- 
vo skelbiamąjį mokslą. Todėl nauja bula: „decet Roma- 
num pontificem“ popiežius ekskomunikavo Liuterą ir 
jo šalininkus ir paskelbė interdikatą jo buveinei, 


$ 7. Reichstagas Vormse. 


1. Liuteras rado globėją Saksonijos Kurfuersto Frid- 
richo Išmintingojo asmenyje. Todėl popiežius dėjo di- 
džiausių pastangų, kad eiesorius Karolis V (1519—1556) 

suteiktų ekskomunikacijos bulai valstybės įstatymo ga- 
lią. Bet ir Friedrichas Išmintingasis rūpinosi, kad arti- 
miausiame reichstage ir Liuteras būtų išklausytas prieš 
ciesoriui darant kokiuos nors žygius jo asmens atžvil- 
giu. Po ilgų derybų tarp ciesoriaus, valstybės luomų ii 
popiežiaus legato Liuteras buvo pakviestas į Vormsą 
ir jam buvo pažadėta saugi palydovybė. Balandžio 2 d. 
Liuteras drąsiai iškeliavo į Vormsą. Visuose miestuo- 
se, per kuriuos jam teko pravažiuoti, minių minios su- 
tiko jį su didžiausiu pagarbumu; ciesoriaus palydovas 
nustebo, pamates, kokį nepaprastą vyrą jis lydi. Prie- 
šai pasitikėjo, kad Liuteras neišdrįs vykti į Vormsą ir 
todėl įvairiais būdais stengėsi įbauginti jį. Tačiau Liu- 
teras pareiškė: „jei Vormse būtų tiek velnių, kiek do- 
kalkų (čerpių) ant stogų, tai vis dėlto aš vyksiu“. Nors 
popiežiaus legatas griežtai protestavo, kad ekskomuni- 
kuotas Liuteras būtų išklausytas reichstage, balandžio 
17 dieną jam buvo skirta pasiteisinimui prieš ciesorių 
ir reichstagą. Bet jam nebuvo leista aiškintis. Iš jo bu- 
vo pareikalauta atšaukti visus raštus. Jis paprašė duo- 
ti laiką apgalvoti. Kitą dieną, balandžio 18 dieną Liu- 
teras buvo įleistas į posėdžių salę. Ekas paklausė, ar jis 
norįs ginti visų savo knygų mokslą, ar sutinkąs ką 
nors atšaukti, Liuteras atsakė kuklia, bet giliai apgal- 
vota kalba. Jis suskirstė savo knygas į tris rūšis ir pa- 
aiškino, kodėl jis nieko iš jų turinio negalįs atšaukti. 
Priminęs Jėzaus žodžius: „jei aš netiesą kalbėjau, įro- 
dyk, kad netiesa“, paprašė duoti priešingų jo įsitikini- 
mams įrodymų iš pranašų ir Evangelijų raštų. Po trum- 
po kunigaikščių tarp savęs pasikalbėjimo buvo atmes- 
tas Liutero reikalavimas duoti jį įtikinančius priešingus 
įrodymus, nes jo klaidingasis mokslas jau esąs pa- 
smerktas bažnyčios ir ypačiai Konstancijos koncilio; 

šitas trėmimas, tuo labiau nepakančiamas jis darėsi jam. Jis 
geriau norėjo „degti ant žarplėjančių žarijų, negu čia pusgy- 
viam trunyti“. Tačiau kaip tik šis priverstinis trėmimas išgelbėjo 
jį patį ir reformaciją nuo pražūties, Nepaisant tų pavojų, kurie 
grūmojo jam dėl paskelbtosios infamijos, kuri gal būtų priver- 
tusi jį pasiduoti karingojo Ulriko iš Hutteno ir jo vienaminčių 
globai; tada reformacija tikrai būtų virtusi revoliucija. Todėl 
priverstinė Vartburge buveinė buvo Liuterui ir jo pradėtam 
darbui ne vienu atžvilgiu palaiminta, Jau tai buvo didelė nau- 
da, kad išmoko skirti Liutero darbą nuo jo asmens. Būdamas 

Vartburgo vienumoje, Liuteras turėjo ramaus laiko pažvelgti 

į save ir į savo darbą. Viešojo gyvenimo sukūryje jis nebūtų 

turėjęs laiko apsvarstyti būdų ir kelių bažnyčios reformai ir 

būtų pasidavęs dvasios pakrikėlių fanatizmui, 

2. Tačiau ir Vartburge visai sudėjęs rankas be dar- 
bo Liuteras nesėdėjo. Čia parašyti ir išleisti raštai pra- 
nešė nusiminusiam pasauliui linksmą žinią, kad Liute- 
ras gyvas. Tokių raštų tarpe ypačiai paminėtina baž- 
nytinė postilė, kurią Liuteras pradėjo leisti Vartburge. 
Tai buvo pamokslų rinkinys viešose pamaldose naudo- 
tis. Ypačiai tenka pažymėti svarbiausi Liutero gyve- 
nimo, o kartu ir pagrindinį reformacijos darbą — tai 
Biblijos vertimas, kurį pradėjo Vartburge. Naujasis 
Testamentas išvydo pasaulį 1522 m. rugsėjo mėnesyje. 
Padedamas mokslingųjų draugų visos Biblijos vertima 
užbaigė 1534 metais. 

8. Liuterui esant Vartburge, jo draugai vienamin- 
čiai veikė jo dvasioje Vittenberge. Melanchthonas davė 
Liutero religinėms pažiūroms mokslišką išraišką. Be- 
aiškindamas studentams laišką x0mėnams, jis parašė 
pirmąją evangeliškąją dogmatiką: „loci communes re- 
rum theologicarum“ (1521). Karlštadtas grąžino pava- 
pijiečiams Vakarienės taurę ir savo neapgalvotai greitu 
pamaldų reformavimu paskatino minią audringiems 
smurto išsišokimams. Liutero draugai nebepajėgė su- 

valdyti riaušininkų. Liuteras nebeiškentė. Pirmomis 
gruodžio mėnesio dienomis 1521 m. jis atvyko kelioms 
dienoms į Vittenbergą. Jam išvykus, riaušės nesiliovė, 
jos dar labiau plėtėsi. Riaušininkų priešakyje stovėjo 
Karlštadtas ir augustininkas Gabrielius Cvilingas. Vi- 
sai tapo sudrumstas Vittenbergo parapijos gyvenimas, 
kai ten atvyko „pranašai“ iš Cvikauo: audėjas Mika- 
lojus Štorch'as, Morkas Štuebner'is ir Tomas Muence- 
ris. Pasiremdami tariamais tiesioginiais Dievo apreiš- 
kimais, šitie vyrai jautė save pašauktais skelbti naują, 
tobulą, Evangeliją. Dievo karalystė reikianti atvaizduo- 
ti žemiškoje skaistybėje, tam reikalinga esą pertvarky- 
ti bažnyčią ir visuomenę: visai panaikinti pamaldas 
bažnyčiose, krikštą ir dvasininkų luomą, įvesti turto 
bendrumą. Tūkstančio metų karalystė esanti jau visai 
arti. Savo mokslą jie pradėjo kūnyti, kurstydami minią 
ir naikindami bažnyčiose paveikslus. Nei kurfuerstas, 
nei Melanchthonas nebepajėgė suvaldyti suirutės. Rei- 
kėjo įrodyti, kad tokie žygiai nesuderinami su refor- 
macija, kad ji pasiryžusi negriauti, bet kurti, nenai- 
kinti, bet atstatyti pirminę tyrybę. Susirūpinimas pra- 
dėtu Vittenberge darbu Liuterui nebedavė ramybės. 
Neatsižvelgdamas į popiežiaus ekskomunikaciją ir 
valstybės infamiją, Liuteras pabėgo iš Vartburgo. Ne- 
tikėtai ir nelauktai Liuteras pasirodė Vittenberge (1522 
m.). Kasdien pamokslininkaujant savo galingų žodžiu 
Liuterui pavyko per vieną savaitę (kovo 9—16) atsta- 
tyti tvarką ir ramumą. 


Kovo 5 dieną Liuteras parašė kurfuerstui laišką, pilną drą- 
saus ir nugalinčio tikėjimo: „aš vykstu į Vittenbergą didesnėje 
globoje negu kurfuersto. Taip, aš norėčiau kurfuersto malonę 
labiau sergėti negu ji, gali mane globoti; kas daugiausiai tiki, 
tas daugiausiai čia ir sergės“. 

Karlštadtas, dvasios pakrikėlių vadas, laikinai pasi- 
traukė; Tomas Stuebneris ir Štorchas visai išvyko iš 
Vittenbergo. Tačiau Liutero darbui kilo daug pavojin- 
gesnis sąjūdis valstiečių tarpe. 


$ 9. Valstiečių karas ir jo įtaka Liuterui. 


1. Vokietijos valstiečiai buvo, apskritai įmant, ne- 
pakenčiamoje ir sunkioje padėtyje; tai tenka pasakyti 
apie valstiečius dvasininkų žemėse. Nepatenkinimas jų 
tarpe augo, nes spaudė juos sunkūs darbai ir dideli 
mokesčiai, nebuvo įstatymo saugumo. Dar prieš refor- 
maciją dažnai jie bandydavo daryti sąmokslus ir suki- 
limus savo būviui pagerinti. Kai jų tarpe paplito Liu- 
tero idėjos apie krikščioniškojo žmogaus laisvę, jie pa- 
gavo jas, savaip išaiškino ir padarė atatinkamas išva- 
das. Dabar tuo drąsiau jie reikalavo laisvės kūnui ir 
turtui. Tomas Muenceris savo fanatiškais pamokslais 
dar labiau suerzino juos, savo reikalavimuose jie jau 
nebežinojo ribų; pagaliau įsiveržė viešas, plačiai išsi- 
šakojęs, šiurpulingas sukilimas, kurio reikalavimai bu- 
vo išdėstyti dvylikoje visos valstietijos 
xeikalavimų. Tarp kitko, jie reikalavo panaikinti 
baudžiavą, teisės dvasininkus rinkti ir laisvai skelbti 
Evangeliją. 

2. Nors Liuteras smarkiai puolė esamą dvasininkų 
tvarką, tačiau tvirtai laikėsi pasauliškos valdžios ir 
skelbė, kad Evangelija išvaduoja sielą, bet ne kūną ir 
turtą. Jis atjautė nepaprastai spaudžiamų valstiečių 
vargus; ir kol reikalavimai dar nebuvo išėję iš 12 rei- 
kalavimų ribų, jis pasitikėjo Žodžio galybe valstiečių 
judėjimui suvaldyti. Ir patys valstiečiai sutiko atsisa- 

kyti nuo 12 reikalavimų, jei bus įrodyta, kad kas nors 
juose nesutinka su Dievo Žodžiu. Tomui Muenceriui 
drumsčiant ramybę tarp valstiečių Tueringijoje, Liu- 
teras perkeliavo per daug miestų, graudendamas vals- 
tiečius ramiai laikytis. Be to, Liuteras parašė 1525 m.: 
„graudenimas į ramybę Švabijos vals- 
tietijos 12 reikalavimų atžvilgiu“; šia- 
me rašte jis nurodė ribas tiek engėjams tiek engemie- 
siems ir tarė tiesos žodį jų sąžinei. Kai valstiečiai su- 
kilo ir Tueringijoje, neatsižvelgdamas į gresiantį 
gyvybei pavojų, Liuteras nuvyko tarp sukilėlių ir ban- 
dė ramiu būdu juos numalšinti. Bet kai jo pastangos 
nuėjo niekais ir kai išgirdo apie baisias skerdynes 
Veinsberge, jis išleido viešą atsišaukimą: „prieš 
žudančias ir plėšriąsias valstiečių 
gaujas“. Šiame atsišaukime Liuteras ragino vyriau- 
sybę panaudoti Dievo jai suteiktą kardą prieš sukilė- 
lius. Kurfuersto Friedricho Išmintingojo (1486—1525) 
įpėdinis jo brolis Jonas Patvarusis, (1525—32), Hesijos 
Pilypas (1518—1567) ir daug kitų valdovų išžygiavo 
prieš sukilėlius ir mūšyje pas Frankenhauseną valstie- 
čius nugalėjo ir išsklaidė juos (1525 m.). Muenceris 
buvo suimtas ir nužudytas. 

8. Valstiečių karas turėjo savo neigiamų  pasėkų. 
Pralaimėjus valstiečiams karą, jų būklė labai pablogė- 
jo, jie tapo labiau užsispyrę ir abejingi religijai ir baž- 
nyčiai. Reformacija nebebuvo visos tautos dalykas; ir 
bajorija atkreipė nugarą Liuterui. Jis nebebuvo tautos 
karžygis; be to, jis ir pats nebepasitikėjo visuotiniu ku- 
nigiškumu, kuriam liaudis dar mažai buvo pribrendusi. 
Svarbiausi karo išdava buvo: Liuteras atsisakė nuo 
liaudies bažnyčios, o buvo priverstas krašto bažnyčią 
steigti ir glaustis prie pasauliškos valdžios. 

$ 10. Reformuotos parapijos. 


1. Nepaisant Vormso edikto reformacija nesulaiko- 
mai plito Vokietijos kraštuose. Šalia Saksonijos, Tue- 
ringijos ir laisvųjų miestų daugybės, pirmu visai pro- 
testantišku kraštu buvo Prūsija. Brandenburgijos Al- 
bertas (1511—1568), vokiečių ritierių ordeno didysis 
magistras, išstojo iš katalikų bažnyčios, o savo valdomas 
žemes padarė pasauliška kunigaikštija (1525 m.). 

Numalšinęs neramiuosius pakrikėlių gaivalus, kurie 
labai kenkė reformacijos plėtimuisi ir jos gilinimuisi, 
Liuteras ėmėsi tvarkymo darbo, besistengdamas duoti 
jaunoms parapijoms tvirtą tvarką ir vienodą išvaiz- 
dą. Šiame darbe jis kvietė valstybę pagalbon ir naudo- 
josi jos parama. Liuterui įtikinėjant ir reikalaujant, 
jau Friedrichas Išmintingasis 1524 m. įsakė padaryti 
bažnyčios vizitaciją, o jo įpėdinis kurfuerstas Jonas 
Patvarusis (1525—32) 1527 m. liepė atlikti bažnyčios 
ir mokyklos vizitaciją. Nurodymų ir patarimų, kaip tą 
darbą vykdyti, davė Melanchthonas savo rašte: „vi- 
zitatorių pamokymaas klebonams Sak- 
sonijoje“. Vizitacija buvo įvykdyta 1527—29 m. 
laikotarpyje. Dvasininkams buvo aiškinama, kaip ir 
apie ką jie turi pamokslininkauti ir mokyti. Popiežystė 
turėjo būti neliečiama; pamaldų pertvarkymas turėjo 
vykti atsargiai ir ne perdaug griežtai. Vizituojant pa- 
aiškėjo nepaprastas liaudies ir dvasininkijos tamsu- 
mas ir nenusimanymas religiniuose dalykuose. "Tokie 
liūdni patyrimai paragino Liuterą parašyti du kate- 
kizmus; jis norėjo jais duoti kunigams gerą pavyzdį 
jų pamokslams apie 10 Dievo įsakymų, tikėjimo išpa- 
žintį ir „Teve mūsų“, o taip pat ir apie Krikštą ir šv. 
Vakarienę, o krikščioniškai šeimai rankvedį vaikams 

mokyti. Didžiąji katekizmą Liuteras išleido 
1529 m.; berašant didžiąjį, pamažu jam susidėjo m a- 
žojo katekizmo tekstas, kuri atspausdino tais 
pačiais 1529 metais. 

2, Seniausi įstatai evangeliškai bažnyčiai tvar- 
kyti buvo sudaryti Hesijoje. Landgrafas Pilypas buvo patiekęs 
juos dvasininkų ir pasaulionų luomų atstovų susirinikmui Hom- 
burge (1526). Pagal tuos įstatus bažnyčia yra šventųjų draugija 
su griežta drausme, kurią vykdo pati bažnyčia. Tačiau šie 
įstatai nebuvo taikomi todėl, kad Liutero manymu pirm rei- 
kėjo aprūpinti bažnyčias ir mokyklas atatinkamomis, darbą 
dirbti pajėgiančiomis asmenybėmis. Todėl Hesija perėmė Kur- 
saksonijos parapijų tvarkymo dėsnius. Nusavintais bažnyčios 
turtais buvo įsteigtas Marburgo universitetas (1527) kaip antra 
mokykla evangeliškai teologijai vystyti, 

Kaip pirmos Saksonijoje vizitacijos išdava tikslu tam tikru 
laiku pakartojančioms vizitacijoms vykdyti buvo paskirti pri- 
žiūrėjimo pareigūnai — superintendentai. Kaip krašto bažny- 
čios įstaigos buvo įsteigtos Konsistorijos, kurias sudarė dva- 
siški ir pasauliški nariai. Pirma tokia konsistorija buvo įsteig- 
ta Vittenberge 1539 m. Jos priklausė nuo krašto valdovo, kurs 
kaip „bėdos vyskupas“ vadovavo ir tvarkė savo krašto baž- 
nyčią. Ši monarchinė konsistorinė tvarka tapo pavyzdžiu ki- 
toms liuteriškoms kašto bažnyčioms, kurios visai priklausė nuo 
savo krašto valdovo. Laisvuose miestuose bažnyčios vadovavi- 
mas buvo tarybų rankose su superintendantu priešakyje, 

3. Vengdamas smurtiškų pakrikėlių išsišokimų, Liuteras 1a- 
bai atsargiai ir iš lengvo keitė pamaldų tvarką; apie įvykusius 
pakeitimus kaskartas viešai skelbė ir pagaliau savo rašte: „v o- 
kiška mišia ir pamaldų tvarka Vittenber- 
ge" (1526) Čia pažymėta dabartinė evangeliškųjų pamaldų 
išvaizda: pamaldų branduolį sudaro pamokslas vietine kalba, 
savo aukštumą pasiekia nuo Romos aukos sąvokos apvalytoje 
Vakarienėje abiem pavidalais; parapija dalyvauja pamaldose 
savo giedojimu vietine kalba. Kitoms apeigoms Liuteras buvo 
abejingas: buvo leista visa, kas neprieštarauja Šv. Raštui. 


4, Įkūnijant reformacijos mokslą, neapsieita ir be kankinių. 
Pirmieji du kankiniai Genrikas Voes'as ir Jonas 

Eschas, jauni vienuoliai augustininkai iš Antverpeno pagul- 
dė savo galvas ant laužo; jie buvo sudeginti kaip atskalūnai. 
Nenorėdami išsižadėti Evangelijos mokslo, juos pasekė daug 
drąsuolių, įvairiuose kituose kraštuose: Lambertas Torne, Kas- 
poras Tauberis Vienoje, Henrikas iš Citfeno, kurį sufanatizuota 
minia baisiai kankino ir pagaliau sudegino. 

5. Kaip pirmais krikščionybės amžiais taip ir reformacijos 
laikais kilo gausi poleminė literatūra, už ir prieš Evangeliją 
atkreipta. Čia paminėtinas Tomas Murneris, vienas žymiausių 
ano laiko satyrikų, kurs savo satyrų smūgiais negailestingai pla- 
kė visų luomų blogybes. Iš daugybės jo satyrų svarbiausia prieš 
Liuterą atkreiptoji: „apie didžiąjį liuteriškąjį 
kvailį“ (1522). Bet ir Liuteras ir jo šalininkai tinkamai mo- 
kėjo atremti ir betkokiuos puolimus, nepasirinkdami žodžių. 
Šiuo atžvilgiu ypačiai pasižymėjo Vilibaldas Pirkhei- 
meris, kurs vieną savo satyrų atkreipė prieš „abliuotą Eką“. 


8 11. Reformacijos raida nuo Vormso reichstago iki 
Nuernbergo religijos taikos (1521—1532)., 


Užėmęs Vokietijos sostą, Karolis V (1519—1556) at- 
sidūrė tarp jam visai svetimų tiek politinių, tiek ypa- 
čiai bažnytinių aplinkybių. Todėl savo santykį į refor- 
maciją darė priklausomą nuo užsienio politikos. 

1. Ciesoriui nėsant Vokietijoje, valstybės reikalams 
tvarkyti buvo paskirtas taip vadinamas valstybės val- 
dymo komitetas (reichsregimentas). Kadangi pastara- 
sis susidėjo beveik išimtinai iš reformacijai palankių 
narių, tai 1524 m. buvo sušauktas Nuernberge reichs- 
tagas, kurs turėjo išspręsti valstybės valdymo komiteto 
ir reformacijos gyvybės klausimą. Popiežius Klemen- 
sas VII (1523—34), mitrus politikas, taip pat susirū- 
pino savo reikalais, ypačiai savo autoriteto kėlimu. 
Nors jo legatas Campegijus (Kampedžijus) dėjo di- 
džiausių pastangų, kad būtų tiksliai vykdomas Vormso 

ediktas, tačiau susirinkusieji atstovai pripažino, tiesa, 
jam įstatymo galią, bet ir pridūrė pastabą: „vykdyti 
jį tiek, kiek galima“. Vėl griežtai buvo reikalaujama 
sušaukti visuotinį koncilį galutinai spręsti re- 
liginiam klausimui ir nutarta dar tais pačiais 1524 me- 
tais sušaukti tautinį susirinkimą Špei- 
ere religiniams skirtumams laikinai išlyginti ir kiek 
galima išspręsti. Iki tam laikui Dievo Žodis turi būti 
nekliudomai skelbiamas. Tačiau toks susirinkimas nie- 
kuomet neįvyko. 

Evangeliškai nusiteikusiems valstybės luomams be- 
sirengiant susirinkimui Špeiere, popiežiaus legatui 
Campegijui pavyko sušaukti Regensburge atskirą su- 
sirinkimą iš katalikiškosios mažumos (1524). Čia su- 
sitelkė Regensburgo Sąjungai (Konventui) Austrijos 
Ferdinandas, ciesoriaus brolis, Bavarijos kunigaikščiai, 
pietų Vokietijos vyskupai ir Salcburgo arkivyskupas. 
Sąjungos tikslas buvo palaikyti ir vykdyti Vormso 
ediktą. 

2. Reformacijos draugai ir priešai bendromis jėgo- 
mis malšino valstiečių sukilimą. Čia visi rado bendrą 
kalbą. Bet, paskui religinių pažiūrų skirtumas ir vėl 
pasireiškė. Todėl katalikiškieji valdovai susirinko Des- 
sau'e surasti keliems ir būdams, kad valstiečių maištas 
nepasikartotų. Besitardami priėjo išvados, kad „suki- 
limo šaknis“ yra ne kas kita kaip „prakeikto- 
ji Liutero sekta“ ir kad ji reikia išnaikinti; 
savo nutarimą buvo pradėję vykdyti, nužudydami du 
Leipcigo gyventojus už tai, kad pas juos buvo rastos 
Liutero knygos. 

Tokio pavojaus akivaizdoje evangeliškieji valdovai 
su Hesijos landgrafu Pilypu (1518—67) ir Saksonijos 
kurfuerstu Jonu Patvariuoju (1525—32) sudarė Go- 

tos—Torgau'o sąjunga, pasižadėdami kaip vienas 
vyras stovėti Evangelijos dalykuose ir ginti bažnyčios 
reformą ir nuo bet kokių puolimų. 

Evangelikų tvirtas susitelkimas savo įsitikinimams 
ginti, pavojingas spaudimas iš turkų ir Prancūzijos ka- 
valiaus Pranciškaus I (1515—47) pusės, buvo sudaręs 
su popiežium ir Italijos kunigaikščiais lygą prieš Ka- 
rolį V (1519—1556), vis tai vertė sušaukti reichstagą 
Špeiere (1526). Evangeliškieji kunigaikščiai buvo dūk- 
singai nusiteikę; virš jų herbų stovėjo užrašas: „Ver- 
bum Dei manet in aeternum“. Tačiau jų skaisti nuo- 
taika buvo aptemdyta, kai jiems buvo patiekta instruk- 
cija, kuria einant buvo draudžiama ką nors keisti seno- 
sios (Romos) religijos moksle ir apeigose ir įsakoma 
pagaliau vykdyti Vormso ediktą. Bet įsižiūrėję, jie 
pastebėjo, kad instrukcijoje sena data, o tuo tarpu bu- 
vo įvykę daug politinių permainų; todėl ciesoriaus nuo- 
monė dabar nebegalėjo būti tokia pat, kokia buvo jo 
seniau rašytoje instrukcijoje. Todėl nutarta siųsti pa- 
siuntinius pas ciesorių, kurį reichstage pavadavo jo 
brolis Ferdinandas. Bet dar prieš išvykstant pasiunti- 
niams, Ferdinandas suminkštėjo, todėl buvo nutarta: 
iki kol išspręs religijos klausimą visuotinis krikščioniš- 
kas arba nors vokiškai tautinis koncilis, kiekvienas 
valstybės luomas Vormso edikto atžvilgiu turi taip 
elgtis „kaip kiekvienas mano ir pasiti- 
ki atsakyti prieš Dievą ir ciesoriaus 
didenybę“. Toks reichstago nutarimas suteikė ga- 
limumą kiekvienam valdovui savo valstybės sienose 
steigti nuo popiežiaus nepriklausomas krašto bažnyčias. 

3. Tuotarpu politinės apystovos pasikeitė: ciesorius 
su vokiečių samdininkais buvo užpuolęs Roma, ją ap- 
grobes, sudeginęs, popiežių Klemensą VII (1523—34) 

paėmęs nelaisvėn, paskui Barcelonoje su juo susitaiki- 
nęs, gavęs iš Pranciškaus I pažadą bendromis jėgomis 
ginti popiežiaus autoritetą ir padėti naikinti Vokietijos 
herežiją. Iš Ispanijos ciesorius atsiuntė įsakymą  su- 
šaukti pradžioje 1529 metų reichstagą Špeiere aptarti 
priemonėms prieš gresiantį karą su turkais ir užkirsti 
kelią besiplečiančioms religinėms naujenybėms Vokie- 
tijoj. Ciesoriaus komisarams ir Romai palankiems vals- 
tybės luomų atstovams pavyko reichstage sudaryti 
daugumą ir, Ferdinandui spaudžiant, pravesti reichsta- 
go nutarimą. Šiuo nutarimu buvo panaikintas 
pirmojo reichstago Špeiere 1526 m. 
nutarimas ir pareikalauta, kad iki vi- 
suotinio koncilio a) evangelikai susi- 
laikytų nuo reformacijos naujenybių 
plėtimo, b) kad katalikams būtų leista 
ir toliau vykdyti Vormso ediktą, oc) 
kad būtų persekiojamos sektos, ku- 
rios priešingos mokslui apie Kristaus 
tikro kūno ir kraujo sakramentą, ir 
d) kad evangelikų apgyventuose kraš- 
tuose būtų leidžiama laikyti mišias. 
Toks nutarimas buvo mirties sprendimas reformacijos 
sąjūdžiui. Juk vyskupams buvo duota besąlyginė teisė 
savo nuožiūra skirti ir atleisti dvasininkus. Evangeli- 
kai, iš kurių buvo laukiama, kad jie pasiduos daugu- 
mai, padavė 1529 m. balandžio 19 d. protestą prieš tokį 
nutarimą. Nuo šito protesto evangelikai tapo  pava- 
dinti protestantais. Dauguma, jos tarpe ir ciesoriaus 
brolis ir vietininkas nepripažino to protesto ir atsisakė 
įterpti jį į reichstago nutarimus. 

4. Sudaręs taiką Cambray (Kambre) su Prancūzi- 
jos Pranciškum I (1515—47), Karolis V (1519—1556) 

nuskubo į Bologna, idant popiežius čia vainikuotų juos. 
Galutinai religiniams ginčams išspręsti iš Bolognos da- 
vė įsakymą sušaukti 1530 metų pradžioje reichstagą 
Augsburge; po 9 metų jis pats norėjo atvykti į Vokie- 
tiją ir asmeniškai vadovauti susirinkimui. Su šventu 
rimtumu ir dideliu atsargumu rengėsi evangeliškieji 
valdovai šiam reichstagui. Saksonijos kurfuerstą Joną 
atlydėjo Melanchthonas su kitais teologais. Visiems 
buvo aišku, kad Liuteras kaip karštuolis netiko to- 
kiems pasitarimams; be to, kaip infamuotas jis nega- 
lėjo pasirodyti prieš ciesorių. Šių priežasčių dėliai jis 
pasiliko Koburge; bet malda ir raminančiais ir pamoki- 
nančiais laiškais jis dalyvavo šventoje kovoje; kasdien 
jis buvo informuojamas apie pasitarimų eigą. 


Ciesoriaus šaukiamasis raštas buvo sustatytas  dermingoje 
dvasioje; bet kardinolas Campegijus, kurs lydėjo jį, buvo di- 
džiausias reformacijos priešas; jis patarė „ugnimi ir kardu iš- 
naikinti nuodingus daigus“. Tačiau nedidelis protestantų bū- 
relis ramiai ir ištikimai laikėsi iš vieno. Įsakius ciesoriui, kad 
protestantų dvasininkai liautųsi pamokslininkavę, jiems pavyko 
pravesti, kad ir katalikų dvasininkams buvo uždrausta sakyti 
pamokslus, atkreiptus prieš reformaciją. Taip pat sėkmingai 
pasipriešino protestantai ciesoriaus pasiūlymui dalyvauti Die- 
vo kūno eisenoje. Po ilgų trūkdymų iš katalikų pusės jiems 
pasisekė išgauti iš ciesoriaus pritarimą, kad ir jų tikėjimo iš- 
pažintis būtų viešai perskaityta, nevien tik įteikta ciesoriui. 

Tikėjimo išpažintį, vadinamą „coniessio Augustana“, parašė 
Melanchtonas; ji susideda iš 28 nuostatų (artikulų); ją pasirašė 
7 valdovai ir 2 miestai, Liuteras pritarė ir taip apie ją pasakė: 
„Ji patinka man; aš nežinau ką nors joje taisyti arba keisti, 
bet tai ir nepriderėtų, nes aš negaliu taip ramiai ir tylomis 
žengti. Kristus, mūsų Viešpats, tepadeda, kad ji atneštų daug 
ir didelių vaisių, kaip mes pasitikime ir prašome“, 

Konfesija, perskaičius ją viešai, padarė didelį įspūdį katali- 
kų valdovams; visų pirma ji išsklaidė klaidingą pažiūrą apie 
protestantų mokslą; pats Ekas turėjo prisipažinti, kad tokia 

išpažintis negali būti atremta įrodymais iš Šv. Rašto; Augsbur- 

go vyskupas viešai pasakė, kad tai, kas buvo skaityta, esanti 

aiški ir neginčijama tiesa; Bavarijos kunigaikšts pastebėjo: „aš 
bijau, kad liuteronai sėdi Šv. Rašte, o mes šalia jo. 

Išklausęs įteiktąją konfesiją, ciesorius buvo aiškiai 
sujaudintas ir perimtas. "Tačiau jis įsakė savo teolo- 
gams Faberui Ekui ir Kochlėjui parašyti  atremiantį 
atsakymą taip vadinamą „Confutatio pontifica“ ir vie- 
šai perskaityti ją. Paskum jis pareiškė, kad jis laiky- 
siąsis konfutacijoje išreikštos pažiūros ir kad to paties 
laukiąs iš kunigaikščių. — Valdovams evangelikams 
pasiūlius, Melanchtonas parašė konfesijos apologiją 
(apgynimą), kurioje aiškiai ir griežtai pabrėžti prie- 
šingumai tarp katalikų ir evangelikų mokslo. 

Confessio Augustana pirmuose 21 articuli fidei  praecipui 
(svarbieji tikėjimo artikulai — nuostatai) kalba apie mokslo 
su katalikų bažnyčia vienybę, kituose 7 articuli de abusibus 
mutandis (apie keistinus blogus papročius) pabrėžiama prie- 
šingumas katalikų bažnyčiai. 

Ciesorius nesutiko nei leisti perskaityti apologija, ne). 
priimti ją. Reichstago nutarimas reikalavo iš protes- 
tantų, kad jie pusės metų bėgyje vėl grįžtų į katalikų 
bažnyčią ir kad Vormso ediktas visu griežtumu būtų 
vykdomas. 

5. Taip nepalankiai reformacijai užsibaigus  Augs- 
burgo reichstagui, protestantai susirūpino  priemonė- 
mis apsisaugoti nuo smurto ir prievartos žygių iš ka- 
talikų pusės; tuo labiau jiems reikėjo susirūpinti to- 
mis priemonėmis, kad vykdomasis valstybės teismas 
visu griežtumu jau buvo pradėjęs vykdyti reichstago 
nutarimą. Todėl protestantai valdovai sudarė 1531 me- 
tais Šmalkaldeno Sąjungą ir savo tikėjimui ir savo 
teisėms ginti. Dėl „taip energingai susitelkusių protes- 
tantų ir dėl turkų pavojaus ciesorius nebematė kitos 

išeities kaip per savo brolį Ferdinandą ieškoti išsilygi- 
nimo su konfesijos ir apologijos šalininkais. Birželio 
28 dieną 1532 m. buvo sudaryta pirma Nuernbergo tai- 
ka: be reichstago ir katalikų daugumos pritarimo cie- 
sorius pažadėjo atsiimti reichstago nutarimą ir sustab- 
dyti valstybės teismo žygius prieš protestantus; reli- 
gijos klausimuose turi būti ramybė iki sušaukiant vi- 
suotiniam konciliui, kuriame tikėjimo ginčai turi būti 
išspręsti tik pagal Dievo Žodį. 


S 12. Reformacija Šveicarijoje. 


Lygiagrečiai reformacijos sąjūdžiui Vokietijoje vy- 
ko ir Šveicarijoje panaši bažnyčios reforma. Ją sten- 
gėsi įvykdyti Ulrikas Cvinglis, kurs Augsburgo reichs- 
tagui buvo parašęs tikėjimo išpažintį: Fidei ratio. 

1. Ulrikas Cvinglis gimė Vildhause "Toggenburgo 
grafystėje sausio 1 d. 1484 m.; jis buvo pasiturinčio 
valsčiaus teisėjo sūnus; filosofinį, humanistinį ir teo- 
loginį išmokslinimą jis gavo Berne, Vienoje ir Basely- 
je. Ypačiai gerai veikė ji šviesaus humanisto Vittenba- 
cho įtaka. Dešimt metų kunigavęs Glaruse, 1506 m. 
persikėlė tokioms pat pareigoms eiti į Maria-Einsiedel- 
ną. Čia buvo stebuklus darąs Dievo motinos paveiks- 
las, kurs sutraukdavo labai daug maldininkų; Cvinglis 
stojo prieš darbų šventumą ir skelbė kuklų krikščioniš- 
kajį išganymo mokslą; savo pamokslais sutraukdavo 
labai daug klausytojų. Nuo 1518 metų jis atkreipė sa- 
vo pamokslų ginklą prieš prekiautoją atlaidais Bern- 
hardą Samsoną, kurio veikla, tiesa, neturi reikš- 
mės Šveicarijos reformacijai, Sausio 1 d. 1519 m. jis 
tapo pirmuoju kunigų Cuericho muensterio (svarbioji 

bažnyčia) parapijoje. Nuo šios dienos prasidėjo tikra 
Šveicarijos reformacija. 

Savo kilme Vokietijos ir Šveicarijos reformacija skirtin- 
ga. Jei Liuteras įgijo katalikų bažnyčios klaidų pažintį, vidi- 
niai bekovodamas ir besirūpindamas savo sielos išganymu, tai 
Cvinglis priėjo prie tokios pat pažinties, bestudijuodamas 
Šventrašti. 

Kunigaudamas Glaruse Cvinglis bent du kartu lydėjo jo pa- 
rapijoje surinktus samdininkų būrius, kurie popiežiaus tarny- 
boje būdami šiaurės Italijoje grūmėsi su prancūzais; čia jis 
savo akimis pamatė „reislaufeno“ (kareiviavimo už pinigus už- 
sienyje) žala: jo tautiečiai sugrįždavo doriniai susmukę ir, be 
to, dar darbui nebetinką invalidai. Dėl jo prieš „reislaufeną“ 
atkreiptų pamokslų prancūzai pasistengė prašalinti jį iš Gla- 
ruso. 


Cueriche kunigaudamas Cvinglis susipažino su Liu- 
tero raštais, kurie pastiprino ir padrąsino ji toliau eiti 
pradėtuoju bažnyčios reformos keliu. Romos šalininkai 
pradėjo persekioti jį ir daryti jam nemalonumus. Ne- 
paisant to, jau 1520 m. Cuericho taryba įsakė laisvai 
pamokslininkauti pagal „Dievo dvasios ir pagal tikrus, 
dieviškus Senojo ir Naujojo Testamento raštus“. Cving- 
lio tvirtinimas, kad pasninkų ir celibato  (nevedimo) 
negalima pateisinti Naujuoju Testamentu, iššaukė dis- 
putaciją, kurioje priešai buvo nugalėti. Šiai disputaci- 
jai Cvinglis buvo parašęs savo 67 tezes (Schlussreden). 
1524 m. taryba įsakė pašalinti iš bažnyčių paveikslus, 
panaikinti mišią ir paskelbti neveikiančiais vienuoly- 
nus; apskritai, kaip žmonių pramanymai buvo atmesta 
visa, ko aiškiai negalima buvo įrodyti Šv. Raštu, net 
pradėjo sauvališkai naikinti paveikslus, bažnytinius 
indus ir bažnyčios papuošalus kaip bedieviškus daiktus. 

1524 m. Cvinglis vedė našlę Oną Maierienę. Savo vei- 
kale: „commentarius de vera et falsa religione“ išdės- 


=— 44 —— 


tė tikrojo tikėjimo pagrindus. Cvinglio draugas ir san- 
darbininkas Leonas Judae išvertė Bibliją į Šveicarijos 
vokiečių kalbą. 

2. Kiti kantonai gaišo įvesti reformaciją. 

a) Baselyje reformacija vyko tarp 1520—25 metų. Jau kitų 
paruoštoje dirvoje tęsė pirmtakų darbą Jonas Ekolampadijus, 
Cvinglio Melanchthonas. Jau 1516 metais jis kunigavo Baselyje, 
artimai ir nuoširdžiai draugaudamas su humanistu Erasmu. Iš 
Baselio jis buvo pakviestas į Augsburgą. Čia jis susipažino su 
Liutero raštais; už tai persekiojamas sugrįžo vėl į Baselį; čia 
tapo parapijos kunigu ir su Konradu Pelikanu profesoriavo. 
Daug reformacijai palankių jaunuolių rinkosi pas juos. Jie 
krikštijo vietine kalba, dalė šv. Vakarienę abiem pavydalais ir 
skelbė gryną Evangeliją Bėgantis iš Prancūzijos Vilgelmas 
Farelis surengė disputaciją, kuri turėjo didelio pasisekimo. 
Tas pasisekimas dar labiau skatino plėsti reformaciją. 

b) Berne reformaciją plėsti pradėjo Bertoldas  Halleris; 
darbščiai ir energingai padėjo jam menininkas ir satyrikas N. 
Manuėlis. Berno taryba jau 1523 metais leido vienuoliams ir 
vienuolėms išstoti iš vienuolyno; kaikurie jų susituokė su tomis 
pačiomis vienuolėmis. — Ir kituose kantonuose reformacija 
nugalėjo; visur jai buvo palanki liaudis. 

<) Tik penkiuose senuose kantonuose Švyce, Uri'ye, Unter- 
valdene, Zuge (Cuge), ir Lucerne katalikų daugumos rankose 
buvo vadovybė; nuo reformacijos jie tolinosi todėl, kad bijojo 
netekti mėnesinių mokesčių už kareiviavimo palaikymą sveti- 
muose kraštuose; bet jie buvo prisirišę prie paveikslų, mišios 
ir šventųjų. Pakartotinai jie įspėjo Cuerichą atsisakyti nuo 
naujenybių. Buvo pasiūlyta disputacija; nepaisant prieštaravi- 
mų iš cuerichiečių pusės, Badenas Argau'o buvo parinktas skir- 
tingų pažiūrų atstovams susitikti (1526 m.). Ginčijosi Ekas su 
Ekolampadijum; Cuericho taryba neleido Cvingliui vykti į Ba- 
deną. Evangelikai čia buvo visaip niekinami ir žeminami. 
Ekolampodijaus rami ir Raštu paremta kalba padarė susirin- 
kusiems didelį įspūdį; nepaisant to, katalikai džiūgavo nugalėję. 

d) Berno ir Baselio gyventojai buvo nepatenkinti, kad 
jų pasiųstieji Badene buvo taip nužeminti. Bernui įgriso toks 
dvejojimas. Iškilminga disputacija 1528 m. turėjo įnešti aiškumą 

į neaškias religines apystovas. Nugalėjimas buvo visai Evaa- 
gelijos šalininkų pusėje. Po disputacijos reformacija visai įsi- 
galėjo Berne. 


3. Penki katalikiškieji kantonai išreiškė reformaci- 
jos šalininkais nepatenkinimą tuo, kad visai atsisakė 
nuo evangeliškųjų kantonų ir 1529 metais sudarė są- 
jungą su Austrija; evangeliškieji kantonai jau 1527 m. 
taip pat buvo susitelkę savitarpei pagalbai tikėjimo 
reikaluose. Pasitikėdami Austrijos parama, katalikiš- 
kieji kantonai sustiprino evangelikų persekiojimus ir 
sudegino kunigą Jokūbą Keizerį iš Cuericho. Toks žiau- 
rus žygis nepaprastai suerzino cuerichiečius. Susidėję 
su Bernu būtų nugalėję penkis kantonus, bet Bernas 
gaišo iš pavydo, kad Cuericho veikimas auga. Cueri- 
chiečiai stengėsi išvengti karo su savo tautiečiais ir 
todėl sudarė pirmąją Kapelio taiką 1529 m. Penki 
kantonai turėjo atsisakyti nuo s3- 
jungos su Austrija, kiekvienoje para- 
pijoje balsų dauguma turėjo išspręs- 
ti tikėjimo reikalą; buvo leista lais- 
vai pamokslininkauti, bet uždrausta 
liesti kitaip tikinčius. Tačiau penki katali- 
kiškieji kantonai ir po taikos užsispyrę neleido plėstis 
bažnyčios reformai, jos šalininkus toliau persekiojo ir 
sąjungą su Austrija toliau palaikė. Cuerichiečiai buvo 
pasiryžę tuojau pulti taikos sutarties laužytojus. Bet 
Bernas pravedė nutarimą atkirsti nuo penkių kantonų 
maisto gabenimą ir taip bado pagalba priversti juos 
pasiduoti. Bet, šita priemonė vietoj gyventojus atito- 
linti nuo valdžios, juos dar labiau priglaudė. 15831 m. 
Lucerne susirinkę, nutarė katalikiškieji kantonai pa- 
naujinti karą ir išsigelbėti nuo bado šmėklos. Mūšis 
įvyko pas Kapelį spalių 11 d. 1531 metais. Čia ir Cving- 

lis paguldė savo galvą. Buvo sudaryta antroji Kapelio 
taika 1531 m, kuri kiekvienam kantonui 
leido savo nuožiūra vykdyti bažny- 
čios reformą, bet ir penkiems kanto- 
nams uždraudė atstatyti katolicizmą. 
Be to, evangelikai turėjo gražinti ka- 
+0 išlaidas ir atsisakyti nuo sąjungų 
su užsienio kraštais (Hesija, Strasburgu). 

Cvinglio mirtis padarė Liuterui didelį įspūdį. Tame 
įvykyje jis matė Dievo teismą už bandymą kardu pa- 
dėti jo reikalui ir visoje karo eigoje grasymą Šmalkal- 
deno sąjungininkams visa daryti, kad nebūtų sudrums- 
ta ramybė. 


8 13. Santykis tarp Šveicarijos ir Vokietijos 
reformacijos. 


1. Cvinglis pradėjo savo bažnyčios reformos dar- 
ba nepriklausomai nuo Liutero; nepaisant tokio nesusi- 
tarimo, jie abu siekė vieno ir to paties tikslo: jie no- 
rėjo bažnyčią reformuoti, pasiremdami Šv. Raštu tikė- 
jime Kristumi kaip vienatiniu išganymo pagrindu. 

Cvinglis aiškiai pasisakė apie savo su Liuteru nesusitarimą. 

„Pirm negu koks žmogus mūsų apylinkėje ką nors žinojo apie 

Liuterą, aš jau 1516 metas skelbiau Evangeliją. Kas tada va- 

dino mane liuteronu? Jei dabar popiežninkai man primeta: 

„tu tikrai esi liuteronas“, tai aš jiem atsakau: aš skelbiu kaip 

apaštalas Paulius, kodėl nevadini manęs paulininku? Aš skel- 

biu Kristaus Žodį, kodėl nevadini manęs krikščioniu? Kodėl 
gi priskiri Liuterui kitų žmonių mokslą, kada jis priskiria jį 
pačiam Dievui! Maldingieji krikščionys neleiskite, kad Kris- 
taus vardas būtų pakeistas Liutero vardu. Aš iš savo pusės 
nenoriu nešioti kito kieno vardą kaip mano vado Tėzaus Kris- 
taus, kurio kovotojas aš esu, Negali būti žmogaus, kurs Liute- 


Li 


rą aukščiau vertintų negu aš; jis geriausias Dievo kovotojas, 
kurs su dideliu rimtumu tyrinėja Raštą ir kokio nuo tūkstančio 
metų nebuvo pasaulyje. Tačiau savo gyvenime ir vienos rai- 
dės jam nerašiau, nes aš norėjau tuo įrodyti, kaip vienoda Die- 
vo dvasia; mes esame taip toli vienas nuo kito, o vis dėlto ne- 
susitarę esame vienodos dvasios“. 


Su šiais žodžiais sutinka graudenimas Liutero, kurs vieną 
kartą taip pasakė: „tu neturi vadinti savęs liuteronu: kas yra 
Liuteras? Juk tai ne mano mokslas. Todėl prašau nutylėti 
mano vardą ir nesivadinti liuteronu, bet krikščioniu. Naikin- 
kime partinius vardus ir vadinkimės krikščionimis. Juk mes 
turime Kristaus mokslą; aš nėsu ir nenoriu būti kieno nors 
mokytoju". 


Nors jie abu pripažino Raštą kaip vienatinę taisyklę 
tikėjimo reikaluose, bet taikydami šitą dėsnį priėjo 
skirtingų išvadų. Šis pažiūrų priešingumas priklausė 
nuo abiejų reformatorių vystymosi eigos nevienodumo, 
o taip pat ir nuo to, kad Liutero prigimtyje vyravo 
jutimas ir vaizduotės galia, o Cvinglio prigimtyje prak- 
tiškas supratimas. Abiejų reformatorių pažiūrų skir- 
tumas pasireiškė šv. Vakarienės moksle. 


Abu reformatoriai matė katalikų bažnyčios moksle, 
kad kunigas mišioje kasdien aukoja Kristų gyvųjų ir 
mirusiųjų naudai, yra šaltinis didžiausiai bažnyčiai 
pražūčiai. Mišios vietoje jie įvedė šv. Vakarienės šven- 
timą abiem pavidalais ir griežtai atmetė mokslą, kad 
dvasininko malda pakeičia duoną ir vyną tikru Kristaus 
kūnu ir krauju (transubstancijacijos mokslas). Abu 
reformatoriai išvystė nevienodą apie Vakarienę moks- 
13 ir dėl to įvyko tarp jų apgailėtinas ginčas. Cvinglis 
aiškino įstatymo žodžius taip, kad duona reiškia Kris- 
taus kūną, kurs už mus paaukotas; ir taip duona yra už 
mus išduoto Kristaus kūno ženklas, Tuotarpu Liute- 
ras laikėsi to įsitikinimo, kad Kristus ypatingu būdu 

yra Vakarienės sakramente; todėl jis tvirtino, kad ir 
netikintieji gauna Vakarienėje tikrą Kristaus kūną ir 
kraują duonoje ir vyne ir su duona ir vynu. Tuo tarpu 
Cvinglis mokė, kad tik tikintys gali turėti draugystę su 
Kristum. — Liuteras mažai težinojo apie Cvinglį, apie 
kurį manė, jis esąs Cvinkau'o pakrikėlių šalininkas; jis 
laikė savo tiesiogine pareiga kovoti su juo. Kilo ginčo 
raštų pasikeitimas, kurs tik paaštrino ir sustiprino prie- 
šingumą. 

2. Hesijos landgrafas Pilypas susirūpino besiginči- 
jančių sutaikinimu, tikslu sudaryti visuotinę politiniai 
evangelišką sąjungą kovai su bendru priešu. Todėl 
1521 metais surengė Marburge pasikalbėjimą religijos 
klausimais tarp Šveicarijos ir Vokietijos teologų. Nuo 
spalių 1 — 4 dienos išnaujo buvo aptarti tie klausimai, 
kurie buvo iškelti ginčo raštuose. Liuteras griežtai lai- 
kėsi įstatymo žodžių: „tai mano kūnas“. Ant stalo jis 
buvo juos užsirašes prieš save. Antros dienos vakare 
disputacija buvo užbaigta tuo, kad abi pusės neprisipaži- 
no nugalėtomis. Cvinglis apsipylė ašaromis: „Nėra žemė- 
je kitų žmonių, su kuriais aš labiau norėčiau turėti vie- 
nybę kaip su vittenbergiečiais“. Liuteras pabrėžė abie- 
jų protestautiškųjų krypčių skirtumą, tardamas: „jūs 
turite kitą dvasią negu mes“. 


Nepaisant ski/tumo moksle apie šv. Vakarienę Marburgo pa- 
sikalbėjime rasta daug bendros kalbos ir įsitikinimų vienodu- 
mo. Landgrafui Pilypui pageidaujant, buvo sustatyta ir pasi- 
rašyta taip vadinamų 14 „Marburgo nuostatų (artikulų)“. Ke- 
turiolikoje nuostatų pasireiškė pažiūrų vienodumas popieži- 
ninkų ir krikštininkų klaidingojo mokslo atžvilgiu; tik pen- 
kioliktame nuostate negalėjo susitarti, ar Kristaus kūnas ir 
kraujas ištikro kūniškai yra Vakarienės duonoje ir vyne. Ne- 
paisant mokslų priešingumo, Cvinglis pasiūlė Liuterui brolišką 
draugystę, bet Liuteras atsakė: „jūs turite kitą dvasią negu 

mes"! Vis dėlto asmeniškai išsiskyrė ramybėje, pažadėdami 
„liautis kovoję ir melsti Dievą, kad jis visame veiktų tinkamą 
supratimą. Bendros evangeliškos sąjungos vietoje Pilypui pa- 
vyko sudaryti tik Šveicarijos evangelikų su Štrasburgu są- 
jungą. (1530 m.). 


$ 14. Reformacija Vokietijoje nuo Nuernbergo religi- 
jos taikos iki Triento koncilio (1532—45). 


1. Šmalkaldeno sąjunga didėjo, prisidedant prie jos 
naujiems nariams. Ji reikalavo primygtinai iš popie- 
žiaus sušaukti pažadėtąjį  koncilį religiniams klausi- 
mams spręsti. Prie sąjungos reikalavimų ir ciesorius 
taip pat reiškė savo pageidavimus pažadą įvykdyti. 
Klemenso VII (1523—34) įpėdinis Paulius III (1534— 
49) pagaliau paskelbė koncilio susirinkimą Mantuo- 
je 1537 m. Nors šaukimas buvo parašytas labai atsar- 
giai, bet iš kitur prasispraudžiusių išsireiškimų protes- 
tantai negalėjo sau daug laukti iš to koncilio. "Todėl 
1537 metų pradžioje sąjunga susirinko Šmalkaldene 
pasitarti koncilio reikalu. Kurfuersto pavedamas Liute- 
ras parašė tuos nuostatus, nuo kurių koncilio posėdžių 
metu nė kiek negalima nukrypti. Apsvarstę visus nuo- 
status ir po jais pasirašę, sąjungos nariai nutarė ne- 
dalyvauti koncilyje ir prašyti ciesorių sušaukti tikrai 
laisvą krikščionišką koncilį, kuriame nors Vokietijos 
mieste. Be to, buvo nutarta Liutero nuostatus atspaus- 
dinti ir paskelbti kaip „,„Šmalkaldeno nuostatus“, kuriuo- 
se išreikšti jų tvirti religiniai įsitikinimai. 

2. Prieš pasibaigiant Šmalkaldeno konvento posė- 
džiams, atvyko ciesoriaus kalbėtojas ir neva ciesoriaus 
vardu pareiškė, kad valstybės teismas įteisintas ir įpa- 


= Ba 


reigotas persekioti evangelikus. Be to, tas tariamasis 
ciesoriaus pasiuntinys aplankė visus valdovus. katali- 
kus, ragindamas juos sudaryti sąjungą protestantams 
užgniaužti. Iš tikrųjų tokia sąjunga, pavadinta Šven- 
toji Lyga, buvo įsteigta Nuernberge 1538 m. Bet, kaip 
tik dabar ciesorius buvo labai reikalingas visos valsty- 
bės vieningos paspirties grūmojančio turkų Solimano ir 
Prancūzijos atžvilgiu; abiejų sąjungų atstovai susirin- 
ko Frankfurte prie Maino tartis. Protestantai pareika- 
lavo nuolatinės, aiškios taikos ir kad valstybės teisme 
būtų paskirtas vienodas su katalikais evangelikų teisėjų 
skaičius. Negalėdamas pritarti tokiems reikalavimams, 
ciesoriaus atstovas perkėlė pasitarimus kiton plotmėn. 
Jis pasiūlė kitame reichstage sudaryti komisiją iš teo- 
logų ir lajikų, kad pagaliau įvykdytų krikščionišką vie- 
nybę tikėjime ir apeigose. Be to, sutiko 18 mėnesių 
sustabdyti visas prieš protestantus iškeltas bylas. Evan- 
gelikai priėmė šį pasiūlymą, taip vadinamą Frankfurto 
atidėjimą. Čia Šmalkaldeno sąjunga nugalėjo Šventą- 
ja Lygą. Nuo to pasitikėjimas protestantais augo ir jų 
sienos plėtėsi. — Tiesa, landgrafas Pilypas sukėlė pro- 
testantuose visai pateisintą pasipiktinimą savo dvigu- 
bomis slaptomis vedybomis (1540); joms buvo pritarę 
tiek Liuteras, tiek Melanchthonas. 

3. Tuo tarpu popiežius Paulius III (1534—1549) 
paskelbė naujo koncilio sušaukimą. Triente 1545 m. 
Protestantai atsisakė dalyvauti jame todėl, kad vienas 
popiežius šaukė jį ir kad neteko abejoti, kad pasitarimai 
baigsis tuo, kad iš jų bus pareikalauta pasiduoti kon- 
cilio sprendimams. Atmetus protestantams koncilį, 
pranyko ir menkiausia viltis ramiu būdu pašalinti baž- 
nyčios skylimą. Besiartinančio religijos karo Liuterui 
nebebuvo lemta sulaukti ir pergyventi. 

$ 15. Liutero vedybos, šeimos gyvenimas ir mirtis. 


1. Vykstant taip audringam valstiečių sukilimui, 
Liuteras manė, neteksiąs gyvybės; be to, jis buvo įsi- 
tikinęs, kad arti pasaulio galas. Todėl jis nutarė — 
„velniui pasipriešint, pirm negu mirsiu“ — vesti ir taip 
duoti pavyzdį evangeliškai šeimai. Jis susituokė su 
vienuole Katarina von Bora. Su kitomis 8 vienuolėmis 
ji buvo pabėgusi iš vienuolyno ir atvykusi į Vittenber- 
gą. Vakare birželio 13 d. 1525 metais Liuteras pakvie- 
tė į savo butą kelis savo artimiausius draugus. Jų aki- 
vaizdoje Bugenhagenas atliko sutuoktuvių apeigą. 


2. Liutero „Ketė“ buvo kukli, maldinga ir darbšti moteriš- 
kė, kuri mokėjo padaryti laimingą savo taip įžymų vyrą. Iš 
patyrimo Liuteras galėjo pasakyti: „pagal Dievo Žodį pasaulis 
neturi meilingesnio turto kaip šventą moterystės luomą.  Di- 
džiausia Dievo dovana yra meilinga žmona šeimininkė“. Turė- 
damas jaukų šeimos gyvenimą, Liuteras galėjo taip daug nu- 
veikti; neskaitant pamokslų ir paskaitų jis parašė bent 20 di- 
delių tomų. Jis išvertė Bibliją, parašė du katekizmu: vieną 
dvasininkams, o kitą liaudžiai ir jaunimui; sueiliavo 37 dvasiš- 
kas giesmes. Poilsį Liuteras rasdavo muzikoje ir bendrauda- 
mas su savo draugais. Draugai užrašė ir taip užliko Liutero 
rimtos ir džiūgios, o kartais ir šiurkščios „stalo kalbos“ (Tisch- 
reden), kurios teikdavo prieskonio puotoms jo namuose. 


3. Liutero gyvenimas buvo pilnas kovojimų ir daug 
dvasios jėgų reikalaujančio darbo. Perdidelės darbo naš- 
tos dėliai Liuteras per anksti paseno ir pradėjo sirguliuo- 
ti. Prie negalavimo prisidėjo paskutiniais gyvenimo me- 
tais daug nemalonumų. Jis nuolat krimtosi dėl politinės 
padėties, į kurią buvo įvelta reformacija nuo Augsbur- 
go reichitago laikų. Ir pačiame Vittenberge ne visa buvo, 
kaip jis norėjo. Pakeisti jis nebegalėjo. Vis tai jį er- 
zino ir dėl to jis krimtosi ir liūdėjo. Suvargęs nuo sun- 
kaus gyvenimo darbo, patirdamas didelius skausmus 

dėl tulžės akmenų ir jausdamas vis didėjančią kūno 
silpnybę, dažnai jis troško mirti ramybėje. Mansfeldo 
grafų prašomas blogame sveikatos stovyje išvyko į 
Eislebeną sausio 28 d. 1546 m. galutinai išspręsti kilusį 
tarp jų ginčą. Kelyje peršalo. Nepaisant ligos jis da- 
iyvavo derybose, net keturis kartus pamokslininkavo, 
du kartu dalyvavo šv. Vakarienėje ir pašveniino du 
kunigu. Jo pastangomis besiginčiją broliai priėjo prie 
patenkinamo susitaikinimo. Tačiau vasario 17 d. vakare 
Liuteras pajuto didelį silpnumą, o vasario 18 dieną 
ankstyvą rytą ramiai mirė. Prieš mirdamas aiškiai 
teigiamai atsakė klausiman, kurį jam patiekė jo drau- 
gas profesorius Iustus Jonas: „garbingas, tėve, ar no- 
rite nuolatai likti prie Kristaus ir to mokslo, kurį skel- 
bėte“. — Kurfuerstui Jonui ir Friedrichui  pageidau- 
jant, Liuteras tapo palaidotas Vittenbergo pilies bažny- 
čioje po sakykla. 


$ 16. Šmalkaldeno karas. 


Ciesorius Karolis buvo jau sudaręs sutartį su popie- 
žium prieš protestantus; jis dar ieškojo sąjunginin- 
kų pačioje Vokietijoje ir priekabio, kaip karą pradėti. 
Tokią kliautį jis rado. Protestantų atsisakymas pripa- 
žinti koncilį davė ciesoriui progos Šmalkaldeno sąjun- 
gos vadams Saksonijos kurfuerstui ir Hessijos land- 
grafui kaip maištininkams paskelbti valstybės infami- 
ją. Popiežius Paulius III (1534—49) laimindamas skel- 
bė kryžiaus karą visiems atskalūnams išnaikinti. Šmal- 
kaldeno sąjungininkams nebebuvo kitos išeities kaip 
pradėti karą už religiją. 

Pietų Vokietojos protestantai greitai surinko kariuo- 
mene, kuri savo skaičiumi viršijo ciesoriaus būrius. 

Jei protestantai būtų puolę ciesoriaus kariuomenę, tai 
lengvai būtų sumušę. Bet kariuomenės vadovybės vir- 
šūnėse aiškaus ir griežto nusistatymo stoka kliudė ir 
painiojo protestantų veiksmus. Šitą aplinkybę cieso- 
rius išnaudojo sustiprinimams sutraukti. Todėl protes- 
tantai pralošė kovą. Pietų Vokietija pasidavė ciesoriui. 


Kai Jonas Friedrichas (1532—1554) ir Pilypas (1518—1567) 
žygiavo prie Dūnojaus iš vietos į vietą, nesusidurdami su 
priešu mūšiui duoti, Saksonijos kunigaikštis Moritcas (1547— 
1553) netikėtai pakeitė savo nusistatymą. Iš pradžių jis buvo 
Evangelijos išpažintojas, paskui politiniais sumetimais perėjęs 
ciesoriaus pusėn, įsiveržė su savo kariuomene į savo fimi- 
naičio, Saksonijos kurfuersto, sritis. Jonas Friedrichas atžy- 
giavo į šiaurę, landgrafas Pilypas sugrįžo į savo valstybę. Są- 
jungininkų kariuomenė tapo išsklaidyta. 

Visai netikėtai ciesoriaus kariuomenė puolė Joną Friedrichą 
pas Muelbergą 1547 ir visai sumušė jį Nors jis as- 
meniškai labai narsiai gynėsi, tačiau buvo paimtas nelaisvėn 
ir pasmergtas mirti, bet mirtis buvo pakeista amžinu kalėjimu. 
Išsižadėti savo religinių įsitikinimų niekas negalėjo priversti 
jo. Nuo kurfuersto titulo išsižadėjo Moritco naudai. Kurfuer- 
stui Moritcui ir  Brandenburgijos Joachimui II tarpininkau- 
jant, buvo vedamos derybos tarp landgrafo Pilypo ir cieso- 
ziaus. Pasitikėdamas ciesoriaus pažadais, jis pasidavė jam. 
Bet tuojau buvo suimtas. Ir taip protestantų sąjungos vadai 
buvo ciesoriaus Karolio rankose. 


$ 17. Koncilis Triente.. Augsburgo interimas. (laiki- 
numas). 


1. Triento koncilis atadarytas 1545 metų pabaigoje. 
Neatsižvelgdamas į ciesoriaus pageidavimus, popiežius 
tuojau pravedė tokiuos nutarimus, kurie buvo priešin- 
gi protestantų mokslui ir dėl kurių protestantai negalė- 

jo dalyvauti koncilio posėdžiuose. Ciesorius įsitikino, 

kad niekais nueina jo pastangos pašalinti religinį ginčą 
ir taip sutaikyti Vokietiją. Labai nepatenkintas parei: 
kalavo, kad nors būtų atidėtas tokių nutarimų viešas 
paskelbimas. Tam tikrą laiką popiežius taikėsi prie 
ciesoriaus norų. Bet paskui įsitikinęs, kad ciesoriaus 
nugalėtojo įsikišimas į koncilio reikalus darosi vis pa- 
vojingesnis, jis įsakė savo legatui paskelbti ir atidėtus 
nutarimus. 1547 metų pradžioje po pavojingo maro 
priedanga perkėlė koncilį iš Triento į Bologną (Bolo- 
nią). ž 

2. Iš baimės, kad. ciesorius, kuris pietų Vokietijoje 
buvo pilnas viešpats, perdaug neįsigalėtų, popiežius at- 
šaukė savo kariuomenę iš Vokietijos. Kadangi cieso- 
rius buvo labai rimtai susirūpinęs bažnyčios reforma, 
tai popiežius išėmė koncilį iš ciesoriaus itakos ir huga- 
beno jį į Bologną. 

Sutriuškinęs savo svarbiausius priešus, ciesorius su- 
sirūpino atstatyti laikiną bažnyčios vienybę ir taip, pra- 
tiesti kelią galutiniems koncilio sprendimams. Tuo tiks- 
lu jis sušaukė 1547 metų pabaigoje reichstagą Augs- 
burge ir bandė be popiežiaus ir koncilio sudaryti lai- 
kiną (interim) susiderinimą. Brandenburgijos rūmų 
pamokslininkas Jonas Agrikola parašė taip vadinamą 
interimą, kurs buvo reichstage perskaitytas ir kurs tu- 
rėjo būti abiem pusėm privalomas, iki koncilis tars sa- 
vo galutinį žodį. Nors šiame interime tikėjimo dalykai 
buvo didelėje persvaroje katalikų pusėje, tačiau jis 
sutiko pasipriešinimą tiek iš katalikų, tiek iš evangeli- 
kų pusės. Pietų Vokietijoje su dideliu griežtumu ir 
žiaurumu buvo vykdomas interimas. Tiek dvasininkų, 
+iek parapijiečių pasipriešinimas pasireiškė šiaurės 
Vokietijoje. Magdeburgo mieste, nuo kurio dar nebuvo 
nuimta valstybės infamija nuo Šmalkaldeno karo laikų, 

„susispietė visi nepatenkintieji. Iš čia, „mūsų Viešpa- 
ties Dievo kanceliarijos“, pasipylė po visą Vokietiją gin- 
čo raštai, satyros, karikatūros. Kaikurių kraštų valdo- 
vai norėjo įvesti interimą, bet valdiniai grieščiausiai 
pasipriešino. 

3. Popiežius Paulius III (1534—49) Triento koncilį 
buvo perkėlęs 1549 m. į Bologna. Bet jo bereikšmin- 
gumas buvo visiems aiškus. Popiežius Jūlijus III (1550 
—-55), ciesoriaus partijos padaras, pataikaudamas cie- 
soriui, nusprendė atkelti koncilį į Trientą (1551). Cie- 
soriaus spaudžiami valdovai protestantai sutiko daly- 
vauti koncilyje su sąlyga, kad iš naujo būtų persvarsty- 
ta tai, kas jau buvo išspręsta ir paskelbta ir kad ir jų 
atstovams būtų duotos lygios vietos ir balsavimo tei- 
sės. Tačiau popiežius ir prelatai nesutiko su tokiais 
reikalavimais. Nepaisant to, vis dėlto protestantai ren- 
-gėsi: konciliui. Melanchthonas pasiryžo ginti evangelikų 
mokslą. Tuo tikslu jis parašė be jokių nuolaidų „Con- 
fessio Saxonica“; tai buvo tik konfesijos augustanos 
pakartojimas. Protestantų atstovai jau buvo susirinkę 
Triente, kai viskas visai netikėtai kitaip virto. 

Pavojuje esančio protestantizmo išgelbėtoju tapo jo 
buvęs išdavikas Saksonijos kurfuerstas Moritcas, (1541 
-—1558), kurs, tiesa, buvo visų neapkenčiamas protes- 
tantas, bet kurs savo širdyje buvo evangelikas. Jis bu- 
vo labai nepatenkintas, kad laužant sutartį jo uošvis 
Hesijos landgrafas buvo kalinamas ir kad ciesorius 
stengėsi suvaržyti tikėjimo laisvę. Tokioms bažnyti- 
niai politinėms aplinkybėms esant, Moritcas pasiryžė, 
„tapdamas išdaviku ciėsoriui, atitaisyti tai, ką jis savo 
išdavyste buvo blogo padaręs savo tikėjimo vienamin- 
„čiams. Ciesoriaus pavedamas jis tūrėjo įvykdyti Mag- 
-deburge valstybės infamiją.  Apguldamas su savo ka- 

riuomene miestą, slaptai jis stiprino savo jėgas ir di- 
dino sąjungininkų skaičių. "Taip pasiruošęs, numetė 
savo kaukę, išleido atsišaukimus, kuriuose iškėlė daug 
kaltinimų prieš ciesorių, ir pareiškė, „nebenorįs popie- 
žiui ir ispanui gulėti po kojomis. Veltui ciesorius šau- 
kėsi pagalbos pas valdovus katalikus. Be pinigų ir ka- 
riuomenės jis sėdėjo Innsbruke. Moritcas jau buvo ke- 
lyje i Innsbruką, kad „atrastų lapę jos urve“. Sergan- 
čiam ciesoriui tik todėl pavyko pabėgti į Villachą, kad 
kareiviai atsisakė toliau žygiuoti nesumokėtos algos dė- 
liai. Šitas netikėtas perversmas sukliudė smurtu įgy- 
vendinti interimą. 


$ 18. Passau'o sutartis ir Augsburgo religijos taika. 


1. Po ilgų derybų pagaliau Moritcas su ciesoriaus 
broliu Ferdinandu sudarė Passau'o sutartį 1552: lan d- 
grafas turėjo būti paleistas iš kalė- 
jimo, interimas visai pašalintas, vi- 
siška amnestija protestantams, užtik- 
rinta visuotinė taika ir lygios tei- 
sės visiems iki kol susirinks tauti- 
nis arba visuotinis koncilis religinei 
vienybei spręsti; laiką konciliui su- 
šaukti nustatys kitasreichstagas. 

2. Brandenburgijos markgrafas Albertas atsisakė 
pripažinti Passauo sutartį. Todėl tarp jo ir Saksonijos 
Moritco kilo karas. Tiesa, pas Sievershauseną 1558 m. 
Moritcas nugalėjo Albertą, bet jis buvo mirtinai sužeis- 
tais ir mirė 32 metų. Nepaisant jo nepastovumo jis bu- 
vo protestantizmo išgelbėtojas. 

Pažadėtasis reichstagas buvo sušauktas Augsburge 
1555 m. Politinių apystovų pasikeitimas reikalavo pro- 

testantų su katalikais teisinio sulyginimo. Tai įvyko 
Augsburgo religijos taikoje: a). Augsburgo kon- 
fesijos šalininkai teisiškai sulyginti 
su Romos konfesijos šalininkais. b). 
Apsunkinti dvasiškiems valdovams pe- 
reiti reformacijos pusėn buvo įterp- 
tas taip vadinamas „reservatum, 
ececlesiasticum“, kuriuo einant pro- 
testantu tampas dvasiškas valdovas 
netenka savo dvasiško titulo ir su 
juo sujungtų žemių ir įplaukų. Pro- 
testantai iš savo pusės parekalavo, 
kad konfesijai augustanai priklau- 
są riteriai, miestai ir parapijos bū- 
tų pakenčiamos dvasiškų valdovų 
valdomose žemėse, jei jie ilgesnį lai- 
ką ten buvo. Ferdinandas sutiko pa- 
skelbti jų reikalavimą kaip atski- 
rą „dČdeclaratio Ferdinandica“, kuri 
nebuvo įtraukta į reichstago nutari- 
mus, tuo tarpu „reservatum ecclesi- 
zsticum“ tapo nutarimų dalis. c). Val- 
dovams buvo suteikta „ius reforman- 
di“ pagal dėsnį: „cuius regio, eius reli- 
gio (kieno valdžia, to tikyba);šita tei- 
sė leido valdovui nė nuo ko nepriklau- 
somai valdyti bažnyčią savo krašto ri- 
bose; valdiniai turėjo teisę iškeliau- 
ti ir savo turtą parduoti, jei jiems 
nebuvo priimtina valdžios religija. 
d). Valstybės teismas turėjo susidėti 
*žš abiejų konfesijų atstovų. Nusavin- 
ti dvasiški turtai turėjo likti protes- 

tantams. Katalikų mažumos valsty- 
bės miestuose turėjo būti protestan- 
tų pakenčiamos. e). Taika turėjo būti 
Jaikina; tačiau galutino išsilyginimo 
reikia siekti „ne kitaip kaip krikščio- 
niškomis, meilingomis ir taikingomis 
priemonėmis. Jei išsilyginimas ne- 
įvyktų, tai taika turi būti „amžinai 
besitęsianti“. 


S 19. Reformacija prancūzų Šveicarijoje. 


Po Cvinglio mirties Kalvynas tęsė jo pradėtąjį darbą. 
Savotišku būdu jis užbaigė Cvinglio darbą ir įkūrė 
protestantišką kovos bažnyčią, kuri savo išsiplėtimo 
plotu viršijo liuteronų užimtą plotą ir kuri išsilaikė 
prieš antireformaciją. 

1. Jonas Kalvynas — Jean Caulvin (Žan Kolven), 
Cauven (Koven) (1509—1564) gimė liepos 10 d. 1509 
m. Noyone (Noajone) Pikardijos provincijoje Pran- 
cūzijoje. Iš mažens jis buvo skirtas dvasininko luomui. 
Todėl jis ėjo teologijos mokslus Paryžiuje; būda- 
mas 12 metų, jau turėjo turtingos parapijos įplaukas. 
Besimokydamas Paryžiuje jis pradėjo abejoti katalikų 
bažnyčios mokslo teisingumu. Vykdydamas savo tėvo 
valią, jis pasišventė humanistiniams mokslams Orleane 
ir Bourges (Burž). Čia jis susipažino su Vokietijos pro- 
testantizmu, ypač su Liutero raštais. Sugrįžęs į Pa- 
ryžių, išgyveno netikėtą atsivertimą Evangelijai (1533 
m.) ir nuo to laiko pasiryžo tarnauti tik jos reikalams. 
Bet iš Paryžiaus turėjo greitai bėgti. Paryžiaus univer- 
siteto rektorius M. Kopas visų šventųjų dieną turėjo 

laikyti iškilmingą prakalbą. Kalvynas parašė jam tą 
prakalbą, kurioje drasiai išreiškė savo evangeliškas 
pažiūras. Prakalba sukėlė didelį nepatenkinimą. Veng- 
damas persekiojimų iš katalikų pusės, Kalvynas pasi- 
šalino iš Paryžiaus, o kai Pranciškus I (1515—47) su- 
rengė protestantų persekiojimą, jis visai išvyko iš Pran- 
cūzijos. Beklajodamas atvyko į Baselio miestą Šveica- 
rijoje (1535). Kitais metais jis išleido savo garsiosios 
knygos „institutio religionis christianae“ (krikščioniš- 
kos religijos pamokymas) pirmuosius metmenis. Ta 
knyga savo forma ir turiniu buvo Liutero dvasios įta- 
kuotas krikščioniškojo tikėjimo dėsnių aiškinimas, pa- 
siremiant Šventraščiu. 

„Institutio religionis christianae“ minčių eiga: 

a) Viso tapsmo tikslas — Dievo garbė, todėl do- 
rinė žmogaus pareiga besąlyginė paklusnystė Dievo valiai. 
Šioji Dievo valia apreikšta Biblijoje kaip įstatymas  b) 
Mokslas apie amžinąjį išrinkimą (predestinacija): 
savo amžinu, mepakeičiamu sprendimu Dievas išrinko 
vieną žmonių dalį išganymui, o kitą paskandinimui; kadangi 
Dievo. įsakymai skirti visiems, todėl visi turi elgtis taip, kad 
tartum jie išrinkti išganymui. c) Šitie išrinktieji sudaro 
bažnyčią, kurios tvarka ir drausmė paremtos Biblija, to- 
dėl griežčiausiai reikia jas vykdyti. — Išrinkimo mintis tar- 
tum visai nesuderinama su Dievo meile ir jo gailestingumu. 
Mums silpniems žmonėms taip atrodo, nes mes negalime su- 
prasti ir atspėti Dievo -<sumanymų. 

Knyga pašvęsta Prancūzijos karaliui Pranciškui I (1515—47) 
kaip evangelikų pateisinimas nuo daromo jiems priešvalsty- 
binio nusistatymo priekaišto. Be to, ta knyga turėjo būti dva- 
siška paguoda engiamiems tikėjimo vienaminčiams Prancūzi- 
joje. Kalvynas vėliau bent du kartu (1539 ir 1559 m.) perdirbo 

“ir praplėtė savo „pamokymą“; tačiau vedamosios mintys liko 
tos pačios. 


2. Išleidęs savo knyga, Kalvynas išvyko iš Bazelio 
„as evangeliškai nūsiteikusią kunigaikštienę Ferraros 


Renatą, karaliaus Pranciškaus I giminietę, kad Pran- 
cūzijos protestantizmo reikalais susipažintų su šita 
giliai išmokslinta moteriške. Kalvynas igijo pas ją pa- 
sitikėjimą, bet po kelių sąvaičių kunigaikštis įsakė 
jam pasišalinti iš jo krašto sienų. Nusprendęs grižti į 
Baselį arba į Strasburga, jis vyko 1536 m. per Ženevą. 

Čia jau veikė kaip evangeliškas pamokslininkas 
Vilgelmas Farelis ir Petras Viret (Virė), bet sutvar- 
kyti evangeliškąjį parapijų gyvenimą jiems nevyko. 
Susirūpinęs Evangelijos likimo reikalu, Farelis suge- 
bėjo šitą taip įžymų vyrą sulaikyti, šaukdamas Dievo 
prakeikimą, jei nepaklausytų. Kalvynas pajuto čia 
Dievo valią ir sutiko nusileisti. Iš pradžių kaip Farelio 
padėjėjas Kalvynas ėjo lektoriaus, Biblijos aiškintojo 
pareigas. Greitai miesto gyventojai išrinko jį savo 
pamokslininku. Tačiau jam nepavyko jo bandymas 
prisaikinti gyventojus prie tikėjimo išpažinties; visas 
miestas pasipriešino. Griežtos bažnyčios tvarkos pa- 
galba visas parapijiečių gyvenimas buvo pavestas la- 
jikų vyresniųjų priežiūrai. Nepasiduodantiems tokiai 
tvarkai buvo grūmojama atskyrimu nuo šv. Vakarie- 
nės. Kalvyno griežtumas suprantamas, atsižvelgiant į 
ankstyvesnes smarkiai pairusias bažnyčios apystovas. 
Šis griežtumas ir nesusipratimas su Bernu sukėlė ne- 
patenkinimą. Todėl miesto taryba nutarė pašalinti 
Kalvyną ir Farelį (1538). Kalvynas išvyko į Strasbur- 
gą, kur jis tapo prancūzų bėglių parapijos dvasinin- 
ku. Čia jis susipažino su Melanchthonu. Su pastaruoju 
ir Strasburgo reformatorium Martynu Butceriu dėjo 
pastangų suartinti liuteronus su reformatais. Liuterą 
Kalvynas labai gerbė. Tuo tarpu Ženevoje Kalvyno ša- 
lininkai vėl paėmė viršų. Kalvyną vėl pakvietė į Že- 
nevą 1540 m. Po ilgo svyravimo jis sutiko grįžti tik 

1541 m. Apėmęs parapijų gyvenimo tvarkymą, Kalvy- 
nas pradėjo kūnyti savo religiniai - bažnytinius ide- 
alus. Visas Ženevos gyventojų gyvenimas turėjo būti 
įspraustas į griežtą bažnyčios ir doros drausmę. 


3. Drausmės pagrindan buvo padėta Kalvyno parašyta 
bažnyčios tvarka. (Ordonnances ecclėsiastigues).  Priešakyje 
stovėjo Konsistorija, kuri susidėjo iš lajikų vyresnių- 
jų ir dvasininkų. Ji turėjo plačius įgaliojimus. Ženeva tapo 
Dievo valstybe, kurioje kiekvieno gyventojo darbai, žodžiai 
ir veido išvaizda buvo sekama; buvo kontroliuojamas bažny- 
čios lankymas ir privatinis gyvenimas.  Nepaklusnieji buvo 
perduodami tarybai nubausti kalėjimu, ištrėmimu, nužudymu. 


Žiauriu griežtumu Kalvynas mokėjo vykdyti savo sumany- 
mus. Ir mažiausias bandymas sugriauti tokią tvarką buvo bau- 
džiamas mirtimi. Ispanas Servet (Serve)) kurs kovojo 
prieš mokslą apie Trejybę, mirė ant laužo kaip piktžodžiau- 
tojas (1553). Tokiam Kalvyno žygiui pritarė ir toks švelnus 
vyras kaip Melanchthonas. Mat, reikia suprasti anuos laikus, 
kada inkvizicija žudė žmones už tai, kad jie to laiko bažny- 
čios nepripažino. O čia Servetas nepripažino Trejybės. Pen- 
kių metų bėgyje buvo įvykdyti 58 mirties sprendimai ir pa- 
skelbti 78 trėmimai. Kalvynas valdė bažnyčią ir valstybę su 
nepalaužiamu griežtumu, kurs neleido ir nekalčiausio pasi- 
linksminimo. Laikui bėgant Ženeva tapo maldingos visuome- 
nės santvarkos pavyzdys; čia pražydo gerbūvis be ištaigingu- 
mo ir lepnumo. Čia nebuvo žinomi nusižengimai, 


4. Gerai išmokslintų ir su Šv. Raštu susipažinusių 
dvasininkų stoka vertė Kalvyną susirūpinti savo auk- 
lėjimo įstaiga. Jis įsteigė 1559 metais teologijos aka- 
demiją, kurioje dėstė abu su savo draugu Teodoru Be- 
ca. Šioje aukštoje mokykloje reformatų buvo ruošia- 
mi dvasininkai būsimai kartai ir užsieniui; Ženevoje 
rinkosi bėgliai iš visų romanų kraštų; todėl Ženeva 
įgijo reformatų bažnyčiai tokią pat reikšmę kaip liu- 
teronų bažnyčiai Vittenbergas. 

5. Atvykęs antrą kartą į Ženevą, Kalvynas išbuvo 
čia 23 metus. Per šį palyginti trumpą laiką Kalvy- 
nas išvystė pasistebėtiną veiklą. Beveik kasdien jis 
pamokslininkavo, nepraleisdavo nė vieno konsistorijos 
posėdžio, visada dalyvavo kunigų sąjungos susirin- 
kimuose; visur vadovavo jo dvasia; be to, palaikė be- 
veik su visu pasauliu platų susirašinėjimą. Tokiam 
dideliam darbui jo kūnui nebeužteko jėgų. Po ilgo 
sirguliavimo atsisveikinęs su miesto taryba, pagaliau 
paguldė savo galvą amžinam poilsiui 1564 m. gegužės 
27 dieną. 


6. Kalvyno raštų tarpe įžymiausias jau minėta  „Insti- 
tutio religionis christianae“. Šis veikalas yra 
kaikuriuo atžvilgiu lygiagretė  Melanchthono veikalui „Loci“, 
tačiau moksliškai nepalyginti tobuliau išvystytas. Šiame vei- 
kale pasireiškia Kalvyno religinės minties gilumas, spekulia- 
lyvinė jo dvasios jėga, be atodairos drąsus jo minties nuosa- 
kumas; visa tai apgaubta stebuklingai aiškia ir gražia dėsty- 
mo forma. Labai įžymus Kalvyno komentaras beveik 
visoms Biblijos knygoms; ir čia Kalvynas pasižymi nepaprastu 
proto aštrumu, religiniu  geniališkumu ir giliai krikščioniška 
nuotaika. Kalvyno komentarai nepaseno. Savo pamoks- 
luose, kurių tarpe užlikę labai daug, Kalvynas taip pat at- 
sižymi aiškiu, griežtu išvadų darymo nuosakumu,  Iškalbin- 
gumu Kalvynas negali būti lyginamas su Liuteru. 

Savo moksle Kalvynas nutolo nuo Cvinglio, kurį jis daug 
žemiau vertino negu Liuterą. Su Liuteru, kurs gerbė jį, nie- 
kuomet nebuvo susitikęs. Melanchthoną pažinojo ir veikė jį, 
būdamas Strasburge.  Atmetęs Cvinglio mokslą apie Vaka- 
rienę, Kalvynas stengėsi tarpininkauti tarp Cvinglio ir Liute- 
ro. Jis aiškino: burna Vakarienėje vartoja ne ką kitą kaip 
valgo. duoną ir geria vyną, tačiau tikinčio Vakarienės 
dalyvio siela Šventos Dvasios galybe dvasiškai susigretina su 
gyvuoju Kristum t. y. su jo danguje esančiu perskaidrintu kūnu. 
Bet toks dvasiškas susijungimas gali įvykti ir be Vakarienės 
sakramento. Su cuerichiečiais, kurių vadas po Cvinglio mir- 
ties buvo Henrikas Bullingeris, Kalvynas susiderino 1549 m. 


Šv. Vakarienės atžvilgiu išpažinties rašte „Consensus Tiguri- 
nus“, Šitam išsilyginimui pritarė ir kiti evangeliškieji Šveica- 
rijos kantonai. Bet toks žygis sukėlė nepasitenkinimą liutero- 


nų tarpe. 
Kalvinizmas, antra aiškiai išreikšta evangeliškojo tikėjimo 


forma, tapo pasaulio pajėga. Jo religinio įsitikinimo jėga, jo 
papročių griežtumas, jo glaudus sutvarkymas suteikė jam pa- 
jėgumo ne tik religiniai dorinėje, bet ir ūkiškoje srityje 
sėkmingai kovoti su vėl sustiprėjusia katalikų bažnyčia. Šios 
kovos laukas buvo vakarų Europa. 


$ 20. Reformatų parapijos ir pamaldų sutvarkymas. 


1. Nors Cvinglis laikė bažnyčios valdymą išimtinai 
parapijos reikalu, bet tikrovėje tą valdymą perleido 
kantonų vyriausybei. Tikras  presbiterinio 
sutvarkymo įkūrėjas yra Kalvynas, kurs para- 
šė „ordonnances čcelėsiastigues“. Duodant parapijoms 
santvarką, Kalvynui nebuvo tiek svarbu išreikšti viso- 
tinės kunigystės mintį, kiek taikyti Dievo Žodžiui ata- 
tinkančią bažnyčios drausmę. Tuo tikslu jis sudarė ket- 
veriopas parapijos valdymo pareigas: „pastores“— 
pamokslininkavimui ir sielų aprūpinimui, „doctores“ 
— mokymui, „seniores arba presbyteri“ — baž- 
nyčios drausmei, juos rinkdavo iš miesto tarybos narių 
tarpo ir „diakoni“ — pavargėliais rūpintis. Be to, 
bažnyčios valdymui buvo įsteigtos dvi įstaigos: „vė- 
nėrable compagnie“ iš pastores ir doctores — 
mokymo dalykams prižiūrėti ir dvasininkams rinkti ir 
konsistorija iš kunigų ir presbiterių — savistovė 
bažnyčios atstovybė jos reikalams tvarkyti. Ženevos 
teokratijoje bažnyčia ir valdžia veikė iš vieno, nes čia 
politinė bendruomenė sutapo su bažnytine parapija. 
Tuo tarpu ne evangeliškose valstybėse Kalvynas šalino 

valdžios kišimąsi i bažnyčios valdymo reikalus. "Todėi 
presbiteriška santvarka pražydo ypačiai ten, kur ka- 
talikiškoji valdžia neglobojo evangelikų, bet persekiojo 
juos. Tikra synodo santvarkos forma išsivystė tuose 
kraštuose, kuriuose buvo įkurtos nepriklausomos nuo 
valstybės bažnyčios, kaip Prancūzijoje ir Škotijoje. 

2. Pamaldų tvarką Kalvynas perėmė iš Stras- 
burgo evangelikų parapijos, perkėlė ją į Ženevą ir pa- 
darė reformatų bažnyčios nuosavybe. Apskritai, tenka 
pasakyti, kad abu Šveicarijos reformatoriai stengėsi 
grąžinti pamaldas prie pirminio jų prastumo. Liuterui 
priešingai jie pašalino iš pamaldų visa, ką nebuvo ga- 
lima paremti Biblijos įrodymais. Pirminėje Šveicarijos 
reformatorių pamaldų santvarkoje menui buvo užkirs- 
tas kelias. Su mišia buvo pašalinti paveikslai, krucifik- 
sai, altoriai, vargonai, kaikurį laiką net ir giedojimas. 
Cueriche iš pradžių pamaldos susidėjo tik iš maldos, 
Rašto skaitymo ir pamokslo. Be suminėtų pamaldų da- 
lių Kalvynas leido Ženevoje dar giedoti pereiliuotas 
psalmes. 


$ 21. Protestantų bažnyčios mokslo nustatymas. 


Moksle apie šv. Vakarienę abiejose lygiagretėse evange- 
liškose bažnyčiose pasireiškė skirtumas, kurs greitai sukėlė 
didelius ginčus tarp šių bažnyčių tikrojo tikėjimo dėliai. Gin- 
čai pasibaigė protestantų bažnyčios mokslo nustatymu, 

1. Liuteronų teologų tarpe buvo tokių, kurie slaptai linko 
prie Kalvyno Vakarienės mokslo. Todėl juos vadino 
kriptokalvinistais, o ginčą Vakarienės dėliai krip- 
tokalvinistiniu, 

Melanchthonas pamažu savo pažiūromis Vakarienės moksle 
prisiartino Kalvyno mokslui, išleisdamas antrą kartą 1540 
m. konfesiją augustaną,  Melanchthonas įterpė jau pakeistą 

Vakarienės mokslą. Tuo jis sukėlė didelį pasipiktinimą griež- 
tų. liuteronų teologų tarpe, kurie neapykanta (rabies theolo- 


"gorum — teologų įsiūtimas) labai sudrumstė jo paskutines gy- 

venimo dienas. 

Po Melanchthono mirties, tikriesiems liuteronams spaudžiant, 
jo šalininkai, pylipninkais pavadinti, kaip kriptokalvinistai bu- 
vo dalinai ištremti iš tėvynės, dalinai sukišti kalėjiman. Me- 
danchthono žentas, Saksonijos kuriuersto Augusto leibmedikas 
Peuceris tik po 12 metų buvo išleistas iš kalėjimo, 

Liuteronams nugalėjus savo priešus, buvo susirūpinta vie- 
ningumo dvasia ir kokia nors tiksliai sudaryta, autoritetinga 
išpažintimi pabrėžti visų tikėjimo ginčų užbaigą. Tokiam su- 
manymui pradžią davė Jokūbas Andreae. Savo darbu prisi- 
dėjo ir kiti įžymesni teologai, 1577 metais Bergeno vienuoly- 
ne pas Magdeburgą išvydo pasaulį Formula Concor- 
diae. Nors po šiąja formula buvo virš 8000 parašų, dalinai 
per prievartą padarytų, tačiau ne visi liuteriški kraštai pri- 
pažino ją. Formula Concordiae buvo įtraukta į Konkor- 
dijų knygą, kuri buvo išleista 1580 m. birželio 25 d. kaip 
tik 50 metų sukakus nuo konfesijos augustanos įteikimo. Kon- 
kordijų knygoje tilpo: 

a) Trys taip vadinamos ekumeninės arba visuotinės tikė- 
jimo išpažintys: symbolum apostolicum, Nicaeno - Constanti- 
nopolitanum ir Athanasianum, 

b) tikrai liuteriški išpažinties raštai: nekeista Augsburgo 
išpažintis, apologija, Šmalkaldeno nuostatai, abu Liutero ka- 
tekizmai ir konkordijų formula. 

2. Ir reformatų bažnyčioje neapsieita be ginčų tarp švel- 
nesnių ir griežtesnių Kalvyno šalininkų pažiūrų. Ginčas pasi- 
baigė Kalvyno skelbiamo tikėjimo naudai. 

Kalvyno predestinacijos mokslas sukėlė didžiausį ginčą 
Olandijoje. Jokūbas Arminijus, Leideno universiteto profeso- 
rius, stengėsi Kalvyno predestinacijos mokslą sušvelninti. Jis 
aiškino, Dievas, tiesa, nuo amžių paskyręs vieną žmonių da- 
Įį išganymui, o kitą paskandinimui, tačiau tai padaręs ne sau- 
vališkai, bet atsižvelgdamas į tikėjimą arba netikėjimą. Tai 
Viešpats Dievas nuo amžių permatęs pas kiekvieną žmogų. 
Arminijaus bendradarbis Gomarus tokiai pažiūrai pasiprieši- 
no. Sudarytas 1608 m. pasikalbėjimas tarp jų ginčo nepaša- 

lino, dar prieš išrišant klausimą Arminijus mirė. Ginčytis tarp 
armininkų ir jo priešų nesiliauta. Tik Synodas Dortrechte 1618 
— 1619 m. klausimą išsprendė Gomoristų naudai. Mokslas apie 
besąlyginę predestinaciją buvo čia aiškiai patvirtintas, o Ar- 
minijaus mokslas atmestas. Buvo pareikalauta, kad viso kraš- 
to dvasininkai ir mokytojai pasirašytų Dortrechto synodo nu- 
iarimus. Nesutinką tai padaryti buvo iš vietų šalinami ir iš- 
tremiami. Tik 1638 m. armininkai susilaukė sąžinės laisvės. 
Tačiau ir Dortrechto synodo nutarimai ne visur buvo pripa- 
žinti, 

3. Reformatų bažnyčios pripažinti išpažinties raštai la- 
biau atitinka švelnesnę, nuolaidesnę Cvinglio ir jo šalininkų 
kryptį. 

a) Raštai Kalvynui neįtakaujantt  conifessio tetra- 
politana: ją įteikė keturi miestai — Konstancija, Mem- 
mingenas, Lindau'as ir Strasburgas Augsburgo reichstagui; pa- 
rašė ją Butceris ir Kapitoc. Confessio Basiliensis 
1534 m; confessio helvetica prior — Butcero de- 
rybų susijungti su vittenbergiečiais proga. Parašė ją Bullin- 
geris, Mykonijus ir kiti 1536 m. 

b) Raštai, kilę Kalvyno laikais ir jam mirus: Katechis- 
mus Genevensis, Kalvyno parašytas 1537 m., labai iš- 
platintas, vėliau Heidelbergo katekizmo nugalėtas. Consen- 
sus Tigurinus kilo iš derybų tarp Kalvyno ir Bullin- 
gerio tikslu sujungti Šveicarijos vokiečių ir prancūzų protes- 
tantus. 1549 m. Heidelbergo katekizmas, para- 
šytas Zacharijaus Ursino ir Kaspero Oleviano 1563 m., įsa- 
kius Pfalco Friedrichui III (1559—76). Užvis labiau prapla- 
tintas išpažinties raštas. Confessio Helvetica poste- 
rior 1562 m. Bullingerio parašyta, paskelbta 1566 m. patei- 
sinti Pfalco Friedricho III perėjimą į reformatų bažnyčią; vė- 
liau ji buvo pripažinta Šveicarijoje, Prancūzijoje, Škotijoje, 
Vengrijoje, Lietuvoje, Lenkijoje. Formula consensus 
Helvetica, — šveicariečių prieštaravimas, atkreiptas prieš 
Amiraldą ir jo vienaminčius teologus Saumire Prancūzijoje. 
Čia skelbiamas griežtas predestinacijos ir inspiracijos mokslas. 

4. Be to, atskirų kraštų reformatai sudarė savo išpažin- 
ties raštus. Prancūzijoje: confessio gallicana. Kal- 
vynas sudarė jai metmenis. Pirmasis tautinis synodas 1559 m. 

priėmė ją su mažais pakeitimais. Niederlandijoje: Conies- 
sio Belgica, parašyta 1561 m. kaip pasiteisinimas nuo 
Pilypo II (1556—98) persekiojimų, bet greitai parapijos priėmė 
ją Canones synodi Dordracenae buvo viešai 
pripažinti Niederlandijoje, Prancūzijoje ir Šveicarijoje. Škoti- 
joje ir Anglijoje: Confessio Scotica parašė Knoxas 
1560 m; Westminsterio confessio, Anglijos pres- 
biterionų išpažinties raštas iš 1646 m. pačioje Anglijoje ma- 
žai tepaplitęs, bet priimtas Škotijos ir Amerikos presbiterio- 
nų. Book of Common Prayer anglikonų bažnyčios 
išpažinties raštas, Cranmerio parašyti 1549 m. 39 nuostatai 
(artikulai), anglikonų bažnyčios pagrindinis išpažinties raštas; 
arkivyskupas Parkeris 1563 m. perdirbo juos ir praplėtė į 42 
nuostatus (artikulus) 1552 m. 1571 m. parlamentas priėmė juos. 
Vengrijoj; confessio Christianae fidei davė Be- 
ca 1563 m. Be to, nuo 1567 m. buvo įvesta Confessio 
Helvetica posterior, 


$ 22. Reformacijos laikų protestantiškos sektos. 


Nuo Kristaus bažnyčios įsteigimo visais amžiais vi- 
suomet buvo susitelkusių žmonių būriai, kurie buvo 
nepatenkinti esama bažnyčia ir jos mokslu, skyrėsi ir 
stengėsi būti nepriklausomais nuo jos. Ne kitaip buvo 
ir reformacijos laikais. Reformacijos laikais, prašvitus 
didesnei sąžinės laisvei, tokių nepatenkintų atsirado 
daug daugiau. Su reformacijos sąjūdžiu jie tiek tetu- 
rėjo bendro, kad bendrai kovojo prieš katalikų bažny- 
čią ir jos hierarchiją, bet šiaip su naujai įsteigtomis 
dviem evangeliškomis bažnyčiomis nenorėjo turėti ką 
nors bendro. Visas šias reformacijos šalides sroves ga- 
lima suskirstyti į tris grupes. 1) į įvairiausias 
„krikštininkų“ grupes, 2) į mistiniai spe- 
kulatyvinius mąstytojus ir3) įantitri- 
nitarus, unitarus-aryjanus-socinjanus. 

Tarp savęs šios grupės turi daug bendrų, bet ir prie- 
šingų minčių, kurios įvairiausios kilmės; čia suplakti 
įvairiausiame mišrume mistiniai, chiliastiniai, panteis- 
tiniai, socialrevoliuciniai ir renassance'o reformatorių 


pradai. 

1. Krikštininkų arba anabaptistų bendruomenės radosi vi- 
suose kraštuose, kur tik kilo reformacijos sąjūdis. Krikštinin- 
kais vadina juos todėl, kad jie pakartodavo krikštą tam, kurs 
norėdavo prisidėti prie jų; šiap jie krikštijo tik suaugusius, 
kai įsitikindavo jų tikėjimo tikrumu ir patvarumu. Be tvirtai 
nustatyto mokslo, be tvirtos bažnytinės santvarkos jie gyveno 
nutolę nuo esamų bažnyčių, visai nesidomėdami politiniu vals- 
tybės gyvenimu, o dažnai net besipriešindami valstybei. Aps- 
kritai, reformacijai jie pritarė, bet reformatoriams prikaišiojo, 
kad jie reformaciją įvykdę tik iki pusės ir jos neužbaigę. Jų 
mokslo pagrindas mistinis: žmogus dvasioje bendrauja su Die- 
vu; vykdant Dievo valią šventoje meilėje ir nusikreipiant nuo 
pasaulio, pasireiškia jų dorybė, Jie atmeta popiežystę ir bet 
kurį bažnyčios sutvarkymą. Dogmą vieni visai atmeta, kiti aiš- 
kina panteistiniaii Asmeniškai išgyventą „vidinės šviesos“ ap- 
reiškimą stato aukščiau už Šventąjį Raštą, pas kitus Šventasis 
Raštas išaukštintas kaip nesugriaunamas, kiekvienam privalo- 
mas įstatymas, Pas vienus pasireiškia religinio pakrikumo išsi- 
šokimai, kiti rodo savo religingumą ir tarnavimą Dievui ramia- 
me, kukliame, nuo pasaulio triukšmo atitrauktame gyvenime. 


Kadangi krikštininkai smarkiai pradėjo veikti po valstiečių 
sukilimo ir kadangi jie, žvelgdami iš savo tariamosios grynai 
dvasinės krikščionybės matymo taško, neigė valstybės san- 
tvarką kaip išorį dalyką, todėl vyriausybės matė krikštininkuo- 
se maištininkus ir taikė jiems griežtas priemones; nevengė ir 
žudymo. Taip Baltasaras Hubmaieris iš Šveicarijos buvo sude- 
gintas Vienoje (1528). Jonas Denkas, pašalintas iš Nuerenber- 
go, mirė 1527 m. Baselyje nuo maro, Liudvikas Hetceris buvo 
nužudytas 1527 m. Konstancijoje, Melchioras Hoffmann'as, kai- 
lininkas, veikė Livonijoje, Švedijoje, rytų Friezijoje ir mirė 
Strasburge kalėjime (1543). 

Biauriausiai pasižymėjo krikštininkai savo veikla Muenste- 
ryje Vestfalijoje. Mūšyje prie Frankenhauseno (1525) jų vei- 

kla buvo užgniaužta tik kaikuriam laikui. Nepaisant kruvinų 
prieš krikštininkus atkreiptų persekiojimų, jų judėjimas nė 
kiek nemažėjo. Nuo 1533 m. Muensteryje pradėjo veikti ke- 
pėjas Jonas Matys iš Leideno su buvusiu avengelikų 
kunigu Rothmannu, kaip atgailos skelbėjai. Atnaujinę senovės 
krikščionybės viltį visai arti esančiu Kristaus atėjimu, jie su- 
manė įsteigti „Cijono valstybę“ su turto bendrumu ir 
daugpatyste (poligamija). Tos valstybės karalius siūvėjas Jo- 
nas Bokelsonas taip pat iš Leideno su savo budeliu 
Bernardu Knipperdollingku pasižymėjo baisiausiu žiaurumu. 
Pagaliau Hesijos landgrafas ir Muensterio vyskupas apgulė 
miestą ir 1535 užėmė jį, Bokelsonas ir Knipperdollingkas 
negailestingai buvo nužavinti, o jų lavonai iškabinti bažnyčios 
bokšte. Kai buvo nuversta „Cijono valstybė“, šiaurės Vokie- 
tijoje kilo kruvini krikštininkų persekiojimai, 


Muensterio įvykis buvo vidinei krikštininkų raidai reikš- 
mingas. Jie išsisijojo. Iš persekiojimų likučiai išėjo surimtėję, 
pranyko iš jų tarpo revoliucinio pakrikumo dvasia, Menno Si- 
monsas (1492—1559), buvęs katalikų kunigas, surinko tuos li- 
kučius Olandijoje ir vakarų Vokietijoje ir sudarė iš jų tylias, 
ramias parapijas. Jo sutvarkytoms parapijoms priklausantieji 
pasivadino savo vado vardu menonitais, Pasak jų moks- 
lu bažnyčia yra šventųjų bendruomenė, kurios tyrumas turi 
būti palaikomas griežta bažnyčios drausme, Jie nepripažįsta 
vaikų krikšto, atmeta priesaiką, karą, vyro nuo žmonos sky- 
rimą, valdininkavimą; gyvena pasitraukę nuošaliai nuo šio pa- 
saulio, pasižymi dideliu darbštumu ir sąžiningumu. Šiaip jie 
pripažįsta reformatų bažnyčios mokslą. 

2. Vidurinių amžių mistika savo šaknimis atsiekė reforma- 
cijos laikus. Šioji mistika buvo sustiprinta Platono ir naujomis 
renaissance'o gamtos pažiūromis, Šitos krypties atstovai nesi- 
dėjo prie jokios bažnyčios arba bendruomenės arba priklausė 
tik išoriai. Atmetė ir bet kokią dogmą, „dvasią“ aukščiau statė 
už raidę. Dvasia kaip „vidinė šviesa“ tai yra asmeniškai išgy- 
ventas apreiškimas yra vienatinis tikro žinojimo šaltinis (spi- 
ritualizmas). Šios krypties atstovų tarpe suminėtinas: 

a) Sebastianas Frankas iš Donauwoertho Švabijoje, buvęs 


katalikų lcunigas, paskui liuteronų pamokslininkas, rašytojas, 
spaustuvninkas, muilo dirbėjas, kaikurį laiką buvo didelis re- 

formacijos šalininkas, paskum atpuolė nuo jos, reikalavo reli- 
gijos laisvės ir todėl gynė krikštininkus. Reformacijos teolo- 
giją niekino ir pašiepė žodžiu ir raštu. — Jis skelbė savotišką 
mokslą: raidė užmuša, dvasia gaivina; raidė velnio prieglauda, 
antikristo kalavijas; raide parizėjai užmušė Kristų; to laiko 
parizėjai daro taip pat. Dievas, Dievo Žodis, Dievo Sūnus, 
Šventoji Dvasia ir gamta pasak jį tik įvairūs tos pačios jėgos 
pavadinimai; ta jėga yra visa visame, 

b) Giordano Bruno, vienuolis domininkonas iš Nolos Itali- 
joje, Už vienuolybės, transsubstancijacijos ir nekalto prasidė- 
jimo pašiepimą 1580 metais turėjo bėgti į Ženevą. Išbuvęs čia 
kaikurį laiką, išvyko į Paryžių; čia laikė paskaitas; iš Pary- 
žiaus persikėlė į Londoną, kur atsidavė rašymui; iš ten atvyko 
į Vittenbergą ir nuo 1586—88 m. mokė, Pasiblaškęs po Vokie- 
tiją, sugrįžo į Italiją ir 1600 m. Romoje buvo sudegytas kaip 
atskalūnas,. Tai buvo gilus mąstytojas, kurs skelbė panteizmo 
mokslą. Giordano Bruno įdomus dar ir tuo, kad jis gynė Ko- 
perniko pagrįstą pasaulėžiūrą ir sujungė ją su renaissance'o 
naujaplatoniniai mistiniu pamaldumu, 

Panašias pažiūras skelbė Teobaldas Tameris, Valentinas 
Veigelis, Jokūbas Boehmė ir kiti, 

Mistiniai—spiritualistinio sąjūdžio tarpe bendruomenės stei- 
gė šios srovės: 

c) Kasparas Schvenkenieldas (1489—1561) buvo iš pradžių 
Vittenbergo reformacijos šalininkas, tačiau jo nepatenkino įo 
suvidujinto krikščionumo išsiilgusia dvasia. Nuo Liutero ats- 
tūmė jį ta aplinkybė, kad pastarasis savo skleidžiamąjį mokslą 
rėmė Biblijos objektyviškumu, Liutero Dievo Žodžio išaukštini- 
mas Schvenkenfeldui buvo raidės garbinimas. Už išorį Dievo Žo- 
dį Rašte jis aukščiau statė vidinį Dvasios Žodį žmoguje. Per 
kentėjimą ir mirimą Kristaus kūnas tapo sudievintas. Paaukš- 
'tinimo stovyje abi Kristaus prigimtys — dieviškumas ir žmo- 
giškumas — visai susiliejo. Vaikų krikšto Schvenkenfeldas ne- 
pripažino, bet nereikalavo krikšto pakartojimo; jis tvirtino, 
kad atgimęs išnaujo žmogus gali gyventi be nuodėmės. Vaka- 
rienės svarba yra vidiniame dvasios veikime. Jo įsteigtosios 
parapijos Silezijoje išliko iki 18 šimtmečio. 

d) Henrikas Niklaes (1501—80) manė, kad jame veikia dva- 
sia ir skelbė save meilės apaštalu: tik per meilę ir meilėje 

įvyksta mistinis žmogaus sudievinimas, Jis įsteigė tamilistų sek- 
tą („meilės namus“) su ypatinga hierarchinė santvarka su 
mistiniai panteistiniu pamaldumu. Jo sekta buvo paplitusi An- 
glijoje. 

3, Reformatoriai kritikavo esamąjį bažnyčios mokslą ir 
"stengėsi apvalyti jį nuo viso to, kas nesutiko su Šventraščiu. 
Tačiau tuo pačiu laiku atsirado ir tokių radikalinių religinių 
srovių, kurios savo kritiką praplėtė ir ant reformatorių pripa- 
žintos ir visai neliestos Trejybės dogmos, 


a) Žymiausias Trejybės dogmos priešas buvo ispanas My- 
kolas Servetas (1509—1553) gimė Villanuevoje Aragonijoje, di- 
delių gabumų žmogus; studijavo teisę; paskui pasišventė teolo- 
giniams tyrinėjimams ir priėjo išvadą, kad krikščioniškas moks- 
las apie Trejybę priešinasi tiek Šventam Raštui, tiek protui. 
Todėl krikščioniškas mokslas reikia atstatyti Pagaliau ėjo 
medicinos mokslus ir tapo žinomu gydytoju. Karą su esamuo- 
ju bažnyčios mokslu pradėjo 1531 m., išleisdamas Strasburge 
savo raštą „de Trinitatis erroribus“, o Viennėje Prancūzijoje, 
prisidengęs slapyvardžiu, paskelbė 1553 m. savo svarbųjį veikalą: 
„Christianismi restitutio“. Šio rašto dėliai jis buvo katalikų in- 
kvizicijos areštuotas, bet jam pavyko pabėgti iš kalėjimo Vien- 
neje. Jis vyko į Italiją. Pakelėje jis sustojo Ženevoje, kur buvo 
suimtas ir pasmerktas mirti ant laužo. Kadangi Servetas nesu- 
tiko atšaukti savo mokslą, tai 1553 m. spalių 27 d. Ženevos ta- 
rybos sprendimas buvo įvykdytas. 


Apskritai imant, visų pakraipų istorikai primeta Kalvynui 
šitą su Servetu nelemtąjį įvykį kaip išimtinai Kalvyno pastan- 
gų darbą. Netenka paneigti, kad Kalvynui pritariant Servetas 
buvo areštuotas kaip Dievo niekintojas. Tačiau tokį žiaurų 
sprendimą padarė Ženevos taryba, kurios narys Kalvynas ne- 
buvo. Apskritai, mirties bausmei Kalvynas nesipriešino, bet jis 
veltui dėjo daug pastangų, kad mirties bausmė ant laužo būtų 
įvykdyta kitu švelnesniu būdu. Žiūrint į Serveto sudeginimą 
akimis dvidešimtojo šimtmečio, kada visur pasigirsta balsai už 
visišką mirties bausmės panaikinimą, Ženevoje Trejybės nie- 
kintojui uždegtas laužas atrodo šiurpus.  Anų laikų dabar 
smerktiną nubaudimą tokio būdo mirtimi pabrėždami, naujųjų 
amžių istorikai nori sumažinti Kalvyno kaip pasaulinio masto 
reformatoriaus reikšmę. Ženevos įvykis atrodo visai kitoje 

šviesoje, pažvelgus į jį anų laikų akimis. Čia tenka prisiminti, 
kad Kalvynas buvo savo laiko katalikų bažnyčios auklėtinis; 
dar vaikas būdamas jis gaudavo iš vienos parapijos įplaukas. 
Jis augo aplinkumoje ir dvasioje tos bažnyčios, kuri skelbė kry- 
žiaus karus ir ragino savo sūnus stoti popiežiaus kariuomenės 
eilėsna prieš atskalūnus ir kuri taikė neklusniesiems savo vai- 
* kams baisią inkvizacijos rykštę. Kalvynui besigilinant į moks- 
lus Paryžiuje, buvo nubaustas mirtimi ugnyje gydytojas Poin- 
tet'as už tai, kad jis savo pacientams — dvasininkams ir vie- 
nuoliams — sakė karčią tiesą: „jūsų biaurios ligos yra celibato 
(nevedimo) pasėka'. Tas drąsuolis visur aiškino, kad celibatas 
nesutinka su Biblija ir visur piršo kunigų vedybas. Jis buvo 
areštuotas; kadangi atsisakė atšaukti savo mokslą, jam buvo 
uždegtas laužas. Kančioms padidinti ir kiekvienam atbaidyti 
kalbėti ką nors prieš katalikų bažnyčios įsakymus, budelis nu- 
piovė nelaimingajam liežuvį. Dar prieš Servetui mirštant, 1553 
m. gegužės 16 dieną Lyono mieste, Prancūzijoje arkivyskupui 
de Tournonui (Turnonui) reikalaujant, buvo sudeginti ant lau- 
žo penki jaunuoliai prancūzai, kurie Ženevoje išmokslinti grįžo 
į savo tėvynę skelbti grynąjį Dievo Žodį savo tautiečiams. 
Vežant juos į mirties vietą, jie giedojo devintąją psalmę: „aš 
dėkoju Viešpačiui Dievui iš visos širdies ir pasakoju visus tavo 
stebuklus. Aš džiaugiuos ir linksminuosi tavyje ir liaupsinu ta- 
vo vardą, Tu visų Aukščiausias... Tu išvedi mano bylą ir mano 
teisę; Tu sėdi savo kedėje, teisusis teisėjau“, Ir laužo akivaiz- 
doje jie neišsižadėjo Evangelijos mokslo, 

Kalvyno šimtmetyje, apskritai imant, rado pritarimą tokios 
rūšies žudynės. Net ir anas romūsis, švelnusis Melanchthonas 
taip rašė Kalvynui: „Kristaus bažnyčia bus tau dėkinga tiek 
dabar, tiek būsimais laikais... Jūsų vyriausybė teisingai pasi- 
elgė su šituo piktžodžiautoju“. 

Šiais pavyzdžiais iš anų tamsiųjų laikų nenorima ką nors 
juodinti arba kaltinti, bet tik nušviesti to laiko dvasią, kurios 
ir Kalvynas buvo pagautas ir joje veikė. Kad Kalvynas nebuvo 
fanatikas, liudija jo institucijos ketvirtosios knygos dvyliktojo 
perskyrimo aštuntasis abzacas. 

Kalvyno sekėjai supranta anuos tamsiuosius amžius ir, lyg 
norėdami atitaisyti to laiko klaidą vietoje, kur Ženevoje bu- 
vo pakurtas laužas Servetui, 1903 m. spalių 27 d. pastatė išpir- 

kimo paminklą. Kada Romos inkvizicija pastatys tokį pat pa- 
minklą? 


b) Faustas Socinas (1539—1604) iš Sienos Italijoje perėmė 
mokslą iš savo dėdės Lelijaus Socino; savo pažiūrų dėliai jis 
turėjo bėgti į Lyoną Prancūzijoje; trims metams praslinkus, jis 
sugrįžo į savo tėvynę. Čia ramiai veikė didžiojo kunigaikščio 
Madiči rūmuose. Išbuvęs čia 12 metų, išvyko į Baselį gilintis 
moksluose, Blandrata, antitrinitarizmo šalininkas, pasikvietė jį 
į Sienbenbuergeną bendram darbui (1578). Po vienerių metų iš- 
keliavo į Lenkiją tvarkyti ir vienyti susiskaldžiusius antitrini- 
tarus. Po ilgo sunkaus darbo pagaliau jam pavyko 1603 m. 
synode Rakove pašalinti iš antitrinitarų netinkamus gaivalus ir 
įgyvendinti savo religines pažiūras. Iš katalikų jis patyrė daug 
persekiojimų ir paniekos. Taip, pavyzdžiui, 1598 m. dangun- 
žengimo šventėje Krokuvos studentai ištraukė jį iš ligos patalo 
ir pusnuogį tempė miesto gatvėmis. Studentai būtų prigirdę jį, 
jei vienas profesorius nebūtų įsikišęs ir išgelbėjęs jo. Lenkijos 
antitrinitarų arba socinianų centras buvo Rakove. 


Sacinas mokė: vienintelis išganymo mokslo šaltinis yra Bib- 
lija; joje negali būti ko nors, kas priešintųsi protu, Dievas 
yra vienas vienintėlis asmuo, Jėzus yra žmogus užgimęs ant- 
gamtišku būdu, išganymui įvykdyti jis apdovanotas dieviško- 
mis jėgomis, už tobulą paklusnystę jam tapo suteikta dieviška 
didenybė; todėl jis gali teisti gyvuosius ir mirusius; jam tenka 
dieviška garbė. Šventoji Dvasia yra tik Dievo jėga, Žmogaus 
Dievo paveikslas buvo tame, kad jis valdė gyvulius. Iš pri- 
gimties žmogus buvo mirtingas; būdamas be nuodėmės jis būtų 
galėjęs, antgamtiškai Dievui veikiant, be mirties pereiti į am- 
žinąjį gyvenimą. Nėra paveldėjamosios nuodėmės, yra tik pa- 
veldėtas palinkimas blogiui. Atmestina pažiūra, esą Dievas iš- 
anksto žinojęs žmonių darbus, Išganymas yra tame, kad Kris- 
tus savo mokslu ir gyvenimu parodė kelią į pasigerinimą; kas 
eina tuo keliu, tą Dievas apdovanoja nuodėmių atleidimu ir 
amžinu gyvenimu. Kristaus mirtis nebuvo išpirkimo mirtis, bet 
tik jo mokslo užantspaudavimas ir veda žmogų prie dieviškojo 
pagarbumo. Atsivertimas turi prasidėti paties žmogaus jėgomis, 
įvykti jis gali Dvasiai Šventai padedant. Sakramentai yra tuš- 
čios apeigos, kurios gali būti panaikintos, tačiau patariama 
palikti jas kaip senus, gražius papročius. Maldingojo krikščio- 

nies iš mirusiųjų prisikėlimas gali įvykti Kristaus prisikėlimo 
dėka. Kūno iš mirusiųjų prisikėlimo nėra. Yra tik dvasiškas 
prisikėlimas. 

Iš Lenkijos antitrinitarus ištrėmė 1658 m. Jie išsisklaidė po 
įvairius kraštus: iškeliavo į Vengriją, Siebenbuergeną, Vokieti- 
ją, Olandiją, Angliją, Ameriką. 


$ 23. Protestantizmas ir meilės veikla. 


1. Liuteras pasmerkė elgetavimą ir duoklės davime 
nematė ypatiško nuopelno. Tuo jis davė meilės darbui 
visai kitą prasmę. Meilės darbą reikšti turi, Liutero ma- 
nymu, raginti iš pateisinančio tikėjimo išplaukianti dė- 
kinga meilė Dievui ir artimui. Šitos meilės reiškimas 
sudaro vienetą, „naują paklusnumą“, kuri rodyti pri- 
valo kiekvienas savo pašaukime ir luome. Pašaukimas 
yra tarnavimas ir pašventimas; kiekvienas turi dirbti 
bendram labui ir savo asmeniškai gerovei; taip pats 
darbas tampa tarnavimu Dievui ir bendra pareiga. Iš 
to susidarė Liuterui pagrindiniai dėsniai tinkamam pa- 
vargėlių aprūpinimui. Tuo tikslu jis daro skirtumą tarp 
tikrų pavargėlių ir valkatų. Kiekviena parapija priva- 
lo aprūpinti savo varguolius reikalingiausiais gyveni- 
mui daiktais, o visus svetimus, piligrimus ir vienuolius 
elgetas šalinti, pasak apaštalo žodžius: „kas nedirba, 
tegul ir nevalgo“ (2. Tes. 8,10). Liuteras siūlo, kad 
kiekvienas būtų raginamas dirbti. Daugelis parapijų 
pagavo Liutero mintis ir tinkamai sutvarkė meilės 
darbą. Visur buvo steigiamos kasos bendriems bažny- 
čios reikalams, vargšams šelpti ir mokykloms laikyti. 
Tr ligoniai nebuvo užmiršti; jie buvo gydomi, kad būtų 
tinkami darbui ir naudingi visuomenei. Tačiau šitos 
Liutero kilnios mintys ne visur buvo įkūnijamos lėšų 
ir tinkamų meilės darbui asmenų stokos dėliai. 

2. Daug sėkmingiau vyko meilės darbas refor- 
matų bažnyčioje, ypačiai tose parapijose, ku- 
rios susidarydavo iš pabėgėlių nuo persekiojimų ir ku- 
rios sevtimuose kraštuose, kur rasdavo palankią sau 
aplinkumą, buvo verčiamos rūpintis savo būviu. Šiuo 
atžvilgiu, ypačiai paminėtinas Jonas Laskis iš Lenki- 
jos, kurs pragarsėjo olandų parapijos Londone sutvar- 
kymu. Paskui iš jos paėmė pavyzdį žemutinio Pareinio 
parapijos. 


$ 24. Protestantizmas ir menas. 


1, Reformacija neieškojo tiesiogio santykio su menu. Tačiau 
Liuteras nebuvo priešingas menui, Jis labai mėgo muziką. Ta- 
pytojų tarpe Albertas Duereris (1471—1528) buvo labai palan- 
kus Liuterui, o savo keturiuose apaštaluose (Pauliaus, Petro, 
Morkaus ir Jono) paliko savo gimtajam miestui Nuernbergui ir 
ateisiančioms kartoms nemirštamą savo reformacijai palanku- 
mo paminklą. Kad pats Duereris būtų tapęs evangelikų bažny- 
čios nariu, žinių nėra. Antra vertus, jis ir negalėjo būti viešu 
Evangelijos šalininku, nes jis mirė tuo laiku, kada Nuernberge 
dar nebuvo evangelikų parapijos. Lukas Kranachas (1472 — 
1553), Vittenbergo tapytojas, draugavo su Liuteru ir jo viena- 
minčiais; savo teptuku jis įrodė, kad meninkas savo paveiks- 
lais gali tiekti žmonėms Evangeliją Liutero supratime. Be Liu- 
tero, jo žmonos, Melanchthono ir Saksonijos kurfuersto portre- 
tų, jis sukūrė altoriaus paveikslus ne vienai evangelikų baž- 
nyčiai. Čia paminėtinas ir Jonas Holbeinas, jaunesnysis, iš 
Augsburgo (1497—1543), kurs darė medžio braižinius Liutero 
Biblijai, 

2. Iš pradžių Cvinglio ir Kalvyno įsteistoje bažnyčioje ne- 
galėjo vystytis bažnytinis menas, nes čia tiksliai taikomas an- 
tras paveikslus daryti draudžiąs įsakymas. Bet, šiaip Šveica- 
rijos reformatoriai ypačiai Kalvynas pripažino meną kaip tokį 
ir nesipriešino tam, kad būtų piešiami portretai, istoriniai pa- 
veikslai, landšaftai. Vėliau trijų dešimtų metų karo laikais 
Olandijos reformatų bažnyčia davė religinio meno žymų ats- 

tovą; tai buvo Rembrandt'as van.Rijn'as (1606—1669), kurs savo 
mažo formato kūriniams — graviūroms sunaudojo Biblijos pa- 
sakojimus, ypačiai garsus jo paveikslas, vaizduojantis Emau- 
so mokytinius, 

3, Nuo to laiko, kaip parapijos giedojimas įėjo į pamaldas 
kaip sudėtinė jų dalis, pradėjo vystytis bažnytinio giedojimo 
menas. Pats Liuteras sueiliavo bent 36 giesmes. Kam nėra 
žinoma jo pilna karžygiškos drąsos giesmė: „stipriu mums šar- 
vu Dievas est", kurią jis tikriausiai parašė kaip Špeiero pro- 
testacijos aidą 1529 m. Savo giesmėms dėjo pagrindan arba 
Biblijos ištarmes ir tam tinkamus jos skyrelius arba perdirbi- 
nėjo lotyniškas giemes arba originaliai eiliavo, kaip „štai aš iš 
aukštojo dangaus naujieną pranešu tuojaus“. Bet ir daug kitų 
maldingų vyrų padėjo Liuterui eiliuoti giesmes, čia tenka pa- 
minėti Paulių Speratą, Nikaloją Deciją, Pily- 
pa Nikolai. 

Liuteras buvo susirūpinęs choralo išvystymu; čia daug pa- 
dėjo jam Torgau'o giedojimo mokytojas Jonas Valteris. Šiaip 
buvo perimtos liaudies melodijos ir pritaikytos bažnytiniam 
giedojimui. Parapijos giedojimą lydėjo jau techniškai labai pa- 
gerintų vargonų grojimas, 

4, Reformatų bažnyčioje tik Cvinglis kaikurį laiką nepripa- 
žino giedojimo pamaldų metu. Šiaip reformatų bažnyčioje buvo 
noriai giedama, ypačiai psalmės. Kalvynui pageidaujant, Kle- 
mensas Morot'as pereiliavo ir pritaikė prancūzų liau- 
dies melodijoms didelę psalmių dalį, o Karaliaučiaus universi- 
teto teisių profesorius Ambrosijas Lobvasseris pri- 
taikė psalmės vokiečių melodijoms. Ir reformatų bažnyčia ne- 
atsiliko bažnytinių giesmių eiliuotojais. Žymiausių jų tarpe bu- 
vo: J. Cvikas iš Konstancijos ir Ambrosijas Blau- 
rer'is, Cvinglio mokinys. Greitai bažnytinės giesmės tapo 
bendras tiek liuteronų, tiek reformatų turtas, 


$ 25. Reformacijos eiga per Europos kraštus. 


1 Prancūzija. Liuterui tik pradėjus veikti, jo raš- 
tai Prancūzijoje jau buvo skaitomi, o 1521 metais Pa- 
ryžiuje jie buvo pasmerkti ir 1523 m. Liutero šalinin- 


kai žudomi. Karalius Pranciškus: I (1515—47), pats re- 
liginiai abejingas, politiniais sumetimais stengėsi už- 
smelkti Evangelijos mokslą. Nepaisant priespaudų, s3- 
jūdis Evangelijos linkme didėjo; jis buvo palaikomas 
ir padrąsinamas iš Ženevos.  Nulemianti Prancūzijos 
protestantizmui buvo ta aplinkybė, kad šešioliktojo 
šimtmečio antroje pusėje kalvynizmas išstūmė liutera- 
nizmą. Kalvynui veikiant, greitai susiorganizavo labai 
atsparios parapijos, kurios jau 1559 metais susirinku- 
sios Paryžiuje generalinio synodo priėmė Antano de- 
Chandieu (Šandie), Kalvyno auklėtinio, parašytą tikė- 
jimo išpažintį (Confessio Gallicana) ir įvedė bažnyčios 
tvarką ir drausmę pagal Ženevos pavyzdį. Prancūzijos 
protestantizmo likimui ne mažesnės svarbos turėjo 
ta aplinkybė, kad religinis skilimas buvo supainiotas su 
politinėmis partijomis: katalikų vadai buvo vadinami 
gizais, o protestantų burbonais. Evangeliškojo 
mokslo šalininkai buvo pavadinti „hugenotais“ (prie- 
saikos vienaminčiais?). Po Henriko II mirties 
(1547—59) dėl sosto kilo didelis ginčas: burbonų prin- 
cai TėmMėsi evangelikais, o kunigaikščiai gizai katali- 
kais. Išsiveržė kruvinas, žiaurus pilietiniai reli- 
ginis karas, kurs prasidėjo kraujo praliejimu 
miestelyje Vassy, kur evangelikai buvo užklupti darži- 
nėje pamaldų metu. Atrodė, kad baisusis karas buvo 
užbaigtas taika St. Germaine (Žermene) 1570 m.: hu- 
genotams buvo užtikrinta sąžinės 
laisvė visur, išskyrus Paryžių, bet be 
pamaldų viešumos; kaip taikos laidas buvo 
paliktos hugenotams 4 tvirtovės pietų Prancūzijoje. 
Susitaikinimui sustiprinti buvo sumanyta sutuokti 
princą protestantą Henriką iš Navarros su karaliaus 
Karolio IX (1560—74) seserimi Margarita, katalike. 

Kelioms dienoms po vestuvių praslinkus, naktį iš rugp. 
23 į 24 dieną 1572 m. buvo surengta baisioji Bartla- 
miejaus naktis. Varpams suskambinus, prasidėjo šiur- 
pulinga skerdynė. Paryžiuje ir provincijose buvo išžu- 
dyta dešimtimis tūkstančių protestantų. Tada buvo 
nužudytas ir hugenotų vadas admirolas Coligny. Prie 
Henriko Navarriečio III (1574—89) protes- 
tantai buvo vėl iškovoję sąžinės ir religijos laisvę ir 
teisių pripažinimą. 

Tačiau pritariant Ispanijos Pilypui II (1556—98), gi- 
zai sudarė 1585 metais šventąją lygą atskalū- 
nams Prancūzijoje ir Niederlandijoje išnaikinti. Hen- 
rikas III (1589—1610) nuolatos turėjo kariauti su 
lyga. Išėjęs iš kovų nugalėtoju ir tapęs kataliku, jis 
manė, esąs įsitvirtinęs Prancūzijos soste. Išleisdamas 
Nantes (Nanto) ediktą 1598 m., jis norėjo užtik- 
rinti savo tikriesiems tikėjimo vie- 
naminčiams:sąžinės ir pamaldų laisvę 
visur, kur jos iki tol buvo, ir teisių 
atžvilgiu sulygino hugenotus su ka- 
talikais. Tą ediktą Henrikas apmokėjo savo gyvy- 
be: 1610 metais vienuolis Ravaillac'as (Ravelakas), su- 
fanatizuotas jėzuitų mokinys, pervėrė jį savo tutinu. 

Nuo Nantes edikto gerai suorganizuoti hugenotai 
sudarė savo rūšies „valstybę valstybėje“. Tačiau tokia 
būklė nebuvo sutaikoma su vienvaldiškomis karalių 
pastangomis; prie to dar prisidėjo nenuilstamas jėzui- 
tų darbas. Karalius Liudvikas XIV (1643—1715) 
panaikino 1685m. Nantes ediktą. To žygio 
pasėka buvo tai, kad daugiau negu du šimtai tūkstan- 
čių darbščiausių krašto gyventojų turėjo palikti savo 
tėvynę ir ieškoti naujų gyvenimui vietų Olandijoje, 
Anglijoje, Šveicarijoje, Vokietijoje. 

2. Anglija. Reformacijai dirvą Anglijoje paruošė 
Viklifas, kurio mintys ir raštai dar tebegyvavo tarp 
liaudies. Apšviestiesiems gyventojų sluoksniams refor- 
macijai permetė tiltus humanizmas. Liutero raštai, 
jiems tik išvydus pasaulį, buvo plačiai skaitomi. Ka- 
dangi Anglijos bažnyčia labai priklausė nuo karaliaus, 
tai karalius Henrikas III (1509 — 1547), išauklė- 
tas griežtos scholastikos dvasioje, stojo ginti katoliciz- 
mą. Prieš Liutero raštą: „apie bažnyčios Babilonijos 
nelaisvę“ jis parašė: „septynių sakramentų  apgyni- 
mą“; už tokį jo žodį popiežius pagerbė jį titulu ,,defen- 
sor fidei“ (tikėjimo apgynėjas). Tačiau kai popiežius 
Klemensas VII (1523—34) nesutiko atskirti jo nuo 
Aragonijos Kotrinos ir uždraudė skyrimą vykdyti 
Anglijoje, o karalius būtinai norėjo vesti savo rūmų 
damą Oną Boleyn, tai jis atskyrė bažnyčią nuo Romos 
ir 1534 m. paskelbė ją visai priklausomą nuo karaliaus. 
Kaip viršiausi bažnyčios galva uždraudė įvesti tikėji- 
mo dalykuose ir mažiausias naujenybes. Kas išdrįsda- 
vo viešai pripažinti popiežių, to laukė kartuvės, o kas 
neigdavo transubstanciją, tokį ištremdavo. — Režor- 
macija buvo įvykdyta prie karaliaus Eduardo VI 
(1547—1553). Tą darbą atliko Canterbury arkivysku- 
pas Tomas Cranmeris. Prie jo buvo įgyvendinta nauja 
liturgija pagal „(Common Prayer Book“ 1549 m. Tas 
pats Cranmeris su Londono vyskupu Ridley parašė iš- 
pažintį — 42 nuostatus (artikulus) — iš 1553 m. Bet 
tai buvo neilgam. Eduardas mirė. Jo įpėdinė Marija 
Kruvinoji, (1553—58), Kotrinos duktė, stojo žiauriai 
persekioti protestantizmą. Onos Boleyn duktė Elžbieta 
(1558—1608) įkūrė anglikonų (episkopalinė) 
valstybinę bažnyčią, padėjus pagrindan 39 
nuostatus (artikulus) (ištaisyti 42 art.). Šioji nuo Ro- 

mos nepriklausoma anglikonų bažnyčia iš pradžių savo 
išvaizda buvo beveik katalikiška, bet mokslą ir pamaldų 
tvarką buvo parėmusi iš Liutero ir pagaliau toje baž- 
nyčioje įsivyravo Kalvyno mokslas; nepaisant to, joje 
liko daug ir katalikiškumo apeigose ir episkopaliniame 
sutvarkyme. Ši raida svarbiausiuose dalykuose buvo 
užbaigta 1563 m. — Griežti Kalvyno šalininkai, kurie 
prie Marijos buvo pabėgę ir po jos mirties sugrįžę, 
buvo nepatenkinti anglikonų bažnyčia su episkopaline 
hierarchija. Šitie nepatenkinti, pavadinti  „purito- 
nais“, reikalavo presbiterinio sutvarkymo, griežtos, 
drausmės, pamaldų be apeigų ir be paveikslų. — Pro- 
testantizmui atstatyti Elžbieta išleido uniformiteto ak- 
tą 1559 m.; visiems nesutinkantiems pripažinti tą ak- 
tą, pavadintiems „nonkonformistais“ arba 
„disenteriais“ buvo grūmojama bausme. "Todėl 
iš tokių nepatenkintų susidarė „įndenpendentų“ 
parapijos, kurios buvo savistovios ir nė nuo ko nepri- 
klausė. 

3. Škotija. Tuo pačiu laiku, kaip Anglijoje vyko re- 
formacija, ir Škotijoje buvo platinamas iš pradžių Liu- 
tero, o paskui Kalvyno mokslas. Kalvinizmą įgyvendi- 
no Škotijoje Jonas Knoksas (1505—1572), Kalvyno 
mokinys. Bet Škotijos valdovai persekiojo naująjį 
mokslą. Tik karalienės Marijos Stiuart (1561—1567) 
nepilnametiškumo laikais, veikiant Knoksui, 1560 me- 
tais buvo reformuota valstybės bažnyčia. Buvo atsisa- 
kyta nuo nepriklausomybės nopiežiui, priimta griežtai 
Kalvyno dvasioje parašyta ,„confessio Scotica“; mišia 
uždrausta mirties bausme. 

Karaliai Jokūbas I (16083—25), Marijos Stiuart sū- 
nus, ir ypačiai Karolis I (1625—49) stengėsi angliko- 
nų bažnyčią su aiškiu pakrypimu į katolicizmą palaiky- 

ti kaip teisėtą valstybinę bažnyčią tiek Anglijoje, tiek 
Škotijoje; disenteriai arba nonkonformis- 
*ai buvo ujami ir varžomi. Pastaroji aplinkybė ir 
Karolio I monarchiški užsimojimai iššaukė revoliuciją. 
Ir Anglijoje kaip ir Škotijoje norėjo reformatų 
valstybinės bažnyčios. Prie jau esamų partijų prisi- 
„dėjo dar nauja „įndependentų“ arba „kongre- 
„gationalistų“ partija, kuri atmetė ir bet kokį bažnyčios 
valstybiškumą ir reikalavo kiekvienai parapijai religi- 
jos laisvės ir savivaldybės. Aršiausias šios krypties ats- 
-tovas buvo Oliveris Cromvellis (Kromvelis). 
Katalikų partija suadrė po visą kraštą išsišakojusį są- 
-mokslą prieš avengelikus ir surengė 1641 metais taip 
vadinamą Airijos kraujo žudynę, kada šimtai tūks- 
Aančių neteko gyvybės žiauriausiu būdu. Buvo įtartas 
Karolis I dalyvavęs ar net rengęs tokį šiurpulingą įvy- 
kį. Už tai jis buvo nužavintas. Po jo mirties Cromvellis 
tapo 1649 metais Anglijos respublikos protektorium. 
"Tuo laiku jis vienas buvo protestantiškai nusiteikęs 
didelės valstybės regentas; pastaroji aplinkybė buvo 
tuo svarbesnė, kad tuo laiku Vokietijos protestantiz- 
„mas buvo gerokai nusilpęs ir pairęs nuo trijų dešimtų 
metų karo pasėkų, o Prancūzijos hugenotų bažnyčia 
dėl karų ir suiručių slinko į pražūtį. Cromvelliui val- 
„dant, Anglijoje buvo paskelbta religijos laisvė, nors ir 
su kaikuriais suvaržymais: iš laisvės buvo išskirti 
griežti dis enteriai ir katalikai kaip sve- 
timos valstybės (popiežiaus) valdiniai. 


Po Cromvellio mirties į Anglijos sostą vėl grįžo Stiu- 
artų dinastija (1660). Anglikonų bažnyčia buvo atsta- 
“tyta, disenteriai buvo vėl persekiojami, buvo suma- 
nytas net Anglijos sukatalikinimas. Stiuartų dinastija 

antrą kartą buvo nuversta, o Anglijos sostas perduo- 
tas protestantui Vilgelmui III iš Oranijos 
(1688). Naujas karalius išleido tolerancijos aktą 1689 
m.: šalia anglikonų valstybinės bažnyčios religijos lais- 
vė buvo suteikta disenteriams, katalikai ir kraštuti- 
niai disenteriai buvo išskirti iš tos laisvės, 

4. Niederlandija (Olandija). Niederlandiją, įvairių 
teritorijų sąbūrį, valdė Habsburgų dinastija. Čia Liu- 
tero mokslas rado didelio palankumo. Čia pirmieji kan- 
kiniai paguldė savo galvas už grynąjį Dievo Žodį. 
Krikštininkai laikinai buvo sulaikę reformacijos sąjū- 
di. Apie šešioliktojo šimtmečio pusę Prancūzijos kalvi- 
nizmas pašalino liuteranizmą. Ciesorius Karolis V 
(1519—1556) norėjo savo paveldimas žemes politiniai 
ir bažnytiniai sujungti. Pasirodžius pakrikėliams ir 
krikštininkams, šimtai jų buvo kišami į kalėjimus ar- 
ba mirė ant laužo. Jis stengėsi įgyvendinti Vormso 
ediktą. Prie Pilypo II (1556—1598) išsiveržė politinės 
ir religinės išsivadavimo olandų kovos. Ribų nežinan- 
čiu žiaurumu Pilypas stengėsi užsmelkti sukilimą. 
Jo vietininkas hercogas Alba išžudė virš 18000 žmo- 
nių. Sukilėlių priešakin atsistojo 1572 m. Vilgelmas 
iš Oranijos. Po žymių pasisekimų sausumoje ir jū- 
roje, Vilgelmui pavyko taip vadinamoje Gento pacifika- 
cijoje 1576 m. sutelkti visas provincijas, katalikus ir 
protestantus, bendram priešinimuisi ir savitarpei tole- 
rancijai. Tiesa, Ispanijos vietininkui Aleksandrui Far- 
nesei pasisekė prikalbėti katalikiškąsias provincijas at- 
skilti nuo sąjungos; bet tuo glaudžiau susispietė septy- 
nios protestantiškos provincijos politinei ir religinei 
laisvei ginti. Kai Vilgelmas buvo išdavikiškai katalikų 
nužudytas 1584 m,. jo vieton stojo jo sūnus Moritcas. 

Po ilgų, kruvinų kovų Moritcas pagaliau išvadavo šiau- 
rės provincijas iš Ispanijos jungo. Ispanija buvo pri- 
versta 1609 m. sudaryti paliaubas 12 metų. Vėl išsi- 
veržus karui, Vestfalijos taikoje 1648 m. buvo pripažin- 
ta Niederlandijos nepriklausomybė. Kalvinizmas tapo. 
valstybės religija. 


5. Danija. Prasidedant reformacijai Danijoje valdė 
karalius Kristijonas II (1513—23), Karolio V švogeris. 
Norėdamas pats labiau įsigalėti, jis pradėjo varžyti 
vyskupų galią ir nusavino jų turtus. Tuo tarpu jis pa- 
laikė evangeliškąjį tikėjimą, kokį Vittenberge skelbė. 
Tačiau negalėjo išsilaikyti prieš susiburusią dvasinin- 
kiją ir bajoriją. Jis pabėgo 1528 m. išsižadėdamas ir 
sosto. Sostą užėmė jo dėdė Friedrichas I (1523—38). 
Jam valdant, plito, tiesa, naujasis tikėjimas, bet ir se- 
nasis toliau gyvavo. Reichstagas Odensėje 1527 pripa- 
žino liuteronams laisvę ir pakentimą iki artimiausio sy- 
nodo. Tik prie Kristijono III (1533—59) 1536 m. re- 
formacija buvo įgyvendinta; Liutero skelbiamas moks- 
las tapo krašto religija. Bent keleris metus gyvenda- 
mas Danijoje, Bugenhagenas sutvarkė evangeliškąją 
bažnyčią, kuriai paliko 7 vyskupus. 


6. Norvėgija. Čia jau nuo 1528 m. plito Vittenbergo 
naujiena. Pašalintas nuo sosto Danijos karalius Kristi- 
jonas II, kurs bėgo į Norvegiją, norėdamas įsitvirtinti 
šioje valstybės dalyje, buvo čia suimtas. Friedrichas I 
čia buvo pripažintas ir įsigalėjo. Prie jo sūnaus Kristi- 
jono III liuteranizmas tapo bendra viso krašto religija 
1587 m. Drontheimo arkivyskupas Olausas Engel- 
brechtsenas, paėmęs bažnyčios turtus, pabėgo į Nie- 
derlandiją. , 

7. Islandija. Kristijonui III valdant, čia 1551 m. bu- 
vo įgyvendinta Vittenbergo reformacija. Bet pirm rei- 
kėjo numalšinti sukilusius vyskupus. 


8. Švedija. Nuo Kalmaro unijos 1397 m. Švedija bu- 
vo sujungta su Danija ir Norvegija. Tačiau kaikurį 
laiką ji buvo atgavusi savistovybę; visai nepriklauso- 
ma ji tapo, kai žiaurusis Danijos karalius Kristijonas 
Ii Stokholmo skerdynėje (1520 m.) išžudė šimtais kil- 
niųjų švedų, kurie buvo sukilę prieš jo valdžią. Įnirtu- 
sios tautos priešakyje stojo Gustavas Vaza iš pradžių 
kaip pavaduotojas, o paskui kaip karalius ir iškovojo 
savo tautai laisvę nuo danų karaliaus Kristijono jungo. 
Du broliai Olafas ir Lorencas Petersonai 
(Petri), Liutero mokiniai, padėjo plėsti  Vittenberge 
skelbiamąjį mokslą ir Augalėjo vyskupų priešinimąsi. 
Reichstage Vesteraese 1527 m. Gustavas Vaza privertė 
atstovus nusavinti bažnyčios turtą karaliaus naudai ir 
leisti laisvai skelbti Evangeliją. Atsargiai ir sumaniai 
šalinant katalikiškuosius papročius, buvo išvengta su- 
siskaldymų ir grynos Evangelijos mokslas įsišaknijo 
tarp visų gyventojų sluoksnių. Ir Švedijoje kaip ir 
Anglijoje liko episkopalinis sutvarkymas; tačiau di- 
džiausia vyskupų turto dalis buvo nusavinta. Išorės 
pamaldų apeigos primena katalikiškas pamaldas. Vė- 
lesni bandymai grąžinti katalikų bažnyčią krašte ne- 
pavyko gyventojų prie naujojo tikėjimo prisirišimo dė- 
liai. Atpuolimas į popiežystę buvo baudžiamas ištrėmi- 
mu iš krašto. Karalius Jonas III (1568—92), tikėdama- 
sis užimti Lenkijos sostą, vedė derybas su popiežium, 
pats priėmė katolicizmą ir bandė atsargiai sukatali- 
kinti liuteranizmą. Jo sūnus Zigmantas (1592 — 
1604), Lenkijos karalius, buvo jau katalikas, ir didelis 

jėzuitų draugas. Tačiau synode Upsaloje 1593 m. buvo 
priverstas pažadėti neliesti liuteranizmo, o kadangi 
pažado netesėjo, neteko Švedijos sosto. Prie Karolio IX 
(1604—1611), liuteranizmas labai sustiprėjo. O Gusta- 
vas II Adolfas (1611—32) įsikišo į trijų dešimtų me- 
tų karą ir tapo Vokietijos protestantizmo išgelbėtoju. 
Didelį susidomėjimą sukėlė Švedijos karalienės Kristi- 
nos, Gustavo Adolfo dukters atsivertimas į katoliciz- 
mą. Bet kadangi ji gera valia atsisakė (1564) nuo sos- 
to, tai liuteranizmas liko neliestas; o katalikų bažnyčia 
neturėjo iš to jokios naudos. 


9. Pabaltija: Kuronija, Livonija, Estija. Anks- 
čiausiai  Liutero reformacija pradėjo plėstis Ry- 
goje. Pirmąją Evangelijos sėklą pasėjo čia Andriejas 
Knopkenas (1467—1539). Jau 1521 m. jis atvyko į Ry- 
gą iš Vokietijos. Petro bažnyčioje savo pamoksluose 
be pasigailėjimo jis puolė popiežių ir kunigiją. "Tarp 
gyventojų jis rado pritarimą. Tuo pačiu laiku atvyko 
iš Rostoko į Rygą Silvestras Tegetmeieris, kurs taip 
griežtai kovojo prieš paveikslus, kad suerzinta minia 
išmetė paveikslus iš bažnyčios ir sunaikino juos. Iš Ry- 
gos reformacija plėtėsi tarp kaimų gyventojų ir mies- 
tuose. Tuo laiku Rygos miesto raštvedys Jonas Loh- 
muelleris parašė laišką Liuterui ir prašė jį nurodymų 
ir pagalbos reformacijos reikalu. 1523 m. Liuteras 
atsiuntė raštą „išrinktiesiems, mieliems Dievo drau- 
gams, visiems krikščionims Rygoje, Revelyje, ir Dorpa- 
te Livonijoje“. Livonijos vokiečių ordino meisteris Val- 
teris Plettenbergas, kurs nuo 1521 nuo Prūsijos vokie- 
čių ordino nebepriklausė, buvo palankus reformacijai. 
Nepaisant nuolatinių nesutarimų tarp arkivyskupo ir 
gyventojų, Ryga atstovėjo savo evangeliškąjį tikėjimą. 

Rygos pavyzdį pasekė visi Pabaltijo kraštai ir 15838 m. 
prisidėjo prie Šmalkaldeno Sąjungos. Rusų spaudimas 
privertė paskutinį ordino magistrą Gottardą Kettlerį at- 
sižadėti Livonijos lenkų karaliaus Zigmanto II Augus- 
to (1548—72) naudai. Tačiau evangeliškojo tikėjimo 
laisvė buvo užtikrinta taip vadinamu „Privilegium Si- 
gismundi“. — Liuteronų bažnyčia Pabaltijos kraštuose 
turėjo išgyventi sunkių mėginimų. Lenkijos valdžios 
priedangoje buvo iškilusios 1584 m. Rygoje ir Dorpate 
„jėzuitų Kolegijos. Jėzuitui  Possevinui vadovaujant, 
prasidėjo katolicizmo platinimas. Jų darbas buvo nu- 
trauktas, kai 1629 m. Livonija atiteko Švedijos val- 
džiai. 

11. Lenkija. Dirvą reformacijai Lenkijoje paruo- 
šė bėgliai čekų broliai. Tuojau po pasirodymo Liutero 
raštai buvo skaitomi, ypačiai Lenkijai priklausančioje 
Prūsijoje. Jau 1525 m. Dancigas išvaikė katalikiškąją 
tarybą. Zigmantas I (1506—48) pats vyko ten ir grą- 
žino senąją tvarką, nužudęs bent kelis gyventojus. Ne- 
paisant griežtų draudimų, lenkų bajorų vaikai vyko į 
Vokietiją mokslų eiti. Susipažinę su Liutero mokslu 
ir sugrįžę, jie skelbė jį savo tėvynėje. Šalia naujojo 
tikėjimo iš Vittenbergo plito ir Šveicarijos reformaci- 
ja. Zigmantas II Augustas (1548—72) buvo tiek palan- 
kus reformacijai, kad gilinosi į Kalvyno institutio re- 
ligionis christianae; be to, susirašinėjo su Melanchtho- 
nu. Susirinkusių krašto luomų atstovų nutarimams 
Petrakove 1555 m. reikalavo iš popiežiaus leisti sušaukti 
tautinį koncilį kunigams vesti, vartoti komuniją abiem 
pavidalais ir mišias laikyti liaudies kalba. Žinoma, po- 
piežius tam nepritarė, bet atsiuntė savo legatą Lippo- 
maną, o paskui jo vietoje Commendonį kovai su here- 
zija. Didelės pagalbos teikė jiems fanatikas kardino- 

las Stanislovas Hozijus. Lenkijos bajorija kreipėsi prie 
savo tautiečio Jono Laskio, (1499 —1560), kurs dėl s4- 
vo evangeliškųjų įsitikinimų turėjo bėgti iš tėvynės. 
Jis rado prieglaudą rytų Friezijoje ir čia veikė reforma- 
cijos dvasioje, ir keleris metus kunigavo Emdene, 1550 
m. Cranmeris persikvietė jį į Angliją. Kada po kara- 
liaus Eduardo VI susidarė protestantams nepalankios 
aplinkybės, su savo bėglių parapijos dalimi jis ieškojo 
prieglaudos Danijoje; tačiau jos nerado todėl, kad Las- 
kis nesutiko priimti liuteranizmą. Jis veikė paskui 
bėglių parapijoje Frankfurte prie Maino. Sugrįžęs į 
tėvynę jis dėjo didžiausių pastangų sujungti liutero- 
nus su reformatais. Bet jo paties tautiečiai pradėjo 
jį įtarinėti, jis neteko itakos ir todėl jo darbas nuėjo 
niekais. Jis mirė 1560 m. Generaliniame Synode Sen- 
domire 1570 buvo įvykdyta unija tarp liuteronų, re- 
formatų ir čekų brolių. Ji pavadinta ,„(Consensus Sen- 
-domiriensis“. Mokslas apie Vakarienę susitarime buvo 
taip apibūdintas, kad kiekviena konfesija rado savo pa- 
žiūras. Liuteronai reiškė didelį nepatenkinimą; paga- 
liau nusileido prašomi. Bet, progai pasitaikius rodė sa- 
vo nepatenkinimą. Po Zigmanto Augusto mirties 1572 
m. prasidėjo tarpuvaldis (interegnumas). Šitą laiką 
išnaudojo protestantų bajorija, pravesdama bendrą re- 
ligijos taiką taip vadinamą „pax dissidentium“: disi- 
dentai su katalikais buvo sulyginti teisių atžvilgiu am- 
žiniems laikams. Naujai išrinktasis karalius Henrikas 
Anjou (Anžu) (1578—74) nesutiko prisiekti tos tai- 
"kos; bet valstybės maršalas tardamas: „si non iurabis, 
non regnabis“ (jei neprisieksi, nevaldysi), privertė jį 
padaryti tai. Kitais metais buvo išrinktas Steponas 
Batoras (1576—86), kurs tą taiką prisiekė ir laikė. Vi- 
si kiti valdovai nebeatsižvelgė į tą taiką; užtikrintos 

joje lygybės teisės buvo įžeidinėjamos. Protestantai 
buvo engiami ir persekiojami. Būklė šiek tiek pagerė-- 
jo, priskyrus Lenkiją prie Rusijos (1772 m.). 


10. Lietuva. 1. Tiek Lietuvoje, tiek Lenkijoje ne- 
susipratimai ir ginčai tarp dvasininkijos ir visų luomų 
parapijiečių sudarė palankias apystovas reformacijai 
plėstis. Tiems begaliniams kivirčiams kilti suminėti- 
nos dvi svarbios priežastys: dešimtosios da- 
lies mokėjimas dvasininkijai ir pastarosios pri-- 
klausomybė išimtinai nuo popiežiaus teismo, t. y. dva-- 
sininkas negalėjo būti teisiamas pagal krašto įstaty- 
mus. Dešimtinės mokėjimas buvo kiekvieno parapi- 
jiečio neišvengiama pareiga. Tik bajorija, bekovodama 
per amžius, buvo įgijusi išimtinę teisę mokėti laisvą 
dešimtinę (decima libera) t. y. ji galėjo tą mokes- 
nį atiduoti ne savo parapijos klebonui, o kokiam kitam 
pagal savo nuožiūrą. I tokią bajorijos privilegiją kuni- 
gija žiūrėjo kaip į neleistiną ir nepakenčiamą dalyką ir- 
visa darė, kad ji būtų panaikinta. Visi ginčai dėl dešimti-- 
nės ir visi skundai dėl kunigų prasižengimų turėjo būti 
aiškinami ir sprendžiami tik išimtinai popiežiaus teis- 
me Romoje arba ten, kur jis nors laikinai būdavo. Ne- 
sunku įsivaizduoti su kokiomis beveik nenugalimomis 
sunkenybėmis buvo sujungtas teisybės ieškojimas, 
ypač anais laikais esant neištobulintoms susisiekimo 
priemonėms; susidaro labai nepavydėti- 
na būklė kataliko, turinčio ginčą su klebonu. Pati 
teismo įstaiga labai toli ir, be to, kartais dar ir nežinia 
buvo, pas kurį teisėją ieškoti tiesos, nes būdavo kartais 
ir po du popiežius. 


2. Tokioms apystovoms esant, kaimyninėje Čekijo- 
je Prahos mieste Jonas Husas (1369?—1415 m.) viešai 

skelbė naują mokslą, ragindamas bažnyčią grįžti prie 
pirminės krikščionybės santvarkos, o dvasininkiją prie 
apaštalų neturto. Šv. Petras niekuomet nebuvęs baž- 
nyčios galva ir todėl jo įpėdiniai nėsą tokiais. Huso 
skelbiamojo mokslo balsas rado platų atgarsį Lenkijoje 
ir sukėlė rimtą sąjūdį. Šio sąjūdžio banga pasiekė ir 
Lietuvą. Suprasdamas didelę Huso skelbiamojo moksio 
reikšmę, Vytautas Didysis įsteigė Prahoje bendrabutį 
dvasininkams auklėti. Bendrabučio vedėju ir globėju 
buvo pakviestas Husas. Vėliau Hieronimas pragietis 
važinėjo po Lietuvą. Kad Huso mokslas ir Lietuvoje 
rado palankias apystovas ir kad jis buvo išsiplatinęs, 
tuo negalima abejoti. Juk Huso auklėtiniai iš konvikto. 
sugrįžę į tėvynę negi sėdėjo sudėję rankas. Ko Husas 
buvo išmokęs juos, to jie mokė ir savo parapijiečius. 
Koks gi kitas Hieronimo kelionės po Lietuvą tikslas ga- 
lėjo būti, jei ne Huso idėjų skleidimas ir Prahoje moks- 
lus išėjusių kunigų veiklos patikrinimas? 

8. Šešioliktojo šimtmsčio pradžioje pasigirdus Vo- 
kietijoje ir Šveicarijoje pirmiesiems balsams bažnyčios 
taisymo linkme, tuojau reformacijos idėjos pradėjo 
įvairiais keliais, netiesiogiai ir tiesiogiai veržtis ir į 
Lietuvą. Kaimyninių kraštų pavyzdys ragino ir Lietu- 
vą greičiau vykdyti bažnyčios reformą ir šiuo atžvilgiu 
neatsilikti nuo artimųjų kraštų. Vokiečių ordinas rytų 
Prusijoje su savo didžiuoju magistru Albertu I 1525 m. 
priėmė Liutero mokslą. Jo pėdomis pasekė Livonijos 
abu kardininkų ordino magistrai Henrikas ir Vilgelmas 
Fuestenbergai. Kaimyninėje Kuronijoje regimai jau 
buvo įsigalėjusi reformacija, kad Liuteras jau 1523 me- 
tais pasiuntė Rygos krikščionims psalmės 127 paaiški- 
nimą. Pirkliai iš Lietuvos keliaudavo į šiaurės Vokie- 


ž 


tijos miestus, beieškodami sau tinkamų prekių. Ten 

jie susipažindavo su Liutero mokslu, o sugrįžę į Lietu- 
vą netylėdavo. Lietuvos bajorų vaikai mėgo eiti aukš- 
tuosius mokslus Vokietijos aukštose mokyklose, ypačiai 
gi Karaliaučiuje, rytų Prūsijos sostinėje, kur Albertas 
I buvo įsteigęs aukštąją mokyklą. Jos pirmuoju rekto- 
rium buvo lietuvis Rapagelionis. Tarp daugybės 
Karaliaučiuje studijavusių lietuvių ypač suminėtini 
žemaitis Tortilavičius (Tortilis), kurs jau apie 
1525 metus skelbė Evangeliją Žemaitijoje. Todėl buvo 
priverstas bėgti iš tėvynės; iš pradžių jis gyveno Til- 
žėje, 6 paskui kunigavo Insrutėje. Gaustinis Jur- 
2 is Alberto lėšomis ėjo mokslus Vittenberge, o pas- 
kui profesoravo Karaliaučiuje. Jam profesoraujant 
studijavo Martynas Mažvydis, kurs, paskui 
kunigaudamas Ragainėje, parašė katekizmą su giesmių 
priedu. Tai pirma spausdinta lietuviška knyga. Gausti- 
nio laikais Karaliaučiuje mokėsi Jonas Melanops 
arba atlietuvinus — Juodakys. Tarp visų Karaliaučiuje 
studijavusių lietuvių žynomiausi ir įžymiausi buvo Ab- 
raomas Kulva (Kulvietis) ir Jurgis Zablackas (Užuba- 
lis — atlietuvinus). Abraomas Kulva gimė Kulvos dva- 
re netoli Žeimių miestelio. Su savo pagelbininku Zab- 
lacku jis atvyko iš Karaliaučiaus į Vilnių ir apie 1540 
metus įsteigė ten mokyklą, kuri turėjo tarp bajorų di- 
deli pasisekimą. Per trumpą laiką mokykloje jau mo- 
kėsi daugiau negu 60 vaikų. Kulva galėjo ramiai veik- 
ti ir reformacijos naujienas plėsti, kol karalienės Bo- 
nos (Barboros) globa buvo užtikrinta jam. Išvykus 
jai iš Vilniaus 1542 m., katalikų bažnyčios vadovybė 
pasirūpino išgauti iš karaliaus įsakymą, atkreiptą prieš 
Kulvą ir jo mokyklą. Kulva su ZŽablacku pabėgo iš 
Vilniaus atgal į Karaliaučių. Isitikinęs, kad Vilniuje ir 
šiaip Lietuvoje plati dirva Evangelijos sėklai sėti, Kul- 

va nebegalėjo nurimti. Kaip įmanydamas iš Karaliau- 
čiaus jis palaikė ir stiprino bažnyčios atnaujinimą savo 
tėvynėje. Pagaliau ilgiau nebeištvėrė Karaliaučiuje. 
Apsirūpinęs iš hercogo Alberto I lydimais raštais ir 
laišku kunigaikščiui Mykolui Radvilai, 1545 m. Kulva 
su Zablacku vėl atvyko į Vilnių. Lietuvos didžiūnų 
globojamas, jis veikė Vilniuje per kelis mėnesius. Bet 
visai netikėtai gegužės mėnesyje apsirgo staigia liga, 
o birželio 6 dieną 1545 m. mirė savo tėvų namuose 
Kulvos dvare. Spėjama, kad jis buvo nunuodytas. 

4. Evangeliškoms pažiūroras plėstis Lietuvoje pa- 
dėjo dar ir ta aplinkybė, kad nuo 1544 m. apsigyveno 
Lietuvos sostinėje Vilniuje jaunas karalaitis Zigmantas 
Augustas, kurs buvo išauklėtas ne palankioje katalikų 
bažnyčiai dvasioje ir todėl nekreipė dėmesio į plečiamas 
religines naujenybes. Vilniaus dvasininkai su vyskupu 
priešakyje susirūpino greitai plintančiu iš vakarų Eu- 
ropos perkeltu reformacijos sąjūdžiu ir todėl dėjo di- 
didelių pastangų, kad būtų užkirstas jam kelias. "Tuo 
tikslu išgavo 1542 m. iš karaliaus Zigmanto I (1506— 
1548) dekretą, kurs igalino Vilniaus ir šiaip 
Lietuvos vyskupus sekti atskilėlius, 
bausti juos pagal bažnyčios kanonus 
ir taip grąžinti juos į katalikų baž- 
nyčią. Be to, tas pats Zigmantas išplėtė Lenkijai 
1541 m. išleisto įstatymo veikimą ir Lietuvoje. Šis 
įstatymas skelbė, kad kiekvienas eretikas 
netenka visų bajoro teisių ir draudė 
laikyti naminius mokytojus iš Vokie- 
tijos ir mokslinti vaikus Vokietijos 
aukštose mokyklose. Tačiau sulaikyli išsi- 
liejusios reformacijos bangos nebepajėgė jokie įsta- 
tymo varžtai; jųos naikino karalaitis Zigmantas Au- 

gustas, iš kurio bibliotekos buvo platinami Vokietijos 
ir Šveicarijos reformatorių raštai. O jo rūmų pamoks- 
lininkai Jonas Kozminčikas ir Laurynas Diskordija. 
viešai skelbė ir platino tarp liaudies reformacijos moks- 
1ą. Savo svaria įtaka karalaitis šalina katalikų dvasi- 
ninkijos pastangas, atkreiptas prieš reformacijos plė- 
timąsi. 

5. Karalius Zigmantas I laikė savo gyvenimo uždavi- 
niu išnaikinti hereziją, plintančią jo valstybės ribose. 
Tačiau mirtis neleido įvykdyti iki galo sumanyto nelem- 
tojo darbo. Užėmus Zigmantui Augustui sostą, plačiai 
prasivėrė durys reformacijai Lietuvoje. Nors pats val- 
dovas viešai neperėjo veformacijos pusėn, tačiau per 
pirštus žiūrėjo, jei jo numylėtiniai savo pamokslininkų: 
pagalba skelbė „tyrųjį“ Dievo Žodį. Tokių jaunojo ka- 
raliaus numylėtinių skaičiui priklausė pirmoje eilėje 
Lietuvos didysis kunigaikštis Mykolajus Radvila Juo- 
dasis (1515 — 1565), karalienės Bonos (Barboros) 
brolėnas, Vilniaus vaivada. Jaunystėje eidamas moks- 
lus užsienyje, susipažino su Cvinglio ir Kalvyno moks- 
lu. Sugrįžus jam iš užsienio, karalius apdovanojo jį 
aukščiausiomis paraigybomis ir išsiuntė atstovauti Lie- 
tuvai įvairiuose kraštuose. Tokių misijų metu Radvila 
turėjo ištenkamai laiko ir progos pagilinti savo žinias 
skleidžiamojo vakarų Europoje protestantizmo moks- 
lo srityje. Iš užsienio jis sugrįžo jau kaip visai savo 
tikėjime subrendęs evangelikas ir įtikino ir savo šei- 
mą ir visus savo rūmų tarnautojus tapti Evangelijos 
išpažintojais. Tai buvo apie 1550 m. Radvilos pavyz- 
di pasekė Lietuvos bajorų dauguma. Jie tai darė gal 
ne tiek iš įsitikinimo, kiek norėdami prisimeilinti prie 
Radvilos ir, pastarajam tarpininkaujant, įgyti palanku- 
mą pas karalių. Radvila nepasitenkino vien savo šeimos ir 

savo rūmų suevangelinimu; reformacijos mokslą jis 
skleidė ir savo skaitlinguose dvaruose. Su pamaldų 
tvarka ir parapijų gyvenimu susipažinti Radvila pa- 
siuntė į Šveicariją Vilniaus parapijos kunigą Čecha- 
vičių. 

6. Reformacijos banga apėmė Lietuvą tokiu greitu- 
mu, kad anų laikų katalikų rašytojų žiniomis apie 1576 
m. visoje Lietuvoje tik tūkstantinė visų gyventojų dalis 
buvo belikusi katalikiška, o Žemaitijoje bebuvę tik šeši 
katalikų kunigai. Prie nepaprastai greito reformacijos 
plitimo labai daug prisidėjo ta aplinkybė, kad karalius 
Zigmantas Augustas (1548—72) 1552 m. gyveno Vil- 
niuje. Vieną kartą Radvila pakvietė karalių dalyvauti 
evangeliškose pamaldose bažnyčioje, kurią jis buvo įtai- 
sęs savo rūmų patalpose ties šv. Jono bažnyčia. Kara- 
lius raitas vyko į bažnyčią, bet jam užstojo kelią Vil- 
niaus sufraganas domininkonas Ciprijonas; pagriebęs 
tureklas, jis sulaikė arklį ir tarė karaliui: „ne tas ke- 
lias, kuriuo paprastai vykdavo tavo pirmtakai į pamal- 
das“; taręs tuos žodžius, Ciprijonas nurodė į Jono baž- 
nyčią. Karalius nuvyko ten. 

Tokiuo žaibo greitumu reformacijai Lietuvoje išsiša- 
kojus ir evangeliškoms parapijoms prisisteigus, reikėjo 
tvarkyti jų vidinį gyvenimą ir pamaldas. Tuo tikslu bu- 
vo sušauktas 1557 metais pirmas evangelikų Synodas 
Vilniuje. Apie to Synodo nutarimus žinių nėra. 

7. Po Mykalojaus Radvilos Juodojo mirties 1565 m. 
gegužės 28 d. Lietuvos evangelikų vadovybės priešakin 
stojo jo brolėnas Mykalojus Radvila Rudasis (1512 — 
1584), karalienės Bonos (Barboros) brolis, Lietuvos 
bhetmanas, Biržų ir Dubinkų kunigaikštis. Jis tęsė sa- 
vo brolėno pradėtąjį darbą: steigė parapijas ir gausiai 
jas aprūpino pinigais ir žeme. Radvilai Rudajam mirus, 

Lietuvos evangelikų globėju tapo jo sūnus Krisius 
(1547— 1600). Tačiau pastarasis nebebuvo toks įtakin- 
gas ir žymus kaip jo tėvas. 

8. Taip lengvai reformacijai įsigalėjus ir tartum 
giliai šaknis ileidus, evangelikams pradėjo grėsti pa- 
vojai viduje ir iš oro. Didelis smūgis buvo suduotas 
evangelikams tuo, kad Radvilos Juodojo keturi sūnūs: 
Mykalojus Krisius Našlaitėlis, Jurgis, Albertas ir Sta- 
nislovas grįžo į katalikybę, o Jurgis tapo net kardino- 
lu. Į evangelikų parapijas apie 1558 m. pradėjo spraus- 
tis įvairios sėktos, ypač aryjanizmas (arba anti- 
trinitarizmas arba unitarizmas). Ta sėkta veržėsi tiek 
iš Lenkijos tiek iš Karaliaučiaus. Parapijų dalis perėjo 
aryjanizmo pusėn; kitose parapijose įvyko apgailėtinas 
skylimas, kurs sukėlė nesantaiką, rietenas ir nepasiti- 
kėjimą. Parapijos neberado bendros kalbos ir nebega- 
lėjo susitarti sudaryti bendras eiles kovai prieš katali- 
kų dvasininkiją. Nors pastarosios skaičius buvo labai 
sumažėjęs dėl nuolatinių  atpuolimų, vis dėlto ji labai 
susirūpino savo bažnyčios likimu Lietuvoje. Vilniaus 
vyskupas Valerijonas Protaševičius šau- 
kėsi pagalbos prie Lenkijos kardinolo Hozijaus, 
žinomojo katalikybės šulo. Jis patarė pasikviesti kovai 
su herezija jėzuitų ordiną. Dėl neišaiškinamų priežas- 
čių evangelikų galingų ir įtakingų vadų visai nekliudo- 
mi jėzuitai 1569 metais atsikraustė į Vilnių ir pradėjo 
savo atkatalikinimo darbą. Jau 1570 jie pristeigė Vil- 
niuje mokyklų, kurių vedėju buvo paskirtas vienas 
gabiausių ondino narių Stanislovas Varša- 
vickis. Įvairiais būdais jėzuitai stengėsi įvilioti į 
savo mokyklas ne tiek katalikiškąjį, kiek ypač nekata- 
likiškąjį jaunimą. Bet ne vien per mokyklas varė at- 
vertimo darbą, bet visur, kur tik galėjo pasitaikyti ge- 

va tam proga: sakykloje, gatvėje, prekyvietėje; ruošė 
disputacijas su evangelikų dvasininkais; jei evange- 
likai nesutikdavo viešai ginčytis religiniais klausimais, 
tai jėzuitai paskirdavo savo priešininku vieną arba ke- 
lis savo ordino brolius. Nesunku įsivaizduoti, kaip to- 
kiuo būdu evangelikai būdavo pašiepiami ir išniekina- 
mi. Be to, spraudėsi jėzuitai į evangeliškas šeimas ir 
stengėsi atversti jas. 

9. Pagaliau evangelikai suprato, koks baisus pavo- 
jus gresia jiems iš jėzuitų pusės. Pradėjo ruoštis kovai 
su jais. Po nepavykusių bandymų susijungti pagaliau 
šiaip taip susitarė synode Sandomire 1570 m. Bet jė- 
gų persvara jau buvo jėzuitų pusėje. Evanglikų perse- 
kiojimai vis didėjo su kiekvienais metais; grįžimas at- 
gal į katalikų bažnyčią vis dažniau kartojosi; priėjo net 
ir prie to, kad evangelikus šalino iš valdiškųjų vietų; 
Janušas Radvila (1612 — 1655) buvo jau paskutinis 
disidentas (kitatikis) Lenkijos seime. Be katalikų 
dvasininkijos žinios ir jos leidimo evangelikai ne tik 
kad negalėjo naujų bažnyčių statyti, bet ir remontuoti, 
Dvasininkija kišosi į visus evangelikų parapijų reika- 
lus. Dėl daromų jiems skriaudų ir neteisėtumų savo 
krašto teismuose teisybės rasti jie nebegalėjo. Jų tei- 
sės vis labiau ir labiau buvo siaurinamos, o todėl ir jų 
skaičius tirpo ir mažėjo. 

12. Čekija ir Moravija. Su čekų utrakvistais 
(pripažistą šv. Vakarienę dviem pavidalais) Liuteras 
stengėsi jau 1522 m. susisiekti. Savo rašte priminė 
jiems, kad jie savo teises apgynė prieš Romą; o dabar, 
kada Evangelijos šviesa išnaujo išsiveržianti, jiems 
reikią tvirtai laikytis ir  neišsižadėti nei Vakarienės 
abiem pavidalais, nei palaiminto savo kankinių Huso ir 
Hieronimo atsiminimo. Jų tarpe reiškėsi didelis palan- 

kumas reformacijai. Jų dvasininkas Gallus Kahera, 
atvyko 1523 m. į Vittenbergą, kur įgijo tiek Liutero 
pasitikėjimo, kad parašė Prahos tarybai raštą apie ku- 
nigų ordinavimą. Čia jis ragino utrakvistus mesti lig- 
šiolinį paprotį prašyti Italijos vyskupus pašventinti ku- 
nigus; jie galį tai daryti, dviprasmiškai išsižadėdami sa- 
vo utrakvistinių pažiūrų; parapijos turinčios sudaryti 
tam tikrą nuolatinę įstaigą ir jos priešakyje pastatyti 
tokiuos vyrus kaip Kahera bažnyčios reikalams tvarky- 
ti ir dvasininkams ordinuoti. Utrakvistai paklausė; jie 
įsteigė konsistoriją su Kahera priešakyje ir veikė re- 
formacijos dvasioje; bet jis sutiko dideli pasipriešini- 
mą, kai buvo sumanęs panaikinti kunigų celibatą. Tas 
garbės ištroškęs vyras tuojau perėjo katalikų pusėn ir 
besitardamas su Roma norėjo vėl iškilti. Naujoje pa- 
dėtyje jis jau persekiojo evangelikus. 

Bet ir čekų - moravų brolių unitetas buvo Liutero 
įtakoje; tai ragino juos naujiems žygiams. Susitarę 
su Valdo šalininkais, jie kreipėsi 1511 metais prie Eras- 
mo ir prašė užstojimo savo persekiotoms parapijoms. 
Erasmas atsargiai atsisakė kištis į jų reikalus. Tuo di- 
desniu pasitikėjimu jie sveikino Liutero drąsų veikimą. 
Jų priešakyje stovėjo nuo 1518—1528 Lukas iš Prahos, 
kurs pirmas sutvarkė pakrikusią brolių dogmatiką. Po 
Luko senioratą perėmė Martynas Skoda; pastarasis ne- 
turėjo tiek ištvermės priešintis naujenybėms. Jauni 
broliai keliaudavo į Vittenbergą mokslams eiti, susipa- 
Žžindavo su Liutero mokslu ir sugrįžę skleidė jį tarp sa- 
vo tautiečių. Jonas Hornas jau buvo Liutero tikras 
šalininkas; prie jo vyko susiartinimas su liu- 
teranizmu. Kunigams buvo leista vesti; jų „apo- 
logiae verae doctrinae“ buvo išleista Vittenberge su 
Liutero prakalba. Nuo Cvinglio Vakarienės mokslo jie 

atsisakė, bet Liutero pažiūrų nepriėmė visiškai. Nuo 
papročio pakartoti krikštą pilnamečiams nariams atsi- 
sakė, kad nebūtų laikomi krikštininkais, Krikšto pa- 
kartojimo vietoje buvo įvesta rankų uždėjimas po pa- 
mokymo. Įteiktoje 1535 m. karaliui Ferdinandui išpa- 
žintyje norėjo įrodyti, jie esą augustanos šalininkai; 
tą išpažintis buvo atspausdinta su Liutero pratarme. 
Nuo 1540 m. užmezgė santykius su kalvinizmo pasekė- 
ju Butceriu Strasburge; pastarojo Vakarienės mokslas 
labiau atitiko uniteto brolių mokslą. Ir pamaldų papras- 
tumas patiko jiems Strasburge. Čia pažino ir Kalvyną. 
Liuterui mirus, pasibaigė ir jų liuteroninimo laikas; 
broliai vis labiau linko kalvinizmo pusėn. 

13. Austrija. Pradėjus Liuterui veikti, ir Austrijo- 
je tuojau pradėjo plisti reformacija. Karalius Perdi- 
nandas I (1526—64) griebėsi griežtų priemonių refor- 
macijos bangai sulaikyti. Liutero raštai buvo uždraus- 
ta skaityti. jaunuoliams iš bajorijos ir kitų luomų bu- 
vo neleidžiama vykti į Vittenbergą mokslų eiti. Nepai- 
sant to, Maksimilijanas, užimdamas sostą, berado tik 
mažą katalikų gyventojų dalelę. Evangeliškai nusitei- 
kęs, bet dar nepersisvėręs protestantas, šis valdovas 
buvo didelis sąžinės prievartos priešas. Apie tai liu- 
dija, kad ir šis jo išsireiškimas: „kas nori valdyti žmo- 


nių sąžinę, tas išdrįsta sėsti į Dievo sostą“. Augsbur- 
go konfesiją jis davė bajorų ir riterių luomui, t. y. re- 
ligijos laisvė buvo visai bajorų rankose. Miestai buvo 
išskirti iš šitos teisės. 

14. Vengrija. Reformacija šiame krašte greitai 
plito. Dirvą jos sėklai paruošė humanismas dalinai ir 
husitai. Liutero raštai buvo skaitomi; sugrįžę iš Vit- 
tenbergo studentai skelbė Liutero mokslą. Taip sūsi- 
darė didelis Liutero šalininkų skaičius miestuose ir tarp 


7 


= DR == 


bajorų šeimų. Net ir pati karalienė Marija Karolio V. 
(1519—1556) sesuo, buvo slapta Vittenbergo reforma- 
toriaus šalininkė. Užtvenkinti reformacijos bangos ne- 
pajėgė nei Liutero raštų deginimas, nei  grūmojimas 
naujojo mokslo išpažintojams griežtais reichstago nu- 
tarimais. Tikri reformacijos apaštalai buvo Mattijas 
Biro iš Devos Siebenbuergene ir Jonas Erdesi. Jie iš- 
vertė Naująjį Testamentą į vengrų kalbą ir išleido jį 
1541 m. "Tai buvo pirmoji vengrų kalba spausdinta 
knyga. 

Bet ir Šveicarijos naujiena rado atgarsį Vengrijoje. 
Jos šalininkų skaičius kasdien augo. Synode Čengere 
1557 m. buvo paskelbta Kalvyno dvasioje parašyta 
„Confessio Hungarica“, kurioje pasmerktas 
tiek Cvinglio tiek Liutero Vakarienės mokslas. Prie 
Maksimilijono II (1564—76) reformacija plito nekliu- 
domai; bet kai Rudolfas II (1576 — 1612) pradėjo per- 
sekioti Evangeliją, protestantai, vadovaujant Steponui 
Bocskai (Botškai), sukilo ir Vienos taikoje 1606 m. iš- 
kovojo sau religijos laisvę. 

15. Siebenburergenas. Jau 1521 metais pirkliai iš 
Hermannstadto parsivežė Liutero raštų. Vengrijos ka- 
ralius Liudvikas II persekiojo evangelikus, tai pat 
darė ir jo įpėdinis Zapolya. Nepaisant to, 1529 m. Har- 
mennštadtas pašalino iš savo vietų visus popiežininkus. 
Siebenbuergeno vokiečiai - saksai pirmieji reformavo 
savo bažnyčią, kuri buvo tautinė su Liutero mokslo per- 
svara. Jų veikėjas buvo Jonas Honter'is iš Kronštadto. 
Tarp vengrų buvo plečiamas iš pradžių liuteranizmas; 
paskui Prano Davidiso ir  Klausenburgo (Kolosvaro) 
kunigo Kasparo Helto veiklos dėka įsigalėjo Šveicarijos 
reformacija. Bandymas supažindinti ortodoksus rumu- 
nus su protestantizmu visai nepavyko. 

16. Italijoje įvairiais būdais reiškėsi reformacijos 
judėjimas. Humanistai tenkinosi klasiškuoju pagoniš- 
kumu, krikščioniškaja religija jie nesidomėjo. Šalia jų 
buvo ir tokių mokslininkų, kurie, prisišliedami prie 
abiejų reformacijų sąjūdžio, norėjo savaip reformuoti 
bažnyčią ir todėl griovė krikščionumo pagrindus. Kaip 
tik Italija buvo skaitingų antrinitarų ir 
krikštininkų židinys. Beveik visi tiek Vokieti- 
jos, tiek Šveicarijos reformatorių raštai buvo verčiami 
italų kalbon ir slaptai nuo inkvizicijos platinami. Val- 
dančiųjų tarpe didelį palankumą reformacijai reiškė 
Renata Estė, Ferraros hercogienė. Jos rūmuose rasda- 
vo prieglaudą Prancūzijos ir Italijos bėgliai. Tačiau 
jos vyras Herkules buvo priešingai nusiteikęs, jis pa- 
šalino Kalvyną iš jos aplinkumos 1536 m., o ją pačią 
įkišo kalėjiman kaip užsispyrusią atskalūnę. Tik žiau- 
rus elgesys ir grūmojimai nužudytai būti privertė ją 
atlikti išpažintį pas katalikų kunigą ir tas žygis suteikė 
jai galimybės grįžti pas savo vyrą. Ir ištikimų katali- 
kų tarpe radosi daug tokių, kurie dėdami pagrindan 
kaip išgyventą dogmą pateisinimą vien per tikėjimą 
norėjo reformuoti ir sugyvinti katalikų bažnyčią, visai 
nekovodami su ją. Pirmieji šios krypties diegai buvo 
idiegti taip vadinamame dieviškos meilės ora- 
toriume. Tai buvo draugija, kurią įsteigė daugiau- 
siai jauni dvasininkai savitarpiam religiniam auklėji- 
mui. Vienas steigėjų buvo Jokūbas Sadolėtas. Šiai 
draugijai priklausė, o jei ir nepriklausė, tai veikė jos 
dvasioje daug įžymių vyrų, kurie buvo popiežiaus tar- 
nyboje, kaip pavyzdžiui vyskupas Maronė, kurs kaip 
popiežiaus legatas Vokietijoje gynė popiežiaus reika- 
lus, bet savo vyskupijoje palaikė evangeliškąjį judėji- 
mą. Už tai jis buvo popiežiaus Pauliaus III (1555— 

59) atiduotas inkvizijos teismui ir pasmerktas kalėti; 
po trijų metų jis buvo paleistas. Taja pat kryptimi vei- 
kė Gasparo Kontarini, Italijoje gyvenantis 
ispanas Juan de Valdes ir kiti. 

17. Ispanija. Ciesorius Karolis V (1519—65) jun- 
gė Vokietiją su Ispanija. Nors jis pats ir nebuvo pa- 
lankus reformacijai, tačiau jam besilankant Vokieti- 
joje tarp jo palydovybės plito Liutero mokslas. Ne vie- 
nas teologas ir politikas grižo į Ispaniją evangeliškai 
nusiteikęs. Tokių naujojo mokslo skelbėjų skaičiui ten- 
ka priskirti abu ciesoriaus rūrmaų dvarininkus Alfon- 
so de Virves ir Ponce de la Fuente ir 
ciesoriaus asmens sekretorių Alfonso de Val!- 
des, kurs savo raštuose reiškė aiškų priešingumą 
popiežystei. Tokios krypties veikėjai Ispanijoje buvo 
ne retenybė. Čia būtų paminėtinas Rodrigo Va- 
leris, kurs beskaitydamas Bibliją įgijo evangeliškas 
pažiūras ir Juanas Gilis. Inkvizicija atėmė iš 
Rodrigo Valer'o turtus ir pasmerkė jį nešioti „„sanbeni- 
to“. Juaną Gilį už draugijos Biblijai tyrinėti įstei- 
gimą inkvizicijos teismas pašalino iš vyskupijos ir tik 
Karolio V palankumas išgelbėjo jį nuo laužo. Pirmieji 
evangeliškieji kankiniai Ispanijoje buvo Francesco 
San Romano, pirklys, kurs Antverpene buvo susi- 
pažinęs su Liutero mokslu. Jis mirė už tai ant laužo. 
Franciskas Enzinas, kaip Liutero mokslo ša- 
lininkas išvertė Naująjį Testamentą į Kastilijos tarmę. 
Pirmąjį tos knygos egzempliorių jis įteikė ciesoriui 
Karoliui V. Už tai jis buvo kalinamas, o jo knyga už- 
drausta. Iš kalėjimo jis pabėgo ir mirė Strasburge. 
Visą Bibliją ispanų kalbon išvertė ir Baselyje atspaus- 
dino Kasiodorus de Reyna. Pilypo II (1556— | 
98) laikais beveik kiekvienas dvylikos inkvizicijos tri 

bunolų kasmetais ruošė bent po kelis autodafės atska- 
lūnams degyti. Po kelerių tokių žiauraus veikimo metų 
nebeliko nė pėdsako evangeliškojo judėjimo. Kaip žiau- 
riai buvo elgiamasi ir su menkiausių reformacijos pa- 
sireiškimu, rodo Toledos arkivyskupo Karrancos 
likimas. Jis išleido paaiškinimą katekizmui, kuriame 
norėjo atgaivinti senovės tėvų ir pirmosios bažnyčios 
dvasią kaip „išganingiausią ir tikriausią“. Didysis ink- 
vizitorius užuodė tuose žodžiuose Liutero hereziją,. Už 
tai šis Ispanijos bažnyčios didžiūnas 17 metų iškentėjo 
kalėjime. Pagaliau jis turėjo atsisakyti nuo 16 atska- 
lūniškų sakinių. Ir po to vis dėlto jis buvo inkvizici- 
jos pasmerktas penkis metus kalėti. Tačiau jis mirė, 
nesulaukęs savo kentėjimų galo. 

18. Slovakijoje Liutero mokslas labai anksti buvo 
išplatintas. Jau 1521 metais Liuteras turėjo ten daug 
šalininkų. Nors katalikų bažnyčios galva, Ostrigamo 
vyskupas Jurgis Szakmary iškeikė jo mokslą 
kaip hereziją, vis dėlto jis plėtėsi visame krašte. Jo 
platintojai buvo vokiečiai pirkliai, kurie dažnai lankėsi 
Vokietijoje ir ten susipažino su Liutero mokslų. Daug 
studentų ėjo mokslus Vittenberge; sugrįžę tėvynėn 
plėtė naująjį mokslą, skelbė grynąją Evangeliją. Slo- 
vakijoje buvo daug husitų. Todėl Liutero mokslas su 
„džiaugsmu buvo sutiktas. Ir daug didžiūnų su savo 
valdiniais tapo Liutero šalininkais. Net ir krašto valdo- 
vo rūmuose reformacija rado sau globėjų. Pati karalie- 
nė Marija susirašinėjo su Liuteru, kurs išvertė jai ke- 
turias psalmes. 

Norėdami sulaikyti reformacijos plėtimąsi, katalikų 
vyskupai taip paveikė seimą, kad šis 1525 m. išleido 
žiaurų įstatymą prieš liuteronus. Pagal tą įstatymą 
Liutero mokslo neišsižadą turėjo būti sudeginami, o jų 

turtai konfiskuojami. Nors ir keli Liutero pasekėjai ir 
buvo sudeginti, bet reformacijos bangos nebebuvo ga- 
lima sulaikyti. Kare su turkais 1526 m. žuvo karalius 
Liudvikas II, aštuoni vyskupai, daug katalikų kunigų 
ir didžiūnų. Po pralaimėto karo krašte susidarė pilna 
suirutė; katalikai nebepajėgė kovoti su evangelikais. 
Todėl reformacijos mokslas paplito po visą kraštą. 
"Romos bažnyčios šalininkų visai mažai bebuvo likę. Re- 
Tormacijos mokslo žymiausieji platintojai buvo Jurgis 
Lovčani's, Martynas Cyrrakas ir Jerajas Langas. Liūd- 
niais antireformacijos laikais Mikalojus Olakas, 
Ostrigamo arkivyskupas 1559 m. pakvietė į kraštą jė- 
zuitus kovai su evangelikais, Kariuomenės pagalba jie 
vykdė savo uždavinį, atimdami iš evangelikų bažnyčias, 
mokyklas ir šiaip turtą. Evangelikai griebėsi ginklų 
save apginti. Jų vadas buvo Transilvanijos kunigaikš- 
tis: Steponas Bočkay. Jie taip sėkmingai ko- 
vojo, kad karalius Rudolfas I 1606 metais buvo privers- 
tas sudaryti su jais taiką Vienoje. Evangelikams buvo 
užtikrinta sąžinės laisvė. Karaliaus vietininkams (pa- 
latinams) valdant, evangelikų bažnyčia pražydo, bet 
neilgam.  Palatinu buvo išrinktas didelis evangelikų 
priešas Zigmantas Fo+gačas. Pastarasis susitel- 
kęs su Ostrigomo arkivyskupu P. Pažzmanu naikino 
evangelikų bažnyčią.  Atvertę didžiūnus, sufanatizavo 
juos ir pastarųjų padedami siuto prieš valdinius: ėmė 
iš jų bažnyčias ir mokyklas ir ištrėmė daug kunigų. 
Pasikvietę Transilvanijos kunigaikštį G. Bethlėną pa- 
galbon, evangelikai taip narsiai kovojo, kad karalius 
Ferdinandas buvo priverstas taikintis. Ir vėl buvo už- 
tikrinta pamaldų ir tikėjimo laisvė. Bet vargiai Bethlė- 
nas su kariuomene buvo pasitraukęs iš krašto, kaip ka- 
talikai vėl puolė evangelikus ir per trumpą laiką atėmė 

iš jų apie 400 bažnyčių. Vėl įsikišo Transilvanijos ku- 
nigaikštis Jurgis Rakoczy. Ferdinandas II buvo 
nugalėtas. 1645 m. buvo sudaryta taika. Buvo paža- 
dėta sąžinės laisvė ir grąžinta 90 bažnyčių. Katalikai 
ne tik kad nevykdė taikos sutarties, bet dar labiau grie- 
bėsi persekioti evangelikus. Leopoldo I viešpatavimo 
laikais (1657—1705) evangelikai pergyveno baisiausius 
persekiojimus. Vyskupas su kareiviais lankė parapi- 
jas, trėmė evangelikų kunigus, jų. vieton skyrė jėzui- 
tus, prievarta varė liaudį į katalikų bažnyčią; daug 
kunigų buvo uždaryta kalėjimuose arba parduoti ver- 
gais. Šiuo laiku katalikai atėmė iš evangelikų daugiau 
negu 800 bažnyčių. Nepaisydami tokių persekiojimų 
evangelikai rinkosi miškuose ir daubose savo pamal- 
doms. Slovakijos evangelikams atėjo pagalbon Eme- 
1ikas Toekoelyi (Tekeli). Vengrijos didžiūnas. 
Jis privertė sušaukti seimą Šoprone 1681 ir šiek tiek 
pagerinti evangelikų būvį. Laisvesnių laikų susilaukė 
prie Juozapo I (1687—1711), ypačiai gi prie Juozapo TI 
(1780—90). 

19. Bandymai rytų (ortodoksų) bažnyčią suprotes- 
tantinti. Spaudžiant turkų valdžiai, ortodoksų bažnyčia 
neteko sąlygų vidinei raidai. Visomis priemonėmis buvo 
užgniaužiamas ir bet koks bandymas suartinti sustin- 
gusią bažnyčią su vakarais. Jokūbas Basilikas, Samoso 
ir Paroso salų kunigaikščio sūnus, keliaudamas po Eu- 
ropą susidraugavo su Melanchthonu. Perėmęs valdymo 
vairą 1561 m., bandė savo krašto bažnyčią reformuoti 
evangeliškais pagrindais. Bet jau po dviejų metų jis 
buvo nužudytas. Su jo mirtimi pranyko ir bet kokie 
jo pastangų pėdsakai. Demetrijus Mysos, teologas iš 
Konstantinopolio 1559 m. kelis mėnesius išbuvo Vitten- 
berge pas Melanchthoną; grįždamas jis pasiėmė augus- 

*+tanos graikų kalbon vertimą. Bet pasisekimo neturėjo. 
Vėliau Tuebingeno teologai per dvasininką Steponą 
Gerlachą, kurs su Maksimilijano pasiuntinybe vyko į 
Konstantinopolį, buvo pradėję derybas su patriarchu 
Jeremiju II. "Tuebingiečiai buvo pasiuntę graikų kal- 
bon išverstą augustaną, prašydami išreikšti savo nuo- 
monę apie ją. Patriarchas atsakė, pamokydamas tue- 
bingiečius apie augustanoje tilpusias klaidas. Bent ke- 
turi tuebingiečių  pasiaiškinimai raštu pasibaigė tuo, 
kad patriarchas paprašė juos daugiau nebevarginti jo 
savo raštais (1578—81). 


$ 26. Katalikų bažnyčios reformacija. 


1. Nepaisant popiežiaus ir jo šalininkų priešinimosi, 
evangeliškoji reformacija negalėjo nepaveikti katalikų 
bažnyčios vidaus gyvenimo raidos. Tuo laiku, kada 
protestantizmas žygiavo per Europos kraštus, užka- 
riaudamas juos Evangelijai, šešioliktojo amžiaus antro- 
je pusėje prasideda „katalikiškoji reformacija“. Šioji 
reformacija arba, geriau pasakius, restauracija rado sa- 
vo teisinę išraišką Triento koncilyje, kurs su pertrau- 
komis vyko 1545—1563 m. Koncilis stengėsi pabrėžti 
katalikų bažnyčios mokslo priešingumą evangelikų 
mokslui. Katalikiškoji dogma, kaip ji perimta iš vi- 
durinių amžių scholastikos, buvo tiksliai apibūdinta, 


nustatyta ir paskelbta privalomo mokslo įstatymu. 

Nors koncilio dalyvius jungė viena priešingumo protestan- 
tams mintis, tačiau jų tarpe pasireiškė dvi partijos: episko- 
palinė partija kovojosu kurialistine partija; pas- 
tarajai ne visados pavykdavo pravesti savo norus ir suma- 
nymus, pavyzdžiui popiežiaus neklaidingumas buvo atmestas. 
Šiaip popiežius buvo tikras koncilio šeimininkas. Jei protes- 
tantai mokė, kad šv. Raštas yra vienintėlis autoritetas baž- 

nyčios mokslui, tai koncilis paskelbė, kad tokiuo autoritetu 
yra tik bažnyčia. Senojo Testamento apokrifai pripažinti ka- 
noniniais raštais. Tradicija prilyginta šv. Raštui; Biblijos į 
"lotynų kalbą vertimas — vulgata — paskelbtas neliečiamu, 
autentiniu tekstu. Šventąjį Raštą gali aiškinti tik bažnyčia. 
Pateisinimas vyksta per tikėjimą ir darbus. Septyni sakra- 
mentai ir transsubstancijacijos mokslas ypačiai pabrėžta. Kas 
kitaip tiki arba moko, tas teesie prakeiktas („anathema sit“). 
Su dogmos sutvirtinimu ir panaudojimu pakilo ir  bažny- 
čios drausmė. Buvo pašalinta daug negerovių bažnyčios 
tvarkyme; atlaidų skelbėjus panaikino, o atlaidus parduoti už 
pinigus uždraudė; dvasininkijoje buvo įpareigota asmeniškai 
tvarkyti savo parapiją ir gyventi atatinkamai savo aukštoms 
pareigoms. Apskritai, koncilio darbų išdavos aiškiai rodo, 
kad kurializmas nugalėjo episkopalizmą. Vadovavimas konci- 
liui buvo popiežiaus legatų rankose; nutarimai tyčiomis buvo 
įvilkti į neaiškius išsireiškimus. Popiežius sau paliko teisę 
koncilio nutarimus patvirtinti ir jų prasmę aiškinti Patvirti- 
nimui išleido 1564 m. bulą: „Benedictus Deus“. Koncilio nu- 
tarimų santraukai sudaryti buvo pavesta popiežiui. Jis išlei- 
do Cotechismus Romanus, Breviale, Missale ir Index librorum 
prohibitorum — uždraustų knygų sąrašą, turėjusį katalikų 
bažnyčią apsaugoti nuo protestantų mokslo, 


2. Atnaujinto ir sustiprinto katolicizmo galia pa- 
sireiškė sumaniame religinių jėgų sutvarkyme — ordi- 
nuose, kurių tikslas nebebuvo pasitraukus nuo pasau- 
lio vien Dievui atsiduoti, bet likti pasaulyje ir veikti 
artimo naudai ir gerovei. Dideliame šiuo laiku kilu- 
sių ordinų skaičiuje paminėtini: 

a) Kapucinų ordinas — tai pranciškonų ordino skeveldra. 
Įsteigė jį Matas de Bassi 1525 m, Savo nežinančia 
ribų meile žmonėms šis ordinas labai pasižymėjo, pragarsėjo 
ir iškilo, kai Italijoje 1528 m. siautė maras. Šiam ordinui bū- 
dinga buvo tai, kad jo nariai buvo visai bemoksliai, tamsūs 
žmonės, 

b) Karmelitų ordinas 1562 m. buvo reformuotas; nuo refor- 
mos laikų juos vadino „basakojais“. Jie pasižymėjo jaunimo 
auklėjimu ir gailęstingumo darbais, 

<) Gailestinguosius brolius arba hospitalitus įsteigė turtin- 
gas portugalas Juen Ciudad'as Granadoje 1540 m. - Ordinas 
labai išsiplatino Italijoje, Prancūzijoje, Vokietijoje, Lenkijoje. 
Jų vienuolynai tai pavyzdingai sutvarkytos ligoninės nepasitu- 
rintiems ligoniams, neatsižvelgiant į religinus įsitikinimus, Jo 
nariai buvo pasišventę ne teologijos, bet medicinos tyrinėji- 
mams. 

d) Gailestingąsias seseris įsteigė Vincentas a Paulo, kurs 
buvo pagautas jūros piratų; būdamas jų tarpe atvertė krikščio- 
niškam tikėjimui jų vadą, kurs buvo atpuolęs nuo jo. Šelpia- 
mas turtingas šeimos Gondy, jis išvystė palaimintą vidaus mi- 
sijos veiklą.  Gailestingosios arba pilkosios (dėvėjo pilku ap- 
siaustu), seserys pasiaukojusios ištikimam,  nenuilstamam li- 
gonių slaugymui. Tuo laiku kilo daug kitų, krikščioniškai 
veiklai pasišventusių organizacijų. 


3. Triento koncilis buvo tas akstinas, kurs išjudi- 
no ir sugyvino katalikų bažnyčią ir visose kitose jos 
gyvenimo šakose: pamaldume, teologijos moksle. 

a) Iš savo tarpo jis išdavė įžymias religines asmenybes, kurios 
davė kryptį bažnytiniam gyvenimui. Karolis Baromėjus, Mi- 
lano arkivyskupas, buvo ir yra nepasekamas katalikiškojo 
sielų rūpintojo pavyzdys; kaip toks, jis pasireiškė, kai Mila- 
ne siautė maro epidemija. Pranas iš Salės (Salezietis) 
kaip Ženevos vyskupas "pasižymėjo protestantų naikinimu ir 
katalikų bažnyčios atstatymu. Kaip grafų šeimos palikonis jis 
turėjo didelio pasisekimo kaip išpažinties klausytojas aukš- 
tųjų katalikiškųjų šeimų sluoksniuose. Kaip mistikas jis labai 
veikė moterų pasaulį. Kartu su našle Pranciška Chan- 
tal (Šantal) jis įsteigė salezninkių arba vizitninkių 
ordiną pavargėliams ir ligoniams lankyti. 

b) Pamaldumas pasireiškė  sustiprintoje vidurinių amžių 
mistikoje ir perdėm sakramento, šventųjų ir relikvijų garbi- 
nime. Kilo tokie susitelkimai kaip Jėzaus širdžiai ir Marijos 
širdžiai garbinti, 

<) Jei protestantai tvirtino, sugrįžę į senovės bažnyčią ir 
sutvirtinę tikėjimą pagal jos pavyzdį, tai katalikų teologijoje 
buvo griežtai pabrėžiama tradicija (padavimas). Pastarajai 
paremti katalikų teologai pasišventė apaštališkųjų tėvų (pat- 
ristikos) tyrinėjimui. Šiuo atžvilgiu ypačiai pasižymėjo Ceza- 

ris Baronijus, kurs parašė savo metraščius. Robertas Belar- 

minis savo veikale „disputationes de contraversiis christia- 

nae didei“ įrodinėjo, kad ir protestantai remiasi jų atmestaja 
tradicija, nes tik tradicija sako, kad Biblija yra autoritetas. 

Moksle apie valstybę tas pats Belarminis tvirtino, popiežius 

esąs dvasiškuose dalykuose tiesiogiai, o pasauliškuose netie- 

siogiai aukščiausias viešpats. Valdovų galia priklausanti nuo 
tautos suverenumo. Iš to aiški išvada: tauta pati teisėta šei- 
mininkė, ji viena gali sau valdovą kviesti ir pašalinti Po 

Triento koncilo didėjo išpažinties klausymo reikalavimas, jos 

reikšmė stiprėjo. Todėl katalikų teologija pasirūpino duoti 

išpažinties klausytojui nurodymų, kaip nusverti ir įvertinti iš- 

pažintas nuodėmes. Taip išsivystė kazuistinė moralybė, t. y. 

bendri moralybės įstatymai, taikomi paskiriems praktiškojo 

gyvenimo atsitikimams, sudaromi sunkūs klausimai ir jie iš- 
rišami. 

4. Panaujintasis katolicizmas stengėsi savo jutimus 
svaiginančiu pamaldų puošnumu veikti dalyvių vaiz- 
duotę ir dirksnius. Estetinė kultūra, kuri buvo taiko- 
ma pamaldoms ir jų patalpoms buvo ta paslaptingoji 
jėga, kuri traukė į bažnyčią aukštesniosios visuomenės 
sluoksnius. 


a) Statyboje iš renaissance'o stiliaus išsivystė baroko 
stilius, kuriam būdingi šie ypatumai: natūarlistinis išraiškos 
formų didėjimas, vykdant religinius uždavinius buvo atsižvel- 
giama į griežtai bažnytinę paskirtį, kada tuotarpu viduriniais 
ir renaissance'o amžiais buvo leidžiami pasauliški nukrypimai 
nuo tiesioginio uždavinio. Statyba tais laikais taip pražydo, 
kaip pasaulio istorija to nežino. Bažnyčių statyboje stengia- 
masi iš vieno gabalo sukurti galimai erdvias patalpas, kuriose 
buvo siekiama sukelti nuotaiką ne dalių dermingumu, bet 
(dažniausia iš aukšto puolančios) šviesos paslaptingumu. Nei 
dažymo puošnumas viduje, nei įėjimo durų didingumas nepa- 
jėgia sumažinti arba panaikinti erdvumo ir nuslopintos šviesos 
malonaus nuotaikumo. Šį baroko stilių pradėjo  Vignola, 
Romoje pastatydamas il Gesu bažnyčią. Šis jėzuitų stilius, 
iš Italijos pradėjęs, pasklido po visą pasaulį, pasižymėdamas 
savo beprasmingu ,puošnumu ir idėjų trūkumu. Patsarąjį ypa- 

tumą ypačiai išvystė Andrea Pocco iš Triento (1642— 
1709) i++ Lorenco Berninis (1598—1680). 


b) Vyraujantis menas buvo tapyba. Venecijoje Paolo 
Veronese Biblijos įvykių pasakojimus dramatiniai vaizdavo 
ir supasaulino, Bolognoje išsivystė nauja mokykla, kuri aukš- 
čiausią sielos išraišką stengėsi atvaizduoti gražioje formoje: 
Geriausias šios mokyklos atstovas buvo Guido Renis. 
Panašią kryptį tapyboje atstovavo Murilo (mirė 1682) Ispa- 
nijoje. Baroko stiliaus ir jėzuitų katolicizmo dvasioje piešė 
Petras Paulius Rubensas Niederlandijoje paveikslus, 
kurie žibėjo savo gausiu spalvų įvairumu. 

c) Muzikos menui nuo Triento koncilio prasidėjo visai nau- 
ji pražydimo laikai. Popiežius Pijus IV (1560—1565) buvo pa- 
skyręs komisiją bažnyčios muzikai reformuoti. Šiai komisijai 
patiekė Aloiso Sante iš Palestrinos (+ 1594) „missa 
Marcelli papae“; šituo savo kūriniu jis davė katalikų bažny- 
čios muzikai naują kryptį. 


$ 27. Kontrareformacija. 


1. Katalikų bažnyčiai palaikyti arba jai atstatyti 
herezijos grūmuojamuose arba jos jau apimtuose kraš- 
tuose už vis daugiau prisidėjo naujas ordinas, kurs 
kaip tik šiuo tarp protestantų ir katalikų bažnyčių im- 
tinių metu buvo įsteigtas Liutero ir Cvinglio amžinin- 
ko. Senieji ordinai, dalinai pasitraukę nuo pasaulio, 
stengėsi užtikrinti išganymą savo nariams, dalinai kaip 
vargingųjų ordinai veikė pasaulį bažnyčios dvasioje. 
Bet 16 šimtmetyje šitie ordinai buvo supasaulėję ir pa- 
niekinti ir jie nebepajėgė nieko padaryti prieš reforma- 
ciją. Buvo įsteigta tam tikra draugija pavojuje atsidu- 
rusiai katalikų bažnyčiai gelbėti. Šita draugija užtem- 
dė ir užsmelkė visur senesniuosius ordinus; kaip joks 
ordinas jis įgijo didelės reikšmės katalikų bažnyčiai ir 

pasauliui. Ši draugija buvo dižiausias protestantizmo 
priešas. 

Šią draugiją, jėzuitų ordinu vadinamą, įsteigė Ispa- 
nijos bajoras Don Inigo Lopez de Rekalde iš Loyolos 
giminės; paprastai jį vadina Ignacijus Loyola. Jis gi- 
mė Loyolos pilyje kilniausioje Ispanijos šeimoje apie 
1491 metus. Augdamas kaip pažas karaliaus Ferdinan- 
do Kataliko (1479—1516) rūmuose, išsivystė kaip tik- 
ras savo laiko ir savo krašto riteris. Apgulant prancū- 
zams Pampeloną, jis buvo sunkiai sužeistas ir paskui 
taip blogai gydomas, kad liko šlubas ir nebegalėjo būti 
kariu. Gulėdamas ligos patale, jis norėjo skaityti apie 
riterių nuotykius, bet tokių pasakojimų negalėjo gauti. 
Tada jis ėmė skaityti tai, kas pateko į rankas — šven- 
tųjų gyvenimo aprašymus. Šventųjų nuotykiai ir pa- 
sišventimas paveikė jį; jis pasikeitė ir tapo religiniu 
pakrikėliu, kurs nutarė tapti dvasišku kariu ir tar- 
nauti šventajai mergelei. Manresos dominikonų vie- 
nuolyne jis pasidavė askezei pagal nustatytą planą ir 
pakrikusiam nervų sutrenkimui. "Tokiais .dvasiškais 
pratimais (exercitia spiritualia) jis norėjo sutvarkyti 
savo vidinį gyvenimą. Jau 1523 m. jis leidosi kelionėn 
į Jėruzalę, idant kaip Kristaus riteris pasiaukotų ne- 
tikro paruošimo ir išlavinimo jis visai netinka tam dar- 
bui. Todėl jau 1524 metais jis sugrįžo iš Palestinos. Nu- 
tarė papildyti savo išsilavinimo trūkumus. Su nepa- 
prastu darbštumu, būdamas 32 metų vyras, jis pradė- 
jo Barcelonoje savintis mokslingojo išsilavinimo  pa- 
grindus, paskui Komplutume ėjo filosofijos mokslus, o 
Salamankoje ir Paryžiuje gilinosi teologijos išmintyje. 
Jo geležinei valiai nebuvo kliūčių. Paryžiuje 1584 m. 
prie Loyolos prisidėjo šeši jam visame pritari vyrai. 

Karštame užsidegime jie nutarė įsteigti naują ordiną, 
kurs jau savo pavadinimu „„Compania de Jesus“ apibū- 
dino save kaip dvasišką kariuomenę. Ordino tikslas bu- 
vo rūpintis piligrimais, atversti saracenus (turkus) ar- 
ba visai pasiduoti šventojo tėvo tarnybai. 1540 m. 
„compagnia de Jesus“ arba „societas Jesu“ (S. I.) ga- 
vo iš popiežiaus Pauliaus III (1534—43) patvirtinimą 
su tikslu plėsti tikėjimą. Jie įsipareigojo laisvu pažadu 
visiškam neturtui, skaistybei ir katalikų tikėjimo tar- 
navimui pagal popiežiaus nurodymus. Pasiduodami 
žiauriausiai askezei, jie baigė eiti mokslus ir tapo kuni- 
gais. Naujojo ordino pirmuoju generolu tapo 1541 m. 
Loyola. Tokio oxdino popiežius buvo labai reikalingas. 
Tokiuo laiku, kada tokia krikščionių daugybė atsisakė 
klausyti jo. Ignacijaus mirties metais (1556) ordinas 
jau turėjo virš 1000 narių ir buvo paplitęs po visą pa- 
saulį. 

2. Ordino griežtas karinis sutvarkymas 
paremtas dėsniu, kuriuo kiekvienas paskiras narys be- 
sąlyginiai turi pasiduoti savo viršininkui ir jo klausyti. 
Jėzuitas nieko negali daryti, norėti ir mąstyti prieš 
savo viršininko valią; jis būtinai turi pasiduoti jo įsa- 
kymui ir sprendimui, kol jis tikrai nežino, kad įsaky- 
me yra nuodėmė. Jėzuitas turi klausyti savo viršinin- 
ko be jokių prieštaravimų. Kuo labiau jėzuitas išsižada 
savo sprendimo, noro ir žygių, tuo geriau atatinka jis 
ordino manymu Dievo valią. Ir savo įsitikinimą jėzuitas 
turi be jokių sąlygų pavergti viršininko įsitikinimui ir 
visados būti pasiryžęs išsižadėti jo. Ordino labui jėzui- 
tas turi atsisakyti nuo viso, kas žmogui brangu ir 
šventa: tėvynės, tėvų, giminių, net ir savo sąžinės. 
Kad kiekvienas vykdytų ordino reikalavimus, jis nuo- 
latai sekamas, net ir pats generolas sergimas tam tik- 

rų prižiūrėtojų; kiekvienas turi visa pasakyti savo iš- 
pažinties klausytojui, kad generolas galėtų visa žinoti. 
Tokiuo sutvarkymu jėzuitų ordinas atsiekė pas savo 
narius tokį pasiaukojimą jo tikslui, kaip joks kitas 
ordinas, bet taip pat joks kitas ordinas taip nežemino 
savo narių ir neatėmė iš jų tikro žmogiškumo. 

8. Ordinas susideda iš įvairių klasių. Novicai, tai tie, 
kurie nori įstoti į ordiną; jie tiriami, bandomi ir moko- 
mi; jei po dviejų metų neatleidžia jo kaip netinkamo, 
jis tampa scholastiku. Kaip toks apie 15 metų pats mo- 
kosi ir kitus moko. Po šito laiko jis pakeliamas į koad- 
jutorius su pareiga uoliai mokyti jaunimą arba į pro- 
fesus. Tik pastarieji duoda be trijų vienuolio įžadų dar 
ketvirtąjį besąlyginiai klausyti popiežiaus. Šiuo savo 
žygiu jis tampa tikruoju Jėzaus draugijos nariu, Gene- 
raliniame profesų susirinkime visa galutinai lemiama; 
nuo jo priklauso generolo išrinkimas arba jo pašalini- 
mas, nepaisant to, kad kiekvienas narys turi matyti 
savo generolo asmenybėje patį Kristų. 

4. Kaip švelnesnės išpažinties praktikos atstovai, 
jėzuitai, pripažindami lengvinančias aplinkybes, sten- 
gėsi kiekvieną nuodėmę pateisinti kaip nereikšmingą 
prasižengimą. Tokia savo pažiūra į nuodėmę jie pri- 
traukia prie savo konfesijonolo katalikiškąją visuome- 
ne, ypačiai aukštuosius jos sluoksnius ir pasauliui atsi- 
davusius, bet ir išvystė moralybės mokslą, 
kurs grūmojo panaikinti giliausius dorybės pagrindus. 
Jėzuitų moralybę išgarsino šie pagrindiniai dėsniai. 

a) Probabilismas, pagal kurį koks nors veiksmas pa- 
teisinamas net ir tada, kada pagal savo sąžinę esi prie- 
šingai įsitikinęs, bile tik tą pateisinimą galima pa- 
remti priimtina priežastimi arba kokio nors žinomo 
moralybės mokytojo autoritetu. 

Nuodėmę daro tik tas, kurs žinodamas ir laisvu noru per- 
žengia įstatymą. Dievas nereikalauja iš žmogaus tobulos dory- 
bės; be to, joks žmogus gerai nežino, ko Dievas reikalauja iš 
jo; apie tai yra tik nuomonės, pažiūros; nedaro nuodė- 
mės tas, kurs veikia prisilaikydamas jam priimtinai atrodan- 
čios pažiūros. 

b) Reservatio mentalis tai mokslas apie dvasinį 
(mintinį) susilaikymą arba kalbos dviprasmiškumą. 

Leista dvasioje arba mintyje susilaikyti, jei gero tikslo dė- 
liai sakai neteisybę arba melagingai prisieki. Pavyzdžiui vagis 
gali prisiekti, kad jis nevogė, jei jis tylomis arba dvasioje pri- 
duria: „nevogiau prieš užgimdamas“. Net ir patys katalikai 
nusiskundė, kad jėzuitai užnuodija dorybę. 

c) Intentionalismas arba mokslas apie tai, kad kiek- 
vienas ir nuodėmingas veiksmas reikia vertinti tik pa- 
gal tikslą, kuris vyravo, vykdant tą veiksmą. 

Iš šito dėsnio aiški išvada, kad tikslas pateisina priemones. 


„Jei tikslas leistąs, tai leistos ir priemonės“. (Koelno prof. 
Busenbaumas (j 1668). 


d) Skirtumas tarp filosofinės ir teologinės nuodė- 
mės. Tik teologinė nuodėmė yra prieš Dievą smerkti- 
na. Teologinė nuodėmė yra ta, kuri įvyksta su aiškiu 
veiksmo nuodėmingumo supratimu, kad peržengi aiškų 
Dievo įsakymą. 


Atritionismas mokė, kad atgailos sakramentui gauti 
užtenka baimės prieš laikinas bausmes už nuodėmę. 
Tam atatinkamai jėzuitai davė išpažinties einantiems 
nurodymus, kad nėra reikalo tyrinėti sąžinę ir nuodė- 
mes pažinti. 

5. Jėzuitų veikla vyko trimis kryptimis: 

a) Pagonų atvertime jie turėjo tariamai didelį pa- 
sisekimą, prisilaikydami prisitaikymo prie pagonų pa- 
žiūrų ir jų papročių metodo. 

Loyolos mokinių tarpe ypačiai pragarsėjo savo misijos ke- 
lionėmis Pranciškus Ksaverijus, kurs 1542 m, atvyko į Goą, 
Malabaro pakrantėje, Indijoje. Čia pranciškonai jau buvo pra- 
dėję misijos darbą; su nenuilstamu darbštumu jis perėmė iš 
jų darbą. Savo veiklą jis išplėtė tarp paniekintos parapijų kas- 
tos, skelbė jiems Evangeliją ir krikštijo šimtais tūkstančių. 
Buvo nuvykęs ir į Japoniją ir jau ruošėsi keliauti į Kiniją. Bet 
mirtis pertraukė jo darbą 1552 m. Jo darbą Indijoje tęsė Ro- 
bertas Nobilis, kurs ne be pasisekimo plėtė Kristaus mokslą 
tarp aukštesniųjų kastų, besitaikydamas prie bramanų papro- 
čių ir įsitikinimų. Ir po jo mirties jėzuitai tęsė prisitaikymo 
metodą. Matydami, kad toks atvertimo būdas yra tik pavir- 
šutinis, pranciškonai ir dominikonai smarkiai puolė juos ir 
apskundė pas popiežių. Innocentas X (1644—1655), buvo už- 
draudęs 1645 m. naudotis tokiuo būdu, bet jo įpėdinis Alek- 
sandras VII (1655—67) išaiškino šį metodą palankiai jėzuitams. 
Ir Japonijoje buvo įkurta katalikų bažnyčia, prisišliejant prie 
vietinio budizmo, kurs savo pamaldų apeigomis ir gyvenimo 
reikalavimais beveik nieku nesiskyrė nuo katolicizmo. Tačiau 
negalėjo ji atsiturėti prieš išsiveržusius 1585 m, persekiojimus 
Kinijoje, kur jau apie 1300 metus pranciškonas Jonas de 
Monte Korvina skelbė Evangeliją Matas Riccis 
(Riči) turėjo kaip matematikas ir astronomas didelį pasiseki- 
mą. Jam pavyko pakrikštyti nemažas kinų skaičius ir įsteigti 
bažnyčią, suplakant krikščioniškąjį mokslą su Konfucijaus mo- 
ralybe.  Užkariaujant ispanams ir portugalams žemės plotus 
Tndijoje, buvo įkurta katalikų bažnyčia ir palaikoma ten įvesta 
inkvizicija. Paragvajuje jėzuitai buvo įsteigę patriarchaliniai 
valdomą respubliką, kuri turėjo net ir savo kariuomenę nepri- 
klausomybei ginti. Jėzuitų paduotomis žiniomis vietinių krikš- 
čionių gyventojų skaičius viršijęs net 100.000. Kaip buvo val- 
doma ta respublika turimos žinios yra priešingos vienos ki- 
toms. Ji iššyvavo 140 metų (1610—1750). Jėzuitai buvo susi- 
krovę toje valstybėje didelius turtus. Popiežius Gregoras XV 
(1621—1623), įsteigė 1622 m. „Congregatio de tfide 
catholica propaganda"; šia įstaiga jis davė visai mi- 
sijos raidai vieningą vadovybę. 

b) Jėzuitams dvasininkams popiežius buvo suteikęs visas 
katalikų kunigų teises; jie galėjo rūpintis sielomis, pamoksli- 
ninkauti, išpažintį klausyti; kaip išpažinties klausytojai ir 

dvasiški patarėjai darė toli siekiančią itaką katalikiškiems val- 
dovams; ypačiai buvo susirūpinę jaunimo mokslinimu 
ir auklėjimu, kurį taikė bažnyčios tarnybai, jos didingumui ir 
garbei kelti. 

Žemesnieji liaudies sluoksniai auklėti jėzuitams nerūpėjo. 
Tas darbas buvo paliktas sakyklai, konfesijonolui ir įvairioms 
kongregacijoms. Jėzuitams svarbu tarp aukštesniųjų luomų tu- 
rėti narių, draugų ir globėjų. Tuo tikslu jie spraudėsi kaip mo- 
kytojai arba profesoriai į gimnazijas, kunigų seminarijas ir 
universitetus ir dėstė tiek teologiją, tiek visas kitas mokslų 
šakas. Reikia pripažinti, kad jėzuitai auklėjimo ir mokyklų 
srityje turėjo nepaprastą pasisekimą. Jei jėzuitų veiklos pra- 
žydimo metu protestantai turėjo savo pavyzdingas mokyklas, 
tai greta jų kaip grybai po lietaus išdygdavo dar geresnės 
auklėjimo įstaigos, jėzuitų vadovaujamos. Tarp  dėstomujų 
mokslų pirma vieta buvo skiriama retorikai (iškalbingu- 
mui). Kalbėjimo laisvumas ir atsikirtimo mitrumas buvo lavi- 
nami mokinių dispatacijomis, laisvais pranešimais, dramatiniais 
vaidinimais; galimai buvo užsmelkiamas savarankiškas mąsty- 
mas ir dvasios lavinimas. Tiek mokslinimas, tiek auklėjimas 
buvo mechaninis dvasios verginimas; priemonės tam buvo: 
pratinimas prie griežtos tvarkos ir besąlyginio paklusnumo; bu- 
vo reikalaujama, kad mokiniai tarpusaviai sektų; buvo skati- 
namos tarpusavės varžytinės ir gilinamas garbės troškimas. 


c) Visa, ką ordinas daro, atkreipta į tai, kad būtų atstatyta 
ir palaikyta popiežiaus viršenybė visame pasaulyje, katalikų 
bažnyčia būtų plečiama i: kad ji žydėtų. O kadangi protes- 
tantai nepripažįsta popiežiaus pirmenybės ir kadangi jie atskilo 
nuo motinos bažnyčios, jėzuitai laikė savo uždaviniu juos $rą- 
žinti į katalikų bažnyčią arba išnaikinti, 

Nuo Passauo sutarties protestantizmas rado didelį prita- 
vimą ir katalikiškuose kraštuose.  Kaikurie dvasiški valdovai 
turėjo daugiau protestantų negu katalikų patarėjų. Jei ne jė- 
zuitai, visa Vokietija būtų tapusi evangeliška, Keliauninkas iš 
Venecijos sugrįžęs iš Vokietijos galėjo 1558 m. papasakoti, kad 
Vokietijoje dešimta gyventojų dalis liko ištikima senajai baž- 
nyčiai, septynios dešimtosios priklauso liuteronų bažnyčiai, o 
dvi dešimtosios sudaro nekatalikiškas bendruomenes. Nuo 1549 
m. jėzuitai pradėjo steigti savo buveines Ingolstadte, Vienoje, 

Prahoje, Koelne. Iš šitų miestų jėzuitai paplito po visą Vokieti- 
ją. Vokiečių jaunuolių auklėjimui, kad jie atverstų protestan- 
tus savo tėvynėje, Loyola jau 1552 m. įsteigė Romoje „Colie- 

| gium Germanicum“, vėliau ta įstaiga buvo praplėsta į „Cole- 
gium Germano - Ungaricum“, Pirmas jėzuitų provinciolas Vo- 
kietijoje buvo olandas Petras Kanisijus, kurs taip 
siautojo prieš protestantus, kad tapo pavadintas „canis“ (šuo). 
Katalikų bažnyčios atstatymas prasidėjo Bavarijoje, 
kur hercogas Albertas V (1550—79) buvo iš pradžių palan- 
kus evangelikams. Vėliau jėzuitų prikalbėtas pakeitė savo 
nusistatymą ir tapo griežtu kataliku. Jis išskyrė iš reichsta- 
go atstovus evangelikus, išvarė evangelikų dvasininkus, vertė 
išsikraustyti iš krašto tuos valdinius, kurie nesutiko tapti ka- 
talikais. Visi profesoriai ir valdininkai turėjo prisiekti prie 
Triento koncilio „professio fidei“. Austriją, kuri beveik 
perdėm buvo evangeliška, atkatalikino jėzuitų mokinys Fer- 
dinandas II (1619—37); su dideliu žiaurumu jis beveik visai 
išnaikino protestantizmą. 


Katalikų bažnyčios atstatymu Vokietijoje jėzuitai nepasi- 
tenkino. Savo darbą jie išplėtė per visą Europą. Jėzuitai 
spraudėsi visur, net ir ten, kur tartum negalėjo turėti pasise- 
kimo. Šveicarijoje plačiai ir sėkmingai veikė Karolis 
Boromėjus. Katalikų kunigams auklėti Šveicarijos rei- 
kalams jis buvo įsteigęs Milane „Collegium Helveticum“; 1574 
m. apgyvendino Lucerne jėzuitus Prancūzijoje pilie- 
tinis karas nuo 1562 m. ir baisioji Bartlomiejaus nak- 
tis 1572 m. buvo jėzuitų darbas. Niederlandijoje jėzuitų įta- 
koje veikė hercogas Alba ir išžudė dešimtimis tūkstančių 
evangelikų. Į Lietuvą jėzuitai atsikraustė 1569 m. Švedi- 
joje pradėjo 1578 m. veikti mitrusis Antanas Posse- 
vinas, kuris atvertė katalikybėn karalių Zigmantą. Net ir 
Anglijoje, kur karalienė Elžbieta (1558— 1603) grūmojo 
kiekvienam jėzuitui mirties bausme, slaptai veikė jėzuitai, pa- 
sitikėdami geresniais laikais pelenuose gruzdančiam katoliciz- 
mui, 


Ii. Katalikiškajam tikėjimui palaikyti neužteko 
dvasininkų pamokslo ir jėzuitų veiklos. Tam reikalui 
reikėjo panaudoti' seną, jau ištirtą priemonę, kuri jau 

viduriniais amžiais gerai patarnavo bažnyčiai: tai 
„šventoji inkvizicija“. Jos ypatingas uždavinys buvo 
smurtu palaikyti katalikiškąjį tikėjimą ir tikinčiuosius 
atbaidyti nuo herezijos. Pagal katalikų bažnyčios moks- 
14 žmogus gali būti išganytas, jei jis priklauso tai baž- 
nyčiai. "Todėl svarbu, kad kiekvienas būtų katalikas; 
kas katalikiškojo tikėjimo išsižada, tas netenka išga- 
nymo; kiekvieną nekataliką daryti kataliku ir taip teik- 
ti jam išganymą nebuvo baisios ir sunkiausios bausmės. 
Ar Kristus kur nors ir kaip nors veikė tokioje dva- 
sioje? 

Inkvizicija už vis smarkiau siautė Ispanijoje, kur ji 
jau viduriniais amžiais veikė prieš žydus ir maurus. 
Tačiau didžiausios galios ji įgavo prie ciesoriaus Karo- 
lio V (1519 —56) ir jo sūnaus Pilypo II (1556 — 98). 
Kai 17 amžiuje nebebuvo eretikų, inkvizicija begalėjo 
deginti atskalūnų knygas. Reikia pastebėti, kad Ispa- 
nijoje inkvizicija dažnai buvo panaudojama politiniai 
nepakenčiamiems žmonėms pašalinti. 


Jei Ispanijoje „šventoji inkvizicija“ iššnipinėdavo kokį ere- 
tiką ir smurtu arba apgaule išgaudavo prisipažinimą, tai ar- 
ba „Dievo garbei" kalėjime nužudydavo arba sudarydavo di- 
delę iškilmę, taip vadinamą „auto da fe“ (tikėjimo veiksmas), 
paskiausiojo teismo pavyzdį, kurs turėjo tikinčiuosius atbai- 
dyti nuo herezijos. Visos apylinkės bažnyčios ir vienuolynai 
gaudavo pakvietimus rengiamai šventei; jos dalyviams būda- 
vo pažadėti 40 dienų atlaidai. Sekmadienį arba šventadienį, 
bažnyčioje arba aikštėje ruošdavo šventąjį reginį. 


Italijoje taip pat veikė inkvizicija ir griežčiau- 
siomis priemonėmis naikino evangeliškąjį tikėjimą. 
Kai evangelikų susekti nebegalėjo, ir čia smerkė ir de- 
gino evangeliškas knygas. Lietuvos ir Lenki- 
jos atkatalikinimas buvo taip pat jėzuitų darbas. 

$ 28. Trijų dešimtų metų karas. 


1. Kaip kontrareformacijos pasėka kilo 17 šimtme- 
čio pradžioje didelis, nepakenčiamas itempimas tarp ka- 
talikų ir protestantų. Į degamąją medžiagą uždeganti 
kibirkštis krito Čekijoje. Ramųjį ciesorių Maksi- 
milijaną II (1564—76) sekė 1576 m. jo sūnus R u- 
dolfas II (1576—1612), kurs jėzuitų buvo išauklė- 
tas Ispanijos Pilypo rūmuose; užėmęs sostą, iš savo 
rūmų tuojau pašalino evangelikus tarnautojus ir įsa- 
kė uždaryti visas bažnyčias Vienoje. Ir i kaimus vykti 
evangelikams buvo uždrausta. Kai ir ši varžymo prie- 
monė nepagelbėjo, buvo įsakyta neleisti laikyti evan- 
geliškų pamaldų. Tokio įsakymo nevykdymas buvo 
aiškinamas kaip priešinimasis vyriausybei. Kai kai- 
miečiai išvaikė jiems užveltus katalikiškus dvasinin- 
kus, ciesorius jau turėjo pageidautiną progą imtis 
prieš juos griežtų priemonių: ištisi kaimai prievarta 
buvo grąžinti į katolicizmą. Kai Rudolfas II turėjo 
perleisti savo broliui Matijui (1612—19) Austri- 
jos erchercogystę, valdiniai prašė atstatyti religijos 
laisvę. Matijas įsakė suimti drąsuolius; paskui vis dėl- 
to suteikė kaikurių palengvinimų. Kai Rudolfas II ir 
Čekijoje pradėjo persekioti evangelikus, čekai kaip 
vienas sukilo ir iškovojo 1609 m. majestoto (di- 
denybės) laišką, kurs jiems užtikrino besą1y- 
gine religijos laisvę, bendrą konsis- 
toriją ir akademiją Prahoje. Tais lai- 
kais Čekijoje tik dešimta gyventojų dalis bebuvo ka- 
talikai. Prie ciesoriaus Matijo (1612—1619) prasidėjo 
majestoto laiško įžeidinėjimai ir jame pažadėtųjų lais- 
vių siaurinimas. 

2. Braunau'o abatas nebeleido statyti jau statomos baž- 
nyčios; Prahos arkivyskupas įsakė uždaryti jau beveik visai 

pastatytus Dievo namus Klostergrabe. Tokios sauvalės dėliai 
protestantai pasiskundė valdžiai, tačiau iš jos išgirdo nepalan- 
kų atsakymą. Įžeisti čekai išmetė pro langą ciesoriaus tarė- 
jus Martinicą ir Slovatą ir išvaikė jėzuitus. Šių neramumų me- 
iu mirė Matijas; sukilusieji čekai atsisakė pripažinti savo ka- 
ralium jėzuitų auklėtinį Ferdinandą II (1619—37), kurs 
jau pasižymėjo protestantų persekiojimais Steiermarko ercher- 
cogystėje. Jo vietoje pasikvietė valdovu Pialco kurtuerstą re- 
formatą Friedrichą4 V (1615—32). Pastarasis stojo prie- 
šakin unijos, kuri jau 1608 m. buvo susidariusi iš pietu Vo- 
Įsietijos protestantų luomų. Ferdinandas II (1619—37) 
rado reikalingą pagalbą lygoje, kurią buvo įsteigęs 1609 
m. Bavarijos Maksimilijanas iš pietų Vokietijos valdovų ka- 
talikų. Unijoje nebuvo dermingos vienybės ir to dėl ji ne- 
reiškė veiklumo. Be to, dar Saksonijos Jonas-Jurgis, kaip griež- 
tas liuteronas atsisakė būti unijoje kartu su kalvinizmo atsto- 
vais; todėl jis kovojo ciesoriaus pusėje. Prie Baltojo Kal- 
no 1620 m. lapkričio: 8 dieną įvyko lemiamas mūšis. Čekai 
buvo visai nugalėti. Danijos Kristijonas IV (1593—1648) 
ir kiti valdovai norėjo dar gelbėti pavojuje atsidūrusį protes- 
tantizmą, bet ir jie buvo sumušti Čekų pakviestas Pfalco 
Friedrichas pabėgo. Ferdinandas sudraskė majestoto 
laišką, grąžino į kraštą jėzuitus, pašalino evangeliškus dvasi- 
ninkus ir įsakė nužudyti protestantų vadus. Apie 4000 bajorų 
emigravo; ūkininkams buvo uždrausta iškeliauti iš krašto. 


Nuo nugalėjimo apsvaigęs, ciesorius Ferdinandas iš- 
leido 1629 m. kovo 6 dieną savo garsųjį restitu- 
cijos ediktą kaip autentinį religijos taikos pa- 
aiškinimą. Pagal ediktą taikant Augsbur- 
g0 religijos taikos „reservatumo 
ecelesiasticumo“ dėsnį turi būti grą- 
žinti visi tie bažnyčios turtai, kurie 
nuo Passauo sutarties laikų buvo pe- 
rėję protestantų valdyman, reforma- 
tai buvo išskirti iš taikos, o katali- 
kų luomams suteikta teisė atversti 
protestantus savo kraštuose. Šiame 

-edikte kontrareformacija pasiekė aukščiausį laipsnį. At- 
rodė, kad protestantizmui išmušė paskutinė valanda. 


3. Protestantizmą gelbėti pasiryžo Švedijos kara- 
lius Gustavas Adolfas (1594—1632). Jis tai 
darė ne tiek religiniais, kiek politiniais sumetimais. Jis 
manė Švedijos vadovybėje patvariai sujungti Vokie- 
tijos protestantizmą su protestantiškąja Švedija ir 
taip sudaryti stiprią atramą prieš Habsburgų dinasti- 
jos vadovaujamą katolicizmą. 16830 m. jis iškėlė savo 
kariuomenę Pomeranijoje. Dėl neaiškaus Branden- 
burgijos ir Saksonijos kurfuerstų nusistatymo ir jų 
pragaištingo dvejojimo Gustavas Adolfas negalėjo 
žygiuoti į prieki ir gelbėti Magdeburgą nuo užkaria- 
vimo ir sunaikinimo, kurį vykdė ciesoriaus vadas Til- 
ly's. Pas Breitenfeldą 1631 m. jis sumušė Til- 
ly“. Po šio mūšio Gustavas Adolfas beveik visoje 
Vokietijoje turėjo laisvas rankas ir jau manė imtis 
giliai siekiančio politinio Vokietijos pertvarkymo. Bet 
jo mirtis mūšyje pas Luetceną 1682 m. ir galu- 
tinis švedų nepasisekimas prie Noerdlingeno 
1634 m. panaikino politinę protestantų persvarą Vo- 
kietijoje. "Tačiau po Gustavo Adolfo žygio nebebuvo 
galima visai išnaikinti vokiečių protestantizmo. 


4. "Tolimesnėje trijų dešimtų metų karo eigoje jau 
nebebuvo religinio elemento, tai buvo politinės imty- 
nės tarp dviejų jėgų: iš vienos pusės Švedija su Pran- 
cūzija, iš antros Habsburgų ciesorystė ir Ispanija. 


Po ilgų derybų Muensteryje ir Osnabrueke pagaliau 
buvo sudaryta 1648 m. spalių 24 d. Vesfali- 
jos“ Taiką. a). Passauo sutartis ir 
Augsburgo religijos taika įsakmiai 
tapo pripažintos ir praplėstos ant 

reformatų. Šiaip sektos buvo išskir- 
tos iš taikos sąlygų. b). Ginčas baž- 
nyčios turtų dėliai, panaikinus resti- 
tucijos ediktą iš 1629 m, buvo taip iš- 
lygintas, kad 164 metai buvo pažy- 
mėti normaliniais metais t.y. katali- 
kų ir evangelikų valdymas turėjo 
Tikti arba būti taip, atstatytas, koks 
jis buvo 164 metais. c). Krašto valdo- 
vų „ius reformandi“ (cuius regio, eius 
religio) liko neliestas, tačiau su kai- 
kuriais suvaržymais: kitų tikybų 
(konfesijų) mažumos, kurios 1624 m. 
turėjo savo religijos laisvę, ir 
toliau turėjo būti toleruojamos; kas 
po taikos sudarymo perėjo iš krašto 
valdovo konfesijos kiton konfesijon, 
krašto valdovas galėjo toleruoti ar- 
ba priversti išsikraustyti su teise 
savo turtą išsigabenti; jei liutero- 
nas krašto valdovas tapo reformatų 
tikybos, arba reformatas liuteronų 
tikybos, tai jis neturėjo teisės vers- 
ti savo valdinius keisti konfesiją. 
Pastarasis nuostatas veikė, perei- 
nant teritorijai krašto valdovui, kurs 
buvo kitos protestantiškos konfesi- 
jos negu pereinančios teritorijos 


valdiniai. Sienoms išlyginti buvo 
sekuliarizuotos  (supasaulintos) kai 
kurios dvasiškos teritorijos. Popie- 


žiaus Inocento X protestas prieš Vestfalijos taikos 
nuostatus nuaidėjo be jokių pasėkų. 

II. BAŽNYČIA PIETIZMO IR ŠVIETIMO LAIKAIS. 
A. PIETIZMO LAIKAI, 
$ 29. Liuteriškoji ortodoksija. 


1. Reformacijos buvo įsteigta viena nuo katalikų 
bažnyčios atskirta evangelikų bažnyčia; bet kai jau 
Liuteras su Cvingliu buvo susiginčiję, deja, ir jų se- 
kėjai laikė savo pareiga reikšti tarpusavį priešingu- 
mą; nei Melanchthonui nei Kalvynui nepavyko ginčus 
išlyginti ir pašalinti. Taip, vienos evangelikų bažny- 
čios vietoje, deja, kilo dvi: liuteronų ir reformatų baž- 
nyčia. Visados buvo dedama pastangų šitas dvi baž- 
nyčias sujungti. 

Po Liutero mirties, pasireiškė liuteronų bažnyčioje 
dvi priešingos kryptys: viena jų glaudėsi prie Liute- 
ro, griežtai laikėsi jo mokslo raidės ir buvo priešinga 
šveicariečiams, o kita buvo artima Melanchthonui ir 
Kalvynui, ir stengėsi sujungti vitenbergiečius su švei- 
cariečiais. Tarp Liutero palikuonių kilo daug ginčų. 

a) Antinomistiniame ginče (1520—30) buvo 
gvildenamas klausimas, ar pirm tikėjimo pamokslo turi vykti 
Senojo Testamento įstatymu paremtas atgailos pamokslas. 

b) Interminis arba adiaforinis ginčas 
(1548—52) buvo kilęs todėl, kad Melanchthonas vadinamaja- 
me Leipcigo interime (laikinume) buvo taip nusileidęs 
katalikams, kad buvo pripažinęs tikėjimui neesmingais (adiap- 
hora) paveikslus, pasninkus, net ir 7 sakramentus ir t. t. 

c) Osiandrinis ginčas (1549—66), Andriejus 
Osianderis gynė mokslą apie tikėjimo tarpininkaujamą 
tikro esminio Kristaus teisumo įgyvendinimą tikinčiuose, Me- 
lenchthonas tvirtino, kad Kristaus teisumas priskaitomas žmo- 
gui kaip ir teisminiu aktu. 

d) Majorinis ginčas. Majoras, Melanchthono šali- 
ninkas, tvirtino, geri darbai esą reikalingi išganymui, o Ams- 

dorfas, besiginčydamas priėjo išvados, kad geri darbai esą 
kenksmingi išganymui. Pagaliau pylipninkai turėjo nusileisti. 
e). Ginčas dėl Vakarienės kilo tarp liuteronų ir 
reformatų. Kadangi šią ginčo metu Melanchthonas laikėsi at- 
sargaus vidurio, tai besiginčijančios partijos įtarė, Melanchi- 
honas esąs kriptokalvininkas (slaptas Kalvyno šalininkas). 

$) Sinergetinis ginčas, aiškino klausimą apie bend- 
rą veikimą, t. y. mokslą apie laisvo žmogaus prisidėjimo prie jo 
pagerinimo ir išganymo; arba gal žmogus čia nieko negali da- 
ryti, o visa daro vien Dievo malonė. 


2. Iš tų ginčų liuteranizmas išėjo nugalėtoju ir ga- 
lutinai apsisprendė. Švelnesnioji Melanchthono kryptis 
ir labiau besiskiriantis Šveicarijos reformatorių moks- 
las buvo pasmerktas 15830 metais išleistoje konkor- 
dijos formuloje kaip tyrojo tikėjimo normoje. 
Liuteronų teologams beliko apibūdintą naują dogmą 
moksliškame sąryšyje išvystyti iki smulkmenų ir gali- 
mai giliau įsąmoninti bažnyčiai. Šiai teologijos kryp- 
čiai pradžią davė Jonas Gerhardas, teologijos 
profesorius Tenoje, (+ 1687). 

Šios teologijos svarbiausi dėsniai: 1) Adomo puoli- 
mu žmonija pateko į begalinę kaltybę ir tapo visai ne- 
betinkama gėriui; todėl žmonija atiteko šėtonui ir Die- 
vas pagal savo teisingumą turėjo žmones perleisti am- 
žinam paskandinimui. 2) Bet kadangi trivienasis Die- 
vas dėl savo gailestingumo nori gelbėti žmones, tai šį 
dvejingumą taip išlygino, kad vienas trijų jame vienai 
dieviškai esmei sujungtų asmenų: sūnus tapo žmogum 
ir savo nekalta auka prie kryžiaus už visų ikišiolinių 
ir būsimųjų žmonių nuodėmes padarė pavaduojantį 
patenkinimą. 3) Šitą apskritai visai žmonijai įgytą iš- 
ganymą kiekvienas paskiras pasisavina Šventosios 
Dvasios jame sukeltu tikėjimu Dievo malone ir Kris- 
taus nuopelnu. 

8. Atsižvelgiant į tai, kad šioji dogmatika duoda 
kiekvienam teise semti savo tikėjimą iš Šventojo Raš- 
to kaip vienintelio ir neklystančio Dievo Žodžio, tai jo- 
je vis dar randasi nuoširdus reformatorių tikėjimas, 
kurs išsivadavo nuo žmonių pramanymų, idant laiky- 
tųsi vieno Dievo. Prie to buvo savaime „suprantama, kad 
konkordijos knygoje (1580 m.), susidedančioje iš trijų 
ekumeninių tikėjimo išpažinčių ir trikrąja prasme liu- 
teriškų tikėjimo raštų: nepakeistos Augsburgo konfe- 
sijos, apologijos, Šmalkaldeno nuostatų (artikulų), 
dviejų Liutero katekizmų ir konkordijos formulos, Die- 
vo Žodis tikrai suprastas tai yra: niekur nėra žmonių 
pramanymų. 


Liuteronų ir reformatų bažnyčia savo Šventojo Raš- 
to supratimu paskirais tikėjimo mokslo klausimais, lie- 
čiančiais ypačiai Vakarienę ir dieviškąjį išanksto pa- 
skyrimą (predestinaciją), priėjo skirtingų pažiūrų; 
konkordijos formuloje išreikštoji tikėjimo pažiūra iš 
anksto buvo tvirtai nustatyta; todėl tikėjimo dėsniai 
pamažu sustingo į negyvą padavima, kurio griežčiau- 
siai laikėsi. Į kiekvieną nukrypimą buvo žvelgiama su 
nepasitikėjimu ir smerkiama be pasigailėjimo; kas kaip 
nors abejodavo dogma, buvo skelbiamas bedieviu. Kon- 
kordijos formulai pritarimas buvo sąlyga  išganymui 
įgyti kaip prieš reformaciją priklausymas katalikų baž- 
nyčiai. Tikros gyvos religinės nuotai- 
kos vietoje nuo šešioliktojo šimtmečio pabaigos buvo 
apėmęs liuteronų bažnyčią negyvas tikras ti- 
kėjimas arba ortodoksija. Tikėjimo esmė 
buvo tame, kad laikė pagal raidę tikrą ir teisingą dog- 
mą, kaip ji išreikšta išpažintyje.  Pamaldumas buvo 
reiškiamas visų pirma bažnyčios lankyme. 


— 124 — 


Liūdnos tokio vienpusiško išpažinties ir pamaldų ver- 
tinimo pasėkos pasireiškė dviem atžvilgiais: 

Biblijos pagarbumas buvo atstum- 
tas už išpažinties pagarbumo; santy- 
kis tarp jų pasikeitė: išpažinčių raš- 
tai, kurie paremti Biblija, tapo tai- 
sykle Šventajam Raštui aiškinti. 

Dorinio gyvenimo reikšmė pranyko 
už bažnytinių pamaldų lankymo reikš- 
mės. 17 šimtmečio liuteronų bažnyčia negalėjo labiau 
dorinančiai veikti pragaištingąją trijų dešimtų metų 
karo įtaką. 


Ortodoksija buvo susirūpinusi tiek tyru tikrojo tikėjimo 
mokslu, tiek ir tuo, kad kiekvienas krikščionis turėtų tą tik- 
rąjį tikėjimą. Kas ortodoksijos skelbėjų manymu netikrai ti- 
kėjo, tas būdavo viešai smerkiamas. Religinių įsitikinimų 
dėliai labai nukentėjo kurfuersto leibmedikas Kasparas Peu- 
ceris, Melanchthono žentas. Jis buvo kalinamas už tai, kad 
nebuvo tikras liuteronas. Kalėjime esant, jam nebuvo leista 
pasimatyti st savo žmona, kuri ir mirė su vyru nepasimačiusi, 
Su užsispyrusiu atskalūnu vis žiauriau buvo elgiamasi todėl, 
kad jis atsisakė pasmerkti Melanchthoną ir Kalvyną. Jam 
buvo uždrausta rašyti ir skaityti; net Biblija buvo atimta iš 
jo.  Kurfuerstas pažymėjo tikrojo liuteroniškojo tikėjimo nu- 
galėjimą, nukaldindamas atminties pinigą, kuriame buvo at- 
vaizduotas Kristus kaip velnio ir proto nugalėtojas. 

Kai Peuceris po ilgo įvairiuose kalėjimuose kalinimo papra- 
šė duoti jam šv. Vakarienę artimos mirties akivaizdoje, liute- 
riškieji dvasininkai nuvyko pas jį į kalėjimą ir pareikalavo, 
kad jis atšauktų. Atsisakius jam tai padaryti, jam buvo pa- 
reikšta, būsiančios surastos priemonės priversti jį tai padaryti, 
nors tai būtų ir įkaitintos replės. Tik po 12 kalinimo metų 
Peuceris buvo išleistas iš kalėjimo, pageidaujant  kurfuersto 
antrajai žmonai. Savo įnirtime dvasininkai nukaldino atmin- 
ties pinigą, kuriame buvo atvaizduotas puolimas su ušrašu: 
„Adomas Ievos patariamas peržengė Dievo įsakymą“. Kaip 
Adomas ir Ieva buvo atvaizduoti kurfuerstas ir jo žmona, 

Pamoksluose maldingiesiems buvo tiekiami gilūs tikrojo ti- 
kėjimo aiškinimai, kurie dažniausiai nebuvo prieinami pro- 
tui, o širdžiai ir sielai nieko netekdavo iš tokių pamokslų. 

4. Buvo giliau ir laisviau mąstančių vyrų, kurie jau 
tada protestavo prieš šiuos „popierinius popiežius“. Jei 
reformacijos pradžioje sunkiai kovojo, kad išsivaduotų 
nuo popiežiaus jungo, tai dabar susirūpinę ir toliau 
žvelgianti evangelikai kovojo su daug „popiežiukų“, ku- 
rie, tiesa, skelbė prieš popiežių Romoje, bet savo krašte 
ir savo apylinkėje patys elgėsi kaip popiežiai, smerk- 
dami kiekvieną, kurs drįso turėti kitokią pažiūrą reli- 
giniais arba teologiniais klausimais. 


$ 30. Reformatų bažnyčios ortodoksija. 


1. Ir reformatų bažnyčia vakarų Europos kraštuo- 
se taip pat pergyveno savo ortodoksiją. Nuo 
liuteriškosios ortodoksijos ji skyrėsi tuo, kad jai ne- 
pavyko visur užkariauti visas pozicijas, bet šalia veikė 
ir laisvesnė kryptis. Šių dviejų priešingų krypčių ne- 
sutikimo išdava buvo Armininis ginčas (1604—1619) 
dėl Kalvyno pagrindinės dogmos, predestinacijos 
mokslo. 

Nors Niederlandijoje nuo 1562 m. veikė „Confessio 
Belgica“, parašyta griežtoje Kalvyno dvasioje, tačiau 
ir Cvinglio dvasios įtaka veikė tame krašte. Tik sugrį- 
žę nuo Ispanijos valdžios persekiojimų bėgliai stengėsi 
įgyvendinti savo tėvynėje griežtą kalvinizmą. Armini- 
jaus priešas buvo Haarlemo miesto sekretorius Koorn- 
hertas, kurs žodžiu ir raštu plėtė mokslą apie visiems 
žmonėms skiriamą Dievo malonę (universalismas), vidi- 
nę krikščionybę ir religinę toleranciją. Jis rado daug 
pritarimo. Ir tarp kalvinistų pasireiškė priešingų kryp- 

čių: griežtieji jų tvirtino, kad ir puolimas jau tilpes 
amžinoje Dievo predestinacijoje. Todėl vadino juos 
supralapsarninkais; nemažas skaičius buvo ir infralap- 
sarninkų, kurie tvirtino, kad predestinacija pradėjus 
veikti po puolimo; pats puolimas nebuvęs predestinuo- 
tas, bet Dievo permatytas. Arminijus, Leideno univer- 
siteto profesorius, užuot kovojęs su Koornherto uni- 
versalismu, kaip jam buvo pavesta, tapo jo šalininku iv 
paskelbė kovą kraštutiniam Kalvyno predestinacijos 
mokslui. Arminijus greitai mirė, bet paliko labai daug 
savo mokslo sekėjų, kurie skelbė Dievo malonės visiems 
žmonėms bendrumą. Apkaltinti klaidingame moksle ir 
krašto ramybės ardyme, armininkai susijungė ir įteikė 
1610 m. taip vadinamąją remonstranciją, kurioje jie 
atmetė supra ir infralapsarismą ix mokslą apie tai, 
kad išrinktieji negali priešintis malonei, o tuo labiau 
netekti jos; be to, jie pabrėžė Dievo malonės universa- 
lumą (visuotinumą). Nuo įteikimo laiko armininkai 
tapo pavadinti +7emonstrantais. Didžiausias ar- 
mininkų priešas, supralapsarismo šalininkas, buvo Go- 
marus, taip pat Leideno universiteto profesorius. Go- 
marninkai įteikė koniraremonstranciją, kurioje išdėstė 
savo pažiūras. Jie tapo pavadinti kontraremon- 
strantais. Dordrechto synodas 1618—1619 m., ku- 
riame dalyvavo Šveicarijos, Anglijos, Škotijos ir Vo- 
kietijos teologai (hugenotams buvo uždrausta atvykti), 
atmetė remonstranciją, pripažino Kalvyno mokslą, bet 
sušvelnintoje formoje (infralapsarismas). Heidelbergo 
katekizmas ir Confessio Belgica buvo pripažinti tokiais 
raštais, kuriuose tilpsta neklaidingas mokslas. Dord- 
rechto Synodo nutarimai buvo priimti tik Prancūzijoje 
ir Šveicarijoje. Kituose kraštuose veikė švelnesnis kal- 
vinizmas. 

Dordrechto Synodo Niederlandijoje įsiviešpa- 
ij ortodoksija. Pastaroji vystė savo moks- 


S ios scholastikos dvasioje, kaip ir liuteronų or- 


Niederlandijoje vėlesniais laikais nepasireiškė KiB 
"priešingumas tarp ortodoksijos ir pietismo. Niederlan- 
dijos bažnyčia visai priklausė nuo valstybės. Šalia kal- 
vyninės valstybinės bažnyčios galėjo nekliudomai veik- 
ti sektos ir vystytis laisvesnės mintys; todėl bažnyčia 
"nepajėgė pavergti savo narių griežtai papročių draus- 
mei; ji veikė tarp mažesnių bendruomenių ir konven- 
tikelių. Šiuo atžvilgiu paminėtinas buvęs jėzuitas Jean 
(Žan) de Labadie, kurs sujungė Kalvyno bažnyčios s3- 
voką su katalikiškuoju pamaldumu. Nuo 1630 metų 
buvo leista ir armininkams skelbti savo įsitikinimus. Jų 
tarpe buvo tesiamas humanistų, ypačiai Erasmo reli- 
gingumas. Savo moksliškuų teologijos darbu jie veikė 
Niederlandijos bažnyčios visumą. 


8. Apskritai reformatų protestantizmas 17 šimtme- 
tyje davė labai žymius mokslininkus eksegezės, orien- 
talinės filologijos ir bažnyčios istorijos kritikos srityje. 
Toks Dovydas Blandelis, pavyzdžiui, galutinai įrodė 
pseudoisidorinių dekretalijų netikrumą. 


LŽ " * 


Ortodoksizmas, įnirtusiai bekovodamas į dešinę ir į kairę 
ir besidžiaugdamas ir besididžiuodamas raide paremtu „tyruoju 
mokslu", užmiršo reikalauti tikrai evangeliškos nuotaikos ir 
evangeliškojo gyvenimo. Todėl didelėje krikščionijos dalyje 
viešpatavo paviršutiniškumas ir negyvas tarnavimas raidei. 
Akivaizdoje vienpusiškos proto linkmės, kuri visą svarbą sky- 
1ė tikėjimui be dėntių, širdis ir gyvasis tikėjimas pareikala- 

vo savo teisių. Todėl to paties ortodoksizmo laikais kilo tri- 
jose to laiko bažnyčiose (liuteronų, reformatų ir katalikų) 
pastangos, kurios ėjo prie krikščionumo vidujingumo ir prak- 
liško pamaldumo; tiesa, ir čia neapsieita be to, kad nebūtų 
nuklysta naujais šuntakiais. 

Šalia griežtai ortodoksinės vokiškojo protestantizmo teolo- 
gijos buvo dar ir laisvesnė jos kryptis, kurią ypačiai atsto- 
vavo Helmstedto universiteto profesorius Jurgis Kalikstas 
(+ 1656). Studijuodamas ir bendraudamas su garbingiausiais 
įvairiu konfesijų reprezentantais, jis įsitikino, kad tos konie- 
sijos nėra jau taip nutolusios viena nuo kitos, kaip paprastai 
manoma, Todėl jis bandė pratiesti kelią joms susiartinti ir 
susidraugauti, nurodydamas į visoms konfesijoms bendrumą 
pagrindinėse krikščionybės tiesose, kurias jis rado tiek visų 
pripažintoje Biblijoje, tiek dermingame pirmųjų penkių šimt- 
mečių moksle (consensus guinguesaecularis). Šią jo pažiūrą, 
iššaukusią karštus ginčus, liuteronai ortodoksai pavadino 
sinkretizmu arba religijų suplakimu. Beveik tuo pačiu laiku 
ir taja pačia linkme veikė Škotijos  presbiterijonų kunigas 
Jonas Durėus (+ 1680), kurs visą savo gyvenimą buvo 
pašventęs protestantams suderinti ir suvienyti. 


S 31. Pietizmas. 


1. Nors ortodoksijos laikotarpis teikė mažai džiū- 
ginantį vaizdą, tai vis dėlto ir tuo laiku netruko gyves- 
nių pamokslų, kuklaus tikėjimo ir tikro krikščionumo; 
dažnai būdavo net ir tokių vyrų, kurie kaip griežti rai- 
dės tarnai smerkė kitaip mąstančius krikščionis, tačiau 
savo pamoksluose ir sueiliuotose giesmėse pasireiškė 
daug geriau negu iš ju buvo galima laukti. Tokios kryp- 
ties vyrų skaičiuje tenka paminėti Paulių Gerhardtą, 
Kristijoną Skriverį, Henriką Muellerį ir ypačiai Joną 
Arndtą, kurs pragarsėjo savo „Rojaus Darželiu“ ir 
„Keturiomis knygomis apie tikrą krikščionumą“. Šitie 
vyrai savo plačia vaisinga darbuote, kaip praktiški dva- 

sininkai stengėsi sugyvinti tikrojo tikėjimo paviršuti- 
niškume sustingusią bažnyčią. "Tačiau tarp platesnių 
sluoksnių giliau praplėtė jų pastangas pietizmas; tai 
buvo širdyje įsišaknijęs gyvenime apsireiškiąs pamal- 
dumas ir Šventu Raštu paremta krikščionumo kryptis, 
kuri siūlė tam tikrus praktiškus reformos sumanymus 
ir tokiuo būdu iššaukė gyvą sąjūdį evangelikų bažny- 
čioje. Tiesą pasakius, pietizmas išaugo reformatų baž- 
nyčioje iš asketiniai griežto Kalvyno ir Anglijos puri- 
tonų gyvenimo idealo. Bet pagrindinę reikšmę įgavo 
šis sąjūdis tik Vokietijos liuteronų bažnyčioje. 


2. Pietizmo tėvas Vokietijoje yra Pilypas Jokūbas 
Špeneris (1635—1705). Jis gimė Rappoltsweilere Elza- 
se. Teologijos mokslus ėjo Štrasburgo universitete; be 
to, dar lankė Baselio ir Ženevos universitetus; po trum- 
pos darbuotės Štrasburge 1666 metais tapo vyresniuo- 
ju kunigu Frankfurte prie Maino. Jo pastangos buvo 
atkreiptos į tai, kad religija būtų perkelta iš galvos į 
širdį; todėl savo kukliuose pamoksluose visų pirma jis 
reikalavo pagrindinio nuotaikos ir gyvenimo atnaujini- 
mo. Tokio pamokslininkavimo vaisius buvo tas, kad 
1670 metais jo klausytojų būrys susitelkė ypatingoms 
pamaldumo valandoms (collegia pietatis), kurioms jis 
pats vadovavo. Be to, jis rinko jaunimą ir aiškino jam 
katekizmą. Po tokio paruošimo jo mokiniai viešai išpa- 
žindavo savo tikėjimą. Taip kilo konfirmacija. 
Tr savo veikale „Pia desideria“, kurį išleido 1678 m., da- 
rė pasiūlymus pagerinti evangelikų bažnyčioje apysto- 
voms; tačiau kokiuo nors reformatorium jis nenorėjo 
būti. 

Špenerio reikalavimai, kuriuos jis išdėstė savo veikale „Pia 
desideria"“, apibūdino ano laiko aplinkybių būklę evangeliš- 
koje bažnyčioje. Savo reikalavimus jis suskirstė taip: a) Pri- 

vačiuose susirinkimuose (ecclesiolae in ecclesia) plėsti gilesnį 
"šv, Rašto supratimą, b) Atnaujinti visuotinę lajikų kunigystę: 
kiekvienas krikščionis įteisintas ir įpareigotas laikyti namų 
pamaldas, rūpintis sielomis ir dalyvauti parapijos vadovybėje, 
c) Kiekvienam įsidėmėtina, kad  krikščionumas yra ne vien 
žinojime, bet ypačiai asmeniškame tikėjime ir meilėje, d) Ne- 
tikinčiuosius reikia nugalėti ne išdidžiu aiškinimu ir prikal- 
binėjimu, bet kantrybe ir meile. e) Teologijos studijos reikia 
pakeisti taja prasme, kad studentams būtų duodami nurodymai 
tiek darbščiam darbui, tiek  dievobaimingam gyvenimui. f) 
Pamokslas turi reikšti ne pamokslininko mokslingumą ir iš- 
kalbingumą, bet tarnauti parapijos pamaldumui. 


2. Nepalankumas iš ortodoksijos pusės pašalino 
Špenerį iš Frankfurto prie Maino. Bet ir ši aplinkybė 
išėjo bažnyčios naudai. Špeneris buvo pakviestas 1686 
m. į Dresdeną, kur jis tapo rūmų pamokslininku. Čia 
prasiplėtė jo darbuotės sritis. Jo įtaka pasiekė ir Leip- 
cigo universitetą. Jo dvasios buvo sužadinti trys Leip- 
cigo universiteto mokslininkai. Jie įsteigė „collegium 
philobiblicum“: kas sekmadieni po pamaldų ringdavosi 
skaityti Šventojo Rašto originalo kalbose ir jį aiškinti. 
Šie susirinkimai turėjo mokslišką pobūdį. Tų paskaitų 
lankytojai buvo išpravardžiuoti „,pietistais“, kadangi 
jie perdėtai rodė savo maldingumą. Bet nuo 1689 metų 
Franke laikė dar paskaitas — collegia biblica — apie 
Naujojo Testamento raštus studentams vokiečių kalba 
lotynų kalbos vietoje. Paskaitos turėjo nepaprastą pasi- 
sekimą. — Ortodoksai nedavė Špeneriui ramybės; jie 
įskundė jį skelbiant klaidingą mokslą; kadangi jis dar 
be to peikė kurfuersto papiktinimą sukeliantį gyvenimą, 
tai jis turėjo ir iš Dresdeno išsikraustyti. Brandenbur- 
gijos valdovas Friedrichas III pakvietė jį 1691 m. į 
Berlyną, kur jis veikė toje pačioje dvasioje iki mirties. 

8. Leipcigo „collegium philobibliceum“ šulu buvo Au- 
gustas Hermanas Franke (1663—1727). Jis buvo an- 

tras vokiškojo pietizmo vadas. Po „atsivertimo“ jo pa- 
linkimas į pietizmą dar labiau sustiprėjo. Ortodoksai 
neapkentė jo ir todėl pasistengė pašalinti iš Leipcigo. 
Su kitais savo draugais Brandenburgijos Friedricho III 
kviečiamas atvyko į Hallę, kur 1694 metais buvo įsteig- 
tas universitetas. Parinkti dėstytojus teologijos fakul- 
tetui buvo pavesta Špeneriui. Hallėje Franke tapo pro- 
fesorium ir dvasininku. Čia susidarė svarbus pietizmo 
centras. Tačiau nuo Špenerio pietizmo reikia skirti 
Hallės pietizmas, kurs pasižymėjo kaikuriais yienapusiš- 
kumais ir perdėjimais; pastarieji visai neteisingai buvo 
primetami visam pietizmo sąjūdžiui. 

Hallės pietistai bailingai vengė visų, ir nekalčiausių pasi- 
linksminimų. Taip, pavyzdžiui, buvo draudžiama lankyti te- 
atrą; tuo tarpu Špenerio manymu tokie dalykai nėra nuodėmė; 
apie tai sprendžia kiekvieno žmogaus sąžinė, — Šis pietizmas 
vienpusiškai pabrėžia žmogaus nuodėmingumą, kurs veda prie 
bereikalingo, kartais blogų pasėkų turinčio savęs kankinimo: 
kad malonė galėtų prasiveržti žmogaus sieloje, turėjo pirm vi- 
siško žmogaus gėriui netinkamumo jutimas raginti „prie išganin- 
go nusiminimo“.  Špeneris nurodė į paprastąjį kelią, kad atgi- 
mimas iš naujo turi sekti po atgailos ir atsivertimo. — Tokiuo 
būdu iš naujo atgimusių pastangos atsiskirti nuo „pasaulio vai- 
kų" vedė prie dvasiško išdidumo, kurs į kitus žiū- 
rėjo su panieka; tuo tarpu Špeneris šiuo atžvilgiu patarė mei- 
lingumą. Todėl Hallėje buvo nepakenčiami ir persekiojami ki- 
taip mąstantieji, kaip pav. prof. Tomasijus ir Volff'as, 


4. Didžiausias pietizmo nuopelnas tai krikščio- 
niškos labdarybės sugyvinimas liuteronų 
bažnyčioje. 

Franke davė pradžią tam sąjūdžiui, kurs vėliau ta- 
po pavadintas „vidaus misijos“ vardu. Kai jis vieną 
dieną rado dėžutėje pavargėlių aukoms 4 talerius ir 16 
grašių (apie 35 litus), tai pasitikėdamas Dievo pagalba 
nusprendė už tuos pinigus įsteigti mokyklą vargšų vai- 
kams. Iš tokios menkos pradžios išaugo Hallės našlai- 

čių namas (1696), prie kurio vėliau buvo prijungtos ki- 
tos panašios įstaigos: pradžios mokyklos, realinė mo- 
kykla, aukštesnioji mokytojų seminarija, aukštoji mo- 
kykla dvasininkams mokslinti. Frankei mirštant, jo 
mokyklose buvo virš 2000 vaikų ir daugiau negu 100 
mokytojų. Su šitais labdarybės namais buvo sujungta 
Kamšteino pradėta Biblijų įstaiga Šventajam Raštui tarp 
liaudies platinti. Visa šioji labdarybė turėjo savo spaus- 
tuvę, knygų krautuvę, vaistinę... Iš čia buvo išsiųsti į 
rytų Indiją pirmieji pagonų misionieriai Ciegenbalges ir 
Pluetschau'as. Pietizmo įtakoje patobulėjo tiek reli- 
giniseiliavimas ir muzika, tiek visas tautos 
dvasios gyvenimas. Savo įstaigomis Franke turėjo di- 
delės reikšmės auklėjimo srityje, tačiau negalima nepa- 
žymėti, kad griežta nuolatinė religinė priežiūra ir svei- 
ko bei nekalto džiaugsmo gyvenimu nepatenkinimas 
neigiamai veikė auklėjimą. 

Tarp ortodoksizmo ir pietizmo šalininkų kilo nemalonūs ir 
neskoningi ginčai; pietizmo priešai džiūgavo įrodę 283 pakly- 
dimus Špenerio skleidžiamame moksle. Ginčai nepasibaigė ir 
Špeneriui mirus.  Špenerio žymiausias mokinys Franke ir kiti 
naujai įsteigtoje Hallės universiteto profesoriai gynė pietizmą 
nuo ortodoksijos šalininkų užpuldinėjimų. Daug dvasininkų 
šių ginčų metu neteko vietų. Kaikuriuose miestuose buvo net 
muštynių. Ortodoksai neleido pietistams prasitarti net apie 
mirusį Špenerį. Norėdami pastaruosius paerzinti, vieną kartą 
Leipcigo teologijos fakultelo profesoriai nuėjo į balių, 


S 32. Herrnhutai. 


1. Špeneris troško atstatyti gyvąjį krikščionumą, jei 
ne visoje bažnyčioje, tai nors mažoje jos dalyje, Šitą tro- 
škimą įvykdė grafos Nikalojus Liudvikas Cincendorfas. 

Cincendorfas (1700—1760) gimė Dresdene; buvo 
auklėjamas Hallėje, Frankes įtakoje ir priežiūroje, 

šeimai pageidaujant studijavo teises Vittenberge, orto- 
doksizmo centre, bet kartu labai uoliai skaitė Liutero 
ir pietistinius raštus. Keliaudamas po Prancūziją, Pa- 
ryžiuje susipažino su jansenistais. Ir vėl šeimai pagei- 
daujant, prieš savo norą jis tapo valdininku Dresdene; 
valdininkaudamas jis rado laisvo laiko steigti pietisti- 
nius būrelius (konventikelius). 

Didžiausias ir svarbiausias Cincendorfo gyvenimo dar- 
bas buvo brolių bendruomenės įsteigimas. 1722 metais 
čekų ir moravų brolių būrys, išguitas iš tėvynės rado 
šiltą priėmimą Cincendorfo dvare Berthelsdorfe; čia jie 
įsteigė koloniją Herrnhutą; greitai ji tapo prieglauda 
įvairiems pakrikėliams ir sektantams. Prie taip susi- 
dariusios parapijos prisidėjo maldingai nusiteikę liute- 
ronai ir reformatai. Ši parapija turėjo būti prijungta 
prie kaimyninės liuteronų parapijos. Bet pasireiškusių 
skirtumų dėliai susitarimas neįvyko. 1721 metais Cin- 
cendorfas atsisakė nuo aukštos valdininko vietos, no- 
rėdamas visai pasišvęsti savo globojamųjų vadovybei. 
1727 metais Cincendorfas įsteigė savotišką bendruo- 
menę, kuri, tiesa, Herrnhutą paliko liuteronų bažnyčios 
sąstate, bet gavo atskirą santvarką ir skirtingą pamal- 
dų tvarką. Svarbiausi brolių bendruomenės požymiai: 
a) Buvo įvesta griežta bažnyčios drausmė veikė tarpu- 
savė priežiūra, parapijiečiai buvo suskirstyti į vadina- 
mus chorus pagal lyti, amžių, į vedusius ir nevedusius 
b) Parapija susideda tik iš atsivertusių: priešingai niū- 
riam pietizmui herrnhutų pagrindinė nuotaika buvo 
džiūgus optimizmas; atgailos kova prieš atsiverčiant 
buvo atmesta, c) Pirminių krikščionių gyvenimas turė- 
jo būti atnaujintas. Buvo atstatyti vyskupai, kunigai ir 
diakonai, kojų mazgojimas, meilės puota, d) Moksle 
Cincendorfas buvo plačių pažiūrų; jis nenorėjo įvesti 

jokių naujenybių. Griežtai buvo pabrėžiamas tiesiogi- 
nis tikinčiųjų su Kristum santykis, kurs apsireiškia 
beskoniuose vaizduose ir palyginimuose, o ypačiai ne 
paprastame Jėzaus žaizdų ir kraujo garbinime. Vieni- 
jantis brolių bendruomenėje sujungtų krikščionių ry- 
šys buvo tikėjimas Jėzaus suderinamaja 
mirtimi. Buvo labiau pabrėžiamas išganymo pajė- 
gumas negu nuodėmės galybė. Šiaip buvo paliktos 
įvairios mokslo pažiūros, kurios atatiko bendruomenės 
sudėtį. Visas jų gyvenimas apgaubtas nuoširdžia br o- 
lių meile. 


2. Naujenybių dėliai Cincendorfas buvo ištremtas 
iš Saksonijos krašto. Šį trėmimo laiką jis sunaudojo 
kelionėms, kurių metų jis įsteigė parapijas Vokietijo- 
je, Anglijoje, Rusijoje ir Amerikoje. Pagaliau 1748 me- 
tais Cincendorfui pavyko išgauti brolių bendruomenei 
pripažinimą kaip savistovei bažnytinei parapijai. Po 
Cincendorfo mirties 1760 metais jo įpėdinis vyskupo 
pareigoms buvo Augustas Špangenbergas (1704—1792), 
kurs daug nuopelnų padėjo, išvystydamas jų mokslą ir 
sutvarkymą ir apvalydamas bendruomenę nuo įsibro- 
vusių neskoningų palyginimų. Taip, pavyzdžiui, Cin- 
cendorfas įsivaizdavo Trejybę kaip „vyrą, moterį ir vai- 
ką“ (tėvelis, mama ir jų liepsnelė, broliukas avinėlis). 
Pabrėžtinas darbštus hernhutų veiklumas misijose 
tarp pagonų — Laplandijoje, Groenlandijoje ir šiaurės 
Amerikoje. Herrnhutai pripažinti įvairiuose kraštuose; 
visur jie įgyja bendrą pagarbumą savo tvarkingu ir 
darbščiu gyvenimu. 


Dabar herrnhutų parapijoms vadovauja vyres- 
niųjų konferencija, kuri renkasi Berthels- 
dorfe tam tikrais numatytais laikotarpiais. 

$ 33. Metodizmas. 

Kaip Špeneris ir Cincendorfas Vokietijos liuteronų 
bažnyčią, taip Anglijos ir Amerikos anglikonų bažnyčią 
sugyvino metodizmas. Jei visos kitos atskalos buvo 
anglikonų bažnyčiai priešingai nusistačiusios, tai meto- 
dizmo įsteigėjai, broliai John'as ir Charles (Čarls) 
Wesley'iai (17083 — 1791) ir George'as Whitefield'as 
(1714—1770) norėjo pakrypusią bažnyčią atnaujinti iš 
vidaus; pagaliau kai jiems nepavyko jų sumanymas 
įvykdyti, jie neberado kitos išeities, kaip steigti tam 
tikrą bažnyčią. 

Du broliai John ix Charles Wesley, Oks- 
fordo universiteto studentai, įsteigė dievobaimingų stu- 
dentų draugiją. Jos tikslas buvo: griežtai laikytis nu- 
statyto studijų plano, rinktis bendrai maldai ir Bibli- 
jos skaitymui ir kas sekmadienį dalyvauti komunijoje; 
šiek tiek vėliau buvo dar pridurta pasiaukojanti artimo 
meilė: rūpinimasis apleistais vaikais, ligoniais, kali- 
niais. Kas norėjo tapti draugijos nariu, tas turėjo būti 
pergyvenęs atsivertimą, kurio laikas kiek galima tiks- 
liau turėjo būti nustatytas. Tas „atsivertimas“ turėjo 
būti lydimas išoriais ženklais: raudojimu, džiūgavimu, 
mešliungiu ir t. t. Šio „šventojo klubo“ nariai buvo pa- 
vadinti pašaipos pravarde ,,„metodistais“, tikrai todė), 
kad jie savo mokslo eigai, maldingumui ir atsivertimui 
taikė tam tikrą metodą (būdą). Draugijos narių skai- 
čius kasdien didėjo, ypačiai nuo to laiko, kai 
prie jos prisidėjo Georgeas Whitefieldas, 
nepaprasto iškalbingumo vyras. Religinei brolių Wesley 
raidai didelės reikšmės turėjo  herrnhutai.  John'as 
Wesley's 14 dienų išbuvo Herrnhute. George'as Whi- 
tefield'as susipažino su herrnhutais keliaudamas po 
Ameriką (1735). Herrnhutų pavyzdys paveikė Wesley'o 

sutvarkytą atsiverstųjų draugystės gyvenimą. Nuo 
1738 m. kaip nepaprasti atsivertimo pamokslininkai 
pradėjo veikti broliai Wesley'ai: Sugrįžęs iš Amerikos, 
kur pamokslininkavo su nepaprastu pasisekimu, ir 
Whitefield'as prisidėjo prie jų darbo. Savo pamokslais 
jie kreipėsi prie vargingesniųjų gyventojų skuoksnių, 
besistengdami sutrenkti netikinčiųjų ir nuodėmninkų 
širdis ir ragindami atsiversti. Savo tikslui atsiekti jie 
labai vaizdžiai apibūdindavo paskandintųjų kančias pra- 
gare. Iš sustingusios anglikonų bažnyčios jie nenorė- 
jo skirtis; jie stengėsi sugyvinti ją ir moksle nuo 39 
nuostatų (artikulų) jie nenutolo. Bet kai anglikonų 
bažnyčios dvasininkija uždarė bažnyčios duris, jiems 
nebebuvo kitos išeities, kaip išstoti iš tos bažnyčios 
1739 m. ir savo atvertimo darbą tęsti po atviru dangu- 
mi, dažnai prieš tūkstantines minias. Metodizmo sąjū- 
dis plito su nepaprastu greitumu, nepaisant to, kad ne- 
palankiai sukiršinta minia kliudė susirinkimus ir net 
grūmojo mirtimi. 

Ligotiems metodizmo apsireiškimams tenka priskai- 
tyti dirksnius sutrenkiantį „(malonės išsiveržimą“: „at- 
gailos kova“ vyksta dalinai dūsuojant, klykiant, rau- 
dant, žagsint, dalinai nežmoniškai staugiant ir mėšliun- 
giui traukiant, dalinai išsiveržiant džiūgavimui. Prie 
tokių apsireiškimų sunku padaryti skirtumą tarp pa- 
kilusio religinio jutimo ir į beprotybę pereinantį jutimų 
pakrikimą. Metodistai reikalauja, kad kiekvienas jų 
narys tiksliai galėtų pasakyti atsivertimo laiką. Taip, 
pavyzdžiui, John'as Wesley“s pergyvenęs savo „atsi- 
vertimą“ 1738 m. gegužės 24 dieną 8 valandą 45 min. 
vakare, esant jam susirinkime ir klausant Liutero pra- 
kalbos Romėnų laiškui apie pateisinimo mokslą. Bet vė- 
liau jis abejojo, ar tą valandą jis tikrai buvo atsivertęs. 

$ 34. Jansenizmas. 


Nors Triento koncilio paskelbtas mokslas dalinai pra- 
valė ir suvidujino katalikų bažnyčios maldingumą, tai 
vėlesniais laikais, ypačiai jėzuitizmo dėka katalikų ti- 
kėjimo ir dorybės mokslas tapo taip supaviršintas, kad 
rimtesnieji katalikai piktinosi jėzuitų veikla ir stengė- 
si jiems priešintis. Pasipriešinimas jėzuitams jungiasi 
su pomirtiniu Yperno (Olandijoje) vyskupo Janseno 
veikalu, kuriame jis išdėstė Augustino mokslą ir įrodė, 
kad katalikų bažnyčia savo mokslu artimesnė Pelagi- 
jui negu Augustinui. Praslinkus dviem metams nuo 
Janseno mirties, jo veikalas „„Augustinus“ išvydo pa- 
saulį. Jėzuitai tuojau puolė tą knygą ir penkis jame 
tilpusius sakinius pasmerkė, nepaisant to, kad Janse- 
nas buvo ištikimas bažnyčios sūnus. Tačiau Janseno 
knygoje paskelbtos mintys plito tarp maldingųjų Pran- 
cūzijos katalikų. Janseno mokinys Arnauldas (Arnol- 
das) įrodė, kad rašytojas tų sakinių nesuprato taip, 
kaip jie jėzuitų buvo suprasti ir pasmerkti. Popiežius 
su jėzuitais paliko prie savo nuomonės. Taip ginčas 
pasmerktųjų sakinių prasmės dėliai tapo ginču popie- 
žiaus neklaidingumo dėliai, kurį jėzuitai atkakliai gynė. 
Vienuolynas Port'as Royalis netoli Paryžiaus buvo 
svarbioji Janseno minčių šalininkų buveinė. Šiam bū- 
reliui priklausė maldingasis filosofas ir matematikas 
Blaise (Blez) Paskalis, kurs savo po slapyvardžiu pa- 
sirodžiusiuose „provincijos laiškuose“ patiekė giliausią, 
didžiausį pasisekimą turėjusią polemiką prieš jėzuitų 
lengvapėdiškai skelbiamą moralybę. Laiškai patraukė 
viešąją nuomonę Janseno minčių pusėn. Paaiškėjus, 
kad laiškų rašytojas buvo Paskalis, prasidėjo žiaurus 
jansenistų persekiojimas, kurs pasibaigė popiežiaus 

parėdymu sunaikinti Port Royalį 1710 m. Jansenistų 
sąjūdis tapo užgniaužtas. Jėzuitai džiūgavo nugalėję. 


Tačiau ginčas vėl išsiveržė, kada 1713 m. popiežius 
pasmerkė 101 sakinį iš Guesnelio (Kvesnelio) knygos, 
Naujojo Testamento aiškinimo, kaip su Janseno minti- 
mis sutinkančius. Guesnelio knyga buvo skaitoma pla- 
čios Prancūzijos visuomenės. Dėlto kilusieji ginčai už- 
sibaigė tik 1756 metais. 

Persekiojimų ištremti jansenistai susispietė Nieder- 
landijoje ir čia įsteigė savo parapijas. Jansenistų per- 
sekiojimai labai sutrenkė tiek popiežiaus tiek katalikų 
bažnyčios pagarbumą tarp Prancūzijos gyventojų. 

Panašiu būdu buvo užgniaužtas arba atiduotas jė- 
zuitų priežiūrai Guietizmas (kvietizmas), mistinis są- 
jūdis, kurs 18 šimtmečio pabaigoje buvo pasirodęs Ts- 
panijoje ir Prancūzijoje. 


B. ŠVIETIMAS ARBA PRIEŠINGUMAS 
BAŽNYČIAI. 


$ 35. Švietimo pagrindai. 


Švietomo pagrindai yra protas ir patyrimas. 
Iš šitų prielaidų išsivystė didelis viso kultūrinio gyve- 
nimo pasikeitimas. Visų pirma politikos srityje: 
iki šiol svarbiausias valstybės uždavinys buvo rūpini- 
masis valdinių sielų išganymu; taip stengėsi pateisinti 
ir religijos karus; dabar pradeda rūpintis žemiška. ge- 
rove. Su tuo jungiasi naujas įvertinimas viso to, kas 
šį žemiškąjį gyvenimą turtina ir dabina: prekyba, pra- 
monė, technika, švietimas. Teisė žmogui nebebuvo 

įpareigojama todėl, kad ji buvo dieviškos kilmės, bet jį 
buvo įpareigojama tiek, kiek ji atitiko praktiškai, kiek- 
vieną įtikinančią gamtos teisę. Toliau, ir prie mokslo 
pradėta žengti naujais keliais. Iš anksto tikslą nusta- 
tančios scholastinio (teologinio) metodo vietoje dabar 
jau taikė priežastinį (kausalinį) tyrinėjimo būdą. Tarp 
mokslų pirmoje vietoje labai pražydi ir atsiekia aukš- 
čiausio laipsnio gamtos mokslai ir filosofija. Kilo di- 
delės, nuo apreiškimo nepriklausomos sistemos kaip 
bandymai pasauliui išaiškinti. 

Visas judėjimas buvo kritinis, praktiškas, humani- 
nis, optimistiškai nusiteikęs. Šio sąjūdžio atstovai buvo 
įsitikinę apie dorinį žmonių gerumą ir apie proto galią; 
pasaulis nebebuvo „vargų ir ašarų pakalnė“, bet iš vi- 
sų galimų pasaulių geriausias; į visa buvo žvelgiama 
blaiviai. Jau iš to, kas pasakyta, aišku, kad šitas ju- 
dėjimas, kurs šiaip turėjo didelės reikšmės bendrai 
žmonijos kultūrai, negalėjo priklausyti didingiems re- 
liginio gyvenimo laikams. 

O vis dėlto šviestūnai nenorėjo gyventi be religijos, 
nors krikščioniškos bažnyčios atžvilgiu jie buvo dau- 
giausiai abejingi, o kartais net priešingi. ,,„Prigimtoji 
religija“, apie kurią manė, ji esanti ir kiekvienam žmo- 
gui įgimta, tilpo šių trijų sąvokų „Dievas, dorybė ir 
nemirtingumas“ pripažinime; tas sąvokas buvo sten- 
giamasi įrodyti proto pagalba. Be to, švietimo vadų 
dauguma pripažino ir apreiškimą, tačiau ordok- 
sijos prasme, kaip tam tikrą Dievo apreikštų 
mokslų kiekį. Apreiškimas buvo tik tiek tepripa- 
žįstamas, kiek jo pagalba galima buvo patvirtinti proto 
religiją. Tiesa, kaikurie šviestūnai, kaip pavyzdžiui 
Voltaire (Volteras), Reimaras, neturėdami jokio su- 
pratimo istorinei krikščionybės raidai, laikė krikščio- 

niškas savo laiko bažnyčias prietaringų prigimtosios 
religijos iškreipimu. "Tame iškreipime jie kaltino mi- 
nios paikybę, valdovų valdyti įgeidį ir dvasininkų ap- 
gaulę. Negalima paneigti ir švietimo nuopelnų. Jis il- 
gainiui pašalino prietarus, tikėjimą raganomis ir t. t. 
ir paskleidė asmeninės sąžinės laisvės (tolerancijos) 
dėsnį. Visos šitos naujos mintys, iš pradžių tik ne dau- 
gelio atstovų ginamos ir skleidžiamos, laikui bėgant 
įgijo vadovaujamą įtaką platiems apšviestųjų sluoks- 
niams. Tr protestantiškoji teologija buvo pagauta šio 
sąjūdžio. 

Pirmieji įžymieji švietimo atstovai, Deskartes (De- 
kart) ir Spinoza, rado prieglaudą ir darbo galimumą 
laisvai nusiteikusioje Olandijoje; tačiau čia ne- 
padarė didesnės įtakos savo laikininkams. Ir Angli- 
jos prašviestūnai kaip Cherbery“s (F. Čerberis), 
John'as Locke'as (Džonas Lokas) ir deistai palietė 
tik siaurus visuomenės sluoksnius. Nepalyginti labiau 
liaudies, bet ir daug griežtesnėje priešbažnytinėje dva- 
sioje pasireiškė švietimas katalikiškoje Prancūzijoje. 
Šios krypties atstovai buvo Voltaire'as (Volte- 
ras) ir materijalistai. Bet čia šis sąjūdis rado 
ir priešininką, Rousseau (Ruso) asmenyje, kurs buvo 
karštas gynėjas, jei ne bažnyčios, tai nors „prigimti- 
niai“ suprastos krikščionybės. Iš Prancūzijos švietimas 
iįsibrovė į Vokietiją, bet čia jis buvo daug rimtesnis, nes 
čia tebeveikė Liutero dvasia, kurią ortodoksija buvo 
laikinai aptemdžiusi. Ir pietizmas, paneigdamas dogmų 
reikalingumą bei svarbumą, ir dėdamas visą svarą reli- 
giniam patyrimui, iš vienos pusės tiesė kelią švietimui, 
o iš antros pusės visa protu besiremiančio prašvietimo 
galia buvo kovojama prieš pietistų nemokslingumą, ir iš- 
tižimą. Svarbiausi švietimo atstovai Vokietijoje buvo: 

Leibnitcas, Wolff'as, Friedrichas Didysis, Reimaras, 
Lessingas. 

Pasak skleidžiamų minčių turinį švietimas įvairiuo- 
se kraštuose buvo įvairiai pavadintas: Anglijoje — 
deizmu, Prancūzijoje — materializmu ir Vokietijoje 
— racionalizmu. 


$ 36. Švietimas įvairiuosė kraštuose, 


IL Olandijoje buvo padaryta pirmoji švietimo pradžia. Čia 
buvo mesti ir išvystyti pirmieji kritikos pradmenys. 

1. Renė Descartes (Dekartas) arba Renatus Kartesijus (1596 
—1650), katalikas prancūzas, savo filosofijai vystyti rado geres- 
nes sąlygas Olandijoje. Nuo 1629 m. gyveno Amsterdame. Prie- 
monę ir kelią į tikrąjį žinojimą jis pasirinko abejonę. Jei 
šiaip visa yra apgaulinga, tai negalima abejoti „mąstančiu aš“ 
(cogito, ergo sum — mąstau, todėl esu). Bet kadangi apgaulės 
galimumas juntamas kaip žmogaus sielos netobulumas, tai turi būti 
tobula esybė, kuri veikia šitą netobulumą žmoguje, Ši tobuloji esy- 
bė yra Dievas, vien jis yra tikraja prasme „substancija“ t. y. esybė, 
kuri yra savaime, nė nuo ko nepriklausoma, — Su bažnyčia jis 
stengėsi palaikyti gerus santykius, jos mokslo niekuomet nelietė 
ir nekritikavo, 

2, Benediktas (Boruchas) Spinoza (1632—1677), bendratikių iš ben- 
druomenės pašalintas žydas, nepriklausomo savarankiško mąstytojo 
pavyzdys; jis sukūrė panteizmą: mąstymui jis prileido reika- 
lingumą priežasties, kuri nė nuo ko nepriklauso ir nuo kurios visa 
priklauso. Ta priežastis tai Dievas, kurs veikia visuose pasi- 
reiškimuose. Dievas ir gamta yra tas pats; iš vidaus žvelgiant 
Dievas, o iš oro — gamta, Jie vienas antram taip priklauso 
kaip priežastis ir veikimas. Tik negalima įsivaizduoti Dievą pa- 
našų į žmogų. Išeidamas iš tokių prielaidų Spinoza skelbė moks- 
liškų tyrinėjimų nuo bažnyčios dogmų nepriklausomumą. Pasak 
Spinozą religija yra meilė ir maldinga nuotaika, Bibliją jis kri- 
tikavo; jis neigė, pavyzdžiui, krikščioniškąją apreiškimo sąvoką. 
Spinozos pažiūros buvo laikininkų išaiškintos kaip ateizmas ir 
todėl atmestos, ' 

II. Anglija Gamtos mokslų ir filosofijos raidai didėjant ir 
stiprėjant šių mokslų įtakoje, kilo nuo 17 šimtmečio deistų 
arba laisvamanių kryptis, kuri kovojo prieš anglikonų 
bažnyčios ortodoksiją Nors apskritai deistai neneigė tikėjimo 
Dievu, tačiau esamąjį bažnyčios tikėjimą užleido proto kritikai. 
Krikščioniškai, kaip antgamtiškai apreikštai religijai, jie prieš- 
pastatė vadinamąją „įgimtą religiją“. Gamta davė visiems žmo- 
nėms vienodą protą, todėl ta gamta suteikė visiems vienodą 
religiją. 

1. Angliškojo švietimo pirmtakas buvo Eduardas Herbertas 
Cherbery (Čerberis) (1581 — 1648). Jis tvirtino, kad visiems 
žmonėms yra įgimta proto religija. Jis paskelbė penkis „įgimto- 
sios religijos“ svarbiuosius pagrindinius dėsnius: 1) tikėjimą 
Dievu. 2) Pareigą Dievą garbinti. 3) Dorybės 
ir pamaldumo pareigą. 4) Pareigą apgailauti 
nuodėmes. 5) Tikėjmą ikmetiniu ir pomirti- 
niu Dievo atlyginimu, Šitie dėsniai esą padėti ir krikš- 
čionybės pagrindan, tačiau bažnyčia užsmelkusi juos, 


2, John Locke (Džonas Lokas) (1632 — 1704) paneigė vi- 
sas įgimtas žmogui sąvokas ir stengėsi įrodyti, kad visos mūsų 
sąvokos yra išorio ir vidinio patyrimo išdavos.  Apreiškimą pri- 
pažįsta tiek, kiek jis neprieštarauja proto vaizduotei.  Nepaly- 
ginama kriščioniškojo apreiškimo vertė yra tame, kad jis sutinka 
su „proto religija“, Šiaip Locke neneigia bažnyčios dogmų. 

Vėlesnieji Anglijos švietimo atstovai vis labiau neigė krikš- 
čionybės apreiškimo pobūdį ir pagaliau priėjo prie tokios pa- 
žiūros apie religiją, kuri, tiesa, pripažino Dievą kaip ir bet ko- 
kios gyvybės priežastį, bet kuri tikėjo, kad pasaulio eiga vykstan- 
ti be Dievo vien gamtos įstatymų pagalba, 


III. Prancūzijoje po žiauraus hugenotų išnaikinimo ir janseniz- 
mo užsmelkimo išimtinai jėzuitai įsigalėjo mokyklose, universi- 
tetuose, sakyklose ir konfesionoluose. Prieš jėzuitų valdančią 
bažnyčią sukyla taip vadinama švietimo filosofija. 
Švietimą tiekdama, ji stengėsi paneigti katolicizmą, o su juo 
krikščionybę ir apreiškimą. 

1. Voltaire (Volteras) (1694—1778), sugrįžęs iš Anglijos, kur 
jis gyveno kaikurį laiką, laikė savo gyvenimo uždaviniu Anglijos 
deizmo pažiūras padaryti bendru žmonijos turtu. Jėzuitų išauk- 

lėtas, visai nesusipažinęs su protestantizmo dėsniais ir su Bibli- 
jos mokslu, jis laikė krikščionybės ir bažnyčios mokslą prietarų 
ir persekiojimų šaknimi, Savo gausiuose raštuose, pilnuose ne- 
permaldaujamo aštrumo, jis puolė bažnyčią ir krikščionybę. Jo 
šūkis buvo: „išnaikinti ją, prakeiktąją“ Jis kratėsi ateizmu; jis 
tikėjo Dievą; net ir vieną bažnyčią pastatė. 

2. Nuogą materializmą skelbė de La Mettrie ir Prancūzijoje 
gyvenantis vokietis baronas Holbachas. Jis neigė visa, kas 
viršija žmogaus protą (Dievą, nemirtingumą, sielą). Mąstymas—-tai 
tik kūno veiksmas žmogaus smegenyse ir nervuose. Nėra nei 
gėrio, nei blogio; yra tik nauda ir žala, Tokio materializmo 
mokslas, šiek tiek švelnesnėje formoje buvo plečiamas enci- 
klopedijoje, moksliškų straipsnių rinkinyje, kurs tada bu- 
vo leidžiamas d' Alambert'o ir Diderot'o. Voltaire dar stipriai 
tikėjo, kad gamta negali būti be Kūrėjo ir Apvaizdėtojo, žmo- 
gaus dorybė be paskiausio teisėjo už dorybę ir prasižengimus. 

3. Jean Jacgues Rousseau (Žan Žak Ruso) (1712—1778) įnir- 
tęs kovojo tiek su materializmu, tiek ir su dvasininkija ir baž- 
nyčia.  Materializmo netikėjimui ir bažnyčios apreiškimo tikė- 
jimui savo garsiame auklėjimo veikale „Emile“ jis priešpastatė 
įgimtąją širdies religiją. Ir religiniuose dalykuose jis siūlo grįžti 
į gamtą, t. y. į įgimtą religiją (Dievas, laisvė, nemirtingumas), ku- 
ri neprieštarauja proto mąstymui ir kuri randasi žmogaus šis- 
dyje; širdį gali patenkinti nesuvaldomas noras „garbinti visagalį 
Begalinį. Religija yra aukščiausias žmogaus auklėjimo laipsnis, 
Didelę pagarbą jis reiškia religinei dorinei Jėzaus Kristaus as- 
mens didybei. Savo raštais, kurie parašyti nepaprastai gražia 
kalba, Rousseau darė labai didelę įtaką savo laikininkams. Jo 
pasaulėžiūra rado Vokietijoje daug šalininkų, 

IV. Vokietija Ir į Vokietiją rado sau kelią Anglijos deistų 
ir Prancūzijos švietimo filosofų raštai, 

1. Kilnesnieji sluoksniai linko daugiau į Prancūzijos laisva- 
manybę. Šiuo atžvilgiu nulemiantis pavyzdys buvo karalius 
Friedrichas Didysis (1740—1786)) Užėmęs sostą jis tuojau grą- 
žino iš Hallės pietistų pašalintą filosofą Wolff4 Jo maldinga- 
sis tėvas, norėdamas gero, bet per daug griežtai vertė jį prie 
maldos ir lankyti pamaldas. Tokia prievarta atitolino jį nuo 
krikščionybės, kurią jis pažinojo kaip tam tikrą mokslų kiekį. 
Jau anksti susidomėjo „Voltaire'u ir tapo atsargiu jo pažiūrų ša- 

lininku, Friedrichas Didysis, kaip ir Voltaire, buvo deistas. 
Nesugriaunama tikrenybė jam buvo Dievo būitis ir asmenybė, 
Tačiau tokį savo įsitikinimą rėmė ne Biblijos apreiškimu, bet va- 
dinamuoju teleologiniu proto įrodymu: tikslai, kuriuos turi gam- 
ta savo darbuose, kiekvienam taip aiškūs, kad jie verstinai ver- 
čia pripažinti aukščiausią ir išmintingą priežastį, kuri virš visa 
stovi ir visam vadovauja. Jo religingumas buvo pasidavimas 
vien gerojo ir gailestingojo Kūrėjo sprendimui, jo pamaldos bu- 
vo tame, kad jis kaip pirmas tautos tarnas stengėsi galimai ma- 
žinti ir lengvinti žmonių kentėjimus. Kaip įgimtosios religijos 
šalininkas jis buvo abejingas bažnyčios tikėjimui. Krikščioniš- 
kas dorybes jis vertino labai aukštai. „Ar neskelbė Kristus savo 
nepalyginamame kalno pamoksle atleidimo, meilės ir žmonišku- 
mo?“ Friedricho pažiūra apie religiją atatiko tolerancijos rei- 
kalavimą. Tarp visų Europos valdovų jis buvo pirmas, kurs to- 
lerancijos dėsnį taikė savo valdiniams, „Čia kiekvienas turi būti 
išganytas pagal savo fasoną“. Kiekvienam valdiniui jis užtikrino 
tikėjimo ir sąžinės laisvę. 

Apšviestieji gyventojų sluoksniai buvo labiau Anglijos deistų 
įtakoje. Tuo tarpu kilnieji sluoksniai laikė geru išauklėjimu 
lengvapėdiškai pašiepti krikščionybę. Todėl atsirado rimtų ir 
sąžiningų vyrų, kurie proto pagalba stengėsi suderinti tikėjimą 
su žinojimu. Taip vadinamos populiarinės filosofi- 
jos atstovai (Mendelsonas, Engelis, Garve) nelietė antgamtiš- 
kojo apreiškimo galimumą ir tikėjimą, tačiau pripažino jį nesu- 
klastuotu tiek, kiek jis sutinka su proto įgimta religija, 

2. Gottiriedas Vilhelmas Leibnitc'as (1646—1716) stengėsi 
filosofijos pagalba suderinti krikščioniškąjį tikėjimą su mechani- 
niu gamtos mokslu. Visuose objektuose jis mato nepanaikinamas 
individuales „monadas“, kurios savistoviai vystosi pagal iš anks- 
to Dievo nustatytą harmoniją. Pasaulis yra tokių monadų laips- 
nių karalystė. Visos monados eina prie aukščiausios monados 
— prie Dievo. Viso pasaulio apsireiškimai yra ne kas kita, kaip 
tokių monadų sutelkimas. Kiekviena tų monadų yra visos vi- 
satos išraiška ir atspindys, Iš tokių iš Dievo, kaip pirminės mo- 
nados, „išsispinduliavusių“ monadų yra sudarytas šis pasaulis; 
jis turi būti geriausias, nes kitaip jis apskritai negali būti. Blo- 
gis yra galą turinčių esybių netobulumo pasėka. Žmogaus užda- 
vinys būti maldingam; 0 maldingumas yra tinkamoje aiškioje 


— 145 — 


Dievo pažintyje, iš to išplaukiančioje Dievo meilėje ir doriniame 
elgesyje. = Pagrindinių kriščionybės dogmų Leibnitcas neneigė; 
jis nesuprato koniesinių skirtumų; net per kaikurį laiką veikė 
katalikų su evangelikais sujungimo naudai, 

3. Kristijonas Woliias (į 1754 m.) norėjo tęsti Leibnitco fi- 
losofiją. Ir jis stengėsi suderinti krikščionybę su filosofija; vi- 
sai nesuprasdamas Leibnitco minčių, jis manė, galįs matematikos 
pagalba įrodyti visas dogmas, net ir patį apreiškimą. Didelė 
šitos rūšies tilosofavimo žala buvo tame, kad jis įrodė loginį jų 
teisingumą, neduodamas jų esmės ir reikšmės supratimo, kad 
formaliai davė darbo protui, o dvasia liko tuščia ir širdis šalta; 
jų filosofijos neišvengiama išdava buvo iškrypimas „į įgimtąją 
teologiją“, kuri nepripažino apreiškimo. 

4 Ir vokiečių teologija buvo pagauta švietimo 
sąjūdžio. Įtakingiausias jos atstovas buvo Jonas Saliamonas Sem- 
leris (1725—1791). Ji galima pavadinti racionalizmo tėvu. Jis 
augo Hallės pietizmo įtakoje. Visą savo gyvenimą jis laikėsi 
savo rūšies pripratimo krikščionumo, kurį jis vadino savo pri- 
vačia religija. Savo krikščionumą jis reiškė doriniu rimtumu, 
griežtu sąžiniškumu ir tikrai nuolankiu pamaldumu. Be to, pasižy- 
mėjo nepaprastu darbštumu, kurio pagalba įgijo labai didelį žinių 
kiekį Tas žinias tvarkė ir giliu protavimu darė iš jų išvadas. 
Semleris darė skirtumą tarp teologijos ir religijos; tokiuo būdu 
jis manė užtikrinti mokslui laisvę, neliečiant tikėjimo ir krikš- 
čšionybės. Kaip teologas jis abejojo daugybės Biblijos raštų tik- 
rumu. | Biblijoje esą paklydimų, nesupratimų ir gero norinčios 
apgaulės. Savotišku Švento Rašto aiškinimu jis pašalino iš Nau- 
jojo Testamento visa, kas „žydžiuoja“. Bažnyčios ir dogmų is- 
toriją jis taip kritikavo, kad bažnyčios mokslas jo manymu buvo 
išnaudojimo, nesupratimo ir prievartos išdava, Tačiau religinio įsi- 
tikinimo laisvę jis pripažino tik subrendusiam, išmokslintam žmo- 
gui, bet ne „paprastai miniai"; be to, religiją jis vertino kaip dory- 
bės įstatymų paramą. Savo tokiuo mokslu Semleris parašė pa- 
grindus bažnytinei teologijai. Semleris sėjo vėją, o dagojo audrą, 
nuo kurios jam pačiam buvo baugu. Pamatęs savo pragaištingos 
sėjos vaisius, Semleris, sukniubęs ir apgailaudamas savo nevy- 
kusį gyvenimo darbą, išėjo iš šio pasaulio. 

5. Hermanas Samuelis Reimarus (1694—1768) buvo griežtas 
Anglijos deizmo minčių skleidėjas: kas Biblijoje netiko jo mo- 

ralybei ir filosofijai; buvo doriniai bloga arba apgaulė. Savo 
slaptame veikale: „apologija arba apgynimo raš- 
tas protingiems Dievo garbintojams“ jis smar- 
kiai puolė krikščioniškąjį mokslą. Jo raštų dalį išleido Lessin- 
gas, po jo mirties kaip „Nežinomojo tragmentus iš 
Wolfenbuettelio bibliotekos“. Savo raštuose jis pa- 
neigia bendrai tikėjimo antgamtiško apreiškimo galimumą; ypa- 
čiai jis atmetė dievišką Šveniame Rašte įkvėpimą ir Biblijoje 
pasakojamų stebūklų tikrumą. Jėzaus gyvenimo darbą jis pa- 
žymi kaip nevykusį kilniausio moralybės mokytojo bandymą 
įsteigti žemišką Mesijo karalystę, kokią žydų tauta įsivaizdavo 
ir kokios ji laukė; apaštalai esą savimeiliški apgavikai, kurie 
norėję užtikrinti sau pragyvenimą ir pagarbumą; tuo tikslu jie 
pavogę Jėzaus lavoną ir mokę, esą Jėzus savo mirtimi ir prisi- 
kėlimu įsteigęs dangaus karalystę. 

6. Gottholdas Eiraimas Lessingas (1729—1781) giliu proto 
aštrumu pirmas kritikuoja ir įvertina istoriją kaip žmogaus pa- 
dermės auklėtoją religingumu. Todėl „atsitiktinos istorijos tie- 
sos“ niekuomet negalinčios duoti įrodymo „būtinoms proto tie- 


soms“. Savo tendencingoje dramoje „Naianas Išmintingasis“ jis 
gina tiek religinės tolerancijos mintį, tiek pažiūrą, — palyginime 
apie tris žiedus — kad judaizmas ir islamas savo verte lygsta 


Kristaus mokslui; palyginime kriščionumo atstovai atvaizduoja- 
mi daug tamsesnėje šviesoje negu kitų religijų šalininkai. Les- 
singą charakterizuoja šis posakis: „jei Dievas duotų pasirinkti 
jo dešinėje esančią visą tiesą, o kairėje per visus amžius kly- 
dimui pavergtą jos ieškojimą, tai jis pilnas nuolankumo maldau- 
tų: „Tėve, kairę! nes tikra tiesa priklauso tau“! 


Racionalizmas padėjo nemažai nuopelnų tuo, kad pratiesė ke- 
lią nuo ortodaksijos varžtų išvaduotom Švento Rašto vertimui, bet 
neturėjo istorinio supratimo bažnyčios mokslui, kurį mokėjo tik 
pulti; neturėjo taip pat supratimo ir pirminei krikščionybei, kurią 
norėjo suderinti su amžininkų protu; to išdava buvo labai dirb- 
tinis stebūklų aiškinimas prigimtomis priežastimis“ Raciona- 
lizmo religingumas, kurs spietėsi proto tikėjime Dievu, laisve ir 
nemirtingumu, dažnai buvo tikras. ir nenuduotas. Buvo rimtai 
reikalaujama reikšti krikščionišką tikėjimą gyvenimu ir darbu; 
pastaroji aplinkybė vędė prie vienpusiško vertinimo viso. to, kas 
praktiškai naudinga, taip, kad pamoksluose buvo tiekiami pamo- 

kymai iš ūkio srities. Taja prasme reikėjo pertaisyti giesmes 
arba eiliuoti naujas. 

Racionalizmo banga paplūdo po visą vakarų Europą.  Brie- 
dricho Didžiojo palaikomas jis ypačiai plito Vokietijoje. Racio- 
nalizmo apaštalai buvo užėmę beveik visas bažnyčių sakyklas, 
iš kurių buvo skelbiama proto religija. Taip, per Kalėdas iš 
sakyklos buvo aiškinamas ankstyvo gyvulių šėrimo naudingumas 
arba gimdyvių prižiūrėjimo svarbumas; Verbos sekmadienį buvo 
kalbama apie medžių naikinimo prasižengimą; Velykų sekmadie- 
nį buvo dėstoma, kaip pažinti netikrąją mirtį (letargą) arba kaip 
naudinga rytą anksti kelti; Velykų antrą dieną buvo įrodinėja- 
mas pasivaikščiojimo naudingumas.  Racionalistų beskoningumas 
nuėjo taip toli, kad Regensburgo bažnyčios tarybos narys Langas 
dalė vakarienę, tardamas šiuos žodžius: „valgyk šitą duoną! pa- 
maldumo dvasia su pilnu palaiminimu teesie tavyje! Gerk šio vy- 
no! dorybės galios nėra šitame vyne; ji yra tavyje, Dievo moks- 
le ir Dievujel" Kai Friedrichas Bahrdt'as, teologijos daktaras, 
nepadoraus gyvenimo dėliai buvo atstumtas nuo įvairių dvasi- 
ninko ir profesoriaus pareigų, pagaliau kaip smuklės laikytojas 
stengėsi plėsti savo pragaištingą išmintį tarp liaudies, jis mirė 
nuo negarbingos ligos vaisių, 

Friedricho Vilgelmo II (1786—1797) valdymo laikais buvo 
stengiamasi grąžinti bažnyčiai jos išimtinas teises; buvo griež- 
tai baudžiamas bet koks nukrypimas moksle ir pamoksle nuo 
atatinkamų išpažinties raštų. Ministeris Woellneris, buvęs kai- 
mo parapijos kunigas, neatsiklausęs karaliaus buvo išleidęs taip 
vadinamą Woellnerio religijos ediktą 1788 m, kurs griežtai kont- 
roliavo tiek naujai skiriamųjų, tiek jau parapijose veikiančių dva- 
sininkų mokslą ir pamokslus. Tačiau ir šita priemone ministerija 
nesulaukė pageidaujamų vaisių. Laiko dvasia buvo dar labai 
galinga. Friedrichas Vilgelmas III (1797—1840) atleido Woellne- 
rį be pensijos, o ediktą panaikino kaip palaikantį nuduotą šven- 
tumą ir veidmainiavimą, 

Vokietijos prašviestūnaį turėjo didelės reikšmės kaip meilin- 
gumo ir humaniškumo skleidėjai. Kilo užuojautos jausmas vargs- 
tantiems ir pagalbos laukiantiems ir tuose sluoksniuose, kurie 
kratėsi pietizmu. Čia tenka pažymėti šveicarietį Joną Hen- 
riką Pestalocci, (1746—1827), kurs tikroje krikščioniškoje 
meilėje rūpinosi vargšų vaikų auklėjimu.  Prašviestūnų įtakoje 

kilo Hamburge bendras pavargėlių namas. Švietimo laikais buvo 
įsteigtos visuomenės labui skiriamos įstaigos. Tačiau jos žlugo 
po trumpo pražydimo. 


$ 37. Švietimo išdavos. 


I. Švietimo skleidžiamos idėjos užkariavo tiek 
plačius visuomenės sluoksnius, tiek ir valdovų sostus; 
ypačiai tai tenka pasakyti apie romaninius kraštus. 
Išskyrus Prancūziją, švietimas prasiveržė didelėje ne- 
apykantoje prieš supasaulėjusį jėzuitų ordiną, kurs vis 
sėkmingiau stengėsi užvaldyti visą pasaulį. Nors šis 
ordinas savo sutvarkymo esmėje turėjo pasiduoti po- 
piežiaus reikalų palaikymui ir jo valios vykdymui, ta- 
čiau šalia to jis ėjo prie savarankiškos politiniai hie- 
rarchinės galybės sudarymo. "Tiesa, panaikinant jėzui- 
tų valstybę Paragvajuje, ordinui buvo suduotas skau- 
dus smūgis, bet didelė pasaulio prekybos dalis liko jo 
rankose. Be to, ne be pasisekimo jis stengėsi paimti 
į savo rankas vadovavimą Europos politikai. Tokios 
ordino pastangas visur sukėlė neapykantą prieš jį. 

1. Pirmąjį svarųjį žingsnį prieš jėzuitus padarė 
Portugalijos valdžia. Sukilimas Paragvajuje ir pasikė- 
sinimas prieš karaliaus Juozapo Emanuelio gyvybę 
buvo užvelti ordinui. Ministeris Pombalis norėjo įkū- 
nyti valstybėje reformas, bet jėzuitai visur stojo jam 
skersai kelio. Pombalis nebeiškentė ir jam pavyko 
taip paveikti karalių, kad 1759 m. jėzuitai buvo iš- 
tremti iš Portugalijos, o jų turtai nusavinti. Popie- 
žius Klemensas XIII (1758—69) užstojo jėzuitus. Bet 
Portugalijos valdžia uždraudė atatinkamą bulą skaity- 
ti, popiežiaus nuncijų su visa bula išgabeno už valsty- 
bės sienų ir pasiuntė į Romą laivą, pilną jėzuitų. 


— 149 — 


2. Prancūzija pasekė Portugalijos pavyzdžiu. Kara- 
lius pareikalavo iš ordino generolo Ricci (Riči) re- 
formuoti ordiną. Pastarasis atsakė: „sint ut sunt aut 
non sint“ (tebūna kaip yra arba tenebūna). Už jė- 
zuito la Valette padarytą didelį bankrotą buvo 
kaltinamas visas ordinas, ir todėl kaip valstybei pavo- 
jingas visai ištremtas iš Prancūzijos 1764 m. 


3. Ir kitos valstybės kaip Ispanija, Neapolis ir 
Parma isakė suimti jėzuitus ir išgabenti už valstybės 
sienų. 

4. Klemensui XIII (1758—69) mirus, jėzuitų ordi- 
nas atsidūrė prieš buvimo arba nebuvimo klausimą. Po- 
piežium buvo išrinktas laisvesnių pažiūrų pranciškonas 
(minoritas)  Ganganellis, pavadintas Klemensu XIV 
(1769—74). Kaikurių valdovų spaudžiamas breve: 
„Dominus ac Redemptor noster“ 1773 m. visai panai- 
kino jėzuitų ordiną. Bet už tai jau kitais metais jis 
staiga mirė: jo netikėta mirtis buvo įtariama. Visi 
katalikiškieji valdovai pasekė popiežiaus pavyzdžiu; 
taip pat pasielgė ir Austrijos ciesorienė Marija Tere- 
zija (1740—80), kai Ispanijos valdovo rūmai prisiun- 
tė jos didžiosios išpažinties nuorašą, kurs buvo at- 
rastas tarp iš jėzuitų atimtų popierių. Tik Prūsijos 
evangelikas karalius Friedrichas II (1740—86) kentė 
ordiną Silezijos provincijoje, o Rusijos Katarina II 
(1762—1796) ir Paulius I (1796—1801) laikė ordiną 
Lenkijoje, kur jis turėjo ne mažiau 156 buveinių. 


5. Popiežius Pijus VI (1775—99), kiek jam tai pa- 
vykdavo, slaptai draugavo su ištremtais ir kalinamais 
eksjėzuitais. Išsiveržus Prancūzijos revoliucijai, Ro- 
moje 1792 m. buvo rimtai svarstomas jėzuitų ordino, 
kaip vienatinio bažnyčios gelbėtojo atstatymo klausi- 

mas. Bet ordinui atgaivinti Romoje nebuvo užtenka- 
mai drąsos. 

II. Kaip švietimo išdava pradėjo kaikuriuose Eu- 
ropos kraštuose, o ypačiai Vokietijoje ir Italijoje 
reikštis antihierarchinis priešinimasis. 

1. Jau kaikurių Vokietijos kraštų valdovai, o ypa- 
čiai Bavarijos valdovas, stengėsi iškelti ir palaikyti 
valstybės viršenybę popiežiaus atžvilgiu ir, reformuo- 
jant bažnyčią, vienuolynus ir mokyklas, gerinti apy- 
stovas. Bet tokios pastangos nueidavo tuščiomis. Tik 
Triero arkivyskupas  Nikalojus Hontheimas sudavė 
skaudų smūgį popiežiaus hierarchinei sistemai. Pasis- 
lėpęs už Justino Febronijaus slapyvardžio 1763 me- 
tais jis išleido knygą, kurioje moksliškai gynė visuo- 
tinių koncilių viršenybę ir vyskupų nuo popiežiaus 
nepriklausomybę. "Ta knyga buvo išversta beveik į 
visas Europos kalbas ir sukėlė visur didelį susidomė- 
jimą. Popiežius Klemensas XIII nepajėgė ką nors pa- 
daryti šiam už bažnyčios laisve kovotojui. "Tik popie- 
žiui Pijui VI pavyko išgauti iš pasenusio vyskupo kny- 
gos turinio atšaukimą. Tačiau kovą tęsė toliau dvasiš- 
kieji Mainco, Koelne ir Triero kurfuerstai ir Salcburgo 
arkivyskupas. Susirinkę 1786 metais, jie išleido vadi- 
namąją Emso punktaciją. Pasirėmę Febronijaus moks- 
lu, jie skelbė visišką katalikų bažnyčios nuo popiežiaus 
nepriklausomybę ir vokiškai tautišką bažnyčią. Bet 
vyskupai manė, geriau esą klausyti toli esančio popie- 
žiaus negu artimų arkivyskupų. Todėl arkivyskupų 
sumanymas ir jų punktacija neturėjo išdavų. 

2. Daug pavojingesnis popiežiaus hierarchijai buvo 
vadinamasis jozefinizmas. Austrijos ir Vokietijos 
ciesorius Juozapas II (1764—1790) tapęs vienvaldžiu, 
sumanė pravesti savo valstybėje pagrindinę bažnyčios 

reformą. Jau 1781 metais išleido vadinamąjį toleran- 
cijos patentą, kuriuo protestantams buvo pripažintos 
visos teisės valstybės atžvilgiu ir religijos laisvė, ta- 
čiau, su kaikuriais suvaržymais: protestantams 
buvo uždraustą statydinti bažnyčias 
su bokštais ir skambinti varpais; 
įplaukas už patarnavimus reikėjo ati- 
duoti katalikų dvasininkui. Jei miš- 
riose šeimose būdavo tėvas katalikas, 
tai visi vaikai turėjo būti auklėjami 
katalikais, o jei motina buvo katali- 
kė, tai nors dukterys turėjo priklau- 
syti katalikų bažnyčiai. Buvo įsaky- 
ta griežtai prižiūrėti dvasininkijos 
santykį su popiežium ir kontroliuoti 
visus popiežiaus viešam skaitymui 
skirtus raštus. Tokiuo būdu Juozapas manė 
atkirsti bažnyčią nuo popiežiaus įtakos, palikti ją vys- 
kupų priežiūroje ir taip plėsti tarp valdinių švietimą 
ir religingumą; buvo panaikintos visos įstaigos, kurios 
netarnavo dviem pastariesiems tikslams. Iš 2000 vie- 
nuolynų 606 buvo panaikinti; likusieji priklausė tik 
nuo vietinių vyskupų.  Veltui protestavo prieš tokias 
reformas tiek popiežius, tiek vyskupai. Pijus VI su- 
manė pats vykti į Vieną. Jis pasitikėjo savo asmeny- 
bės galia paveikti ciesorių. (1782 m.). Jis buvo pri- 
imtas labai iškilmingai ir mandagiai. Bet jo kelionė 
pasisekimo neturėjo. Prie Juozapo įpėdinių ilgainiui 
buvo panaikintos beveik visos naujenybės, kurias Juo- 
zapo bažnyčios politika buvo įvykdžiusi. 

III. Didžiausia politine išdava švietimas galėjo pa- 
sidžiaugti prancūzų revoliucijoje, kur vyko pasibaisė- 
tino pranašavimė dvasioje, kad pasaulio išganymas 

ateisiąs tada, kai paskutinis karalius būsiąs pasmaug- 
tas paskutinio dvasininko žarnomis. Steigiamasis tau- 
tos susirinkimas (1789—91) visai nemanė naikinti ti- 
" kėjimo, bet tik pašalinti hierarchijos įgeidžius ir baž- 
nyčios turtų nusavinimu gelbėti pašlijusius valstybės 
finansus. Visi vienuolynai buvo panai- 
kinti, o jų nuosavybė parduota. Vys- 
kupų skaičius sumažintas iki pusės; 
dvasininkai turėjo būti parapiječių 
renkami ir už darbą jiems atlygina- 
ma iš valstybės iždo. — Įstatymų leidžiama- 
sis tautos susirinkimas (1791—92) pareikalavo 
iš dvasininkų prisiekti konstitucijai. 
Popiežius uždraudė dvasininkams tai padaryti, grūmo- 
damas neklusniuosius pašalinti. Apie 40000 prisiekusių 
dvasininkų buvo pripažinti Prancūzijos valdiniais; visi 
kiti iškeliavo iš savo tėvynės. — Žiaurusis tautos kon- 
ventas (1792—95) 1798 m. sausio 21 nužudė 
karalių, o spalių 16 d. karalienę, panai- 
kino ir bet kokius krikščionybės pa- 
pročius, o paskui ir pačią krikščiony- 
bę, pašalino krikščionišką laiko skai- 
čiavimą, sugriovė apie 2000 bažnyčių, 
o Notre-Dame bažnyčioje įsteigė pro- 
to garbinimo šventovę, kur baleto šo- 
kėja vaizdavo proto deivę. Tačiau kon- 
vente buvo ir tokių vyrų kaip vyskupas Gregoire (Gre- 
guaras), kurs nebijojo posėdžiuose rodytis vyskupo 
rūbuose ir drąsiai protestuoti prieš šėlstantį naikini- 
mą. Ir pats žiaurusis Robespierre“as manė: 
„Jei Dievo nėra, tai reikėtų jis išrasti“. 1794 metais 
tautos atstovai pravedė konvente nutarimą: „pran- 
cūzų tauta pripažista aukščiausią 

esybę ir sielos nemirtingumą“. Direk- 
torija (1795—99) vėl buvo leidusi laikyti krikščioniš- 
kas pamaldas, bet, kaip įmanydama palaikė deistinę 
teofilantropų sektą, kuri visai neturėjo pasisekimo. — 
Popiežiaus priešinimosi dėliai prancūzų kariuomenė įsi- 
veržė į Italiją, o bažnytinę valstybę paskelbė respubli- 
ka (1798). Popiežius Pijus VI buvo suimtas ir kaip be- 
laisvis atgabentas į Prancūziją; čia jis mirė, patirda- 
mas daug žiaurumų, bet nenusižengė prieš savo pa- 
garbumą. 

IV. Žymų pastovumą sudarė švietimo skleidžiamieji 
šūkiai Šiaurės Amerikos Suvienytos Valstybės, kurios 
išsivadavimo kovų metu 1776 m. pasiskelbė kaip nuo 
anglų nepriklausoma savarankiška respublika. Nau- 
joje valstybėje bažnyčia buvo ats- 
kirta nuo valstybės ir paskelbtos 1ly- 
gios teisės visoms tikyboms, o kiek- 
vienam piliečiui sąžinės laisvė. Ir taip 
Amerikos Suvienytose Valstybėse nėra valstybinės re- 
ligijos, jokios tikybos bažnyčia negauna jokios pinigi- 
nės pašalpos. Nepaisant to, Amerika turi krikščioniš- 
ką atspalvį. Valstybė mano, kad jos valdinių dauguma 
tiki vieną Dievą. 


$ 88. Švietimo ribų nesilaikančios srovės. 


Švietimo sąjūdis gavo daugelio jo atstovų, o taip pat 
plačiųjų jos sekėjų sluoksnių tarpe blaivesnio atspal- 
vio ir jų pažiūros buvo pasikeitusios kita linkme, kuri 
vedė už švietimo ribų. Prie pažiūrų ir švietimo pagrin- 
dinių dėsnių revizijos vertė šiurpulingoji Prancūzijos 
revoliucija, kurią laikė tiesioge švietimo išdava. Va- 

dovaujančios asmenybės grįžo prie senųjų protestan- 
tizmo dėsnių. Taip kilo dvi švietimui priešingos srovės: 
idealizmas ir atbudimo sąjūdis arba romantika. Abi 
jos jungėsi tiek tarp savęs, tiek su joms priešingu 
švietimu. 

I. Idealizmas reikia suprasti dvejopai. Jei racionalizmas 
reikalavo pasitikėti neribotu žmogaus proto neklaidingumu, tai 
idealizmas apibūdino žmogaus pažintį kaip vien jo dvasios 
vaizduotę (idėją) Apie objektų esmę žmogaus dvasia nieko 
negali suvokti (Kanto kritinis idealizmas). Priešingai materia- 
lizmui, pagal kurio mokslą nėra jokios neregimos dvasios, ku- 
rią būtų galima skirti nuo regimos medžiagos (materijos), idea- 
lizmas reikalavo pripažinti kaž ką dvasiško (ideališko), ne 
medžiagiško apskritai; šitas dvasiškumas yra aukščiau  me- 
džiagiškumo ir jis vien pajėgia išaiškinti medžiagiškumą (pri- 
gimtį). 

1. Žymiausias kritinio idealizmo atstovas Emanuelis Kantas 
(1724—1804) pakilo prie tikrojo racionalizmo („turėk drąsos 
naudotis savo protul“), savo filosofiniu įsigilinimu panaikin- 
damas drąsų pasitikėjimą proto sugebėjimu atsakyti į giliausius 
klausimus. Šitą klausimą jis gvildeno savo pirmame veikale: 
„Tyriojo proto kritika“, Jis įrodė, kad bet kokia pa- 
žintis įvyksta kūrybiniu veiksmu žmogaus dvasioje, kuri tvar- 
ko įgautus įspūdžius įgimtomis (apriorinėmis) mąstymo ir vaiz- 
duotės formomis. Teoretinės pažinties reikšmingumą jis su- 
varžė galimo patyrimo ribomis ir skelbė, kad daikto, kaip to- 
kio, esmės, mes negalime pažinti: Tokiuo savo“ mokslu jis 
panaikino visus teoretinius įrodymus visam tam, kas viršija 
mūsų jutimus (Dievas, dorybė, nemirtingumas). 

Savo antrame veikale: „Praktiškojo proto kri- 
tika“ Kantas išnagrinėjo moralinę žmogaus sąmonę (praktiš- 
kąjį protą). Čia jis priėjo išvados, kad žmogus morališkai vei- 
kia ne kokio tikslo ir ne išorės jėgos dėliai, bet vien todėl, 
kad jis savo moralinėje sąmonėje randa nepalaužiamus įstaty- 
mus savo veiklai, nepriklausomai nuo palinkimo arba nepa- 
linkimo, nepriklausomai ir nuo to, kokias išdavas turės toks 
pareigų vykdymas. Tokia moralinė veikla vyksta nepriklauso- 
mai net nuo Dievo. Žmogus visai laisvas; jis priklauso tik nuo 

moralybės įstatymo savo krūtinėje. Šitas isakymas (kategori- 
nis imperativas“) įpareigoja besąlyginiam pasidavimui. Šito 
nepriklausomo moralybės įstatymo duomuo verste verčia mąs- 
tyti ir tikėti aukščiausios moralybės versmes aukščiau mūsų 
— Dievo idėjos esimą (pirmas praktiškojo proto pos- 
tulatas). Iš moralybės į statymo esimo išeina antras mąstymo 
būtinumas, būtent moralybės galimumas ir būti- 
numas (antras praktiškojo proto postulatas). Iš patyrimo 
žinoma, kad kovos tarp dorybės ir nedorybės žmogus niekuo- 
met neužbaigs; iš to išeina, — jei šiaip visi bandymai siekti 
gėrio nėra beprasmingi, — trečias mąstymo būtinumas — 
žmogaus sielos nemirtingumas (trečias praktiš- 
kojo proto postulatas), Ir taip, kas tyriajam protui nėra įro- 
doma — Dievo esimas, dorybės reikalingumas ir sielos ne- 
mirtingumas — vis tai įrodoma praktiškam protui. 


Iš čia lengvai galima padaryti išvadą apie Kanto pažiūrą į 
religiją, kuri yra ne kas kita kaip visų mūsų pareigų kaip 
dieviškų įstatymų pažintis. Kur vykdomos šios pareigos, ten yra 
Dievo karalystė. Regimos istorinės bažnyčios yra tik pirmieji 
šios karalystės pradmens, kuriuose tilpsta religija, susiplakusi 
su žemesnės rūšies pradais; pamažu jie turi būti pakeisti tyrios 
religijos tikėjimu, 

Kadangi pagal „tyriojo proto kritiką“ antgamtinio apreiški- 
mo duomens tikrai nei įrodyti, nei paneigti negalima, Kantas 
skelbė „religiją vien proto ribose“. Šiuo atžvilgiu 
Kantas pripažino krikščionybei, kad ji tarp visų esamų religijų 
geriausiai atatinka dorinius proto tikėjimo reikalavimus. Jėzaus 
asmuo Kantui buvo dorybės idealas; bažnyčia — tai žmonių 
susitelkimas aukščiausiems doriniems tikslams siekti; Biblija 
nepavaduojama priemonė dorybės tiesoms plėsti Priešingai 
Rousseau nevykusiam žmogaus prigimties įvertinimui, Kantas 
pabrėžė reikalingumą kovoti su žmoguje esančia blogybe. 

Taip vadinamas supranaturalizmas sudarė lik turimai pa- 
grindinį priešingumą Kanto racionalizmui ir jo įtakuotai jo 
laiko teologijai. Jis išvedė bažnyčios mokslo dėsnius (dogmas) 
iš inspiruotoje Biblijoje tilpusio antgamtinio apreiškimo, tačiau 
stengėsi kiek galima likti dermingume su protu. 

Šių abiejų krypčių trūkumas buvo tame, kad tiek vienoje, 
tiek ir antroje į "religiją buvo žiūrima pirmoje eilėje kaip į 

mokslo dėsnių rinkinį, ir kad religijos esmė buvo apibūdinama 
vien proto pagalba, Toks religijos supratimas neigiamai veikė 
apšviestuosius. To išdava buvo vis didėjantis tarp inteligentų 
atšalimas bažnyčiai. Didelė jų dalis pasinėrė poezijoje, nes iš 
čia dar skambėjo šiltos širdies balsas. 

2. Lessingas iškėlė dvasiškumą arba amžinas proto tiesas 
aukščiau medžiagiškumo ir to, kas istoriniai yra pripuolama 
(S 36.b) 

3. Jonas Gottiriedas Herderis (1744—1803) jaunystėje veikė 
Rygoje kaip mokytojas ir mėgiamas pamokslininkas. Jis jungė 
geriausias pietizmo ir švietimo išdavas: religiją jis vertino kaip 
jutimą ir reikalavo mąstymo aiškumo ir nuoseklumo; be to, da- 
rė skirtumą tarp religijos ir teologijos. Herderis atkreipė dė- 
mesį į poetinį Senojo Testamento raštų grožį ir priešingai orto- 
doksijai ir švietimui tiesė kelią Biblijai istoriniai suprasti. Re- 
ligija pagal Herderį nėra žinojimas arba veikimas, bet Dievo 
esimas žmogaus sąmonėje: Dievo sąmonės gilumu ir humaniš- 
kumo aukštumu krikščionybė viršija visas kitas religijas. Pri- 
sitaikydamas savo laiko susižavėjimui humaniškumu, Herderis 
piršo krikščionybę kaip užbaigto humaniškumo religiją.  „Ty- 
1iausias žmoniškumas, jis vien gali būti tau, žmogau, religija“. 
„Tyri Kristaus religija yra sąžiniškumas visose žmogaus parei- 
gose", „Kristus vadino save žmogaus sūnumi t. y. kukliu, tyriu 
žmogumi“, 

3, Jonas Voligangas Goethe (1749—1832) savo gyvenimo 
aukštumoje buvo nutolęs nuo bažnyčios Tačiau apskritai 
imant, Goethe neneigė krikščioniškos religijos. Besenstant di- 
dėjo jo pagarbumas Evangelikų ir reformacijos krikščionybei. 
Šiuo atžvilgiu jis buvo griežtame priešingume švietimo šalta- 
protei, bejausmei pasaulėžiūrai. Jokiu būdu jis nenorėjo išsi- 
žadėti Biblijos, iš kurios jis gavo savo dorinį išauklėjimą. Go- 
ethe lenkėsi prieš Jėzaus asmenį, kaip prieš dievišką aukščiau- 
sio dorybės prado apreiškimą. Savo tikėjimą amžina krikščio- 
nybės paskirtimi tapti pasaulio religija jis išreiškė šiais žo- 
džiais: „tegul dvasios kultūra žengia pirmyn, tegul gamtos 
mokslai plečiasi ir gilinasi, tegul žmogaus dvasia plėtojasi kaip 
ji nori — bet ji neviršys krikščionybės aukštumo ir dorinės 
kultūros, kaip ji šviečia iš Evangelijų“. Reikšminga yra tai, 
kad Goethe palaikė religijos paslaptingumą ir atmetė bet ko- 

kį jos suglaudimą bažnytiniame moksle, vis viena, ar jis lais- 
vas, ar ortodoksinis, ar racionalistinis, ar poetinis, ar kitas 
koks. Tik taip „mes prieisime iš žodžio ir tikėjimo krikščio- 
nybės prie nuotaikos ir žygio krikščionybės“. Šis Goethės 
individualistiniai idealusis krikščionybės supratimas, sujung- 
tas su jo panteizmu tapo nauja daugybės apšviestųjų pasaulė- 
žiūra. Bažnyčiai, kaip istorinei susidėjusiai draugystei, tokia 
pasaulėžiūra grėsė nemažu pavojum. 

4, Friedrichas Schilleris (1759—1804) buvo dar labiau ne- 
gu Goethe nukrypęs nuo bažnyčios. Jo pasaulėžiūrą veikė 
istorijos studijos. Istorija jo manymu yra amžinų idėjų pa- 
veikslų salė; tos idėjos įsikūnijusios galingose, laisvose as- 
menybėse; veikiamoji jėga yra už istorijos ribų esančios idė- 
jos. Be to, ir Kantas darė į Schillerį didelę įtaką savo filoso- 
fija, o ypačiai savo moralybės mokslu, Schilleris pripažino 
krikščionybės tarp visų religijų išimtinumą, bet reiškė nepa- 
lankų nusistatymą prieš savo laiko bažnyčią; kai dėl reli- 
gijos jis neprisipažino prie jokios tarp esamųjų. Apskritai 
Schilleris žavėjosi visu, kas kilnu, kas gražu ir dora. Tokia 
savo minčių kryptimi jis veikė žmonių širdis“ Jo liūdesys 
senovės Graikijos dievų žlugimo dėliai reikia suprasti kaip to 
laiko deizmo tuštumą, pagal kurį gyvosios dievybės vietoje 
visatoje veikė beasmeninės gamtos jėgos. Nors Schilleris kar- 
tu su Rousseau (Ruso) ieškojo tarp krikščionių žmonių, vis 
tik nejučiomis savo giliai krikščioniškomis pažiūromis gerbia 
krikščionybę. 

Goethės ir Schillerio ir kitų atstovaujama idealismo forma 
vadinama dar klasicizmuų, kurs grįžo prie meniškojo 
(estetinio) klasiškos Graikijos idealo; su pažiūra apie dva- 
sios viršenybę jis jungė tą nuomonę, kad auklėjant meno 
(estetikos) dvasioje galima atsiekti aukščiausio laipsnio hu- 
maniškumą. 


II. Šalia esamų dvasios srovių, paplitusių tarp ap- 
šviestojo pasaulio: — šaltapročio švietimo, kritiniai 
moralinio Kanto idealizmo ir klasicizmo — aštuoniolik- 
tojo šimtmečio pabaigoje pasireiškė naujas gyvenimo 
supratimas ir pažiūra į jį — romantika; šioji kryptis 
yra tiesioginė klasicizmo išdava. Jei mene (estetiko- 

je) vyrauja ne tiek protas, kiek jutimas, tai labiau pa- 
brėžus jutimą gaunama vomantika. Pastaroji vystėsi 
dviem kryptim: viena jų skelbė, žmogus galįs nė kieno 
nevaržomas tenkinti savo jutimus ir gyventi kaip tin- 
kamas, o kita ėjo penteistiniai mistinės religijos linkme 
ir, pabrėždama vidujingumą, nukrypo į vidurinių am- 
žių katalikiškąją mistiką; kai kurie romantikai perėjo 
net į katalikų bažnyčią. Iš šitų sluoksnių išėjo vienas 
žymiausių protestantizmo vyrų — Friedrichas Ernstas 
Danielius Šeiermacheris (1768—1834), kuris davė pra- 
džią evangeliškojo protestantizmo at- 
budimo srovei. 


Šleiermacheris gimė Breslave 1768 m.; jis buvo reformatų 
kunigo sūnus; buvo išauklėtas herrnhutų aplinkumoje; reli- 
ginės abejonės pagautas, jis nutraukė ryšius su herrnhutų 
bendruomene; bestudijuodamas Hallėje racionalistinę teologi- 
ją, susipažino su Kanto raštais: Kunigavo Berlyne prie ligo- 
ninės; Berlyne prisijungė prie romantikų ir 1799 m. išleido 
garsųjį veikalą: „penkios prakalbos apie religiją 
apšviestiesiems tarpjų niekintojų“. 1804 me- 
tais jis tapo profesorium ir universiteto pamokslininku Hallė- 
je. Iš čia prancūzai pašalino jį; jis vėl grįžo į Berlyną ir tapo 
Trejybės parapijos kunigu, o 1810 m, buvo pakviestas profe- 
soriauti naujai įsteigtame Berlyno universitete, 


Šleiermacheris buvo apdovanotas giliai maldinga nuo- 
taika ir aštriu, aiškiu protu.  Lemiančiai paveikė jį 
kuklus herrnhutų maldingumas, kritinė Kanto filoso- 
fija ir panteistinio antspalvio Spinozos įtakuotų roman- 
tikų religija ir jų gyvenimo būdas. Nors Šleiermache- 
ris griežtai skyrėsi iš įvairių savo laiko srovių, vis 
dėlto jis buvo pasidavęs naujųjų mąstytojų pažiūroms 
apie religiją. Nepaisant to, jis turėjo visai savišką es- 
minį religijos supratimą. Savo mintis apie religiją jis 
išdėstė prakalbose ąpie religiją, 

Paskiras žmogus ir visa žmonija įjungti į visatą. O 
visata yra tiek pasaulio ir dangaus erdvė, tiek viso 
esimo ir tapsmo visuma: gamta ir istorija, Mąstymo 
keliu atspėti ir išaiškinti šitą visatą yra mokslo 
uždavinys. Praktiškai išnaudoti visatą, daryti ją 
sau palankią ir gerinti — moralybės uždavi- 
nys. Religija nėra nei visatos pažinimas, nei jos 
įtakavimas, bet vaizduotė ir jutimas t. y. tiesiogis vi- 
satos pergyvenimas sieloje, pamaldus vidinės su visa- 
ta vienybės įsisąmoninimas. Kaip tokia religija atsi- 
randa žmoguje tai neatspėjama paslaptis, Tokio per- 
gyvenimo negalima aprašyti; ir bet koks kalbos pa- 
galba religijos apibūdinimas yra tik silpnas palygini- 
mas. Juo labiau, Šleiermacheris brendo amžiumi, tuo 
labiau tolo nuo savo jaunystės pažiūrų ir artėjo tei- 
giamajai krikščionybei. Savo svarbiausiame veikale: 
„Krikščioniškas tikėjimas pagal 
evangelikų bažnyčios pagrindus“ jau 
nebevartoja žodžio „visata“, bet religiją apibūdina kaip 
žmogaus nuo Dievo priklausamumo jutimą. Jėzaus 
Kristaus kaip Išganytojo reikšmė čia stipriau pabrė- 
žiama, o krikščionybė labiau pagrįsta bažnyčioje. 

Bažnyčia yra vienaminčių pamaldumo bendruo- 
menė; ji nėra nei mokslo bažnyčia, nei įstaiga, kurio- 
je žmonės turi būti auklėjami dorybei. Tikroji bažny- 
čia privalėtų būti draugystė tik tokių, kurie jau pa- 
tyrė religinį pergyvenimą.  Esamosios parapijos yra 
tik pirmasis laiptas į tikrąją bažnyčią. Bažnyčios rai- 
dai skersai kelio stovi valstybė, degraduodama į įstai- 
g3, auklėjančią valstybei tinkamus piliečius. Reikia 
siekti visiško bažnyčios nuo valstybės atskyrimo, 

Esminis visų religijų siekimas — žmonių vadavimas 
iš pragaištingumo, šalinimas priešingumo tarp to, kas 

turi ir kas neturi galo, kas yra ikmetinio ir amžino. 
Šitas pragaištingumas. arba nuodėmė yra išdava su- 
gadintos žmogaus valios, kuri nuolatai atskyla nuo 
bendravimo su visata. Krikščionybės visų esamų re- 
ligijų viršenybė yra tame, kad ji tobuliausiai gali teik- 
ti tokį vadavimą. Čia naikinama savimeiliška netikra 
valia, šalinama neprietelystė tarp paskiro žmogaus ir 
visatos. Tame ir yra Jėzaus Kristaus reikšmė. Jo di- 
dingumas ir dieviškumas nėra jo dorybės moksle, bet 
pati jo asmenybė, kuri tobulai vaizduoja tobulą der- 
mingumą tarp to, kas turi ir kas neturi galo. Todėl ir 
jo asmens esmė yra dieviška paslaptis. Todėl jo ben- 
druomenė teisingai kalba apie Kristaus tarpininkystę 
ir dievybę. 


$ 89. Dvasiška protestantizmo poezija ir muzika. 


I. 17 ir 18 šimtmečiais pasižymi gausiai apdovanotais evan- 
geliškos giesmės eiliuotojais, šiuo atžvilgiu pirmą vietą ten- 
ka skirti, 

1. Povilui Gerhardtui (1607—1676). Jis kunigavo 
Berlyne. Kai kurfuerstas išleido ediktą, kuriuo liuteronų dva- 
sininkams uždraudė koneveikti „reformatų klaidingąjį moks- 
lą“, jausdamasis įžeistu savo sąžinėje, jis atsisakė nuo para- 
pijos pareigų, nes nenorėjo ką nors daryti, kas nesutinka su 
jo įsitikinimais. Gerhardt'o sueiliuotos giesmės tapo visų pro- 
testantų bendru turtu. Daug jo giesmių yra išverstos į visas 
protestantų kalbas. 

2. Jonas Atanasijus Freylinghausenas 
miręs 1739, Karolis Henrikas Bogatckis ir gra- 
fas Nikalojus Cincendorfas („Jėzau, būk vadu“). 
Šie giesmininkai veikė pietizmo laikais, 

3. Kristijonas Fuerchtegottas Gelertas 
(1715—1769) eiliavo prasidedančio prašvietimo laikais. Jo 
giesmių tarpe žinomiausia: „Tai diena, kurią Dievas padarė"; 

„Jėzus gyvas“. Friedrichas Gottliebas Klopš- 
tokas turėjo reikšmės ne tiek savo giesmėmis, kiek reli- 
giniu eposu „Mesijas“, . 

4, Tarp giesmių eiliuotojų lietuvių kalba ypačiai suminėtini 
Pipiras, evangelikų kunigas Klaipėdoje, F, Kuršaitis, prof. 
Karaliaučiuje ir Vanovskis, reformatų kunigas ir tikybos dės- 
tytojas Slucke, 


II. Protestantizmo dvasią, kiek ji žodžiais nereiškiama, 
atvaizdavo nepragaištančių garsų kūriniuose tokie bažnytinės 
muzikos didžiūnai, kaip Jonas Sebastianas Bachas 
(1685—1750). Jo kūrinių tarpe ypačiai pažymėtina „Mattžus- 
passion“. Be to, paminėtinas Jurgis Friedrichas 
Handelis (1685—1759); jis pragarsėjo savo oratorijomis, 
ypačiai „Mesiju“. 


$ 40. Evangeliškosios misijos tarp pagonių pradžia. 


1. Reformacijos laikais nebuvo laiko susirūpinti 
Evangelijos skelbimu tarp pagonių svetimuose kraš- 
tuose, nes reikėjo savo krašte skinti kelią Evangeli- 
jos šviesai, o ortodoksijos laikais buvo išaiškinta, kad 
Evangelijos šviesos plėtimas ten, kur dar tebeveikia 
pagonių tamsybė, buvęs vien apaštalų uždavinys. Mi- 
sijai tarp pagonių atėjo kiti laikai, kai Anglijoje 17 
šimtmetyje išsiveržė tikybiniai persekiojimai; žmo- 
nės, kurie negalėjo atsisakyti nuo savo religinių įsiti- 
kinimų ir kuriems nebuvo leista laisvai išpažinti juos, 
geriau pasiryžo netekti tėvynės negu išsižadėti to, kas 
jiems buvo brangiausia. Dideliais būriais jie vyko per 
vandenyną į Šiaurės Ameriką ir pradėjo kolonizuoti 
plačius ir dar neapgyventus jos plotus. Pirmasias ko- 
lonijas čia įsteigė Anglijos puritonai arba kongre- 
gacionalistai kitaip vadinami independen- 
tais (kiekviena' parapija savarankiška, nė nuo ko 

nepriklauso). Jie pirmieji susirūpino atvertimu indi- 
jonų, tarp kurių gyveno. Indijonų apaštalo vardą nu- 
sipelnė Džonas Elliotas, kurs su nepailstama ištiki- 
mybe ir savęs išsižadančia meile pusę šimtmečio dar- 
bavosi jų tarpe, išvertė Bibliją į jų kalbą ir įsteigė 
bent 17 indijonų parapijų. Ellioto darbą perėmė šei- 
ma Mayhew (Meiju), kurios bent penkios kartos buvo 
pasišventusios misijos tarp indijonų darbui. 

2. 18 šimtmetyje pietistai atsiminė savo kaip 
krikščionių pareigas pagonių atžvilgiu: Hallės našlai- 
tyne buvo išauklėti pirmieji du Evangelijos pasiunti- 
niai Baltramiejus Ciegenbalgas (į 1719) 
ir Kristijonas Friedrichas Švarcas 
(+ 1798). Danijos karalius Friedrichas IV 
(1699— 1780), pagautas pietizmo dvasios, įsteigė savo 
valdomose srityse Rytų Indijoje pirmąją misijos stotį 
Trankebare. Stoties vadais buvo paskirti anie du misi- 
jonieriai iš Hallės. Tačiau šios misijos tarp tamilų 
patriarchas buvo Švarcas, kurs tarp to krašto gy-- 
ventojų dirbo beveik ištisus 50 metų. 

3. Žydams krikščioninti Hallės prof. Callenber- 
gas buvo įsteigęs 1727 m. tam tikrą institutą. Jame 
buvo išauklėtas Steponas Šulcas, kurs apke- 
liavo Europą, Aziją ir Afriką, skelbdamas žydams. 
žodį apie kryžių. 

4. Jau 11 šimtmetyje buvo išplatinta Evangelija 
tarp eskimų Grenlandijoje. Bet vėliau 
Skandinavijos kolonistai ir jų bažnyčia buvo užmirš- 
ta, o nuo krikščionybės nebebuvo likę ir pėdsakų. Ši- 
tas krikščionių apsileidimas nedavė ramybės kun, Jo-- 
nui Egedei; jis nenurimo tol, kol danų - norvegų 
prekybininkų palaikomas 1721 m. su savo šeima ne- 
nuvyko į ta kraštą.  Pernešdamas nepaprastus sun- 

kumus ir trūkumus ir nematydamas žymesnių savo 
darbo vaisių, jis dirbo nenuilstamai; jis liko Gren- 
landijoje ir tada, kada prekybininkai pasitraukė iš 
krašto 1731 m. Bet 1733 m. pergyveno didelį džiaugs- 
mą. Visai netikėtai atvyko trys herrnhutų misijonie- 
riai Kristijonas Davidas ir broliai Stachai. 
Tačiau dėl atvykusių herrnhutų išdidumo, vieningumo 
ir dermingumo stokos darbas nesiplėtė vaisingai ir 
sėkmingai. Pagaliau Egedė sugrįžo 1736 m. į Daniją, 
palikęs misijos darbą vieniems herrnhutams. 

5. Pats Cincendorfas išplėtė tarp savo sekė- 
jų mintį apie misijos reikalingumą ir būtinumą, Her- 
znhutų arba brolių bendruomenė 1732 metais išsiuntė 
pirmuosius pasiuntinius Leonardą Doberį ir 
Dovidą Nitschmanną į vakarų Indijos Šv. 
Tomo salą, o kitais metais išplėtė savo sėkmingą dar- 
buotę Grenlandijoje, Šiaurės Amerikoje, Labradore 
ir Kaplande. Apskritai imant misijonavimas yra įžy- 
miausias ir už vis labiau palaimintas bruožas herrn- 
hutų istorijoje. Šviečiantis misijos lauke pavyzdys be 
abejo yra Dovidas Ceisbergeris (į 1808), 
kurs 63 metus skelbė Evangeliją tarp Šiaurės Ameri- 
kos indijonų. Jei protestantų misija kitur kur išleis- 
davo nepaprastai dideles sumas, tai herrnhutai ne žy- 
miomis lėšomis susilaukė žymiausių vaisių. Tai tenka 
su pasitenkinimu pabrėžti, 

6. Didžioji Londono misijos draugija nėra seniau- 
sia, bet pirmas reikšmingas susitelkimas  misijonie- 
riams auklėti, išsiųsti ir užlaikyti rytų Indijoje, Nau- 
joje Zelandijoje ir Okeanijoje. Kunigas — Melville 
Horne (Melvillis Hornas) pats buvo Indijoje ir 
daug savo akimis matė ir pergyveno. Sugrįžęs jis pra- 
dėjo leisti „laiškus apie misiją“, kuriuose jis ragino 

visus susipratusius krikščionis imtis misijos tarp pa- 
gonių darbo. Tų laiškų pasėka buvo, kad daug įvairių 
pavadinimų krikščionių 1795 metais įsteigė bendrą 
draugiją. Jau kitais metais, vadovaujant patyrusiam 
kapitonui Wilsonui, išsiuntė pirmąjį misijos laivą 
su 29 paruoštais Evangelijos skelbėjais į pietų vande- 
nyno salas. Vėliau savo darbą išplėtė ta draugija abie- 
jose Indijose, pietų Afrikoje ir šiaurės Amerikoje. 


$ 41. Protestantiškos atskalos (sektos). 


1. Kai reformacijos laikais anabaptistai (krikšto 
pakartotojai) buvo be pasigailėjimo persekiojami, jie 
nenorėdami išsižadėti savo įsitikinimų išsiblaškė po 
visus kraštus. Jų dalis iškeliavo į Angliją. Čia jie kaip 
baptistai gyveno slaptai. Tik Vilgelmas III 1689 m. 
savo tolerancijos aktu su kitais dissenteriais suteikė 
ir jiems sąžinės laisvę. Nuo kontinento anabaptistų jie 
skyrėsi tuo, kad jų parapijos buvo sutvarkytos inde- 
pendentiniai kongregationalistiškai, t. y. kiekviena pa- 
rapija buvo savarankiškas, nepriklausomas vienetas. 

Arminijaus mokslui veikiant, 1691 metais jie siskilo į par- 
tikuliarinius ir generalinius baptistus. Pir- 
mieji skaitlingiausi; jie priėmė Kalvyno mokslą apie „gratia 
particularis" t. y. tik žmonių dalis išrinkta išganymui arba 
paskandinimui; tuo tarpu generaliniai baptistai tokį mokslą 
atmetė, besilaikydami Arminijaus pažiūrų. Nuo šių baptistų 
atskilo 1665 m. „septynių dienų baptistai arba sabatninkai“, 
kurie vietoje sekmadienio švenčia šeštadienį. Iš Anglijos bap- 
tistai paplito šiaurės Amerikoje (1630 m.). Juos sutvarkė inde- 
pendentiškai Rogeris (Rodžeris) Williamsas ir įsteigė valstybę 

Rhode-Island (Rod Ailend)) Amerikoje baptistai susiskaldė į 

daugybę įvairių pavadinimų skeveldrų, — Europoje, kur pie- 

tizmo ir misticizmo laikais buvo reiškiama baptistams daug 


— 165 — 


palankumo ir simpatijų, juos sutvarkė 1834 metais Hamburgo 
pirklys Onkenas. Iš Vokietijos ir iš Amerikos jie plečia ir 
stiprina savo veiklą visuosė Europos kraštuose, bet patenki- 
namo pasisekimo neturi, 


Bendras visų skeveldrų baptistams bruožas tai vai- 
kų krikšto atmetimas. Jie krikštija tik už- 
augusius, panerdami vandenyje; savo parapijų nariams 
jie taiko griežtą drausmę. Baptistai reiškia didelį veik- 
lumą pagonių misijos darbe ir šiaip krikščioniškoje 
labdarybėje. Ne mažai nuopelnų padėjo negrus išlais- 
vinant. 

2. Jei metodizmo atsiradimas buvo protestas prieš 
sustingusią, gyvybės nebereiškiančią anglikonų vals- 
tybinę bažnyčią, tai kveikeriai su dar didesniu įnirti- 
mu ir dar karštesniu fanatizmu pakėlė savo pasiprie- 
šinimo balsą prieš tokią valstybinės bažnyčios būklę. 
Savo bendruomenės gyvenimo pagrindu jie padarė se- 
nąjį pakrykėlių mokslą apie vidinę šviesą. Šios sektos 
įsteigėjas buvo Jurgis Foksas (1624—1691). 


a) Jurgis Foksas buvo neturtingo presbiterijono audėjo sū- 
nus. Pasimokęs rašyti ir skaityti tapo kurpio ir odos pirklio 
mokiniu; bet 1643 metais atsisakė nuo šito amato; vidiniai be- 
kovodamas ir ramybės savo sielai beieškodamas, jis vaikšti- 
nėjo po savo gimtąjį, religiniai nusiteikusį kraštą. Vieną kartą 
jis klausėsi pamokslo paremto 2 „Petro 1, 19: „juo tikresnis yra 
dabar mums pranašų žodis, ir jūs gerai darote, žiūrėdami į jį, 
kaip į žiburį, šviečiantį tamsioje vietoje iki išauš diena, ir auš- 
ros žvaigždė užtekės jūsų širdyse“. Pamokslo metu jis pasijuto 
paragintu prieštarauti pamokslininkui, todėl balsiai sušuko: „ir 
šiandien visa dar pareina ne nuo žodžio, bet nuo dvasios, ku- 
rioje anie Dievo vyrai kalbėjo ir rašė“. Už tvarkos ardymą jis 
buvo suimtas ir kalinamas, bet greitai vėl paleistas. Jis ir vėl 
keliavo pamokslininkaudamas ir mokydamas, su nieku nesi- 
sveikindamas ir kiekvieną žodžiu „tu“ prakalbindamas, bet 
tūkstančius apie save ir savo pamokslą rinkdamas; dažnai buvo 
suimamas, kalinamas, plakamas, mušamas. Jo pamokslo bran- 

duolis buvo: ne Raštas, bet Dvasia! ne Kristus už mūsų, bet 
mumyse! ne išoris pamaldumas, ne bažnyčios ir varpai, ne 
dogmos ir sakramentai, bet vien vidinė šviesa, Dievo uždegta 
kiekvieno žmogaus sąžinėje. Kas dieną jo sekėjų skaičius augo 
ir didėjo. Savo vardą „kveikeriai“ jie turi būti gavo nuo žiau- 
raus teisėjo, kuriam Foksas sušuko: tu drebėk (guake) prieš 
Dievo rūstybę. Jie patys vadino save „draugų draugija“. Be- 
ieškodami savo sielai ramybės, savo tėvynėje jie neturėjo iš- 
orės ramybės: iš minios jiems teko patirti tik neapykantą ir 
pašaipą, o iš valdžios persekiojimus ir kankinimus. Tik Vilgel- 
mo III (1689—1702) tolerancijos aktas (1689 m.) suteikė jiems 
sąžinės laisvę, atleisdamas juos nuo karo prievolės, priesaikos 
ir dešimtinės mokėjimo. Antrą vėl vertus, persekiojimų laikai 
buvo kveikesiams naujos, laisvos tėvynės įgijimas ir tvarkymas. 
Už vandenyno jie įsteigė pavyzdingą valstybę, kurioje veikė 
tikra krikščioniška meilė ir buvo paskelbta visiška religinė 
tolerancija. 

b) Šį pertvarkymą įvykdė kveikerių antras įsteigėjas Willia- 
mas Pennas (1644—1718), užsitarnavusio Anglijos admirolo sū- 
nus. Studijuodamas Oksforde, jis susipažino su kveikeriais ir 
pradėjo lankyti jų pamaldas. Sužinojęs apie sūnaus kveikerių 
sektai palankumą, tėvas išsiuntė jį keliauti į Prancūziją ir Ita- 
liją. Sugrįžus jam po trijų metų į tėvynę, atrodė, kad jis kvei- 
kerius užmiršo ir linksta pasauliškam gyvenimui, Bet, kveikerio 
pamokslas jį ir vėl taip sutrenkė, kad jis 1668 m. viešai prisi- 
dėjo prie sektos. Tėvas, kurs prieš mirdamas susitaikė su sū- 
numi, paliko nemažą turtą ir didelę skolą, kurią Anglijos val- 
džia turėjo jam išmokti. Už šitą skolą (16000 svarų) Anglijos 
valdžia užleido jam žemės gabalą prie Delevarės upės su są- 
lyga, kad jis Anglijos priklausomybėje kolonizuotų tą žeme 
savo nuožiūra, Pennas įsteigė kveikerių valstybę Pensilvaniją 
su sostine Filadelfija. Pirmas tos valstybės pagrindinis įstaty- 
mas buvo besąlyginė religijos ir sąžinės laisvė visiems ir ka- 
talikams. 


Kveikeriai visai pašalino kunigų luomą.  Susirinkę 
pamaldoms, laukia kol pagautas dvasios pradės kalbėti. 


Jei po ištisomis valandomis besitęsiusio laukimo nie- 
kas nepradeda kalbėti, tai ramiai visi išsiskirsto. Jų 

pamaldos neturi jokių apeigų, be muzikos ir giedojimo. 
Ir bet koks krikštas atmetamas, pripažįstamas tik dva- 
sios krikštas. Visa pareina nuo vidinės šviesos, kuri 
sutampa su protu ir sąžine, kas yra bendra visiems 
žmonėms. Gyvenimu ir papročiais kveikeriai pasižymi 
dideliu rimtumu, teisingumu ir dorovingumu, Draudžia 
prisiekti, tarnauti kariuomenėje ir valdininkauti. 

3. Imanuėlis Svedenborgas (1688—1772), Švedijos 
liuteronų bažnyčios vyskupo sūnus, jaunystėje išėjo 
gilias studijas gamtos moksluose; po ilgų, nenuilstamų 
tyrinėjimų jis įsigilino į gamtos paslaptis ir, veikiant 
magnetizmui, įsivaizdavo galįs santykiauti su dvasiomis 
ir pakyląs kartais į dangų, o kartais nužengiąs į pra- 
garą. Pagaliau 1748 m. įsitikino, būk gavęs apreiški- 
mą, raginantį jį atnaujinti iškraipytą ir sudarkytą baž- 
nyčią ir padaryti ją naują Jeruzalę. Jis vadino naują 
evangelija tuos apreiškimus, kuriuos manė gaunąs. 

Pačioje Švedijoje nėkuomet nebuvo įkurta „naujosios Jeru- 
zalės“ bažnyčia. Užtat jo mokslo atgarsis atsiliepė Anglijoje ir 
rado tinkamą aplinkumą. Manchesterio (Mančesterio) kunigas 
Johnas Clowes (Džonas Kloues) susidomėjo Svedenborgo raš- 
tais, išvertė juos į anglų kalbą, parašė paaiškinimus jiems ir 
taip supažindino plačiąją visuomenę. Nuo 1788 metų pradėta 
steigti parapijos su savo atatinkamais dvasininkais ir tam tik- 
romis pamaldomis. Iš Anglijos Svedenborgo mokslas praplito 
Vokietijoje ir šiaurės Amerikoje. 

Svendenborgo mokslas nėra kas kita kaip misticizmo ir 
gamtos mokslo suplakimas, Religijos tikslas tai glaudus santy- 
kiavimas tarp dvasių ir žmonių pasaulio ir įsigilinimas į tarp 
tų dviejų pasaulių ryšių paslaptis. Visą Bibliją jis atmeta, pri- 
pažįsta tik Jono apreiškimą, bet ir šioje knygoje kratosi raide, 
o iškelia tik vidinės, už raidės esančios minties ir dvasios 
reikšmę. Nėra jokios Trejybės. Yra tik vienas dievybės asmuo, 
kurs apsireiškia trejopu būdu: tėvas yra apsireiškiančio Dievo 
pradas, Sūnus — apsireiškiančio Dievo pavidalas, Dvasia — 
apsireiškusio Dievo veikimas. Kristus apsireiškė tam, kad su- 

gretintų žmogiškumą su dieviškumu, Išganymas yra ne kas kita 
kaip kovojimas su pragaro dvasiomis ir jų nugalėjimas. Ange- 
lai ir piktosios dvasios tai mirusieji žmonės ar tai perskaidri- 
nimo ar tai nusiminimo būklėje, Nėra kūno prisikėlimo; dva- 
siškas kūno pavidalas nepranyksta ir po mirties, Yra tik dva- 
siškas Kristaus atėjimas, kurs vyksta apreiškimo pagalba, 


$ 42. Protestantizmo būklė po Vestfalijos taikos. 


Nors Vestfalijos taika ir buvo aptvarkiusi religinius 
reikalus vidurinėje Europoje, tačiau evangelikai ne vie- 
name krašte pergyveno ir patyrė priespaudas ir per- 
sekiojimus. 

1. Austrijos Ferdinandas III (1637—1657), nugalė- 
jęs švedus pietų Vokietijoje, dėjo pastangų baigti baisų- 
jį trijų dešimtų metų karą. Tačiau taikos negalėjo įvyk- 
ti dėl jo paties užsispyrimo neduoti savo valdomuose 
kraštuose sąžinės laisvės evangelikams ir neleisti grįžti 
pabėgusiems maištininkams. Kai pagaliau Westfalijos 
taika buvo sudaryta, Ferdinandas pareiškė, kad taikos 
nuostatai esą jam neprivalomi. Tr prie jo įpėdinių evan- 
gelikai neturėjo ramumo ir visų valdinių teisių. Jų dva- 
sininkai buvo tremiami; parapijos liko be dvasiškų va- 
dovų. Priklausymas prie evangeliškos bažnyčios turėjo 
tiek naudos, kad evangelikas prasikaltėlis, perėjęs ka- 
talikų tikybon, išvengdavo bausmės. Tik prie Juozapo 
II (1780— 1790) evangelikai susilaukė geresnių ir švie- 
sesnių laikų (žiūrėk $ 2515). 

2. Salcburgo arkivyskupai pakartotinai reiškė ir 
kaip pasauliški kunigaikščiai savo galią evangelikų at- 
žvilgiu, o vienas jų Maksimilijonas Gandolfas 1685 m. 
įsakė jėzuitų surastiems liuteronams be vaikų ir turto 
žiemos metu išsikraustyti iš arkivyskupijos ribų. Pas- 

kui evangelikai kaip ramūs ir darbštūs valdiniai buvo 
ilgesnį laiką pakenčiami. Bet arkivyskupas grafas Fir- 
mijanas (1727—1744) sumanė visai išnaikinti protes- 
tantizmą savo krašte. Į kalėjimą buvo kišamas kiek- 
vienas, pas kurį buvo atrasta Biblija arba kita kokia 
evangeliška knyga. Pas evangelikus buvo apgyvendi- 
nami kareiviai, uždedamos piniginės baudos, verčiama 
lankyti katalikiškas pamaldas, rykštėmis plakami tiek 
vyrai, tiek moterys, ir t. tt Nebeiškentę paniekos ir 
persekiojimų apie 110 vyresniųjų iš kaimiečių 1731 m. ir 
prisiekę prie pašventintos druskos, susitelkė taip vadi- 
namoje „druskos sąjungoje“ (2 Kronik. 18, 5). Tokia 
sąjunga buvo išaiškinta kaip maištas ir nepaisant pro- 
testantų atstovų įsikišimo arkivyskupas šaltos žiemos 
metu 1731—32 m. ištrėmė iš tėvynės 22000 evangeli- 
kų. Didesnė jų dauguma rado meilingą priėmimą pas 
karalių Friedrichą Vilgelmą I (1718—1740) ir tapo ap- 
gyvendinti rytų Prūsijoje. Kiti rado antrą tėvynę Da- 
nijoje, Švedijoje, Anglijoje, Rusijoje ir Vokietijoje. 
Dalis jų iškeliavo į Ameriką, kur jie užmiršę laisvę 
branginti, patys tapo vergų prekiautojais. 

8. Vengrijoje 16 šimtmečio pabaigoje buvo ne ma- 
žiau 2000 evangeliškų parapijų. Tik trys didžiūnų šei- 
mos buvo belikusios katalikiškomis. Bet prie Rudolfo 
II (1576—1612) 1579 m. Vengrijoje apsigyveno jėzui- 
tai ir pradėjo smurtu, persekiojimais ir viliojimais at- 
vertimo darbą, kuriame už vis labiau pasižymėjo kuni- 
gaikštis ir arkivyskupas Pažzmany. Pagaliau 1644 
m. Siebenbuergeno kunigaikštis Jurgis Rakoczy pasi- 
ryžo gelbėti persekiojamus ir spaudžiamus tikėjimo 
bendraminčius. Susijungęs su Švedija ir Prancūzija, 
puolė Vengriją ir Linco taikoje 1645 m. turėjo 
būti užtikrinta vengrams politinė ir religinė laisvė. Bet 

Vengrijos primas (pirmasis arkivyskupas) įsakė dva- 
sininkijai nekreipti jokio dėmesio į taikos nuostatus. 
„ Katalikai buvo įsipareigoję grąžinti 400 iš protestantų 
atimtų bažnyčių, o grąžino tik 90. 

Paskui jėzuitai, kurie stengėsi atkatalikinti kraštą, 
susitelkė su Vienos valdžia ir bandė pakeisti krašto 
sutvarkymą. Todėl prie Leopoldo I (1657—1705) suki- 
lo bajorija ir kilo tarpusavis karas su baisiausiais 
evangelikų persekiojimais. Žymesnieji protestantizmo 
vadai buvo nužudyti. Prie Juozapo I (1705—1711) pa- 
dėtis buvo šiek tiek pagerėjusi, bet prie Karolio III 
(ciesoriaus Karolio VI (1712—1740 m.) evangelikai 
neteko ir bet kokios įstatymo globos; jiems nebuvo 
leista net skundų patiekti reichstagui.  Persekiojimai 
tęsėsi ir Marijai Terezei valdant. Tik Juozapo II tole- 
rancijos patentas 1781 m. grąžino protestantams įsta- 
tymo globą ir suteikė pusėtiną sąžinės laisvę. 

4. Siebenbuergene panaikinta reformacijos laikais 
vyskupija 1745 m. buvo vėl atstatyta. Trumpą laiką 
jėzuitai veikė čia, bet jau 1588 m. įstatymu jie buvo 
ištremti visiems laikams. Nepaisydami tokio griežto 
įstatymo, jėzuitai vėl sugrįžo į kraštą ir išplėtė savo 
veiklą. Visoms evangelikų savivaldybėms buvo užvelia- 
mi netinkami katalikai valdininkai, 

5. Lietuva ir Lenkija. Valdant Friedrichui Augustui 
Stipriajam (1670—17383), kurs buvo perėjęs kataliky- 
bėn, protestantai neteko 1717 teisės statydinti naujas 
bažnyčias, o 1738 m. jie buvo paskelbti netinkamais 
-valdininkauti ir dalyvauti seime. Torne jėzuitų moki- 
niai savo įžulumu išprovokavo ir suerzino minią, kuri 
puolė jėzuitų kolegiją. Jėzuitai už tai atkeršijo protes- 
tantams taip vadinamoje Torno žudynėje 1724 m. 
Įvykiui ištirti buvo sudaryta komisija iš 23 lenkų ka- 

talikų; ji patraukė atsakomybėn liuteroną burmistrą ir 
9 kitus gyventojus ir visai nekaltus žmones pasmerkė 
mirti. Įsakius Augustui II, kurs veikė kaip visai be- 
valis ir bejėgis jėzuitų įrankis, tie 10 nelaimingųjų vy- 
rų buvo nužudyti Torne. Protestantai ieškojo ir rado 
užstojimą pas rusų valdžią. Tik padalius (1772, 1793, 
1795) Lenkiją tarp Rusijos, Austrijos ir Prūsijos, pro- 
testantams (disidentams) buvo suteikta sąžinės ir re- 
ligijos laisvė. 

5. Prancūzijoje nepaisant Nantes (Nanto) edikto 
1598 m., kuriuo Henrikas TV (1589—1610) suteikė są- 
vo bendraminčiams tikėjimo laisvę, hugenotai nebuvo 
pilnai apsaugoti nuo persekiojimų. Ludvikas XIV 
(1643—1715) dėjo pastangų įgyvendinti savo valsty- 
bėje tokią vienybę, kad būtų vienas karalius, vienas 
įstatymas, vienas tikėjimas. Be to, jo išpažinties klau- 
sytojai įtikino jį savo nepadorų gyvenimą išpirkti, 
apvalant valstybę nuo atskalūnų, kreivatikių. Atsiver- 
timą jis bandė nupirkti už pinigus. Tr ištikrųjų jam pa- 
vyko suvilioti tokiuo būdu apie 100 asmenų. Paskui 
jis bandė vykdyti savo atvertimo darbą taip vadina- 
momis dragonadomis t. y. kareivių pas protes- 
tantus apgyvendinimu. Kareiviai šeimininkavo tokio 
nelaimingojo namuose kaip tinkami. Tokių „misionie- 
rių“ darbas neliko be vaisių; perėjimų katalikybėn 
skaičius didėjo. Apskritai, atvertimas vyko su negir- 
dėtu įnirtimu. Pagaliau senstančiam karaliui jėzuitai 
įkalbėjo, kad Nantes ediktas bereikalingas. Nimes (Ni- 
mo) ediktu 1685 m. jis buvo panaikintas. Tūkstančiai 
bažnyčių buvo nugriauta, nesuskaitomi savo įsitikini- 
mų išpažintojai buvo kankinami, deginami, prikausto- 
mi prie galerų, (laivų irklų) vaikai atimami... Nepai- 
sant žiauriausių baudžiamųjų įstatymų prieš pabėgė- 

lius, nepaisant budriausios sienos sargybos, vis dėlto 
šimtai tūkstančių protestantų pabėgo ir rado antrą 
meilingą tėvynę Brandenburgijoje, Olandijoje, Danijo- 
je, Anglijoje ir Šveicarijoje. Protestantų dvasininkams 
buvo duotas 14 dienų terminas, kurio metu jie turėjo 
arba atsiversti arba palikti kraštą, kad išvengtų ga- 
lerų. Daug pabėgo į Sevenų kalnų dykumas, kur jie 
„kamisardais““) pravardžiuojami, su nepalyginamu 
drąsumu, negirdėtų pasisekimu kariavo prieš dešimtį 
kartų didesnę, juos išnaikinti pasiųstą kariuomenę. Šis. 
baisusis tarpusavis karas tęsėsi daugiau negu 20 metų. 
Pagaliau karaliaus kariuomenė vis dėlto sutriuškino 
kamisardus. 

Prancūzijos reformatų bažnyčia buvo sunaikinta; 
apie du milijonų reformatų buvo išskirti iš įstatymo 
globos ir saugumo. Nepaisydami mirties pavojaus, jie 
vis dėlto rinkdavosi pamaldoms miškuose ir dykumose. 
Daug dvasininkų žuvo nuo budelio žiaurumų, bet tuo- 
jau atsirasdavo ištenkamai narsių drąsuolių, kurie už- 
imdavo kankinių vietas. Dvasininkų tarpe ypačiai pa- 
sižymėjo Antanas Kur'as (Court), kurį galima laikyti 
Prancūzijos reformatų bažnyčios atstatytoju ir išgel- 
bėtoju. Išsklaidytus reformatus jis surinko, sutvarkė 
parapijomis ir nuo pakrikumo grąžino į tikrąsias išga- 
nymo pažinties vėžes. 

Liudvikas XV (1724—1774) išleido prieš dar liku- 
sius Prancūzijoje evangelikus tokiuos įstatymus, ku- 
rių žiaurumas viršijo ir Nantes edikto panaikinimą: 
kiekvienas reformatas, kurs buvo už- 
tiktas pamaldų susirinkime, buvo 


*) Arba nuo prancūzų žodžio Camise (kamiz) marškiniai, lieme- 
nė, arba Camis (kamis) kelias — prie kelio tykojantis užpuolikas. 

prikaustomas prie galerų iki gyvos 
galvos, jo turtai buvo nusavinami. 
Kiekvienas dvasininkas buvo karia- 
mas už bažnytinės apeigos atlikimą. 
Bet Prancūzijos protestantai karžygiškai laikėsi savo 
tėvų tikėjimo ir 1744 m. surengė tautinį synodą. 
Katalikiškojo fanatizmo pasibiaurėjimo vertas pavyzdys yra 
Jono Kalaso Toulousėje (Tulusėje) nužudymas (1762). 
Vienas jo sūnų dvasios aptemimo priepuolio metu pasikorė. 
Tuojau buvo išplatinti gandai, esą pats tėvas įvykdęs tokį 
pasibaisėtiną žygį, norėdamas sutrukdyti sūnaus sumanymą pe- 
reiti katalikybėn, Dominikonai kanonizavo nusižudėlį kankiniu 
už katalikiškąjį tikėjimą.  Sukiršinta minia reikalavo keršto. 
Toulousės parlamentas po baisių kankinimų pasmerkė nelai- 
mingąjį tėvą mirti. Kiti sūnūs turėjo išsižadėti savo tikėjimo, o 
dukterys buvo uždarytos vienuolyne. Praslinkus dviem metams 
prancūzų filosofas Voltaire'as vėl iškėlė šitą šiurpulingą įvykį 
ir sujaudino viešąją nuomonę, Paryžiaus parlamentas buvo pri- 
verstas peržiūrėti Toulousės parlamento sprendimą. Buvo iš- 
kelta aikštėn pilna taip skaudžiai nuskriaustos šeimos nekalty- 
bė. Karalius Liudvikas XV dovanojo 30000 livrų. Tiek fanati- 
kai skundėjai, tiek klastingieji liudytojai ir teisėjai žudikai 
liko nenubausti, Tačiau tas įvykis paveikė ir evangelikų padė- 
tis pagerėjo šiek tiek. Minios balsas buvo hugenotų naudai. 


Liudvikas XVI (1774-93) išleido 1787 m. Versailles'io 
(Versalio) ediktą, kuriuo protestantams buvo suteik- 
tas įstatymo saugumas ir piliečių teisės. Tikrą religi- 
jos laisvę paskelbė jiems prancūzų didžioji revoliucija, 
tautinio susirinkimo dekretas 1789 m. Tą laisvę patvir- 
tino ir Napoleono įstatymai 1302 m. 

6. Anglijos ir Škotijos protestantų bažnyčia pergy- 
veno nuo 17-jo šimtmečio pabaigos — tolerancijos 
edikto 1639 m. iki metodizmo sukrėtimo (1789 m.) vi- 
sišką tiek religinį, tiek dorinį atšalimą. Anglikonų baž- 
nyčiai priklausantiems sluoksniams, ypačiai jos bajo- 

rijos viršūnėms, bažnytingumas buvo tik išoris pa- 
protys. Viršūnių pavyzdį sekė viduriniai visuomenės 
sluoksniai, o pramonės sričių darbininkai buvo jau vi- 
sai sulaukėję ir nuo bažnyčios įtakos veikimo nutolę. 
Tai nebuvo religingumo, bet konservatiškumo ženklas, 
nes kontinente paplitęs dėizmas nerado pritarimo tiek 
tarp apšviestūnų, tiek tarp dvasininkų. Tačiau Ang- 
lijos teologija negalėjo visai išsivaduoti nuo 
racionalistinių palinkimų, bekovodama su dėistais. Ta- 
da kilo taip vadinamas latitudinarizmas. Tai buvo kryp- 
tis, kuri darė skirtumą tarp esminių ir ne esminių ti- 
kėjimo dalių ir kuri bekovodama su dėizmu grįžo nuo 
dogmos arčiau prie Biblijos. Nepaisant to, kad dėiz- 
mas ir latitudinarizmas kovojo tarp savęs dėl taria- 
mojo pažiūrų skirtumo, tai vis dėlto tenka pasakyti, 
kad nuo 18 šimtmečio pradžios kaip tik iš abiejų šių 
krypčių išsivystė unitarinė arba antitrini- 
tarinė srovė. Ji buvo įsteigusi kelias parapijas ir 
akademiją laisvam teologijos mokslų tyrinėjimui. Anti- 
trinitarams plėstis Anglijoje kliūdė įstatymas, kurs 
grūmojo mirties bausme Trejybės niekintojams. Kai 
1813 metais buvo panaikintas tas įstatymas, antitrini- 
tarizmas greitai išsiplėtė Anglijoje. Šioji religijos su- 
protinimo srovė buvo užsmelkta tokių srovių kaip m is- 
ticizmas ir okultizmas (paslaptingas moks- 
las). Be to, 18. šimtmetis buvo „laisvųjų mur- 
ninkų“ arba „masonų“ ordino pražydimas; šis 
ordinas pridengia savo paslaptingą mokslą humanišku- 
mo ir broliškumo platinimu. 

7. Šiaurės Amerika. Jei misijuonuojant protestan- 
tizmas neturėjo pasisekimo tarp čiabuvių šiaurės Ame- 
rikoje, tai kraštą kolonizuojant europiečiais buvo daug 
atsiekta. 1607 metais buvo įsteigta kolonija Virgi- 

nija. Kilusių Anglijoje religinių ir politinių suiručių 
dėliai daugėlis to krašto gyventojų, kurie neturėjo 
laisvės savo religiniams įsitikinimams, keliavo per van- 
denyną į Šiaurės Ameriką ir čia kūrė sau naują tėvy- 
nę su visiška sąžinės laisve. Šis imigracijos 
sąjūdis prasidėjo 1620 metais, kada puritonai“) „tėvai 
piligrimai“ atvyko į Masachusetts (Mesečiusets). Pas- 
kui juos pradėjo plaukti iš kitų kraštų persekiojami ir 
engiami religinių įsitikinimų dėliai: kveikeriai, bap- 
tistai, hugenotai, liuteronai iš Salcburgo, liuteronai ir 
reformatai iš Pfalco, herrnhutai, menonitai ir kiti. Vi- 
siems jiems buvo būdinga religinis rimtumas ir sąžinės 
laisvės reikalavimas. Ir anglikonų bažnyčia buvo pa- 
plitusi. Tiesa, ji buvo gerbiama, bet ne populiari. Savo 
populiarumo ji neteko, kai išsilaisvinimo kare (1776— 
83) trylika kolonijų atskilo nuo Anglijos ir kaip šiau- 
rės Amerikos Suvienytos Valstybės įsteigė savo nepri- 
klausomą valstybę. Šios laisvos valstybės atstovai su- 
sirinkę Filadelfijoje paskelbė konstituciją, kurioje bu- 
vo užtikrinta visiškas religijos ir pamal- 
dų laisvė; valdžia neutrali visų religijų atžvilgiu; 
valstybė leidžia plėtotis ir bet kokiai religijai, kol ji 
ne pavojinga viešam padorumui. Bažnyčia atskirta 
nuo valstybės, bet tauta neatskirta nuo krikščionybės. 
Amerikonai reiškia nusistebėjimo vertą religingumą 
kasdieniniame gyvenime, organizuodami parapijas, 
steigdami labdarybės ir auklėjimo įstaigas, statydami 
bažnyčias, gerbdami dvasininkus, brangindami Bibliją, 
lankydami pamaldas, palaikydami misiją tarp pagonių, 
platindami religinio turinio literatūrą. Net ir kongre- 


") Arba presbiterijonai (reformatai) nepripažįsta vyskupų, o jų 
bažnyčią tvarko vyresnieji, kaip buvo pirmais amžiais. 

sas renka sau dvasininkus ir kiekvieną posėdį pradeda 
malda. Prezidentas skiria dvasininkus kariuomenei ir 
laivynui. Kadangi religija Amerikoje yra kiekvieno 
žmogaus laisvos pažiūros ir laisvo nusistatymo daly- 
kas, Suvienytose Valstybėse yra tūkstančiai nekrikšty- 
tų, suaugusių, tačiau palyginti yra ne daug tokių, ku- 
rie visai nelanko bažnyčios ir atsisako mokėti mokes- 
čius bažnyčios reikalams. — Iš šito laisvumo dėsnio pa- 
sireiškia kita nedžiūginanti Amerikos bažnyčios blogy- 
bė: būtent ji nepaprastai susiskaldžiusi. Amerikoje yra 
apie 150 religinių bendruomenių (denominacijų). Kai- 
kurios jų labai netinkamai platina savo pažiūras ir tai- 
ko priemones, kurios tinka prekybai, bet ne bažnyti- 
niam taktui. Tačiau didelė krikščionių amerikonų dau- 
guma pasiskirsčiusi tarp šių septynių didžiųjų konfe- 
sijų: liuteronų, presbiterijonų, anglikonų  episkopalų, 
baptistų, metodistų, Jėzaus mokytinių, kongregationa- 
listų. Reikia turėti galvoje ir tą aplinkybę, kad tarp 
išvardytų septynių konfesijų septynios dešimtys mili- 
jonų evangelikų reiškia bendrumą literatūroje, labda- 
rybėje ir gyvenimo papročiuose. — Prieš šimtą metų 
katalikų bažnyčia buvo visai nereikšminga, bet antro- 
je devynioliktojo šimtmečio pusėje ji labai sustiprėjo: 
daug tikinčiųjų įkeliavo iš Italijos, Vokietijos, Prancū- 
zijos, Lietuvos, Airijos; dabar katalikų bažnyčiai pri- 
klauso daugiau negu dešimt milijonų. Amerikos evan- 
gelikai nepaprastai daug nuveikė auklėjimo ir 
švietimo srityje. Šiuo atžvilgiu tiek valstybė, 
tiek bažnyčios lenktyniauja. Universitetų, fakultetų ir 
seminarijų dauguma įsteigta ir išlaikoma privačiomis 
lėšomis. 

- III. BAŽNYČIA DEVYNIOLIKTAME IR DVIDE- 
- ŠIMTOJO ŠIMTMEČIO PRADŽIOJE. 


$ 48. Visuotinis protestantiškojo religingumo 
atbudimas. 


Šleiermacherio ($ 38 II) padėtuoju pamatu remiasi 
visa naujoji protestantų teologija. Visos jos kryptys 
sutampa toje pažiūroje, kad Jėzaus Kristaus asmeny- 
bė yra krikščionybės gyvybės versmė, kad jo esmė gali 
būti suprasta, tik įsigilinus Šventame Rašte ir kad 
religinis gyvenimas gali tikrai klestėti tik draugystėje 
su juo. Nors atrodė, kad švietimas nugalėjo antroje 
XVIII šimtmečio pusėje, tačiau platieji gyventojų 
sluoksniai visai nebuvo nutolę nuo bažnyčios. Tik ma- 
ža apšviestūnų dalis buvo tapusi svetima  krikščiony- 
bei. Šiaip visur galimą buvo sutikti giliai atjaustą pa- 
maldumą su racionalistiniu, ortodoksiniu arba pietisti- 
niu atspalviu. Prie religingumo sukėlimo nemažai pri- 
sidėjo romantika ir idealizmas. Šios dvi dvasios srovės 
pagilino supratimą visam tam, ką žmogus įstengia ir 
kas yra įvykę istorijos bėgyje. Taip įsigalėjo religijos 
ir krikščionybės supratimas. O romantikos lengvapė- 
diškumas ir palaidumas rado gydomųjų vaistų toje 
rimtoje būklėje, kurią buvo sudaręs Napoleonas savo 
karo žygiais. Toji būklė žadino kiekvieną susimąstyti. 
Pamaldumas stiprėjo. Nuo švietimo religingumas grį- 
žo prie krikščionumo. Tuo tarpu šis susidomėjimas 
Biblijos krikščionumu buvo tik sparčiai bręstančioje 
užuomazgoje. Kai 1817 metais buvo ruošiamasi švęsti 
800 metų reformacijos sukakties jubiliejus, tada dar 
vyravo racionalizmo ir supranaturalizmo dvasia. To 
laiko protestantai dar tebebuvo pagauti irenizmo (ra- 
mybės ir dermės gynimo) ir teologinių ginčų smerki- 


12 

mo dvasios. Todėl, kai Prūsijoje ir kitose mažesnėse 
Vokietijos valstybėse buvo paskelbta liuteronų ir re- 
formatų bažnyčių unija ir ji įkūnyta, ji sutiko pritari- 
mą ir visur buvo sveikinama. Bet švenčiant reformaci- 
jos jubiliejų, ana lygiagretė, dar aiškiai nenusistovė- 
jusi srovė į krikščionumą vis labiau aiškėjo, o Harmso 
Klauso 95 tezėse iš 1817 m. spalių 31. dienos ji visai 
paaiškėjo,  Beskaitydamas Šleiermacherio „prakalbas“ 
jis atsivertė gyvam, drąsiam krikščionumui, savo te- 
zėse jis pasmerkė racionalizmą ir reikalavo grįžti prie 
Biblijos ir išpažinties raštų protestantizmo, 


Nuo 1817 metų grižimas prie kuklaus tikėjimo ir 
pamaldžių tėvų papročių buvo vis bendresnis ir griež- 
tesnis. Kaikuriose vietose išsiveržė nelauktas atsiver- 
timas širdies pamaldumui ir griežtam Biblijos tikėji- 
mui. Taip kilo moderninis pietizmas. 

Atsivertimo ir pietizmo židinys buvo Vuerttembergas. Tokių 
pietistų dalis, pagauta eschataloginių (paskiausių) laukimų, iš- 
keliavo į pietų Rusiją. Vuerttemberge buvo įsteigtos pietistų 
kolonijos su įvairiomis keistenybėmis. Šio laiko pietizmo žy- 
mesnieji pamokslininkai buvo Liudvikas Hofakeris, 
3 Krummacheriai ir Ernstas Kottvitcas. Jų teologinis vadas 
buvo Ernstas Hengstenbergas, profesorius Berlyne, kurs buvo 
griežtas konfesijos atstovas; jo teologinė kryptis nesutapo su 
to laiko pietizmo teologija. 


Tuo laiku kilusio religingumo paminklas buvo Šven- 
tasis Aliansas, (Santarvė), kurs veikė 1830 m. Aliansą 
įsteigė 1815 m. sąjungininkai Rusijos, Prūsijos ir Aust- 
rijos valdovai; paskui prie Alianso prisidėjo beveik visi 
Europos monarchai. Savitarpiai jie įsipareigojo kaip 
krikščioniškų valstybių šeimos valdovai tvarkyti savo 
tautas pagal Evangelijos dėsnius. 

$ 44. Liuteronų ir reformatų bažnyčių unija. 


Pažangėjusi tikros religijos esmės pažintis ir visuo- 
se sluoksniuose atbundantis žavėjimasis evangeliškuoju 
tikėjimu atstūmė skirtumus tarp liuteronų ir refor- 
matų mokslo už abiejų protestantiškųjų bažnyčių arti- 
mo giminingumo. Daug dvasininkų su Šleiermacheriu 
priešakyje siūlė liuteronų ir reformatų bendravimą šv. 
Vakarienėje. Šitą nuotaiką išnaudojo Prūsijos karalius 
Friedrichas Vilgelmas III (1797—1840). Savo garsioje 
deklaracijoje (atsišaukime) iš 1817 m. rugs. 
27 d. kvietė visus savo valdinius apvainikuoti refor- 
macijos jubiliejų protestantų unija. Dar prieš paskel- 
biant deklaraciją Berlyno dvasininkija, Šleiermacheriui 
pirmininkaujant, nutarė sudaryti uniją, švęsdama ben- 
drą Vakarienę su bendra apeiga. 1817 metais spalių 30 
ir 81 dieną Berlyne ir Potsdame įvyko bendra Vaka- 
rienė. Ir provincijose unija rado daug džiūgaujančio 
pritarimo, nors ir ne daug parapijų priėmė naują pa- 
maldų tvarką. Apskritai imant, už Prūsijos ribų kraš- 
tai su reformatų gyventojų dauguma pritarė unijai, 
tuo tarpu valstybės su liuteronų gyventojų dauguma 
griežtai atsisakė nuo jos. 

Prūsijos unija aiškiai pabrėžė, kad ji visai nesiūlanti perėji- 
mą iš vienos bažnyčios kiton, bet tik vienijimąsi ir  brolišką 
meilę plačiu bendru tikėjimo pagrindu. Tačiau ta unija buvo 
išaiškinta kaip reformatų persvara ir todėl liuteronai pradėjo 
reikšti nepatenkinimą ir priešinimąsi. Kova už senąjį liutera- 
nizmą prasidėjo Breslave, kur kun. Šeibelis savo užsispyrusio 
priešinimosi dėliai buvo pašalintas nuo pareigų. Ir už Breslavo 
ribų atsirado nemažas skaičius kunigų, kurie uniją smerkė; 
todėl jie buvo šalinami nuo pareigų ir net baudžiami kalėjimu 
ir kitomis policijos baudomis. Henigerno kaime kariuomenės 


pagalba atidaryta, unijai nepalankių liuteronų užbarikaduota 
bažnyčia. Vengdami policijos priemonių kaikurie smarkesni liu- 

teronai išvyko į Ameriką. Nuo 1838 m. pradėta švelninti 
griežtąsias priemones. Friedrichas Vilgelmas IV (1840—61) at- 
šaukė prievartos priemones ir įsakė išleisti dvasininkus iš ka- 
lėjimo. 1841 metais senliuteronai sušaukė synodą Breslave ir 
įsteigė evangelikų-liuteronų bažnyčią Prūsijoje su vyriausia 
bažnyčios kolegija Breslave, 


S 45. Protestantiška teologija 19 šimtmetyje. 


1. Didysis, įtakingiausias protestantiškos teologijos atnau- 
jintojas buvo Šleiermacheris, kuriame telkėsi gilus pamaldu- 
mas ir žymūs moksliški gabumai. Jo išvystyta teologija dar 
dabar veikia šių dienų teologijos mokslą. Šalia Šleiermacherio 
didelės reikšmės turėjo Hegelis, kurs išvystė panteistinę dva- 
sios filosofiją. Jei paskiri mokslai stengėsi eiti savais keliais, 
tai Hegelis pasirūpino surasti būdą suvienyti juos: bet kuria 
raida ir tapsmas turi pasiduoti mąstančiam protui kaip viena- 
tai. Šitas būdas randasi vystymosi mintyje. Todėl istorijoje 
svarbu ne tiek praeities duomens, kiek dabartį veikianti jų 
išdava. Hegelis buvo tos nuomonės, kad žmogaus dvasia su- 
geba atsiekti visišką tiesą. Suprasti reiškia suprasti kokio nors 
daikto esmę ir tikslą. Tai atsiekti galima nuosakiu giliu mąs- 
tymu. Bet koks apsireiškimas, kurs susiduria su mūsų protu 
kaip duomuo (tezė), iššaukia mūsų prieštaravimą t. y. jam 
priešinasi ikišiolinės kitos žinios (antitezė). Tačiau paly- 
gindama mūsų protingoji pažintis prieina prie išlyginančio įsi- 
tikinimo, kad iš pradžių lyg ir priešingi apsireiškimai gali būti 
sujungti ir suprasti aukštesnėje vienetoje (sintezė), Tokiuo 
būdu vyksta bet koks tapsmas ir mąstymas vystimesi kaip 
*ezė, antitezė ir sintezė. Ne tiek gamtos gyvenime, 
kiek žmogaus dvasios mąstyme ir veikime vaizduojasi dieviš- 
kas apreiškimas kaip dieviškos sąmonės išsirūtuliojimas nuo 
nebuvimo į buvimą t. y. nuo tik galimo nebuvimo prie tikrai 
veikiančio buvimo. 


Hegelio pažiūros, ypačiai jo vystymosi mintys, buvo taiko- 
mos įvairiems mokslams ir pasirodė, kad jos labai praktiškas, 
daug ką išaiškinantis darbo metodas, 

a) Dovidas Friedrichas Štrausas (1808—74) buvo pirmas, 
kurs istorijos vystymosi būdą pritaikė teologijai. Jei Hegelis 
ne visu aiškumu išdėstė santykį tarp įdėjos ir istorinio išsi- 
vystymo ir skelbė Dievo žmogum tapimą Jėzaus asmenyje, 
tai Štrausas savo „Jėzaus gyvenime“ padarė išvadą ir 
tvirtina, kad idėjos įsikūnijimas viename asmenyje t. y. istori- 
nė Dievo-Žmogaus tikrovė, esą visai nemanoma. Ką dogma- 
tiką moko apie Jėzų, tikrumoje tenka visai žmonijai. Iš tokių 
prileidimų išeidamas, jis kritikavo Evangelijų pasakojimus, ku- 
ziuos reikia suprasti kaip mitus, kaip nesąmoningai bendruo- 
menės sudėtus vaizduotės išdavas. Jo veikalas veikė parapi- 
jas pasibaisėtinai ir iššaukė daug Štrauso veikalui priešingų 
raštų. 

b) Ferdinandas Kristijonas Bauras (1792—1860) ir jo sukur- 
ta Tuebingeno mokykla taikė Hegelio istorijos vystymosi są- 
voką bažnyčios istorijai; jis stengėsi išaiškinti bažnyčios atsi- 
radimą kaip paprastą istorinį įvykį, kurs nieko bendro neturi 
su antgamtiniais stebuklais. Bauras daug dėmesio kreipė į se- 
novės istoriją. Tikrais jis pripažino tik keturis apaštalo Povilo 
laiškus: romėnams, korintiečiams ir galatiečiams ir Jono ap- 
reiškimą, visi kiti Naujojo Testamento raštai esą tik antrame 
šimtmetyje kilę tendencijos raštai pridengti ir išlyginti aštriai 
kovai tarp Petro krikščionybės iš žydų ir Povilo krikščiony- 
bės iš pagonių. Priešingumas buvęs išlygintas ir pašalintas tik 
sutartimi senovės katalikiškuoju laikotarpiu. 

Tokios pažiūros dėka 19. šimtmečio teologija vis labiau tapo 
istoriniu mokslu. Kritinis darbo metodas tapo plačiau ir giliau 
išvystytas. Veikiant Šleiermacheriui ir Ritšliui pradėjo tiesti 
sau kelią religinis istorijos supratimas, kurs stengėsi apibūdinti 
savo išdavas visai nepriklausomai nuo tradicijos. 

c) Julijus Wellhausenas (1841—1918) labai svarbus ' savo 
tyrinėjimais Senojo Testamento srityje. Toje pačioje kryptyje 
dirbo ir kiti mokslininkai kaip Eduardas Reusas, V. Valke, B. 
Stadė, B. Duhmas. Jų moksliškų tyrinėjimų išdavos buvo: Se- 
nąjį Testamentą reikia istoriškai suprasti nepriklausomai nuo 
Naujojo Testamento; buvo išaiškinta, kad antrosios ir ketvir- 
tosios Mozės knygos parašymas reikia atkelti į vėlesnius po 
pranašų laikus ir kad Izraelio tautos religijos branduolį ir jos 
aukščiausį laipsnį“ sudarė didieji pranašai, kurie paliko savo 

raštų; šių pranašų uždavinys buvo kovoti su jų laiko netikru 
pamaldumu. — Naujojo Testamento srityje svarbiausias darbas * 
buvo skiriamas galimai pirminiam tekstui nustatyti Toliau, 
tyrinėjant Jėzaus gyvenimą, paaiškėjo, kad sinoptikai t. y. Ma- 
to, Morkaus ir Luko Evangelijos apskritai imant, yra patikimi 
šaltiniai Jėzaus gyvenimui rašyti, tuotarpu Jono Evangelija 
galima laikyti antraeiliu šaltiniu. 


2. Dogmų istorijos srityje prof. Adolias Harnakas 
įrodė, kad senovės bažnyčios dogma yra suheleninta (graikų 
filosofijos persunkta) senovės krikščionių Evangelija. — Kaip 
Harnako krypties šaka naujausiais laikais susidarė vadinamoji 
religijos istorijos mokykla, kuri stengėsi ištirti 
krikščionybę, palygindama ją su nekrikščioniškomis religijomis 
ir daug labiau negu iki šiol tai buvo daroma, atsižvelgiama i 
pamaldumo istoriją. 


3. Racionalizmas ir supranaturalizmas pamažu iškrypo į 
kontesinę teologiją. Šios rūšies teologija, kuri pasižymėjo 
griežtu ortodoksizmu, susispietė  Erlangeno mokykloje; iš jos 
išėjo žymūs teologijos vadai, kurie pasižymėjo giliais mokslo 
darbais. Tokių mokslininkų tarpe be abejo, pirmą vietą užima 
Hofmanas (1810—77), kurs norėjo būti ir ištikrųjų buvo 
„Rašto teologas“. Krikščioniškąjį tikėjimą jis aprašo ir aiškina 
iš individualinio atgimimo patyrimo. Jo pažiūros į Šventą Raš- 
tą istorinės; jis supranta jį kaip vieningą išganymo visumą, ku- 
rioje visa tai, kas buvo, yra paruošimas ir pranašavimas tam, 
kas bus. Hofmaną sekė F. Delitschas ir Fr. H. R. Frankas ir k. 

4. Naujausiais laikais prof R. Seebergui Berlyne vadovau- 
jant, kilo taip vadinamosios moderniniai pozityvės 
teologijos kryptis. Pastaroji teologija savo ruožtu buvo 
įtakoje religijos istorijos krypties, kuri stipriau pabrėžė krikščio- 
nybės sąryšį su ne krikščioniškomis religijomis — su hellenizmo 
ir vėlesniosios žydijos religinėmis pažiūromis. Apibūdindama 
krikščioniškojo mokslo raidą, šioji kryptis kreipė ypatingo dė- 
mesio į pamaldumo istoriją ir rado skirtumą tarp izraeliškojo, 
senovės krikščioniškojo ir senojo protestantiškojo ir moderni- 
nio pamaldumo. R. Seebergas pripažįsta daug religijos istori- 
jos sekėjų reikalavimų pagrįstais, bet nesutinka atsisakyti nuo 
daugėlio perduotų tikėjimo dėsnių kaip daro religijos istori- 
ninkai, 

5, Ypatingą ir savotišką reikšmę teologijos istorijoje 
turi Albertas Ritschlis (1822—1889).. Iš pradžių jis buvo Bauro 
(Tuebingeno) mokyklos įtakoje, bet vėliau jis išsivadavo jos. 
Apskritai imant, jis pripažino istoriniai kritinį tyrinėjimo "būdą 
mokslui, tačiau aiškiai mato pavojų bažnyčios tikėjimui, kurs, 
istorijos tyrinėjimų išdavoms besikaitaliojant, turi būti sunaikin- 
tas. Todėl jis pabrėžia praktinį religijos požymį ir tikėjimo sa- 
vistovumą mokslo atžvilgiu. Šitas tikėjimas remiasi Jėzaus 
Kristaus asmeniu, kuriame pasaulis turi tobulą Dievo apreiški- 
mą. Šita Jėzaus Kristaus asmens galia pasireiškia netiesiogia- 
me religiniame patyrime ir negali būti varžoma arba mažinama 
kaž kokiu proto abejojimu. 

Ritschlio savotiškumas glūdi pamaldume, kurs liečia 
pasaulio nugalėjimą, asmenybės išlaikymą gyvenimo žiaurumų 
atžvilgiu ir pastovumą tobulume, sąžiningai einant pašaukimo 
pareigas ir taip plečiant Dievo karalystę. 


$ 46. Praktiškoji krikščionybė. 


(išorė ir vidaus misija). 


19 šimtmetyje vis labiau ir labiau didėjo pasaulio su- 
sisiekimas ir augo užjūrinės kolonijos; be to, kilo did- 
miesčiai ir plėtėsi plačių gyventojų sluoksnių nukrikš- 
čionėjimas. Šių aplinkybių dėliai krikščioniška bažny- 
čia susidūrė su sunkiai vykdomais, praktiškais uždavi- 
niais. Į šiuos uždavinius krikščioniškoji bažnyčia gyvai 
atsiliepė ir visu darbštumu pasišventė jų vykdymui. 
Tai tenka ypačiai pasakyti apie pietistinius gyventojų 
sluoksnius. 


Nors šitas bažnyčios darbas tiek išorės, tiek vidaus 
misijos srityje buvo jau dirbamas pietizmo ir švietimo 
humaninių pastangų, tai vis dėlto darbo išdavos 19 
šimtmetyje priklauso reikšmingiausiai ir būdingiausiai 
religinio gyvenimė veiklai. Jos aiškiai įrodė, kad, ne- 

paisant ardančių ir griaunančių reiškinių, krikščionybė 
vis dar turi stiprių religinių jėgų. 

I. Išorė misija. Bažnyčios istorija 19 šimtmetyje 
tuo labiau įdomi, kad bažnyčios veikla paplito per visą 
žemės rutulį. Krikščionis išblaškė po įvairias pasaulio 
šalis dalinai pasaulio prekyba, dalinai kaikurių kraštų 
kaip Amerikos, Australijos ir Kaplando kolonizavimas 
europiečiais. Bet tai buvo tik pripuolamas reiškinys. 
Nepaprastas išorės tarp pagonių misijos išaugimas turi 
savo šaknis giliame krikščionių religingume. 


1. Tarp evangelikų išorės misijos lauke be abejo pirmą 
vietą užima Didžioji Britanija. Čia veikia bent 20 
misijos draugijų su apie 7000 darbuotojų. Savo darbą jos iš- 
plėtė per visą pasaulį. Pirmoji draugija įsteigta 1701. — Ame- 
rika pradėjo misijos darbą 1810 m. Dabar ten veikia apie 
19 įvairių draugijų, kurios išlaiko virš 9000 darbuotojų. -— 
Vokietijoje veikia jau nuo 1732 m. 25 draugijos; jos iš- 
laiko virš 1200 misionierių, — Šveicarija turi tris drau- 
gijas ir išlaiko didelį institutą Bazelyje misionieriams auklėti; 
misijos draugijos veikia nuo 1815 m.; jos išlaiko apie 300 Evan- 
gelijos -skelbėjų. Olandija turi 6 draugijas su 250 darbuo- 
tojų misijos lauke. Prancūzijoje veikia tik viena drau- 
gija ir išlaiko apie 250 misionierių. Švedija turi 6 draugi- 
jas, kurios išlaiko apie 600 darbuotojų. Norvegijoje vei- 
kia 4 draugijos su apie 250 misionierių. Danijoje yra 3 
draugijos, kurios laiko apie 200 pasiuntinių Suomijoje 
dirba 2 draugijos; jos išlaiko apie 100 misionierių. Kanada 
turi 3 draugijas su apie 500 misionierių. Pietų Afrikoje 
veikia 5 draugijos ir išlaiko virš 700 misionierių. Australi- 
ją, Naujoji Zelandija ir Okeanija turi 5 drau- 
gijas, kurios išlaiko virš 400 darbuotojų. Apskritai imant, mi- 
sijos tarp pagonių lauke dirbo virš 12000 Evangelijos skelbė- 
jų. Misijos reikalams kas metais išleidžiama apie 165 mili- 
jonus litų. 


2. Romos katalikų misija palyginti su evangeli- 
kų turi tą pirmenybę, kad jos vadovavimas yra vienose ran= 
kose, būtent „congregatio de propaganda fidei“, 

įsteigta popiežiaus Gregoro XV (1621—23) 1622 m. Jos prie- 
šakyje stovi kardinolų taryba, kuri vadovauja ir tvarko „misi- 
ją" t. y. tiek pagonių, tiek nekatalikų krikščionių atvertimą. 
Visos kongregacijos ir draugijos priklauso nuo Romoje esan- 
čios kardinolų tarybos. Senesniųjų ordinų ir kon- 
gregacijų yra 19; jos išlaiko apie 4000 misijonierių — 
kunigų. Jaunesniųjų kongregacijų veikia 22; jų 
žinioje dirba apie 1500 pasiuntinių. Išimtinai misijos 
draugijos 9; jos išsiunčia į įvairius pagonių kraštus virš 
1500 darbuotojų. Seminarijų įvairiuose pašaulio 
kraštuose išimtinai misijonieriams auklėti 15; 
jos mokslina ir išleidžia apie 2000 auklėtinių. Viso katalikų 
bažnyčios misijos lauke dirba apie 10.000 kunigų misijonierių. 


3. Misijos darbui labai kenkia lygiagretis įvairių 
krikščioniškų bažnyčių ir denominacijų veikimas. Tie- 
są, protestantiškos misijos laikosi to dėsnio, nesispraus- 
ti ten, kur jau veikia krikščioniški Evangelijos skelbė- 
jai. Tačiau katalikų bažnyčios misija į tai visai neat- 
sižvelgia. Dažniausiai palaikoma katalikiškų valstybių, 
ji veržiasi kaip tik į tas sritis, kuriose dirba protestan- 
tiškų misijų pasiuntiniai. Paskutiniaisiais prieš karą 
metais buvo kilęs sumanymas subendrinti įvairių krikš- 
čioniškų bažnyčių ir denominacijų misijos darbą. Daug 
buvo laukta iš pasaulio misijos konferencijos Edin- 
burge 1910 m.; joje dalyvavo virš 3000 atstovų iš 
viso pasaulio kraštų. 

4. Ir Rusijos ortodoksų bažnyčia misijonavo 
pirmoje eilėje tarp savo pagonių, bet ir rytų Azijoje, Palestino- 
je ir Sirijoje, 

5. Žymiausias evangeliškosios misijos nuopelnas tai 
vergų prekybos panaikinimo paruošimas, kurį didžio- 
sios valstybės įvykdė 1830 m. Kad visi vergai buvo iš- 
laisvinti Anglijos kolonijose 1834 m., tai buvo taip pat 
evangeliškosios misijos darbas. Anglų tauta paaukojo 
tam reikalui 20 milijonų angliškų svarų (660 milijonų 

litų). Anglijos labdarys Wilberforce (Vilberfor- 
sas) nenuilstamoje ištvermėje paaukojo šiam reikalui 
visą savo gyvenimą. 

6. Ir tarp žydų Evangelijai plėsti buvo pasirūpinta. 
Buvo įkurtos tam tikros draugijos Anglijoje, Vokieti- 
joje, Prancūzijoje, net ir Rusijoje. Šioje srityje įdeda- 
ma daug pasiaukojančio darbo ir nemažiau save užsi- 
ginančios ištvermės, bet palyginti nedaug vaisių tesu- 
laukiama. 


7. Visame žemės rutulyje įvairios religijos taip pasidalo 
apskritais skaičiais: 


I KTIkSČIONIŲ, Kas sštsiyssi utis niuansų ss Ks ka 650 mil. 
a Ikatalikkų - Za6ea a saito i drasija iuysiė,s A alaia E SI 300 | 
b.LProtestantų eee seasisausiai ratais sa aras a 200 | 
cl ortodoksiųi" Liit i Astikas Sui o 150! 14; 

2 KAA aoodanoD d Pan Ana A A S 14 

Sama hOmedolnija i aria bio ei esa sia aanojaa a aka 227 4 

A budisttii Ke e asas tuoja i agraaka saa a E 514 „+ 

S. PadONIŲ  sriiaines Vilys a line e a ro a aojs šalis, sa 280 


Viso 1685 mil. 
Šie skaičiai rodo visame pasaulyje, kad dar yra virš vieno 
tūkstančio milijonų nekrikščionių. 

8. Evangelijos plėtimo darbą smarkiai remia Bib- 
lijų draugijos, kurios pažymėjo sau tikslą visoms že- 
mės rutulio tautoms padaryti Bibliją prieinama jų kal- 
bose. Londone 1804 metais buvo įsteigta Britanijos ir 
užsienio Biblijų draugija, kurioje dalyvauja visų pava- 
dinimų krikščionys. Išleidžia Šv. Raštą įvairiomis kal- 
bomis be jokių pastabų ir be lygiagrečių vietų. 1932 
metais draugija spausdino Bibliją arba jos dalis 634 
kalbomis. Nuo draugijos įsteigimo iki 1932 m. išplati- 
no 482 milijonus Biblijų arba jos dalių. Ginčas dėl apo- 
krifų prie Biblijos prijungimo pasibaigė tuo, kad Lon- 
dono draugija nutarė pinigais nešelpti tų draugijų arba 

asmenų, kurios ir kurie platina Šv. Raštą su apokrifais. 
Todėl apie 50 draugijų atskilo ir Berlyne įsteigė pa- 
grindinę Biblijų draugiją. Pirmoji Biblijų draugija 
Vokietijoje buvo įsteigta Nuernberge. Amerikoje pir- 
ma Biblijų draugija įsikūrė 1817 m. 

II. Vidaus misija. Vidaus misija vadinamas visas 
planingas darbas dvasiškai ir kūniškai kenčiantiems 
evangeliškiems krikščionims, skelbiant jiems Evange- 
liją ir reiškiant krikščioniškos meilės pagalbą. Tiesą 
pasakius, vidaus misija yra nuo to laiko, kaip atsira- 
do krikščionybė. "Tik 19 šimtmetyje ji pražydo ir iš- 
siplėtė kaip atskira krikščioniška labdarybės šaka. Šia- 
me darbe evangelikai buvo atsilikę nuo katalikų baž- 
nyčios, kuri per savo ordinų vienuolynus jau daug bu- 
vo nuveikusi krikščioniškos meilės darbe. Anglija pir- 
moji sumanė šitą skolą lyginti. Čia ypačiai pasižymėjo 
savo judrumu Dievo karalystės reikalams dissente- 
riai arba valstybinės episkopalų anglikonų bažnyčios 
atskilėliai. Nuo Anglijos neatsilikti stengėsi ir Vokie- 
tija, kuri daug darė palyginti mažais ištekliais, kokiuos 
galėjo teikti pietizmo ir šiaip  bažnytingumo sekėjai. 
Ir kituose Europos žemyno kraštuose, o ypačiai Ameri- 
koje labai daug nuveikta vidaus misijos srityje. Šiomis 
dienomis visas protestantų pasaulis apimtas plačiai 
išsišakojusiu labdarybės ir gelbėjimo įstaigų tinklu. 
Paskutiniais, ypačiai prieškariniais laikais savo darbo 
organizuotumu ir veikimo platumu Vokietijos evangeli- 
kai užėmė pirmą vadovaujamą vietą visose vidaus mi- 
sijos srityse. 

1. Vadovaujančios asmenybės ir žymiausios vidaus misijos 
įstaigos, 
a. Amalija Syvekingė (j1859) laisvu noru pasiaukojo 


Hamburge 1831 m. cholera sergančių slauginimui, o 1832 
įsteigė pavyzdingą draugiją pavargėliais ir ligoniais rūpintis. 

b. Jonas Henrikas Vichernas (1808—81) įsteigė netoli 
Hamburgo vadinamąjį „das Rauhe Haus“ (Šiurkštusis namas) 
apleistiems ir išdykusiems vaikams auklėti; greitai po to prie 
namo buvo prijungta brolių įstaiga ruošti pagelbiniams dar- 
bininkams vidaus misijoje. Iš pradžių evangelikų bažnyčia su 
nepasitikėjimu sutiko ir vertino Vicherno sumanymą. Bet 
1848 „bažnyčios dieną“ Vittenberge savo karšta ir 
įspūdinga kalba išsklaidė visus juodus debesis savo kilniems 
sumanymams ir vienu metu pratiesė jiems kelią į plačius 
sluoksnius. Čia pat Vittenberge buvo įsteigtas centro komi- 
tetas evangelikų bažnyčios vidaus misijai. Pastarasis šaukė 
vidaus misijos kongresą iš pradžių kas metais, o vėliau kas 
antrais metais. 1849 metais Vichernas apvažinėjo visą Vokie- 
tiją, ragindamas prisidėti prie šios artimo meilės ir labdary- 
bės veiklos. — Panašios į „Šiurkštųjį Namą“ įstaigos kilo 
įvairiuose Europos kraštuose.  Auklėjami jose vaikai buvo 
dalomi šeimomis po 12; jie buvo priežiūroje „šeimos brolio“. 

c. Kunigas Teodoras Fliedneris (1800—1864) įs- 
teigė 1836 m. Kaiserswerthe pirmąją diakonų mokyklą krikš- 
čioniškoms ligonių slaugintojoms auklėti. Dabar Kaiserswerthas 
yra labdarybės įstaigų miestas, kuriame yra ligoninė su 600 ligo- 
nių, prieglauda puolusioms ir iš kalėjimo išleistoms moterims, 
seminarija mokytojoms auklėti, ligoninė dvasios liga sergan- 
čioms moterims gydyti, namas našlaitėms rūpintis, 

d. Kun. V. Loehe (1808—1872) įsteigė 1849 m. draugiją vi- 
daus misijai liuteronų bažnyčios dvasioje.  Šioji draugija iš- 
laiko Neuendettelsaue ligoninę, mokyklą mergaitėms, 
įstaiga dvasia atsilikusiems vaikams auklėti. 

e. Gustavo Adolio draugija buvo įsteigta 1832 m. 200 metų 
nuo Gustavo Adolfo, Vokietijos protestantizmo  išgelbėtojo, 
mirties paminėti. Draugijos tikslas šelpti protestantiškas para- 
pijas pirmoje eilėje katalikų kraštuose. Kasmetais ji išleidžia 
bent po kelis milijonus pašalpoms užsienio parapijoms. 

£ Kun, Dr. F. v. Bodelschvinghas (Bodelšvingas) įsteigė 
1867 m. Bielefelde įstaigą nuomarninkams (epileptikams) ir pa- 
vadino iš Biblijos paimtu vardu „Betėl“. Dabar Betėlis jau 
tikras miestas, kuriame gyvena apie du tūkstančiu epileptikų 
ir kurs nuo 1905 metų turi ir savo teologijos mokyklą. Be to, 
tas pat Bodelschvinghas įsteigė Vilgelmsdorfe nederlinguose 

smiltynuose Bielefeldo apylinkėje darbininkų koloniją. Čia 

randa šiltą prieglaudą kiekvienas nuo darbo atpratęs valkata, 

kurs sutinka pasiduoti kolonijos tvarkai. Šioji kolonija turi 
nepaprasto pasisekimo; panašios kolonijos įsteigtos įvairiuose 
kraštuose. 

g. Krikščionybės uždavinys visuomenę ir valstybę 
persunkti krikščioniška nuotaika ir raginti artimo mei- 
lei. Atsižvelgiant į pasibaisėtiną darbininkų luomo bū- 
klę, kilo vadinamasis „krikščioniškai socialinis“ sąjūdis. 
Jo priešakin stojo rūmų pamokslininkas A. Stoeckeris 
ir pasistengė įsteigti socializmą krikščioniškais pagrin- 
dais ir taip atitraukti darbininkus nuo socialdemokra- 
tijos ir glausti juos prie bažnyčios. 1890 m. įvyko 
„evangeliškai-socialinis Kongresas“, kurio „svarbiausia 
reikšmė turėjo būti, kad evangelikų dvasininkams ir 
lajikams paaiškinti ekonominiai sunkumai ir jų sąryšis 
su klastingomis idėjomis“. 


2. Vidaus misijos darbo sritys buvo labai plačios; 
jos apėmė visus pairusius ir liguistus socialinio gyve- 
nimo apsireiškimus; jos meilės darbui ir jos rūpesčiams 
priklausė našlaičių auklėjimas, iš kalėjimų paleistų 
globojimas, Šventojo Rašto platinimas, vaikų pamal- 
dos, misija tarp jūrininkų, padavėjų, gatvės moteriš- 
kių, jaunimo ir moterų organizavimas, evangelizacija 
tarp visų visuomenės sluoksnių, alkoholikų gydymas, 
puolusių moterų perauklėjimas, rūpinimasis  paliegė- 
liais, seneliais, aklaisiais, nebyliais, bepročiais ir t. t. 


3. Tenka pabrėžti, kad vidaus misijos darbe ne vie- 
na Vokietijos evangeliškoji bažnyčia pasižymėjo ir pa- 
sižymi; neatsiliko ir kitų kraštų evanglikų bažnyčia 
— Prancūzijoje, Anglijoje, Amerikoje. Viename New- 
Yorke užlaikoma ir auklėjama dešimtimis tūkstančių 
gatvės vaikų. ; 

4. Ne tiek kaip į iš Amerikos ir Anglijos veikiančią 
įtaką, kaip į išorės ir vidaus misijos darbo išdavą rei- 
kia žiūrėti į taip vadinamąjį „bendravimo judėjimą“ 
(Gemeinschaftsbewegung). Labai gali būti, kad šis 
reiškinys yra reformacijos laikų krikštininkų ir šiaip 
pakrykėlių ir pietistų tęsinys. Būdingos jų ypatybės: 
vienybės dvasioje pabrėžimas, evangelizacija kaip prie- 
monė subažnytinti nuo bažnyčios nutolusius  sluoks- 
nius. „Bendravimo“ šalininkai, nors ir nepatenkinti 
esamaja bažnyčia, bet iš jos neišstoja; jie renkasi į 
„atbudusių“ kuopeles ir laiko savo bendravimo pamal- 
das. Šalia šito sveiko parapijos ribose vykstančio sąjū- 
džio išsirutuliavo griežtai antikultūrinė, ir bet kokį 
teologijos mokslą atmetanti kryptis, kuri pasviro į per- 
dėjimus ir keistenybes. 1907 m. Kaselyje nuo šito są- 
jūdžio atskilo taip vadinamas sekmininkų sąjūdis su 
kalbėjimais liežuviais. 


$ 47. Pamaldos ir sutvarkymas evangelikų bažnyčioje. 


Švietimo ir racionalizmo laikais tiek pamaldos, tiek 
sutvarkymas buvo iškrypę iš reformacijos nustatytos 
tvarkos. 

1. Veikiant racionalizmo dvasiai, buvo tokiai dvasiai 
pritaikintos ir pamaldos. Tam tikslui buvo perdirbta 
agenda 18. šimtmečio pabaigoje. Įvesdamas bažnyčių 
uniją Friedrichas Vilgelmas II (1797—1840) davė ir 
naują agendą, kurios redagavime dalyvavo pats kara- 
lius; nors buvo daug tokių, kurie piktinosi jos per di- 
deliu senoviškumu ir „katalikiškumu“, tai vis dėlto 
joje dvelkė nauja, su racionalizmu nieko bendro nebe- 
turinti dvasia. Tai agendai greitai buvo duota visiems 


— 191 — 


privalomo įstatymo galia. Savo turiniu agenda sugrįžo 
į reformacijos laikus. Ir pamokslą užviešpatavo naują 
iš Biblijos plustanti dvasia. Perėjimo ryšį nuo racio- 
nalizmo prie dabarties pamokslo sudaro žymiausias 
visų laikų pamokslininkas Šleiermacheris, kurs davė 
pavyzdį kaip „krikščionis turi kalbėti krikščionims“. 
Jis turėjo skaitlingų pasekėjų, kurie ėjo jo pėdais. To- 
kiuo būdu sakykla veikė plačiai ir giliai. Atbudo ir 
evangeliškosios giesmės reikšmės supra- 
timas; pradėta ją valyti nuo įterptų jon racionalizmo 
priemaišų. Atsirado ir naujų giesmių eiliuotojų kaip E. 
M. Arndt'as, Spitta Karolis Gerokas. 


2. Abiejų reformacijos sąjūdžių vadai savo vado- 
vaujamoms bažnyčioms davė atatinkamą sutvarkymą: 
Liuteras bažnyčios priešakyje pastatė konsistori- 
jas, o Kalvynas presbiterijas (seniūnų tary- 
bas). Bet ne visuose kraštuose užliko tokia tvarka. Vo- 
kietijoje, pavyzdžiui, abi reformacijos bažnyčios pri- 
klausė nuo krašto valdovų skirtų konsistorijų ir jų 
superintendentų. Tik naujaisiais laikais, pabrėžiant 
visuotinį krikščionių kunigiškumą, abiejose bažnyčiose 
ivyko perversmas: presbiterijoniniu ir sy- 
nodiniu sutvarkymu ir lajikai dabar įtraukti 
i bažnyčios reikalų tvarkymą. 


$ 48. 19. šimtmečio protestantiškos sektos. 


1. Eduardas Irvingas buvo presbiterijonų parapijos 
Londone kunigas. Jis skelbė mokslą, Kristaus žmogaus, 
kaip ir kiekvieno žmogaus prigimtyje buvusi paveldi- 
moji nuodėmė, tačiau dieviškosios prigimties galybe ta 
nuodėmė buvusi nugalėta ir panaikinta, Be to, jis buvo 

įsitikinęs, kad apaštalų laikų dvasios dovanos galinčios 
būti atnaujintos malda ir tikėjimu. Ir ištikrųjų, pas 
kaikuriuos jo šalininkus pasireiškė „kalbėjimas liežu- 
viais“. Parapijos presbiterija (seniūnų tarybas) atsta- 
tė Irvinga nuo pareigų. Turtingas bankininkas sušelpė 
jį ir davė jam lėšų atatinkamai parapijai įsteigti 
(1832 m.). Svarbiausias atsiskyrėlių bendruomenės 
ypatumas buvo apaštalų pareigybos atnaujinimas. Po 
keleto nepasisekimų pamažu buvo išrinkta 12 apaštalų. 
Pagal Epez. 411 apaštalai rinko ir šventino bažnyčios 
valdytojais ir rūpintojais evangelistus ir ganytojus; 
kiekvienam pastarųjų buvo dar duota po šešis presbi- 
teris ir po tiek pat diakonų. Pačiame Londone buvo 
įsikurusios septynios parapijos (Jono apreišk. 1. 1. 8...). 
Jų pranašavimų tarpe pirmą vietą užima pranašavi- 
mai apie Kristaus atėjimą. Pirmųjų apaštalų laikais 
Kristus neatėjęs įsiveržusio į pasaulį didelio atpuolimo 
dėliai; atidėjęs jį neribotam laikui. Tik 18. šimtmetyje, 
kada bažnyčia kaip apreiškimo Babelis bręstanti teis- 
mui ir kada esanti atstatyta apaštalų pareigyba, atėjęs 
tas laikas Kristui apsireikšti. Kiekvieną dieną, kiek- 
vieną valandą gali tai įvykti. Išmintingosios merginos 
(Irvingo šalininkai) pasitiksią Viešpatį ir būsią paimti 
į aukštesnę vietą avinėlio vaišėms. Visus kitus krikš- 
čionis (paikasias merginas) antikristas persekios ir 
teis Babelį. Po visų Palestinoje surinktų žydų atsi- 
vertimo Kristus apsireikš regimai ir su šventaisiais 
valdys tūkstantį metų nuo prakeikimo išvaduotoje že- 
mėje. 

Irvingininkų arba apaštališkos bažnyčios pamal- 
dos panašios į katalikų pamaldas; atiduoti dešimtąją 
dali yra krikščionies pareiga. Viešai pasirodė apašta- 
liškoji bažnyčia 1836 m., pasiųsdama  apaštališkąjį 

laišką visų kraštų valdovams ir bažnyčių vadams, net ir 
popiežiui. Tačiau niekas neatkreipė dėmesio į tą laišką. 
*2. Išganymo armija yra ne kas kita kaip Anglijos 
metodizmo sulaukėjimas ir galutinis iškrypimas. Villia- 
mas Booth'as (Būtsas 1629—1912) tarnavo pas meto- 
distus kaip evangelistas.  Apleistoje Londono miesto 
dalyje jis įsteigė misijos stotį. Įspūdingiau veikti ma- 
ses ir sutrenkti jas Booth'as sumanė taikyti karo būdą; 
tuo tikslu jis kariškai sutvarkė visus savo pagelbinin- 
kus ir pagelbininkes, kariškai juos apvilko, aprūpino 
vėliavomis ir muzikos instrumentais. Taip pasiruošęs 
pradėjo savo karo žygius prieš velnio karalystę. "Tos 
armijos priešakyje atsistojo pats Booth'as kaip gene- 
xolas, jo žmona buvo jo adjutantas, jo vyresnioji duk- 
tė — feldmaršalas, generalinio štabo viršininkas buvo 
jo sūnus. Armija buvo padalyta į kareivius, kadetus ir 
įvairių laipsnių karininkus. Armija leidžia laikraštį 
„Karo Šauksmas“ užaugusiems ir „Mažasis Kareivis“ 
vaikams, kurie taip pat padalyti į būrius su seržantais 
priešakyje. Vaikų laikraštyje spausdinami vaikų laiš- 
kai ir pranešimai. Taip pavyzdžiui 4 metų Onytė prane- 
ša apie savo patyrimus iš vidinio gyvenimo, o 11 metų 
Elzė tvirtina, kad ji per 11 metų tarnavusi velniui. Iš- 
ganymo armija turėjo Anglijoje žymaus pasisekimo. 
Iš dovanų ir rinkliavų susidarė toks didelis kapitalas, 
kad armijos vadovybė galėjo ne tik mokėti atlyginimą 
kareiviams ir karininkams, bet ir išnuomoti arba įsi- 
gyti nuosavybės teisėmis teatrus, sales, kaip kareivines 
savo tikslams. Armija įgijo palankumą aukštesniuose 
sluoksniuose, tuo tarpu minia kartais pasielgia ir labai 
neleistinai. 

: 1880 metais buvo išsodintas „desantas“ Ameri- 
kos krantuose, New-Yorkas buvo padarytas „„,svar- 


13 

biaja stovykla.—1881 m. Booth'o duktė „puolė“ Pran- 
cūziją. Iki 1886 metų buvo „užkariauti“ beveik 
visi Europos kraštai. Išganymo armijos pajėga ir jos 
populiarumas yra jos griežtame reikalavime atsisakyti 
nuo paprastų pamėgtųjų nuodėmių. Ypatingo pasise- 
kimo ji turi tarp visai sulaukėjusių ir atbukusių gy- 
ventojų sluoksnių. Jos taikomos priemonės sutrenkia 
ir išjudina minias. 

3. „Krikščioniškojo žinojimo“ (Christian Science) 
sekta. Ši religiniai mediciniška sekta kilo Amerikoje. 
1867 m. Ji tvirtina, malda ir maldingais apmąstymais 
galinti išgydyti kūno ligas. Mary Baker Eddy 
tvirtino, ji atradusi būdą ligonims gydyti; tokį būdą 
taikęs Jėzus. Todėl ji griežtai atmetė bet kokius me- 
diciniškus vaistus ir gydytojo patarimus. Dievo pažin- 
tis ir tikra draugystė su Dievu gydo kūno ligas. Die- 
vas yra šventas, visogalįs ir visur esantis; todėl jis 
nenori, kad būtų piktas t. y. liga. Kadangi tik vienas 
Dievas yra tikras esimas, tai liga kaip piktas nėra esi- 
mas. Kas Dievą pažįsta ir su juo gyvena, tas piktą gali 
paversti nieku. Tai įvyksta per Kristų, kurs nuodėmę, 
ligą ir mirtį nugalėjo. Ši sekta plečiasi ir Europoje. 
Pamaldų metu garsiai nesimeldžiama, bet tik skaito- 
ma iš Biblijos, Baker Eddy knygos, ir giedama liaupsės 
giesmės. Nervuotus žmones, kurie išsiilgę trokšta svei- 
katos gali tokios pamaldos veikti ir vieną—kitą gydyti 
nuo tikrų arba tik įsivaizduotų ligų. Bet stambus sek- 
tos paklydimas tame, kad piktas nėsanti tikrovė. 


$ 49. Ortodoksų bažnyčia nuo reformacijos laikų. 
Šešioliktame šimtmetyje, ypačiai antroje jo pusėje, popie- 


žiaus misijonieriai bandė išplėsti savo veiklą turkų engiamoje 
1ytų (ortodoksų) bažnyčioje. I savo misijonavimo darbo sritį 

jie buvo įtraukę ir Abesiniją. Jie tai darė iš baimės ir pavydo, 
kad protestantų misijonieriai neįsistiprintų tuose kraštuose. 
Tačiau niekur pasisekimo neturėjo. 


Kirilas Lukaris iš Kretos salos. Gyvendamas užsie- 
nyje praplėtė savo pažiūras. Tapęs Aleksandrijos ir nuo 1621 
metų Konstantinopolio patriarchu, susirašinėjo su Anglijos, 
Olandijos ir Šveicarijos teologais reformatais. Jis rūpinosi su- 
jungti ortodoksų su reformatų bažnyčia. Pagaliau 1629 m. pa- 
siuntė į Ženevą visai Kalvyno dvasioje parašytą tikėjimo iš- 
pažintį. Bet, ordoksų bažnyčios vyskupai pasipriešino unijai, 
o įtakingi jėzuitai pasistengė politiniai  apjuodinti jį sultono 
akyse. Bent keturis kartus sultonas pašalino jį ir pagaliau 1638 
metais įsakė mirtinai nukankinti, 

Kai Rusijos ortodoksų bažnyčia dėl politinių aplinkybių tu- 
rėjo atskilti nuo Konstantinopolio, iš kur ji buvo įsteigta, 
rusų caras, kaip didžiausios bažnyčios galva savaime tapo vi- 
sos rytų bažnyčios globėju, Apsaugoti visą ortodoksų bažnyčią 
nuo unijos pavojaus, koks grėsė tiek iš katalikų, tiek iš pro- 
testantų pusės Petras Mogila, Kijevo metropolitas, parašė 1643 
m. ortodoksams tikėjimo išpažinimą. Visi keturi patriarchai, 
būtent Konstantinopolio, Jeruzalės, Aleksandrijos ir Antijo- 
chijos, patvirtino tą išpažintį kaip visos ortodoksų bažnyčios 
simbolį, 

Kai 1453 metais Konstantinopolis buvo turkų užkariautas, 
rusų bažnyčia daugiau negu 100 metų buvo be dvasiškos va- 
dovybės. Tik 1589 metais buvo įsteigtas patriarchatas Mas- 
kvoje. Jis išbuvo iki Petro Didžiojo (1689—1725)) Kadangi 

patriarchas priešinosi caro planams, tai pastarasis panaikino 
"ji ir įsteigė švenčiausį valdantį synodą Petrapilyje 1721 metais. 
Jis susidėjo iš 12 aukštųjų dvasininkų, kuriuos pats caras skir- 
davo. Visus bažnyčios einamuosius reikalus tvarkė ir synodo 
pasitarimuose pirmininkavo caro atstovas pasauliškis  pava- 
dintas „oberprokuroru“, Patriarcho teises caras pasisavino, 


Rusijos ortodoksų bažnyčioje 1652 metais įvyko didelis 
skilimas. Mokslingas patriarchas Nikonas sumanė ištaisyti pa- 
maldų knygas, pašalindamas iš jų šimtmečių eigoje įsibrovusias 
klaidas. Jo reforma sutiko didelį pasipriešinimą iš prie senų 
knygų pripratusių žmonių pusės. Be to, atsirado daug nepa- 
- tenkintų naujais, prašmatningais papročiais aukštesniųjų sluoks- 

nių tarpe; jie manė, pavyzdžiui, nuodėmė esanti tabaką rūkyti, 
barzdą karpyti, kavą ir arbatą gerti. Tokių nepatenkintų ats- 
kilo nuo valstybinės bažnyčios apie 10 milijonų ortodoksų. 
Jie pasižymi savo paprastumu, papročių tyrumu ir blaivumu. 
Juos vadina starovierais (sentikiais)) Apskritai imant, 
iki didžiojo karo, Rusijos ortodoksų bažnyčioje buvo įvairiausių 
krypčių bendru vardu „raskolnikais“ (atskilėliais) vadinamų: 
jedinoviercai, staroobriadcai, bezpopovščina, chlystovščina, 
skopcai, molokanai, duchoborcai ir t. t. 

Visa Turkijos ribose esanti ortodoksų bažnyčia priklausė 
nuo patriarcho Konstantinopolyje. Šios valstybės krikščionys 
naudojasi palyginti plačia sąžinės laisve. Tik po rusų-turkų 
karo Berlyno traktatas 1878 m. suteikė krikščionims lygias su 
mohamedonais teises. 

Kai 1833 metais Graikija paskelbė savo nepriklausomybę, 
ir graikų ortodoksų bažnyčia buvo pertvarkyta. Ir bažnyčia 
pasiskelbė esanti nepriklausoma. Konstantinopolio patriarchas 
pripažino naująją padėtį. Bažnyčia buvo sutvarkyta Rusijos 
pavyzdžiu Jos priešakyje buvo pastatytas synodas. Vengrijos, 
Rumunijos, Bulgarijos ir Serbijos ortodoksų bažnyčios turi savo 
metropolitus. 


$ 50. Katolicizmas 19 ir 20 šimtmetyje. 


I. Popiežystė nuo jos atstatymo iki pasaulinės ga- 
lios netekimo. 1. Napoleonas gerai suprato, kad Pran- 
cūzija negali būti be religijos; todėl jis sudarė su po- 
piežium Pijum VII (1800—28) konkordatą 1801 m. 
Katolicizmas vėl buvo atstatytas kaip valstybinė reli- 
gija Prancūzijoje. Padaręs tokį svarbų žingsnį, po- 
piežius pats atvyko į Paryžių ir savo rankomis apvai- 
nikavo Nepoleoną ciesorium 1804. Bet greitai po to 
prasidėjo smarkios imtynės tarp ciesoriaus Napoleono 
ir Pijaus VII. Kadangi pastarasis nesiliovė, bereika- 
laudamas savo hierarchinių teisių, Napoleonas vėl už- 
ėmė popiežiui priklausančias sritis ir taip atšaukė sa- 

vo pirmtakų dovaną. Popiežius atmetė jam pasiūlytus 
“du milijonus frankų pragyvenimui ir grūmojo ciesoriui 
interdiktu. Todėl jis buvo suimtas ir laikomas kaip 
belaisvis. Nepaisant to, jis atsisakė suteikti kanoninį 
patvirtinimą ciesoriaus skirtiems vyskupams. 1813 me- 
tais popiežius sutiko pasirašyti konkordatą, kuriame su- 
tiko gyventi Prancūzijoje ir tvirtinti ciesoriaus parink- 
tus vyskupus. Tačiau pasitikėdamas Prūsijos prieš Na- 
poleoną sukilimo pasisekimu, popiežius atšaukė savo 
konkordate duotus sutikimus. Pijus neapsiriko. Suduo- 
ti Napoleonui Prūsijoje skaudūs smūgiai privertė jį 
išlaisvinti popiežių ir grąžinti jam valstybę (1814 m.). 
Sugrįžęs į Romą, popiežius padarė pirmą savo ponti- 
fikavimo žygį: bula „sollicitudo omnium“ atstatė jė- 
zuitų ordiną ir grąžino Prancūzijai 1800 vyrų ir 600 
moterų vienuolynų, paskelbė savo protestą prieš Vie- 
nos kongreso nutarimus 1815 m. ir pasmerkė visas 
Biblijų draugijas kaip krikščionybės marą 1816 m. 
„Šventojo Rašto vertimai apskritai duoda daugiau ža- 
los negu naudos; nereikia kęsti jokių vertimų,  ku- 
riems šv. sostas nedavė savo sutikimo ir nėra aprū- 
pinti paaiškinimais iš bažnyčios tėvų“. 

2. Leonas XII (1823—29) žengė savo pirmata- 
ko takais: pakartojo Biblijų draugijų  pasmerkimą, 
atstatė inkvizicijos kalėjimus, atšventė 1825 metais 
jubiliejaus metus su gausiausiais atlaidais todėl, kad 
1800 m. praėjo nepažymėti jubiliejaus iškilmėmis. Leo- 
nas teikė atlaidus už maldas atskalūnams išnaikinti. 

8. Gregoras XVI (1831 — 1846) kaip įmanyda- 
mas gilino ir stiprino hierarchinius reikalavimus, Ga- 
nytojiškame vyskupams laiške „mirari vos“ paskelbė 
karą moderniniam švietimui ir moderninei  santvar- 
kai; tokiam nušistatymui paragino jį bažnyčios vals- 

tybėje išsiveržusi revoliucija 1831 ir 32 m.; ypačiai 
jis globojo vienuolius ir palaikė relikvijų ir šventųjų 
garbinimą. Jo sekretorius laikė anglies dujų deginimą 
ir geležinkeli velnio išradimu ir todėl neįleido į baž- 
nyčios valstybę šitų „velnio vėžų“. Šiaip Gregoras 
XVI buvo gilus teologas ir mokslingas kanoninės teisės 
žinovas. Buvo susidomėjęs menu ir archeologija. Jam 
pontifikuojant Vatikano rūmai buvo praplėsti gražiais 
muziejais. Laterane buvo įsteigtas krikščioniškas mu- 
ziejus. 

4. Pijus IX (1846—78) ėjo savo pirmatakų pra- 
tiesta popiežiaus teisių stiprinimo ir gilinimo linkme 
ir atsiekė aukščiausio laipsnio. Iš pradžių jis pontifi- 
kavo, pataikaudamas laisvėms; tačiau nepaisant jo 
laisvumo, išsiveržė ir bažnytinėje valstybėje revoliuci- 
ja ir popiežius turėjo 1848 bėgti į Gaetą. 1849 m. bu- 
vo paskelbta Romos respublika. Prancūzijos kariuome- 
nė užėmė Romą, bijodama, kad Austrija to nepadary- 
tų ir neatstatytų popiežiaus pasaulinės galios. Nuola- 
tinių suiručių dėliai popiežius galėjo tik 1850 m. su- 
grįžti į Romą ir perimti bažnytinės valstybės valdy- 
mą. Nuo šio laiko Pijus IX visai pasidavė Jėzuštų įta- 
kai ir jų patarimams. 


a. Dar būdamas Gaetos trėmime jis atsiklausė vi- 
sos bažnyčios vyskupų nuomonės apie šv. mergelės 
nekaltą prasidėjimą. Jos globojimo dėka jis buvęs iš- 
gelbėtas. Atsiliepė 576 vyskupai. Atsakymai daugiau- 
siai buvo teigiami (įrodymai: sulig valgata 1. Moz. 3. 
15; aukšt. giesm. 4. 7, 12; Luko 1, 28). 1854 m. gruo- 
džio 8 d. popiežius paskelbė bula „ineffabilis Dues“ Ma- 
rijos nekaltą prasidėjimą kaip Dievo apreikštą dogmą. 
Taip buvo apvainikuotas vidurinių amžių Marijos gar- 
binimas. 

b. Atsiribodamas nuo visos dabarties pasaulėžiū- 
ros, popiežius išleido 1864 m. gruodžio 8 d. aplinkraštį 
„enciklika“ pavadintą. Prie aplinkraščio buvo pridėtas 
„Syllabus errorum“ arba dvasiškų paklydimų sąrašas, 
kuriame buvo paskelbta 80 smerktinų paklydimų. Pa- 
vyzdžiui, protestantizmas esąs smerktinas kaip krikš- 
čionybės rūšis, kurioje esą galima įgyti Dievo pamė- 
gumą kaip ir katalikų bažnyčioje arba kad popiežius 
galįs ir turįs susitaikinti su pažanga ir modernine ci- 
vilizacija. Trumpai tariant, buvo pasmerkta kaip pa- 
klydimai sąžinės ir tikėjimo laisvė, valstybės savaran- 
kiškumas ir šiaip moderninis valstybės ir visuomenės 
sutvarkymas, 

c. Pijus IX sušaukė dvidešimtąjį bažnyčios atstovų 
susirinkimą— Vatikano koncilį (1869—70). Ja- 
me buvo paskelbta popiežiaus neklaidingumo dogma t. y. 
jis neklysta, jei kaip bažnyčios mokytojas iš savo soš- 
to skelbia kokį nors mokslą iš tikėjimo ir papročių sri- 
ties. Ir šita dogma tapo užbaigtas scholastikos moks- 
las apie popiežiaus galios tobulumą. Nežymi vyskupų 
mažuma protestavo prieš šios dogmos paskelbimą. Bet 
greitai dauguma atsisakė nuo savo priešinimosi, 

Keistas sutapimas, kad tuojau po popiežiaus galios tobuly- 
bės dogmos paskelbimo žlugo jo pasauliška valdžia, o su ja ir 
bažnyčios valstybė, Pijui IX pontifikuojant, vyko kovos dėl 

Italijos suvienijimo. Jos pasibaigė tuo, kad buvo paskelbta 

Italijos valstybė su karalium Viktoru Emanueliu priešakyje 

Napoleonui III atšaukus kariuomenę, kuri sergėjo popiežių, 

karui su Vokietija, Italijos kariuomenė 1870 m. užėmė Romos 

miestą ir bažnyčios valstybę. Veltui šaukėsi šv. tėvas pagal- 
bos pas valdovus katalikus. Nieko negelbėjo ir popiežiaus 
ekskomunikacijos protestai prieš „Dievo apgrobimą“, Taip va- 
dinamuoju garantijos įstatymu buvo užtikrintos ku- 
nigaikščio teisės pasiuntinius priimti ir juos siųsti, laikyti as- 
mens gvardiją, visai laisvai susisiekti su visu katalikiškuoju pa- 

sauliu ir valdyti visą bažnyčią. Jam buvo palikti naudotis treji 
rūmai: Vatikanas su 15 didelių salių, 11500 kambarių su 
236 laiptais, 218 koridorių, dviem koplyčiomis, daugybe muziejų, 
archyvų, bibliotekų, Lateranas Romoje ir rūmai Kastel- 
Gandolfo kaip vasarvietė. Be to, jam buvo paskirta trys su 
ketvirtadaliu milijonų frankų paprastoms išlaidoms padengti; 
tai yra popiežius galėjo turėti tiek pat pajamų, kiek ir anks- 
čiau, dar esant bažnytinei valstybei. Tačiau tokį atlyginimą 
Pijus atmetė kaip pašaipą ir įžeidimą, o pasitenkino tarp pa- 
saulio katalikų renkamu, taip vadinamu „Petro pinigėliu“, ku- 
rio kasmetais įplaukia apie dvidešimt milijonų frankų. Nuo to 
laiko kaip buvo panaikinta bažnytinė valstybė, Pijus laikė 
save belaisviu ir iš Vatikano ribų neišeidavo, bet niekuomet 
nesiliovė griebtis visų jam galimų priemonių, kad atkreiptų 
pasaulio dėmesį į jo būklę, 


II. Modernizmas katalikų bažnyčioje reformos pavi- 
dale. 1. Nuo 1830 m. buvo bandoma įsteigti tauti- 
nes, nuo Romos visai nepriklausomas katalikų bažny- 
čias Prancūzijoje ir Belgijoje. Norėta grąžinti bažny- 
čią nuo antikristo prie Kristaus; tačiau tai pasisekimo 
neturėjo. Įsteigtosios parapijos tuojau išsisklaidė. — 
Daug rimtesnį ir pavojingesnį sąjūdį sukėlė 1844 m. 
Triero vyskupas Arnoldis, išstatydamas garbinimui ten 
globojamąjį Kristaus švarką. Į Trierą suplūdo pusantro 
milijono garbintojų. Prieš tokį relikvijų garbinimą du 
katalikų kunigai Jonas Rongė ir Jonas Czerskis pakėlė 
protestą. Czerskis parašė tikėjimo išpažintį evangelikų 
dvasioje ir įsteigė vokiečių katalikų parapijas. Buvo 
net surengtas parapijų atstovų suvažiavimas Leipcige 
kuriamos bažnyčios mokslui ir tvarkai nustatyti. Bet 
greitai paaiškėjo vadų bejėgiškumas ir  nenusimany- 
mas tvarkyti ir kurti. Nuo 1848 m. revoliucijos laikų 
pradėjo suplakti bažnytinius  siekimus su politiniais. 
Todėl šis sąjūdis buvo persekiojamas ir engiamas. Pa- 
rapijos išsiblaškė. 

2. Panašiu sąjūdžiu tenka laikyti ir senkatolicizmą, 
kurs yra tiesiogė popiežiaus neklaidingumo dogmos 
paskelbimo išdava. Dar Vatikano koncilyje tą dogmą 
svarstant, buvo ne mažas vyskupų skaičius su dogmai 
priešinga pažiūra. Kai dogma buvo paskelbta, daug ka- 
talikų teologų mokslininkų su Muencheno prof. Doel- 
lingeriu priešakyje viešai paskelbė, kad Vatikano 
koncilio negalima laikyti ekumeniniu, o neklaidingumo 
dogmos pripažinti katalikiška. Pareikalavus vysku- 
pams, kad protestuojanti teologai pasirašytų po kon- 
cilio nutarimais, jų dalis pasirašė, bet visi kiti su 
Doellingeriu atsisakė tai padaryti. Už tai jis susilaukė 
iš katalikų labai daug pritarimo. Doellingeris buvo eks- 
komunikuotas; tuo žygiu jis buvo priverstas pasirinkti 
nuo Romos skirtingą kelią. 1871 m. buvo sušauktas 
pirmas senkatalikių kongresas, kuriame 
dalyvavo virš 500 atstovų iš visų Vokietijos kampų. 
Čia buvo nutarta laikytis senosios katalikų bažnyčios 
tikėjimo pamaldų ir sutvarkymo, laikyti neveikian- 
čiais Vatikano nutarimus ir Doellingerio ekskomuni- 
kaciją. — 

Senkatolicizmas išsiplėtė visuose Europos kraštuose 
ir Amerikoje. 1904 metais buvo sušauktas tarptau- 
tinis senkatalikių kongresas Šveicari- 
joje, Olteno mieste. 


3. „Šalin nuo Romos“ sąjūdis kilo Austrijoje tarp 
tautiškai nusiteikusių vokiečių katalikų, kurie manė, 
kad Romos dvasininkai užsmelkia vokiškumą, o palai- 
ko slaviškumą. Toks jų nusiteikimas pasireiškė šūkyje 
„šalin nuo Romos“; iš pradžių tas sąjūdis turėjo poli- 
tiniai tautini pobūdį, bet greitai išsiskaidrino ir tapo 
religiniu. Išstojusieji iš katalikų bažnyčios daugiausiai 
prisidėjo prie evangelikų; tik maža jų dalis virto sen- 

katalikiais. Laikotarpyje tarp 1899 m. ir 1902 metų 
būdavo per metus apie 8000 išstojimų. 


4. Ir Prancūzijoje kilo „šalin nuo Romos“ sąjūdis; 
jis skiriasi nuo Austrijos panašaus reiškinio savo pa- 
grindais. Jis išsiveržė dėl nepaprastos apgaulės, kurią 
paruošė masonas Leonas Taxilis tikslu pašiepti Romos 
dvasininkų prietaringumą. V. 

Taxilis per ilgus metus vaidino gero kataliko vaidmenį. 
Kaip ištikimas bažnyčios sūnus jis paskelbė masonų „paslap- 
tingumus“, kuriuos jam perdavė nuo masonybės atversta 
amerikietė Diana Vaughan'aitė. Pastaroji papasakojusi apie 
tai, kaip masonai susirinkę garbina šėtoną. Pats velnias pasi- 
rodąs Romos masonams; Amerikoje vienoje masonų švento- 
vėje velnias vieną kartą per savaitę duodąs patarimus, Gibral- 
taro klintyse esanti kalva; čia velnias kaląs įrankius, kuriais 
masonai žudą savo priešus. Katalikiškasis pasaulis laikė šitą 
apgaulę tikra tiesa. Popiežius palaimino Taxilį, o jėzuitai pa- 
sistengė Taxilio raštus išversti į kitas kalbas. Tačiau pradėta 
abejoti „paslaptingumų“ tikrumu, Tada Taxilis pats paskelbė 
1897 m. savo pramanytą apgaulę: Dianos Vaughan'aitės visai 
nėsą, o esanti tik pasamdyta moteriškė. Krikštyti katalikai 
sumanė taip pašiepti popiežių, vyskupus ir šiaip visus katalikus. 


Paaiškėjus tokiai begėdiškai apgaulei, Prancūzijos 
dvasininkija susirūpino ir pradėjo savo bažnyčią ly- 
ginti su Evangelija ir kritikuoti ją. Tokios jų drąsos 
dėliai jie susikivirčijo su viršesniaja dvasininkija; nuo 
1897 metų pasigirdo šūkis „šalin nuo Romos“ ir apie 
200 kunigų išstojo iš katalikų bažnyčios ir perėjo evan- 
gelikų bažnyčios tarnybon. Jie įsitikino, kad katalikų 
bažnyčios mokslas apie popiežių, mišias ir šventųjų 
garbinimą priešinasi Šv. Raštui ir senovės bažnyčios 
mokslui. Dvasininkų pavyzdžiu pasekė daug lajikų. Iš 
tokių buvo įkurtos naujos parapijos. — Nuo 1899 me- 
tų Vokietijoje veikia draugija evangelizacijai tarp ka- 

talikų remti; be to, ji palaiko „šalin nuo Romos“ ju- 
dėjimą visuose kraštuose. 

4. Kai antroje 19 šimtmečio pusėje ir 20 šimtme- 
tyje papiežius atsipeikėjo iš nužeminimo ir sustiprėjęs 
pradėjo kilti, vidinė katalikų bažnyčios raida pajuto 
sunkų kurijalizmo letenos spaudimą. Europos kraštų 
katalikai skaudžiai atjautė tą engimą. Kilo reformos 
pastangos. Tokios srovės atstovai norėjo ir toliau lik- 
ti ištikimi katalikų bažnyčios sūnūs, o tik išsivaduoti 
nuo išsivysčiusių moderninių mokslų. Ypačiai nuo isto- 
rinės kritikos tiek pasisavinti, kiek tai galima buvo 
suderinti su katalikų bažnyčios mokslu. Iš tokių pa- 
stangų jie laukė didelės naudos katalikų bažnyčiai ir 
jos pražydimo. Šitos rūšies modernizmas re- 
formų pavidale 19 šimtmečio paskutiniais de- 
šimtmečiais pasireiškė tuo pačiu laiku visuose kultū- 
10je pakilusiuose kraštuose. 

a. Vokietijoje  sumoderninti katalikų bažnyčios . mokslą 
stengėsi dogmatininkai ir ypačiai istorininkai. Kaip moderni- 
zuojantį dogmatininką tenka suminėti Hermaną Schellį, o is- 
torininkų tarpe Joną Jansseną, Henriką Deniilę, Praną Ksa- 
verą Krausą, Praną Funką ir kit. 

b. Prancūzijoje žymiausias šios krypties atstovas buvo 
Aliredas Loisy's (Luazis), prof. Paryžiuje, kurs nepabijojo kelti 
tiek Senojo, tiek Naujojo Testamento problemas. 

c. Italija neatsiliko nuo pastangų reformuoti katolicizmą. 
Šios dvasios krypties priešakyje stovėjo kun. Romolo Murri 
ir poetas Antonio Fogazzaro. 

d. Anglijoje vadinamasis Okstordo sąjūdis pastūmėjo kai 
kuriuos giliau religiniai nusiteikusius į katalikų bažnyčią ir 
taip nejučiomis buvo įnešta į katalikų bažnyčią protestantiš- 
kų idėjų. Žymiausias tokių perėjūnų skaičiuje Henrikas New- 
manas (Niumenas), kurs stengėsi sujungti katalikiškąją dogmą 
su evoliucijos mintimis. 

e. Šiek tiek anksčiau negu Europoje išsivystė šiaurės Ame- 
rikoje modernizmas vadinamojo amerikanizmo formoje. Jo 

įsteigėjas buvo Izaokas Hekeris, kurs pastatė sau 
uždavinį sujungti katalikus su protestantais; tam tikslui jis 
norėjo pirma katolicizmą pritaikinti amerikonų būdui, pabrėž- 
damas asmens savistovumą ir jo laisvesnį veiklumą. 
Katalikų bažnyčios reformos šalininkai tikėjosi, įtikinsią 
šv. sostą įkūnyti būtiniausius pagerinimus. Tačiau to laiko 
popiežius Leonas XIII tokiais klausimais nebuvo sukalbamas. 
Nuo 1898 m. prasidėjo moderninių reformų skelbėjų veikalų 
smerkimas. O Pijus X 1907 m. uždėjo vainiką šiai kūrijos kryp- 
čiai, pasmerkdamas modernizmą kaip visų herezijų susitelkimą 
ir visų tikėjimo paklydimų branduolį. Praslinkus trims metams, 
1910 m. popiežius pareikalavo iš visų dvasininkų antimoder- 
nizmo priesaikos, o minint tais pačiais metais Karolio Borro- 
mėjaus 300 metų kanonizacijos sukaktį, jis paskelbė vadina- 
mąją Borromėjaus encikliką. Šioje enciklikoje jis pasmerkė 
modernizmą, bet neužmiršo ir XVI šimtmečio reformatorių ir 
šiaip to laiko veikėjų, apibūdindamas juos šiais žodžiais: „iš- 
didūs ir maištingi žmonės... Kristaus kryžiaus neprieteliai, ku- 
rie trokšta žemiškų daiktų, kurių dievas pilvas“. Žinoma, kad 
iš evangelikų pusės pasipylė protestai prieš tokį išniekinimą. 
III. Popiežiai po 1870 metų. 1. Leonas XIII (1878 
— 1903), užėmęs šv, tėvo sostą pateisino savo rinkikų 
laukimus. Ir jis laikė save „Vatikano“ belaisviu, taip 
pat atmetė Italijos valdžios siūlomas lėšas rūmų išlai- 
kymui. Įžengęs sostan, tuojau paskelbė encikliką, ku- 
rioje dėl socializmo „šito mirtį nešantį maro“ kaltino 
16 amžiaus reformaciją; 1897 m. viešai pasmerkė „ne- 
palyginamą protestantų įžūlumą“, kad jie išdrįsta steig;- 
ti protestantų mokyklas Romoje, popiežiaus akivaizdo- 
je ir prie Vatikano vartų ir nuodyti lieknias vaikų sie- 
las „pasibiaurėtinu, klaidingu mokslu“. Dviem metams 
praslinkus, Leonas XIII pamokė ir pravėrė katalikiško- 
jo pasaulio arkivyskupų, vyskupų ir patriarchų akis, 
kad „protestantų misijonieriai stengiasi išplatinti tam- 
sybės kunigaikščio valdžią“. Minint pirmojo Vokietijos 
jėzuito Petro Kanizijaus 400 metų sukaktį, Leonas iš- 

leido vadinamąją Kanizijaus encikliką, kurioje jis nesi- 
drovėjo pasmerkti „reformaciją“ kaip „revoliuciją“ ir 
kaip „kraštutinį papročių žlugimą“, Visas evangelikų 
pasaulis pakėlė protestą prieš tokį išniekinimą. Leonhs 
buvo vienas veikliausių popiežių. Nuolatos jis davė pa- 
sauliui progos apie save kalbėti. "Todėl katalikiškasis 
pasaulis pareiškė jam savo įsitikinimą, kad šv. sostui 
būtų grąžintos „visos jam priklausančios žmogiškos ir 
dieviškos teisės“. 

2. Pijus X (1903—1914) buvo išrinktas visų pirma 
kaip religingas popiežius. Iš tikrųjų jis buvo nenuduoto 
maldingumo vyras su geriausiais sumanymais. Pasirin- 
kęs sau šūkį: „visa atnaujinti Kristuje“, dėjo pastan- 
gų reformuoti bažnyčią. Bet tas reformas vykdyti jam 
sklandžiai nesisekė, nes jis neturėjo gilesnio išsilavini- 
mo ir platesnio akiračio moderniam pasauliui suprasti; 
jis buvo menkas politikas ir dar menkesnis diplomatas. 
Savo griežtu ir netinkamu elgesiu Prancūzijos atžvil- 
giu privedė prie to, kad Prancūzija nutraukė konkor- 
datą iš 1801, 1813 m. ir 1905 metais bažnyčią visai at- 
skyrė nuo valstybės. 


$ 51. Protestantizmas. 


Kai po didelio popiežystės nužeminimo, ypačiai Pran- 
cūzijos revoliucijos metu, Vatikano kalinys vėl atsipei- 
kėjo ir pradėjo smarkiai stiprėti, kilo vadinamasis ul1- 
tramontanizmas. Sukūrė jį prancūzas de Mais- 
tre'as (Mestras), parašęs 1817 m. knygą apie popiežių. 
Jis yra katalikų bažnyčios kryptis, kuri visus nurody- 
mus gauna iš anos kalnų pusės (ultra montes).. 
Ultramontanizmo veikimas pasireiškia dviem linkmė- 
mis: jis kovoja sd episkopalizmo bažnyčiose dėsniais ir“ 

su tomis valdžiomis arba politinėmis partijomis, kurios 
gina bažnyčios teises ir nuo bet kokio įsikišimo. Ul- 
tramontanizmas sukėlė 

1. Vokietijoje vadinamąją „kultūros kovą“ (Kul- 
turkampf), kuri tęsėsi nuo 1872—79 metų. Katalikų 
bažnyčia Prūsijoje buvo tapusi visai savarankiška, tu- 
rėjo net savo politinę partiją „„centrum“ su aiškia pro- 
grama ir valstybei nepalankia akcija. Dėl tokios būklės 
susirūpino Vokietijos valdžia, kurios priešakyje sto- 
vėjo Otonas Bismarkas. Jo pastangos buvo 
padaryti katalikų bažnyčią priklausomą nuo valstybės 
viršenybės. Jis sumanė suvaržyti bažnyčią įstatymais. 
Pradėjo tuo, kad 1871 m, panaikino katalikų skyrių 
prie tikybų ministerijos. Čia pačiame valstybės bran- 
duolyje buvo ūgdomi lenkiškai-klerikalinės, valsty- 
bei priešingos pastangos. Tais pačiais metais buvo pa- 
skelbtas sakyklos paragrafas, skiriąs ka- 
lėjimo bausmę už naudojimąsi bažnyčia politiniams 
tikslams. 1872 m. istatymo keliu buvo pašalintas 
iš Vokietijos jėzuitų ordinas. 1875 m. įvesta 
civilinė metrikacija, kuri buvo visiems be išimčių pri- 
valoma; krikštas nepriverstinas. Dar suminėtini  ge- 
gužės mėnesio istatymai iš 1873 m. Dvasininku gaii 
būti tik Vokietijos valdinis, studijavęs 3 metus Vokie- 
tijos universitete ir išlaikęs prie valdžios tam tikrus 
egzaminus. Be valdžios žinios negalima skirti kunigo 
parapijai. Valdžia gali ir nesutikti.  Ekskomunikacija 
leidžiama, bet ne viešai, tik tam tikroje parapijoje gali 
būti paskelbta. Draudžiama kūniška bausmė. Pasau- 
liškas teismas gali pašalinti dvasininką, kurio elgesys 
nesuderinamas su viešaja tvarka. Buvo įsteigtas tam 
tikras teismas ginčams tarp bažnyčios ir valdžios, ix 
šiaip bažnyčios viduje kilusiems, spręsti. 

Valdžios žygiai sutiko didelio pasipriešinimo iš baž- 
nyčios atstovų pusės. Valdžia atsakė piniginėmis bau- 
domis, areštais, trėmimais, šalinimais nuo pareigų. 
Penki vyskupai buvo uždaryti kalėjime. Iš 12 vysku- 
pų buvo tik 4 belikę. Kova paaštrėjo nuo to laiko, kaip 
įsikišo popiežius. Pijus IX (1846—78) laišku bandė 
eiesorių įtikinti liautis katalikų bažnyčią varžęs. Prie 
progos popiežius priminė Vilgelmui, kad „kiekvienas 
krikštytas kaip nors priklausąs popiežiui“. Bet visa tai 
buvo veltui. Ciesorius pateisino laiške savo valdžios 
žygius ir atrėmė visų krikštytojų priklausomumą po- 
piežiui. Pagaliau Pijus IX išleido 1875 m. encikliką 
„Guod nunguam“, kuria paskelbė nėsančiais ge- 
gužės įstatymus ir, grūmodamas ekskomunikacija, už- 
draudė dvasininkijai juos vykdyti. Pagaliau Bismar- 
kas įsitikino, kad negalima priversti dvasininkijos bū- 
ti priklausomai nuo valdžios. Tos imtynės tik sukirši- 
no katalikiškas minias, centro partija vis labiau stip- 
rėjo, rinkimai davė vis daugiau narių. Minių sukirši- 
nimo išdava buvo atentatas Bismarkui; jį įvykdyti 
bandė katalikas statinių dirbėjas Kullmannas. Kultū- 
ros kova pasibaigė visišku bažnyčios nugalėjimu ir dar 
didesniu katolicizmo įsigalėjimu. 

2. Danijos bažnytiniame gyvenime, kaip ir Vo- 
kietijoje, įvyko panašus perėjimas nuo nacionalizmo 
prie ortodoksiniai liuteriško konfesionalizmo, kurio 
žymiausias atstovas buvo kun. Grundtvigas 
(1783— 1872). Šalia jo didelės reikšmės turėjo rašyto- 
jas Soeren Kierkagaardas (Kjerkegoras), kurs 
plėtė mintis apie asmenišką pamaldumą ir kovojo be 
atodairos prieš viešąjį bažnyčios ir dvasininkijos 
krikščionumą. 1849 metais buvo paskelbta religi- 
jos laisvė. Nuo to laiko pradėjo įsigalėti ir katali- 

kų bažnyčia. Kai 1857 metais buvo išleistas įstatymas, 
atleidžiantis nuo krikšto prievartos, pradėjo plėstis 
baptizmas., Kitais metais buvo paskelbtas vadi- 
namasis „rinkimų parapijų“ įstatymas, kuriuo 20 vie- 
nos arba kelių parapijų šeimų gali, neišstodamos iš 
krašto bažnyčios, įsteigti savo parapiją, pasikviesti 
kunigą ir užlaikyti jį. Toks įstatymas neišėjo bažny- 
čios sveikatai. 

3. Švedijoje griežtai liuteriškos valstybės baž- 
nyčios tarpe susidarė nuo 1803 metų tarp lajikų 
pietistinis judėjimas. Jo šalininkai vadina- 
mi lezariais (Biblijos ir Liutero raštų skaityto- 
jai). Tam tikru įstatymu jie buvo engiami ir persekio- 
jami; todėl daugelis jų iškeliavo į Ameriką ir ten ap- 
sigyveno. Sąžinę varžantis įstatymas nuo 1868 m. bu- 
vo sušvelnintas ir jau 1877 metais, vadovaujant V a1- 
denštroemui kilo laisvoji bažnyčia. 
Švedijos bažnyčia gali didžiuotis, išdavus tokį įtakin- 
gą ir mokslingą vyrą, koks buvo arkivyskupas Na- 
tanas Soederblomas. 

8. Norvegija. Ir čia buvo įsiveržęs raciona- 
lizmas, bet jo įtaka buvo pašalinta atbudimo sąjūdžio, 
kurio priešakyje stovėjo kuklus, mažai išlavintas ūki- 
ninkas Jonas Nielsen Hange (1771—1824). 
Bet ir čia atbudimo sąjūdis susidūrė su valstybiniais 
įstatymais. Ilgus metus Hange išbuvo kalėjime todėl, 
kad jis, prasižengdamas prieš įstatymą, kaip lajikas pa- 
mokslininkavo, Jo teismas tęsėsi ištisus dešimt metų ir 
pasibaigė pinigine bauda už dvasininkijos įžeidimą. At- 
budimo sąjūdžio įtakoje Christianijos universitete bu- 
vo įsigalėjusi pietistinio antspalvio liuteriška ortodok- 
sija, kurią vystė ir plėtė prof. Kaspari. Šalia jos 
veikė ir Hangės dvasia. Mirdamas jis paliko daug mo- 

kinių pamokslininkų iš ūkininkų luomo. 1842 m. buvo 
panaikintas sąžinės laisvei pasireikšti užkertantis įs- 
tatymas. Nuo to laiko Norvegijoje pradėjo plėstis 
įvairios sektos. Norvegijoje įsikūrė „liežuviais kalbė- 
jimo“ ir „sekmininkų“ sekta. 1911 metais jau įvyko 
Christianijoje tos sektos kongresas, kuriame dalyva- 
vo apie 500 delegatų, Nuo 1892 metų ir katalikų baž- 
nyčia atlieka atkatalikinimo darbą tarp norvegų. 

4. Olandija arba Niederlandija.  Atskilusi nuo 
Belgijos ir tapusi savistovė, Olandija paskelbė 
įstatymu iš 1815 m. visų esamų tikybų lygybę. 
Prieš racionalizmą ir latitudinarizmą. kilo atbudimas 
„Dordrechto ortodoksijos dvasioje, Šio atbudimo vadai 
buvo poetas Villemas Bilderdijk (+ 1881) 
ir krikštytas žydas Izaokas da Kosta. Refor- 
matų bažnyčia, kuri sudaro tris ketvirtadalius visų 
„Olandijos protestantų, nepanorėjo pasiduoti atbudimo 
dvasiai. Todėl iš pareigų pašalintas kunigas Hend- 
rikas de Kokas atskilo ir įsteigė krikščio- 
nišką atsiskyrusią bažnyčią. Nuo 1869 
m. susiliejus su kitomis atskilusiomis parapijomis va- 
dina save „krikščioniškai reformatų bažnyčia“. Aps- 
kritai imant, Olandijos teologijos mokslas vyko lais- 
vumo linkme. Laisvajai teologijai kun. Abraomas 
Kuyperis (Keuperis) priešpastatė griežtai kalvi- 
minę teologijos kryptį. Liberalizmui veikiant, buvo iš- 
Jeisti bent keli įstatymai jo dvasioje. 1856 metais bu- 
vo išleistas mokyklos įstatymas, kuriuo bu- 
vo pašalintas iš valstybinės mokyklos konfesinis tiky- 
"bos dėstymas. 1876 m. universiteto įstaty- 
mu buvo išspręstas klausimas apie teoretinį tyrinė- 
jimą ir praktišką parapijų reikalavimų įpatenkinimą 
tokiuo būdu, kad valstybė skyrė profesorius egzegeti- 

nei ir istorinei, o bažnyčia sistematinei ir praktinei 
teologijai. Toks universiteto reformos klausimo iš- 
sprendimas, kurs davė aiškią persvarą liberalinei te- 
ologijai, sukėlė nepasitenkinimą ortodoksinio kalviniz- 
mo šalininkų tarpe. Todėl jie įsteigė 1880 m. laisvą. 
universitetą Amsterdame, kurio pirmasis rek- 
torius buvo Abraomas Kuyperis. Kai tarp visos refor- 
matų bažnyčios priešakyje stovinčio synodo, kuriame 
persvarą turėjo liberalinės teologijos atstovai, ir lais- 
vojo universiteto kilo nesusipratimai, įvyko antras 
skilimas. Nuo 1886 metų griežtieji kalvininkai, Kuy-- 
periui vadovaujant, įsisteigė ,,„Niederlandijos reforma- 
tų bažnyčią“. 

Devynioliktojo šimtmečio pabaigoje ir į Olandiją įsi- 
veržė kritinė teologija, kuri taip kritikavo, kad apaš- 
talo Pauliaus laiškai buvo pripažinti netikrais, o Jė- 
zaus istoriškumas atmestas, Bet šitos pažiūros laikėsi 
tol, kol jų skelbėjai tebegyveno. Po jų mirties niekas. 
nebesidomino jų išgalvotu mokslu. Tuo pačiu laiku 
Olandijoje pražydo religijos istorijos ir religijos filo- 
sofijos mokslas. Šių mokslų atstovai buvo Chantepie 
de la Saussaye (Šantepi de la Sosė) ir Rauwenhoff'as, 


5. Belgijoje, griežtai katalikiškame krašte, užli- 
ko kelios evangeliškos parapijos, kurios labai darbš-- 
čiai atlieka evangelizacijos darbą tarp savo tautiečių. 
Valdžia žiūri į jų veiklą pro pirštus, o katalikų baž- 
nyčia su ja kovoja. Pirmoje devynioliktojo šimtmečio 
pusėje 7 parapijos sudarė „Belgijos evangelikų pro- 
testantų bažnyčios uniją“. Šitą bažnyčią Belgijos val- 
džia pripažino tautine, Šalia šitos įsikūrė dar iš pa- 
rėjusių iš katalikų „krikščioniška misijos bažnyčia“, 
kuri atsisako nuo valdžios pašalpų. . 

6. Prancūzijos protestantų bažnyčią sudaro re- 
formatai ir liuteronai. Pastarieji daugiausiai susi- 
spietę Elzas-Lotaringijoje. Tarp liuteronų yra ne ma- 
žas skaičius vokiečių kilmės. Karų tarp Vokietijos ir 
Prancūzijos laikais vokiškai nusiteikę liuteronai turė- 
jo pilikti Prancūzijos ribas ir iškeliauti, Dėl šių prie- 
žasčių liuteronų skaičius gerokai sumažėjo. 

Nuo 1802 metų Prancūzijoje buvo liuteronų ir re- 
formatų valstybinės bažnyčios. Iš visų politinių suiru- 
čių abi bažnyčios išėjo neliestos. Kaip visų kitų kraštų 
taip ir Prancūzijos protestantizmas pergyveno 1815 
metų trinimąsi laisvesnės ir pietistinei ortodoksinės 
krypties. O 1849 m. reformatų bažnyčioje įvyko net 
skilimas dėl išpažinties raštų ir senovės bažnyčios 
dogmų reikšmės. Nuo to laiko Prancūzijoje yra šalia 
krašto reformatų bažnyčios dar laisva reformatų baž- 
nyčia — „Prancūzijos evangelikų bažnyčios unija“. 
Tačiau ir reformatų krašto bažnyčioje priešingumas 
tarp liberalizmo ir ortodoksizmo vyko toliau. 

Kai 1871 metais Elzas-Lotaringija buvo priskirta 
Vokietijai, abi bažnyčios tiek reformatų, tiek liutero- 
nų reikėjo pertvarkyti. Liuteronų bažnyčios 
priešakin buvo pastatytas synodas, kurs rinkosi kas 
treji metai.  Nuolatinei priežiūrai buvo įsteigtos dvi 
inspekcijos Montbeliarde ir Paryžiuje. Dėl teologinių 
krypčių priešingumo reformatai negalėjo rasti bend- 
ros kalbos ir susitelkti viename synode. Priskirto 
prie Vokietijos Strasburgo teologijos fakulteto vietoje 
kaip pakaita buvo įsteigtas fakultetas Paryžiuje, Čia, 
veikiant tokiems mokslininkams kaip A. Sabatier 
(Sabatje) ir E. Mėnėgozui, pražydo Paryžiaus 
teologinio mokslo kryptis. O šv. Pranciškaus biogra- 
fijos rašytojas P. Sabatier tapo tarptautine garseny- 

be. Nuo bažnyčios nuo valstybės atskyrimo 1905 m. 
Prancūzijos protestantizmas kenčia skurdą dėl lėšų ir 
teologinio prieauglio stokos.  Liberalinės protestantų 
pažiūros veikia katalikiškąją dvasininkiją; tai pasi- 
reiškia modernizmu t. y. nutolimu nuo Romos rodomo- 
jo mokslo ir perėjimu iš katalikų bažnyčios į protes- 
tantizmą. 

7. Ispanija. a. Nuo 1704 metų anglai valdo 
Gibraltarą. Iš čia jie stengėsi plėsti evangeliškas idė- 
jas tarp vietinių Ispanijos gyventojų. Buvo išplatin- 
ta daug Biblijų ir traktatų. Be to, buvo leidžiamas 
laikraštis ispanų kalba. Aišku, kad toks evangelizaci- 
jos darbas sutiko didelį pasipriešinimą iš katalikų 
dvasininkijos pusės. Evangeliškųjų minčių skleidėjai 
buvo baudžiami trėmimu ir kalėjimu. Žymiausias evan- 
gelizatorius buvo F,. Ruetas, savo pašaukimu ope- 
ros artistas. Biblijos skaitymas padarė jį evangeliku. 
Prašvitus 1855 m. laisvesniems laikams, jis viešai 
stojo Evangelijos skelbimo darban. Už tai jis buvo 
kai kurį laiką kalinamas, o paskui ištremtas visam am- 
žiui,. Tačiau 1868 m. vėl prašvitus skaistesniems lai- 
kams toliau varė savo mylimąjį barą. Madride, Sevi- 
lijoje, Kordovoje ir kituose miestuose buvo įkurtos 
evangeliškos parapijos, Būdamas trėmime Gibraltare, 
Ruetas patraukė Evangelijos pusėn politinį tremtinį 
Manuelį Matamorosą. Šitas turusis vyras 
tapo viso evangeliškojo sąjūdžio siela. Jo gyvenimas 
— ilgas kančių posmas, Jis mirė trėmime. Prieš Mata- 
moroso darbą Ispanijos valdžia 1861 ir 62 m. atkreipė 
žiaurumo priemones. Iš surasto susirašinėjimo buvo 
nustatyti sąjūdžio vadai ir uždaryti kalėjime. Paga- 
liau buvo nubausti sunkiųjų darbų kalėjimu ir gale- 
romis, Tik po 1868 metų revoliucijos buvo iškovota to- 


— 218 — 


lerancija visiems nekatalikams. Evangelizacija Ispani- 
joje buvo, be to, remiama anglų, amerikonų ir vokiečių. 

b. Du vokiečiai broliai F. ir H. Fliedneriai 
paliko neišdildomus pėdsakus šiame darbe. Sugrįžus 
karalijai 1875 m. vienuoliktasis konstitucijos vadina- 
masis „kaučiuko“ paragrafas, draudžiantis nekatali- 
kiškoms tikyboms viešai pasirodyti, buvo aiškinamas 
ir taikomas taip, kaip reikalinga buvo tam arba kitam 
atsitikimui. Dvasininkijos sukiršintos minios išsišoki- 
mai nebuvo baudžiami. Išniekinti ir nuskriausti pro- 
testantai ne tik kad nebuvo užstojami, bet dar skel- 
biami kaip tvarkos ardytojai ir ramumo drumstėjai 
ir už tai kalinami. Laisvesniam Sagastai 1881 m. mi- 
nistraujant, protestantų būklė pagerėjo. 

8. Portugalija protestantizmui labai palankus 
kraštas. Nuo 1820 metų buvo rengiami politiniai 
perversmai ir bandoma duoti sąžinei ir įsitikinimams. 
didesnę laisvę. Tačiau tokios reformos pasisekimo il- 
gam neturėjo. Pagal pagrindinius įstatymus katoli- 
cizmas buvo valstybinė religija; visas politines ir pi- 
lietines teises galėjo turėti tik katalikas. Tik prašali- 
nus karalių Manuelį ir 1910 metais paskelbus respub- 
liką, pasikeitė aplinkybės Evangelijos naudai. Bažny- 
čia buvo atskirta nuo valstybės. 

Nepaisant tokių prieš nekatalikišką tikybą atkreip- 
tų varžymų ir engimų, vis dėlto antroje devynioliktojo 
šimtmečio pusėje pradėjo plėstis Evangelijos mokslas. 
Šitą evangeliškąjį sąjūdį sparčiai palaikė anglai. Ka- 
dangi portugalai su dideliu nepasitikėjimu sutinka vi- 
sa, kas ateina iš užsienio, tai  evangelizacijos darbas. 
turi tik kuklių vaisių tarp žemesniųjų gyventojų sluoks- 
nių. Yra jau ir apie dešimtį evangeliškų parapijų, ku- 
rias daugiausiai įsteigė anglai. Pastaraisiais metais 

pastebimas didelis susidomėjimas Evangelija ir pačių 
portugalų tarpe. Apskritai tenka pastebėti, kad pie- 
tų Portugalijos gyventojai Evangelijai daug palankes- 
ni negu šiaurės. 

9. a. Italijoje jau 17 šimtmetyje atkeliavę protes- 
tantai įsteigė parapijas Venecijoje ir Livorne; vėliau 
atsirado parapijos ir kituose didesniuose miestuose. 
Kai italai iš Pijaus IX (1646—78) laisvesnių žygių 
nesusilaukė ir nusivylė, tarp pačių vietinių katalikų 
kilo palankumas protestantams; valdžia baudė kiek- 
vieną evangelišką viešą pasireiškimą kalėjimu ir trė- 
mimu, o dvasininkija atsiliepdavo minios sukiršinimu. 
Kai pavyzdžiui Barlettoje 1866 m. pradėjo kūrtis evan- 
geliška parapija, vietinis kunigas sukiršino minią, ku- 
Tri puolė evangelikus, 17 užmušė ir sudraskė. Tačiau 
Anglijos, Olandijos, Vokietijos ir Šveicarijos bažny- 
čios palaikė šį sąjūdį, kurs vis didėjo nepaisant dvasi- 
ninkijos ir minios išsišokimų. Greitai didesniuose ir 
mažesniuose Italijos miestuose atsirado  evangeliškos 
parapijos iš buvusių katalikų. 

b. Svarbiausias veiksnys Italijos evangelizacijos dar- 
be buvo valdusninkų bažnyčia. Tryliktojo šimtmečio 
likučiai buvo reformuoti Kalvyno dvasioje. Piemonto 
įslėniuose jie gyveno beveik be jokių teisių, nuolatai 
ujami, engiami ir persekiojami. Jų būklė pagerėjo, 
jiems buvo pripažintos visos piliečių teisės ir užtikrin- 
ta sąžinės laisvė nuo to laiko, kaip 1848 m. Karolis Al- 
bertas, Sardinijos karalius, stojo priešakin Italijos li- 
beralizmo sąjūdžiui. Torine buvo įsteigta valdusninkų 
parapija, kuri vis didėjo nuo pabėgėlių iš visos Itali- 
jos. Šešeriems metams praslinkus, kilo nesusipratimai 
tarp abiejų sudėtinių parapijos dalių. Konvertitai t. 
y. iš katalikų perėję evangelikai visai pateisintai, pri- 

metė, kad valdusninkai savo mokslu, sutvarkymu ir 
pamaldomis nebeatitinką laiko dvasios ir kad jie savo 
senienomis greičiau norį Italiją suvaldusninti, negu su- 
evangelinti, Be to, italai buvo nepatenkinti ir prancūzų 
"kalba, kuri buvo įsiviešpatavusi tarp valdusninkų, nuo 
to laiko, kaip dėl 1630 m. siautusio maro turėjo savo 
dvasininkus ir mokytojus kviesti iš Ženevos. 

c. Italų evangelikų vadu tapo Dr. Luigi Desanetis. 
Jis įsteigė laisvą italų bažnyčią (chiesa libera). Išsto- 
jus Desanctis iš laisvosios italų bačnyčios, jos vadas 
"buvo buvęs vienuolis Alessandro Gavazzi's. Pastara- 
jam veikiant, 1870 m. įvyko Milane parapijų atstovų su- 
sirinkimas. Čia buvo priimta Biblija paremta išpažin- 
tis, o kitais metais paruošti įstatai parapijoms tvarkyti, 
pripažintas pastovaus kunigų luomo būtinumas ir kas- 
metinio parapijų atstovų pasitarimo reikalingumas. 
Nuo šio laiko ta bažnyčia pakeitė savo vardą į „laisvo- 
sios Italijos bažnyčios uniją“. Parapijos, kurios savo 
įsitikinimais sviro į darbizmą arba į Plymou- 
tho brolius (panašūs į adventistus) ir kurios nedaly- 
vavo paskutiniame, tvarkomajame suvažiavime, įstei- 
gė savo atskirą bendruomenę, kurią pavadino „krikš- 
Žioniška bažnyčia“. 

d. Be šitų trijų evangeliškų bažnyčių savo veiklą 
plėtė Amerikos ir Anglijos metodistai ir bap- 
tistai. 1884 m. buvo sušauktas Italijos evangeliš- 
kųjų bažnyčių atstovų kongresas. Jame nedalyvavo tik 
„krikščioniškoji bažnyčia“. Norėta suda- 
xyti visų denominacijų (pavadinimų) federacija, bet ji 
neįvyko dėl daromų kliūčių iš metodistų ir baptistų 
pusės. Tada dvi tautinės evangelikų bažnyčios susi- 
jungė ir pasivadino „Italijos evangelikų 
bažnyčia“. Bet ir šita vienybė iširo todėl, kad val- 

dusninkai viešai vadino save savo įkūrėjo Valdaus var- 
du. Valdusninkų bažnyčia šiaip pasižymi darbštumu 
ir veiklumu. Jų evangelizacijos komitetas plačiai vei- 
kia. Pačioje Romoje išlaiko aukštąją teologijos mo-- 
kyklą. 

10. Šveicarija. Aštuonioliktojo šimtmečio pabaigo- 
je ir devynioliktojo pradžioje ir į Šveicariją buvo įsi- 
veržęs švelnesnio atspalvio racionalizmas. Kaip ki- 
tuose kraštuose taip ir Šveicarijoje atbudimo sąjūdis. 
kovojo ir nugalėjo racionalizmą. 

a. Prancūzų Šveicarijoje pirmąją atbudi- 
mo sėklą pasėjo Kruedenerienė Ženevoje. Jos minčių 
skleidėjais buvo du jauni kunigai, kurie raštu ir žodžiu: 
kaltino visą bažnyčią atpuolimu nuo krikščioniškojo 
tikėjimo; tuos du pamokslininkus palaikė ir teologijos. 
mokslus einantis jaunimas. Ženevos kunigų sąjunga. 
1817 m. manė, numalšinsianti sąjūdį tuo, kad iš jaunų 
teologų ordinacijos metu pareikalausianti prisiekti pa- 
moksluose neliesti Kristaus dviejų prigimčių, paveldi- 
mosios nuodėmės ir predestinacijos mokslo. Bet tokia 
priemonė tik padidino nepasitenkinimą. Prasidėjo bė-- 
gimas iš viešosios krašto bažnyčios ir nepriklausomų 
parapijų steigimas. Valdžia baudė atskilėlių vadus ka- 
lėjimu ir trėmimu, o minia neatsiliko nuo valdžios — 
nebaudžiama darė jų atžvilgiu išsišokimus, kokius tik 
sau įsivaizduoti galima. Nuo maždaug 1830 metų Že- 
nevos kantone buvo dvi bažnyčios: laisvoji ir tau- 
tinė. Tarp abiejų bažnyčių vadų kilo tarpininkaujan- 
čių nusiteikimų; taip pamažu išsilygino griežti priešin- 
gumai ir abi bažnyčios vykdė savo uždavinius meilėje 
ir dermėje. — 

Atbudimo sąjūdis persimetė iš Ženevos į Vaadto ir 
Neuchatelio (Neušatelio) kantonus. Ir šituose kanto- 

nuose nuo tautinės bažnyčios atskilo laisvoji bažnyčia. 
Kiekvieno kantono abi bažnyčios stengėsi išlaikyti sa- 
vo aukštąsias teologijos mokyklas dvasininkams auk- 
lėti. 

b. Vokiečių Šveicarijoje plito švelnesnio 
atspalvio atbudimas. Jis išaugo ypačiai iš Baselio mi- 
sijos įstaigų, o sustiprino jį Kruedenerienė. Šios rū- 
šies atbudimas reiškėsi religiniame esamo bažnytingu- 
mo ir teologijos pagilinime. 1830—831 metų kantonų 
revoliucija sudarė labai žymų persilaužimą ir persis- 
vėrimą į visai kitą kryptį kantonų daugumos bažny- 
čios istorijoje. Aristokratiškas valdymo būdas turėjo 
užleisti vietą demokratinei santvarkai. Santykio tarp 
bažnyčios ir valstybės klausimas tapo svarbiausiu die- 
nos klausimu. Vokiečių Šveicarijoje šitas klausimas 
buvo daugiausiai gvildenamas teologijos fakultetuose. 
Apie 1830—40 metus tarp savęs kovojo trys bažnyti- 
nės kryptys: pietistiniai ortodoksinė, ku- 
ri buvo stipriai atstovaujama Baselyje, tarpinin- 
kaujama kryptis vyravo labiau Berne ir li- 
beralinė buvo įsiviešpatavusi Cueriche. Tačiau tos. 
kryptys priklausė ne tiek nuo fakultetų, kiek nuo va- 
dovaujamų asmenų. Iš radikalinės liberalinės krypties 
išaugo Šveicarijos reformų draugija, ku- 
rios tikslas buvo praktiškai vykdyti bažnytines refor- 
mas radikaline prasme. Nuo 1870 metų riberalinė re- 
formų kryptis įgijo persvarą. 1874 m. mokykla 
buvo atskirta nuo bažnyčios. Kitais me- 
tais buvo įvestos priverstinos civilinės (ne bažny- 
tinės) sutuoktuvės. Be to, beveik visuose evan- 
geliškuose kantonuose buvo išleistas įstatymas, kurs 
reikalavo, kad dvasininkai būtų iš naujo renkami kas 
šešeri metai, daug kur dvasininkai nebebuvo ipareigo- 

jami laikytis išpažinties raštų, buvo pašalinta orto- 
doksinė liturgija, giesmynai, katekizmai. Nuo 1883 
metų Baselio ir Cuericho kantonuose krikštas nebepri- 
valomas; 1898 metais Cueriche buvo nekrikštyti pri- 
pažinti bažnyčios nariais. Tokios nežinančios ribų libe- 
ralinės reformos privertė įsteigti nepriklausomą 
bažnyčią. Ženevos kantone 1907 m., o Baselio 1910 
m. buvo atskirta bažnyčia nuo valstybės; kaikuriuose 
kantonuose buvo suteikta moterims rinkimų bažnyčios 
reikaluose teisė. 

11. a. Austrijos protestantai naudojosi nuo Juoza- 
po II (1780—90) tolerancijos edikto paskelbimo 1781 
metais pusėtinomis teisėmis, o Tirolyje evangelikai, ka- 
talikų dvasininkijos buvo taip varžomi ir engiami, kad 
joks nekatalikas negalėjo turėti be valdžios sutikimo 
nekilnojamos nuosavybės, buvo uždrausta viešai lai- 
kyti pamaldas ir steigti naujas parapijas. O Tirolyje 
Cillertale kelios katalikų šeimos, susipažinusios iš kny- 
gų ir Biblijos su protestantų mokslu, griežtai pasiprie- 
šino per didelei katalikų dvasininkijos globai. Pasinau- 
dodamos tolerancijos ediktu, tos šeimos buvo nutaru- 
sios priimti evangeliškąjį tikėjimą. Tokio turinio pra- 
šymą jos įteikė ciesoriui Pranciškui I. (1792—1835) ; 
pastarasis pažadėjo joms pakenčiamumą. Bet Tirolio 
landtagas nusprendė priešingai: arba jos turėjo išsi- 
kraustyti į Siebenbuergeną arba likti katalikais. Po 
tokio nutarimo tos šeimos kreipėsi prie Prūsijos ka- 
raliaus, prašydamos leisti apsigyventi jo valstybės ri- 
bose. Gavę sutikimą 399 žmonės išsikraustė į Prūsi- 
ją. Tik po 1848 metų perversmo protestantų būklė 
Austrijoje pakitėjo geresnėn pusėn. Buvo panai- 
kintas neapkenčiamas viešas pavadi- 
nimas „akatalikas“ (nekatalikas), buvo 

leista protestantams statyti bažny- 
čias su bokštais ir skambinti varpais. 
Tačiau lygių teisių, kokiomis naudo- 
josi katalikai, protestantai neturėjo; 
taip, pavyzdžiui, katalikų kunigui, tapusiam evangeliku, 
nebuvo leidžiama vesti, nes, girdi, nepanaikinama kuni- 
go šventinimo esmė likusi. Tik 1859 m, nepasisekimai 
karo lauke ir dėl to kilusi baimė, kad Austrijos valsty- 
bė nesubyrėtų, privertė valdžią rimtai susirūpinti lais- 
vesnėmis reformomis ir protestantų reikalavimų paten- 
kinimu. Ciesoriaus Pranciškaus - Juozapo I (1848 — 
1861) patentas iš 1861 metų suteikė 
protestantams visišką sąžinės laisvę 
ir sulygino jų teises su katalikais. 

b. Kroatiją ir Slovakiją Matijas Flacijus 
Ilirikus buvo visiškai suprotestantinęs; bet kontrare- 
formacijos laikais jėzuitai ir pranciškonai buvo vėl su- 
katalikinę tas dvi tautas. Juozapo II 1781 m. toleran- 
cijos ediktas vėl sužadino protestantus, o nuo Pranciš- 
kaus - Juozapo I protestantų patento 1861 m. protes- 
tantizmas tarp tų tautų dar labiau sustiprėjo. 

12. Vengrija. Juozapo II (1780—90) tolerancijos 
ediktas palietė ir protestantus vengrus. Tautos atsto- 
vybė 1883 m. suteikė protestantams lygias su katali- 
kais teises. Nuo vengrų sukilimo (1848—49 m.) nu- 
malšinimo Austrijos valdžia stengėsi suvaržyti protes- 
tantų bažnyčias teisių atžvilgiu, bet vengrai kovojo 
už savo bažnyčios autonomiją, ir kai ta pati valdžia no- 
rėjo jiems užvelti bažnyčios įstatymą, jie griežtai pasi- 
priešino. Bažnyčios autonomija liko neliesta. Nuo 
1868 metų buvo išleisti įstatymai, kurie stiprino val- 
stybės viršenybę virš bažnyčios, nepaisant net ir ka- 
talikų hierarchijos protestų. 1894 m. buvo paskelbtos 

privalomos civilinės sutuoktuvės, 1895 m. — religijos 
laisvė t. y. buvo leista nepriklausyti jokiai tikybai ar- 
ba pereiti į mozeizmą. — Vengrijos katalikų dauguma 
dažnai reiškė savo nepalankumą protestantų mažumos 
atžvilgiu. 

13. Rusija. a. Rusijoje protestantų buvo apie šešis 
milijonus. Jų dauguma buvo išblaškyta po visus pla- 
čiosios valstybės kampus. Visų Rusijos evangelikų tar- 
pe vyraujanti persvara buvo liuteronų pusėje; evange- 
likų mažumas sudarė reformatai, herrnhutai, menony- 
tai. Antroje 19 šimtmečio pusėje, dviem kaimiečiams 
Ratužnui iš Osnovos ir Balabanui iš Kijevo guber- 
nijos vadovaujant, labai plito štundizmo sekta. Šios 
sektos pirmąją sėklą pasėjo vokiečiai kolonistai, kurie iš 
Vuerttembergo atgabeno pietizmą. Tr naujoje tėvynė- 
je jie rinkdavosi sielos pastiprinimo ir savitarpio pa- 
sigraudenimo „štundoms“ (valandoms).  Šioji sekta. 
savo mokslą remia vien tik Šv. Raštu; visa atmeta, ko 
negalima pateisinti Biblija. Abu sektos vadai buvo ru- 
sų valdžios persekiojami ir kalinami. Pagaliau Bala- 
banas buvo išteisintas po ištisus penkis metus besitę- 
siančio tardymo. Bet ramybės sekta neturėjo. 1891 m. 
ortodoksų aukštoji dvasininkija, susirinkusi Maskvoje, 
rado, kad štundistai yra pavojinga valstybei sekta. Nuo 
to laiko ji buvo smarkiai persekiojama valdžios or- 
ganų. 

b. Rusijos liuteronai ir šiaip evangelikai buvo pilna- 
teisiai piliečiai, nevaržomai galėjo visur statyti bažny- 
čias; tik kai kuriose vietose nebuvo galima skambinti 
varpais, be to, buvo draudžiama evangeliškas pamaldas 
laikyti rusų kalba. Liuteronų bažnyčia buvo labai ge- 
rai sutvarkyta; ji buvo padalyta į apygardas ir provin- 
cijas, kurių priešakyje stovėjo konsistorijos. 1832 me- 

tais buvo išleistas visos Rusijos (be Suomijos) liute- 
ronų bažnyčiai vienas įstatymas, kuriuo buvo apibūdin- 
tos ir sutvarkytos visos bažnytinio gyvenimo šakos. 
Nepaprastai didelės reikšmės turėjo kunigo ir Dorpato 
universiteto rektoriaus Ulmano 1859 metais įsteigtoji 
„šelpimo kasa ev.-liuteronų parapi- 
joms Rusijoje“. Jos pagalba buvo pastatyti daug 
bažnyčių, klebonijų, mokyklų ir išauklėta šimtai kuni- 
gų ir mokytojų. Ulmanas pradėjo 1838 m. leisti mė- 
nesinį laikraštį: „pranešimai ir žinios evangeliškajai 
dvasininkijai Rusijoje“. 

Protestantizmas pražydo iv daug nuveikė tose Rusi- 
jos provincijose, kurios buvo tirščiau apgyventos evan- 
gelikų. 

14. Suomijoje reformacija buvo įkūnyta nepriklau- 
somai nuo Švedijos ir tiesiogiai iš Vittenbergo. Jos re- 
formatorius buvo Mykolas Agrikola, kurs suomių tau- 
tai patarnavo savo religinio turinio raštais, ypačiai 
Biblijos išvertimu, ir suomių rašto kalbos sukūrimu. 
Suomijos bažnyčia griežtai liuteriška. Atsiginti nuo 
jėzuitų 1604 metais buvo uždrausta be liuteriškos pa- 
sireikšti kitai kokiai tikybai. Tik nuo 1741 m. leista 
reformatams, o nuo 1781 m. ir kitoms tikyboms steigti 
savo parapijas. Ortodoksijos laikais buvo labai sugy- 
vintos visos bažnytinio gyvenimo šakos. Esant gyviems 
santykiams su Dorpato universitetu, švelnesnio ats- 
palvio švietimas pratiesė sau kelią ir į Suomiją. 
Pietizmui, kurs norėjo išjudinti sustingusį ir apmirusi . 
valstybinį liuteranizmą, stojo skersai kelio įstatymas, 
kurs uždraudė ir bet kokiuos religinius susirinkimus už 
bažnyčios sienų. Atbudimo sąjūdį atgabeno į Suo- 
miją karo belaisviai, kuriuos ten atvertė herrnhutų mi- 
sijonieriai, Šis sąjūdis su kaikuriais dvasios pakrikimo 

apsireiškimais buvo apėmęs visą Suomiją. Visų jos 
krypčių ir srovių priešakyje stovėjo dvasininkai, kurie 
liko valstybinės bažnyčios nariais. — Kai 19 šimtmečio 
pabaigoje rusų valdžia nepaprastai spaudė suomių tau- 
tą, bažnyčia buvo ta jėga, kuri Dievo Žodžio ramini- 
mais palaikė suomiuose šviesesnių laikų viltį.  Netei- 
sėtų iš sakyklos rusų valdžios įsakymų skaitymą už- 
glušydavo parapija, giedodama  Liutero reformacijos 
giesmę. Jei visoje Rusijoje mišriose su  ortodoksais 
šeimose pagal įstatymą vaikai turėjo būti ortodoksai, 
tai Suomijai suteikta ta išimtis, kad mišrių šeimų vai- 
kai galėjo būti tėvo tikyboje, 

15. a. Estliandija (Estija), Livliandija ir Kurlian- 
dija (Latvija). Jau nuo 1224 metų Estliandija priklau- 
sė Švedijai, o Livliandija buvo valdoma vokiečių kardi- 
ninkų brolijos. Tik 1561 m. ji pasidavė Lenkijos kara- 
liui Zigmuntui II Augustui (1548—72), kurs taip vadi- 
namu „privilegium Sigismundi Augusti“ 
užtikrino visas tuo laiku veikusias teises, jų tarpe ir 
religijos laisvę. Olivos taika 1660 m. Livliandija tapo 
Švedijos provincija. Kurliandija liko savistovė herco- 
gija iki 1795 metų, kada bajorijos nutarimu buvo ji 
prijungta prie Rusijos. 1710 metais Estlandija ir Liv- 
landija tapo Rusijos provincijomis. Caras Petras Di- 
dysis (1689—1725) patvirtino savo ir savo įpėdinių 
vardu Privilegium Sigismundi Augusti. Visuose tri- 
juose kraštuose buvo išsiplatinęs liuteranizmas. Baž- 
nyčia galėjo veikti nevaržoma ir nekliudoma; ypačiai 
tai tenka pasakyti apie Livliandiją ir Estliandiją, kur 
kadaise valdė švedai liuteronai. Atsižvelgdamas į kraš- 
to gerovę, karalius Gustavas Adolfas (1594—1632) bu- 
vo įsteigęs Dorpate (Tartu) universitetą vadinamą 
„Academia Gustaviana“ (1632—1656). Švedų valdo- 

mose provincijose Švedijos bažnyčios įstatymas buvo 
privalomas. Švedijos bažnyčios įstatymas veikė, ir pa- 
tekus Pabaltijai rusų valdžiai. Šio krašto bažnyčios 
autonomija buvo panaikinta, kai 1832 m. buvo paskelb- 
tas „įstatymas evangelikų liuteronų bažnyčiai Rusi- 
joje“. 

b. Vakarų Europos bažnytiniai pergyvenimai atsi- 
liepė ir Pabaltijos kraštuose. 18 šimtmečio pradžioje 
į Estliandiją ir Livliandiją įsiveržė herrnhutų  pietiz- 
mas, kurs plačiai po visą kraštą ypačiai tarp bajorijos 
išplėtė savo misijos darbą, Grafas Cincendorfas 1736 
metais buvo atvykęs į Pabaltiją ir savo pamokslais Re- 
velyje (Tallinne) paveikė plačius visuomenės sluoks- 
nius. Herrnhutų pietizmo sąjūdis taip plėtėsi, kad at- 
rodė, kad liuteronų bažnyčia subyrės; tuo labiau taip 
atrodė, kad daug kunigų perėjo pietizmo pusėn, Cieso- 
rienės Elžbietos (1741—1761) įsakymu buvo uždrausta 
herrnhutams veikti. Cincendorfas buvo antrą sykį at- 
vykęs gelbėti savo darbą, bet pesisekimo nebeturėjo. 

c. Ir racionalizmo banga atsimušė į Baltiją su viso- 
mis jo teigiamomis ir neigiamomis ypatybėmis. Gies- 
mynuose iš 19 šimtmečio pradžios randasi daug besko- 
ningai pereiliuotų giesmių. Jose nebebuvo nė pėdsako 
religijos dvasios. — 

d. Po bado metų (1839—41) ortodoksų bažnyčia pra- 
dėjo misijonuoti tarp latvių ir estų. Valstybinės baž- 
nyčios atstovai prikalbinėjo vietinius gyventojus prisi- 
dėti prie ortodoksų bažnyčios ir už tokį žygį žadėjo 
duoti žemės, Apie 60—70.000 žmonių patikėjo prikal- 
bami. Greitai paaiškėjo, kad jie buvo suvilioti: niekas. 
perėjusių negavo nė sprindžio žemės. Jie jautėsi suvi- 
liotais. Todėl vis didėjo norinčių į senąją bažnyčią 
grįžti skaičius. Jų prašymus patenkinti buvo galima, 

+ik atliekant bėdos krikštą ir nekontroliuojant dalyvau- 
jančių šv. Vakarienėje. Padėtis pakitėjo nuo 1865 m., 
kada buvo leista mišrioms šeimoms tuoktis neduodant 
parašo, kad vaikai bus auklėjami ortodoksų bažnyčios 
dvasioje. Apie trečdalį konvertitų sugrįžo į liuteronų 
bažnyčią. Nuo 1883 m. išsiveržė nauja parėjimų ban- 
za Estliandijoje. Apie 500 ūkininkų pareiškė norą pri- 
sidėti prie valstybinės ortodoksų bažnyčios. Savo tokį 
žygį pagrindė noru būti to paties tikėjimo kaip jų cie- 
sorius ir visa rusų tauta, Valdžios atstovų padedamas 
plačiu mąstu vyko krašto ortodoksinimas. Buvo kvie- 
čiama pasaulinė valdžia perėjūnams „ginti“ nuo liute- 
zonų „persekiojimų“. 

e. Švenčiausias synodas su Pobiedonoscovu priešaky- 
je skyrė kasmetais dideles lėšas ortodoksų bažnyčių sta- 
tybai. Nuo 1885 metų buvo įsakyta mišrioms iš orto- 
doksų ir neortodoksų šeimoms vaikus auklėti tik orto- 
doksų bažnyčios dvasioje. Dvasininkai, priėmę komu- 
nijon užgimimu arba perėjimu priklausantį ortodoksų 
bažnyčiai, buvo baudžiami išsiuntimu į Rusijos gilumą; 
o už atkalbinėjimą pereiti ortodoksų tikybon liuteronų 
dvasininkai buvo atiduodami teisman. "Tik 1895 m. 
Pobiedonoscevas atšaukė visus įsakymus, kurie buvo 
išleisti ortodoksų bažnyčiai ir rusų tautybei palaikyti. 
Nuo šio laiko liuteronų bažnyčios padėtis pagerėjo. 
Dvasininkai nebuvo taip persekiojami, 

16. Lietuva. a. 17 ir 18 šimtmečiais evangelikų per- 
sekiojimai Lietuvoje jau buvo atsiekę tokio laipsnio, 
kad jie buvo jau išskirti iš įstatymo globos; iš viešųjų 
vietų jie buvo šalinami; naujų bažnyčių ne tik kad ne- 
leisdavo statyti, bet ir senų remontuoti nebuvo galima 
be katalikų dvasininkijos sutikimo. Bažnyčios buvo 
atimamos. Kaip šėlo dvasininkijos sauvalė, liudija itin 

liūdnas įvykis Kelmėje 1673 m. Uoli ir nepailstama re- 
formatų bažnyčios globėja, dvarininkė Marijona Gru- 
žauskienė, vykstant jai į dvarą, pro katalikų bažnyčią, 
buvo užpulta sukiršintos kun, Abromavičiaus minios, 
akmenimis sunkiai sužeista; sugrįžus į dvarą po dviejų 
valandų mirė. Evangelikai kaip beteisiai buvo privers- 
ti ieškoti užtarimo ir pagalbos pas svetimus valdovus, 
ypač pas evangelikus. Trečiuoju Lenkijos dalinimu 
1795 m. Lietuva buvo priskirta Rusijai. Šio krašto 
ev. - liuteronai buvo suskaldyti administracijos at- 
žvilgiu: jų viena dalis buvo priskirta prie Kurliandi- 
jos, kita dalis prie Varšuvos konsistorijos. Ev. liutero- 
nų daugumą sudarė vokiečiai, kurie teisėmis buvo su- 
lyginti su rusais; todėl jų padėtis palyginti buvo gera, 
tuo labiau, kad iš kaimyninio evangeliškojo Pabaltijos 
krašto didesniųjų centrų galėjo semti dvasiškojo mais- 
to. Nepavydėtinan dvasiškan skurdan pateko ev.-liute- 
ronai lietuviai, kurie buvo atkirsti nuo evangeliškųjų lie- 
tuviškųjų centrų Klaipėdos ir Tilžės. Matydami, kad liu- 
teronai vokiečiai laikomi rusų valdžios pilnateisiais pi- 
liečiais ir neturėdami lietuvių dvasinnkų, kurie būtų rū- 
pinęsi jų dvasios reikalais, liuteronai lietuviai pradėjo 
glaustis prie vokiečių ir mokytis jų kalbos, Tokiu būdu 
jie manė pagerinti savo būvį ir įgyti visas su rusais ly- 
gias teises. Bet tai buvo kartu ir kelias jiems ištautėti. 
Su patenkinimu tenka pabrėžti, kad Mintaujos ev. - liu- 
teronų konsistorija visados buvo susirūpinusi skirti 
Tauragės, Kretingos ir Jurbarko parapijoms kunigus, 
kurie sutikdavo išmokti tose parapijose vartojamą kal- 
bą. Ir lietuviškai spaudai atgauti ji dėjo pastangų. 

b. Ev. - reformatų bažnyčia pateko Rusijai, Lenki- 
ją dalant, visai sutvarkyta su savo vyriausiu šeiminin- 
ku synodu, su vykdomaja įstaiga Kolegija, su visomis 

tradicijomis, papročiais ir kanonais. Jai pačiai nerei- 
kėjo tvarkytis. Tik rusų valdžia privertė pakeisti pa- 
vadinimą. Jei iki tam laikui Lietuvos ev. - reformatų 
bažnyčia vadinosi „Lietuviškoji vienata“ (Jeduota Li- 
tewska), tai rusų valdžia, norėdama ištrinti iš istorijos 
lapų ir prisiminimą apie Lietuvą, uždraudė vartoti 
tą vardą, o Lietuvos ev. - reformatų synodą įsakė va- 
dinti Vilniaus ev. - reformatų synodu. Šiaip rusų val- 
džia nesikišė į bažnyčios vidaus reikalus. Bene buvo 
Lietuvos ev. - reformatų bažnyčia vienintėlė visoje 
Rusijoje įstaiga, kuri naudojosi plačios autonomijos 
teisėmis. Šiaip išorė evangelikų bažnyčios Lietuvoje 
padėtis, prijungus ją prie Rusijos, tiek pakitėjo, kad ji 
buvo apsaugota nuo sauvalės katalikų dvasininkijos, 
kuri pati taip buvo sukaustyta, kad jai buvo uždrausta 
net vykti į atlaidus gretimoje parapijoje. Ir tarp refor- 
matų valdžios pasiuntiniai bandė plėsti atvertimo or- 
todoksų tikybon darbą. Pažadais už perėjimą atlyginti 
žeme buvo suklaidinti keli asmenys. Savo tokį žingsnį 
jie buvo padarę ne blaiviame stovyje. Prasiblaivėję, 
gailėjosi ir laukė progos grįžti į tėvų tikėjimą. 

17. Lenkijos evangelikai atsipeikėjo nuo persekio- 
jimų ir paniekos, netekus tai valstybei nepriklausomy- 
bės ir padalius 1772 m. tarp Rusijos, Prūsijos ir Aust- 
rijos. Apskritai imant, nuo Lenkijos padalinimo visos 
tos teritorijos evangelikų padėtis pagerėjo. Tik Rusi- 
jai priskirtoje dalyje religijos laisvė evangelikams bu- 
vo labjau varžoma. Nuo 1828 metų turėjo ev. - liute- 
ronai ir ev. - reformatai bendrą konsistoriją. 1849 me- 
tais ciesoriaus įsakymu buvo pripažintas abiejų šių 
bažnyčiu savarankiškumas. Šiaip visomis religijos 
laisvėmis naudojosi išimtinai valstybinė ortodoksų baž- 
nyčia, kurios tikslas ir uždavinys buvo visus suortodok- 

sinti ir surusinti. Taip, pavyzdžiui, Rusijos valdžia dė- 
jo didžiausių pastangų bažnyčios pagalba suortodoksinti 
čekus reformatus, nuo senų laikų gyvenančius Volini- 
joje Boratino,  Kupičiovo ir Michailuvkos kaimuose. 
Dvasininkui atvykti į tuos kaimus pamaldų laikyti bu- 
vo galima tik kas kartas leidus Kievo generalguber- 
natoriui. Atvykusį į tuos kaimus kunigą policijos agen- 
tas visur lydėdavo. Aukštas Rusijos valdininkas pa- 
reiškė: čekai būsią palikti reformatų bažnyčiai, tik jei 
nepavyksią juos suortodoksinti. Nepavyko. 

18. Didžioji Britanija. 1. Jau kveikeriai ir vėliau 
metodistai išjudino anglikonų valstybinę bažnyčią iš 
sustingimo, o Prancūzijos revoliucijos šiurpūs žiauru- 
mai ir negirdėtos baisenybės dar labiau sutrenkė ją. 
Atsirado nemažas skaičius žmonių, kurie rūpinosi įnešti 
gyvumą bažnyčios gyveniman, Taip kilo evangeliš- 
kas atbudimas; pastarasis išsiliejo dviem krypti- 
mis ia) evangeliškąją arba žemąją baž- 
nyčios partiją su plačiomis pažiūromis, ji sten- 
gėsi bendrauti, išskyrus katalikus, su visais kitais evan- 
gelikais ir telktis bendram meilės darbui; protestuoda- 
ma prieš hierarchiją ir ortodoksizmą, ji ypačiai pabrė- 
žė visuotinę krikščionių kunigystę; ir b) į aukštąją 
bažnyčios partiją“), kuriai priklausė aukštieji 
sluoksniai — aristokratija ir aukštoji dvasininkija; 
užsidarius ji gyveno sau; nenorėjo turėti ką nors ben- 
dro su evangelikais, turinčiais kitokias pažiūras; ji pa- 
laiko glaudų santykį tarp bažnyčios ir valstybės; griež- 
tai laikosi jau nusistovėjusių dogmų, papročių, apeigų. 
Čia visa spiečiasi išorume, vidinio pamaldumo nėra. 

*) Abi kryptys išsivystė iš dviejų politinių partijų: „„whigs“ buvo 


opozicijos "(žemoji bažnytinė) partija, o „tories“ valstybinė parti- 
ja (aukštoji bažnytinė partija). 

2. Pirmoje 19-ojo šimtmečio pusėje du labai skirtin- 
gi sąjūdžiai išjudino ir sugyvino aukštąją bažnyčios 
partiją. Vienas tų sąjūdžių buvo vadinamas Oxfor- 
do sąjūdis, kurio vystymasis vyko trimis laips-. 
niais kaip traktarianizmas, puseyizmas ir ritualizmas. 
Šis sąjūdis buvo savo rūšies protestas prieš žemosios 
bažnyčios partijos stiprėjimą ir jos plačias, laisvas pa- 
žiūras, kurios būk ardė valstybinę bažnyčią. Aukštoji 
bažnyčios partija manė išgelbėti valstybinę bažnyčia, 
giliau siekdama į katalikiškuosius anglikonų bažnyčios 
pagrindus ir taip naikindama savo protestantiškai evan- 
geliškajį požymį. Henrikas Newman (11890) 
(Niumenas) Oxfordo universiteto profesorius su kitais 
profesoriais nuo 1883 metų pradėjo leisti „tracts for 
the time“ (traktatai laikui). Šiais traktatais (nuo to ir 
sąjūdis pavadintas traktarianizmu) buvo sklei- 
džiamos anglikoniniai katalikiškos mintys. Iš pradžių 
miniai patiko traktatai, bet greitai viešai gatvėse pa- 
sigirdo protestai prieš „popiežystę“. Traktatninkai žy- 
miai sustiprėjo, kai prie jų prisidėjo įtakingas Oxfordo 
universiteto profesorius Eduardas Puseys. 91 
traktate Newmanas siūlė 39 anglikonų bažnyčios nuo- 
status (artikulus) aiškinti katalikų bažnyčios dvasioje. 
Prieš toki pasiūlymą sukilo tiek Oxfordo profesūra, tiek 
vyskupas. Pastarasis 1841 m. uždraudė toliau leisti 
traktatus. Uolūs traktatų skleidžiamųjų pažiūrų sekė- 
jai, daugiausiai anglikonų bažnyčios jauni kunigai, 
protestuodami prieš vyskupo žygį, pradėjo pereiti ka- 
talikybėn. Nuo 1841 m. Oxfordo sąjūdžio priešakin 
atsistojo Eduardas Puseys. Jo vardu pavadin- 
tas antras sąjūdžio laipsnis — puseyizmu. Veltui 
buvo dedama pastangų įgyvendinti Oxfordo universite- 
to teologiją anglikonų valstybinėje bažnyčioje ir šalinti 

valstybės kišimąsi į bažnyčios reikalus. Nors puseyz- 
mas turėjo vieną kitą nepasisekimą, tačiau sąjūdis plė- 
tėsi. Nepatenkintų esama padėtimi skaičius augo ir iš 
jų tarpo perėjimai katalikų bažnyčion vis dažniau kar- 
tojosi. Pagaliau škoto Chalmero (Čomero) pastangomis 
1846 m. Londone buvo įsteigtas evangeliškas 
Aliansas kovai su besiskverbiančiu Romos kato- 
licizmu. Šiai sąjungai gali priklausyti visų pakraipų 
evangelikai. Anglikonų bažnyčios katalikinimas buvo 
sparčiai vykdomas toliau. Nuo 1860 m. pamaldų tvarka 
(ritualas) buvo perimta iš katalikų bažnyčios. Kadangi 
ritualizmas sauvališkai buvo taikomas, neatsižvel- 
giant į įstatymo raidę, visur kilo didelis nepasitenkini- 
mas; jau nekalbant apie tai, kad buvo iškelta daug by- 
lų teismuose, bažnyčiose prieidavo net prie apgailėtinų 
susirėmimų. "Tik dvidešimtojo amžiaus pradžioje ritu- 
alizmas visai nugalėjo. Anglikonų bažnyčia nurimo. 
Tenka pasakyti, kad ritualizmas įnešė į anglikonų baž- 
nyčią daug naujų judrumo jėgų.  Pagyvėjo praktiška 
veikla: ypač meilės ir labdarybės srityje labai daug nu- 
veikta, Kelią i Romos katolicizmą atkirto anglikonų 
bažnyčiai pats popiežius. Leonas XIII (1878—1903) 
1896 m. paskelbė anglikonų vyskupų šventinimus nė- 
sančiais ir neveikiančiais. Tokiuo savo žygiu popiežius 
atstūmė nuo savęs ritualistus. 

3. Šalia šitos smarkiai į katolicizmą nukrypusios sro- 
vės išsivystė jai priešinga „plačioji bažnyčios 
partija“. Tai nebuvo tikraja to žodžio prasme or- 
ganizuota partija, bet garsių mokslininkų būrys, kurs 
tiesė kelią platesnėms pažiūroms į Anglijos teologiją. 
Iš šitų aukštos inteligencijos sluoksnių išėjo garsūs 
Oxfordo straipsniai („Essays and Reviews“). 
Šiuose straipsniuose, prisilaikant gilių religinių pagrin- 

dų, atsižvelgiama į gamtos mokslus ir istorijos laimė- 
jimus, Tie straipsniai iššaukė didelį vasipriešinimą tiek 
iš vyskupų, tiek iš dvasininkų ir parapijiečių pusės. 
Plačioji bažnyčios partija sudaro anglikonų bažnyčioje 
mažumą. 

4. Dissenteriai t. y. įvairių pavadinimų evan- 
gelikai savo skaičiumi viršija anglikonų bažnyčią ir 
savo veiklumu parapijų gyvenime nė kiek neatsilieka 
nuo anglikonų, o dažnai šiuo atžvilgiu užkariauja sau 
pirmas vietas. Dissenterių būklė pagerėjo nuo to laiko, 
kaip tapo panaikintos išimtinos anglikonų bažnyčios 
teisės ir visų Anglijos piliečių teisės buvo sulygintos. 


IV. BAŽNYČIA PO DIDŽIOJO PASAULIO KAR0O. 


$ 52. Didžiojo karo pasekos bažnyčios atžvilgiu. 


Devynioliktojo amžiaus pabaigoje buvo juntamas be- 
veik visame pasaulyje tarp tautų įtempimas ir nepasi- 
tenkinimas. Valstybės nesigailėjo skirti didžiausių lė- 
šų ginklam gaminti. Buvo palaikoma vadinama „gink- 
luota taika“. Rusijos imperatorius Nikalojus II ban- 
dė įgyvendinti visuotinę taiką, pagrįstą ne ginklais, bet 
tautų susitarimu ir dermingumu. Jis manė, kad gink- 
lavimasis jei ne visai sustosiąs, tai bent sumažėsiąs. 
Tuo tikslu 1298 m, rugp. 24 jis paskelbė taikos konfe- 
renciją. Nusiginklavimo konferencija susirinko Hagoje 
vasarą 1899 m. Joje dalyvavo 26 valstybės. Nusigink- 
lavimo klausimas liko neišspręstas. Buvo priimta — ir 
tai ne visų valstybių — dėsniai karo žiaurumams suma- 
žinti ir jam sušvelninti. Po nepavykusios konferenci- 

jos su dar didesniu įkarščiu buvo ruošiamasi karui. Pa- 
galiau 1914 m. liepos paskutinėmis ir rugpiūčio pirmo- 
mis dienomis išsiveržė baisusis pasaulio karas. Karo 
lauke žuvo milijonai nekaltų žmonių; milijonai žmonių 
tapo įstumti į skurdą ir vargą; milijonai žmonių tapo 
invalidais, bejėgiais darbo dirbti — jie sudaro didelę 
naštą visuomenei, Kas gali suskaičiuoti tuos didelius 
turtus, kurie žuvo karo laiku? Paskutinis karas buvo 
didelis mėginimas krikščioniškai bažnyčiai ir tamsiau- 
sias lapas krikščioniškų tautų nusidavimuose. Karo 
pradžioje kariaujančios tautos dideliame dvasios pakili- 
me ėjo kartu su bažnyčia. Daug dvasininkų dalinai pa- 
šaukti, o daugiausiai savanoriais stojo į savo tautų ka- 
riuomenės eiles. "Tačiau karui užsitęsus ir prasidėjus 
sunkiam ūkiškam nuskurdimui ir gyvenimui reikalin- 
giausių ir būtiniausių daiktų trūkumui, vis platesni 
gyventojų sluoksniai tolo nuo bažnyčios ir pasidavė ma- 
terialistinių pažiūrų įtakai. Prie tokio masių nuo krikš- 
čionumo nutolimo labai daug prisidėjo dar ir ta aplin- 
kybė, kad šis karas visai neturėjo religijos karo po- 
žymio. Šiame kare buvo susirėmę ūkiški, politiniai ir 
tautiniai priešingumai, čia veikė noras įgyti galią, grob- 
ti, valdyti, plėsti valdomąsias sritis. Frontų ugnies li- 
nija buvo ta nepereinama siena, kuri skyrė tautas vieną 
nuo kitos. Buvo skleidžiamos pramanytos, tiesiog melu 
paremtos žinios apie priešingą kariaujančią tautą. Jei 
Anglijos ir Vokietijos žymesnieji dvasininkai veltui 
ieškojo tarpusavio tautų susipratimo, tai prancūzų ka- 
talikiškojo instituto rektorius Alfredas Bau- 
drillartas (Bodrilaras) išleido raštą, kuriame įro- 
dinėjo, kad Vokietija yra pavojingiausias katolieizmo 
priešas. Žinoma, Vokietijos katalikai tinkamai atrėmė 
tokį priekaištą. Popiežius turėjo priminti abiejų kraš- 

tų katalikams, kad jie, kaip krikščionys, privalo būti 
taikingos nuotaikos. Tarp Europos tautų, o ypač tarp 
nugalėtų ir subyrėjusių valstybių tautų buvo įsigalėjęs 
socializmas, kuriam religija kiekvieno žmogaus 
privatus dalykas, o pažangesnis socializmas komunizmo 
pavidale paskelbė išnaikinimo karą religijai. Bažnyčia 
tapo atstumta į užkampį, jos įtaka pakirsta. Prasidėjo 
papročių laukėjimas, ypačiai tarp jaunimo, kurs fabri- 
kuose ir dirbtuvėse buvo gausiai atlyginamas. Pasibai- 
sėtinai augo prasikaltimų skaičius. Ištisos gaujos plė- 
šikavo, net ir karstų su lavonais nepralenkdavo. Rim- 
čiau galvojančius gyventojų sluoksnius pagavo nusimi- 
nimas — pesimizmas, Šitą prislėgtą nuotaiką išnaudo- 
jo O. Spengleris savo veikale: „vakarų kraštų 
žlugimas“. Jo knyga turėjo nepaprasta pasisekimą, Ji 
buvo savo rūšies užtvanka šėlstančiai socializmo bangai, 
kuri buvo išsiliejusi per visą Europą. Be to, ji sutvar- 
kė Europos gyventojus ir pravėrė akis suprasti tam 
keliui, ant kurio stovėjo. Vis platesnė visuomenė įsiti- 
kino, kad socialinis tvarkymas pagal Markso išgalvo- 
tą teoriją visai nevykęs, o Rusijos bandymas įgyven- 
dinti rojų šioje žemybėje kainavo milijonus gyvybių 
ir tuo labiau atbaidė Europą nuo socializmo. Kaikurios 
valstybės (Vokietija, Italija, Šveicarija) paskelbė karą 
komunizmui. Europa pradėjo atbusti, pajuto savo vidi- 
nė tuštumą ir pradėjo rūpintis kuo nors pripildyti ją: 
Vidinį išsilgimą rūpintasi patenkinti įvairiomis pas- 
laptingomis  (okultinėmis), mistinėmis, teosofinėmis, 
antroposofinėmis, dažnai iš rytų atgabentomis apeigs- 
mis, Indijos poetas ir filosofas Rabindranatas 
Tagorė 1920 turėjo ne mažą pasisekimą Europoje. 
Po sunkių karo sukrėtimų ir krikščioniška bažnyčia at- 
sipeikėjo ir, vietomis persiorganizavus, sustiprino savo 

veiklą dviem kryptimis: konfesine ir ekume- 
nine. Dabar veikia dvi didelės konfesinės organiza- 
cijos. Liuteronų pasaulio konventas 
įsteigtas 1868 m. Iš pradžių jis stengėsi jungti Vokie- 
tijos liuteronus, bet po karo 1923 m. Eisenache jis vir- 
to tarptautine sąjunga. Čia jau dalyvavo viešūs de- 
legatai nuo Amerikos liuteronų. Reformatų (pres- 
biterijonų) pasaulio sąjungą 1875 m. 
įsteigė Škotijos ir Amerikos presbiterijonai. Visuoti- 
nis susirinkimas Pittsburge Amerikoje 1921 m, pėr- 
crganizavo sąjungą, atsižvelgiant į naujas laiko aplin- 
kybes. Čia ji buvo pavadinta „Pasaulio Sąjunga“. Ji 
pasidaliusi į rytų ir vakarų sekcijas; kiekviena jų daro 
savo kontinentalinius susirinkimus. Visuotini suvažia- 
vimai vyksta kas keturi metai pramainais tai Ameri- 
koje, tai Europoje. Sąjungos centro buveinė Edinburge. 
Liuteronų konventas labiau užsidaręs savo konfesio- 
nalizmui; tuo tarpu reformatų sąjunga palanki jungtis 
ir su kitomis bažnyčiomis. 

Ekumeninių tikslų bendram darbui ir suar- 
tėjimui siekia keturios organizacijos: 

a. Sąjūdis „For Faith and Order“ — tikėjimas ir 
santvarka kilo episkopalinėje bažnyčioje Amerikoje. 
Šio sąjūdžio mintis išvystė ir išplėtė jas teisininkas Ro- 
bertas H. Gardineris. Jo pastangomis buvo sušaukta 
pirmoji sąjūdžio konferencija Žėnevoje 1910 m. Joje 
jau dalyvavo ir ortodoksų bažnyčios atstovai.  Sąjū- 
džio tikslas: glausti bažnyčias ir siekti unijos ne sa- 
vitarpių nusileidimų arba suplakimų keliu, bet įsigili- 
nant į visoms bažnyčioms bendras tiesos apreiškimo 
sąvokas. 1937 metais Edinburge įvyko didelė šio s3- 
jūdžio konferencija, kurioje neatsiėkta nors šiek tiek 
apčiuopiamo vieningumo. Išleistame užbaigos žodyje 

pasaulio krikščionims pabrėžtas vieningumas 
tikėjime Viešpatimi Jėzumi Kristu- 
tumi, kūnu tapusiu Dievo Žodžių, vie- 
ningumas paklusnystėje Jėzui, visų 
viešpačių Viešpačiui. Ta vienybė yra 
širdies ir dvasios vienybė. „Nuolan- 
kume mes išpažįstame, kad mūsų su- 
siskaldymai priešinasi Kristaus va- 
liai, ir meldžiame Dievą, kad jis savo 
malonėje vestų mus prie pilnos vie- 
nybės. Žvelgdami virš mūsų susiskal- 
dymų varžtų, mes išpažįstame vienas 
kitame bendrą krikščionišką pagrin- 
dinį įsitikinimą ir bendrą vertybių 
mastą. Mūsų vienybė yra gilesnė negu 
mūsų įvairumai. Kristus vienintėlė 
vienybės viltis“. 

b. Sąjūdis „For Life and Work“ — bažnyčių vieni- 
jimasis gyvenime ir darbe. Tr šis sąjūdis gavo savo 
pradžią episkopalinėje bažnyčioje Amerikoje 1910 m. 
Lapkričio mėnesyje 1914 m. nekariaujančių valstybių 
evangelikų bažnyčių vadai išleido atsišaukimą į viso 
pasaulio krikščionis.  Atsišaukime buvo ypačiai pa- 
brėžta visų krikščionių vienybė, nežvelgiant į karo su- 
keltus priešingumus. 1916 ir 1917 metais kilo suma- 
nymai ruošti susirinkimus įvairiuose kraštuose tai 
krikščionių vienybei įgyvendinti. Tokios konferencijos 
įvyko Amerikoje, Skandinavijoje, Anglijoje, Šveicarijo- 
je. I jas buvo kviečiami ir kariaujančių kraštų evange- 
likų bažnyčių atstovai. Sunkumai pasus gauti sukliudė 
juos dalyvauti. 

e. Sąjūdis „The World Alliance for promoting In- 
ternational friendship through the Churches“ — Pasau- 

lio sąjunga tarptautiniam draugingumui per bažnyčias 
skleisti. Ši sąjunga tapo įsteigta 1914 m. kaip tik di- 
džiojo karo įsiveržimo dieną Konstancijos mieste, Švei- 
carijoje. Šią sąjungą paruošė Vokietijos ir Anglijos 
teologai tautoms savitarpiai pažinti ir suprasti. Karo 
laiku ši organizacija tapo igyvendinta nekariaujančiuo- 
se kraštuose lordo W Dickensono ir A. Ramsayo, o ypa- 
čiai prof. F. Siegmundo - Schultzės ir kitų. Po karo vi- 
suose kraštuose tapo įsteigti tautiniai sąjungos komi- 
tetai. Didelis šios Sąjungos nuopelnas tame, kad, karo 
baisenybėms pasibaigus, tuojau 1919 m. sušaukė Oude 
Vassenauere Olandijoje konferenciją ir tokiuo būdu da- 
vė progos ką tik kariavusių tautų atstovams susitikti 
ir broliškai - krikščioniškai išsikalbėti ir išsiaiškinti. 
Sąjunga taip išaugo, kad ištikrųjų visai neperdedant ji 
jau apima visą pasaulį; jai priklauso ir visų kraštų or- 
todoksų bažnyčia. Kas metais ji vis labiau tampa eku- 
meninė, Apie tai liudija jos laikas nuo laiko šaukia- 
mos konferencijos, o ypačiai paskutinioji konferencija 
Oxforde 1937 (liepos 12—26). Čia buvo suvažiavę iš 
38 kraštų 109 bažnyčių 504 atstovai; be to, pasitari- 
muose dalyvavo 99 jaunimo atstovai, pasiųstieji iš 29 
kraštų. Gvildenami buvo labai opūs šiuo laiku klausi- 
mai: bažnyčia, tauta, valstybė arba buvo 
stengtasi apibūdinti santykis tarp šių trijų sąvokų. Per 
tas dvi savaites dirbta su nepaprastu atsidėjimu ir rim- 
tumu. Užbaigus darbus, konferencija paskelbė pasiun- 
tinystės žodį viso pasaulio krikščionims.  Konferenci- 
joje dalyvavo ir visų kraštų ortodoksų bažnyčios ats- 
tovai. i 

d. „The Federal Council of the Churches of Christ 
in America“ — Sujungta Kristaus bažnyčių Taryba 
Amerikoje. Šioji Taryba tapo įsteigta 1908 m. Tai 

didžiausias ir įžymiausias tautinis Amerikos evangeliš- 
kųjų bažnyčių sambūrys. Netenka abejoti, kad jo pa- 
vyzdys išžadino Europos evangelikus telktis į didesnes 
sąjungas bendram darbui ir artesniam savitarpiam 
susipratimui. Savo gyvumą ir darbštumą Taryba pa- 
rodė pokariniais laikais, pratiesdama gausios meilės ran- 
ką dėl karo sunkiai nukentėjusiam Europos protestan- 
tizmui. Savo labdarybės darbui ji įsteigė centrą Žene- 
voje (iš pradžių ji buvo Cueriche) Šveicarijoje. Krizė 
buvo pakirtusi ir jos darbą, tačiau po trumpo nusilpi- 
mo laiko ji ir vėl atsigavo; ypačiai ji susirūpinusi dva- 
sininkų prieaugliu. 


$ 58. Protestantizmas. 


1. Lietuva. a. Versalles (Versalio) traktatų 1919 
m. birželio 28 d. Lietuva buvo pripažinta kaip savaran- 
kiška valstybė su sostine Vilnium ir Klaipėdos kraštu. 
Ev.-liuteronai pateko nepriklausomon Lietuvon 
pakrikę ir neorganizuoti. Iki Lietuvą atstatant viena 
dalis jų priklausė Varšuvos, o kita dalis Mintaujos kon- 
sistorijai. Buvo sušauktas generalinis synodas Kaune 
1920 m. birželio 28 ir 24 d. bažnyčiai sutvarkyti. Bepo- 
sėdžiaujant paaiškėjo tautinės daugumos pastangos 
siekiančios kitko, ne vieningos bažnyčios, kurioje būtų 
galėję tilpti visos trys tautos (lietuviai, latviai ir vo- 
kiečiai) ir krikščioniškoje meilėje dirbti Dievo kara- 
lystės darbą. Bažnyčia suskilo į tris dalis pagal tris 
tautas. Šiame synode buvo susitarta sudaryti konsis- 
toriją, kurioje kiekvieną tautą atstovauja du nariai. 
Vienas lietuvių atstovų Valstybės Prezidento tvirtina- 
mas kaip konsistorijos prezidentas. Ir taip ev. - liutero- 

nų bažnyčios vadovavimas perleistas lietuviams. Kiek- 
viena tauta renkasi savo tautiniam synodui, kurs susi- 
deda iš dvasininkų ir parapijų delegatų. Jis svarsto 
savo bažnyčios reikalus.  Konsistorija vykdo synodo 
nutarimus ir atlieka šiaip einamuosius reikalus. Ap- 
gailėtina, kad pačių lietuvių tarpe nesusitarimas truk- 
do ramų tvarkymo darbą. Be to, dėl didelio dvasiškų 
vadų trūkumo parapijos negali pasveikti nuo karo jai 
suduotų skaudžių smūgių. Nuo 1936 m. spalių mėne- 
sio veikia lietuvių evangelikų sąjunga. 
Jos centro valdyba, kupina gerų norų, stengiasi išplės- 
ti savo veikla po visą Lietuvą, steigdama skyrius evan- 
geliškam parapijose gyvenimui kelti ir palaikyti. Bet ir 
jos darbas sutinka trukdymus ir drumštimus. Bažny- 
čia tebesitvarko pagal rusų įstatymą. 

b. Ev.-reformatai nepriklausomoje Lietuvo- 
je tapo atkirsti nuo savo širdies Vilniaus, kur randasi 
bendras nekilnojamas ir kilnojamas turtas, brangus 
archyvas ir knygynas su neįkainuojamais unikatais. 
Dar vokiečiams okupuojant kraštą, su dideliu vargu 
pavyko išgauti leidimą. synodui sušaukti. Jo posėdžiai 
įvyko Vilniuje 1918 m. lapk. 18 dieną. Jis užrašė tokį 
nutarimą: „kada Dievo Apvaizdai leidžiant, buvo nuže- 
minti didžiausi ir aršiausi Lietuvos engėjai, o laisvės 
ir nepriklausomybės aušrelė vėl prašvito visai mūsų 
tautai, ev. - reformatų synodas, susirinkęs Vilniuje 
1918 m. lapkričio 18 d., nutarė nusikratyti konfesiniais 
varžymais, kuriuos grobuoniška valdžia prievarta buvo 
uždėjusi, ir grįžti prie teisių ir kanonų, kuriais naudojo- 
si ev. - reformatų bažnyčia, priklausydama Vilniaus 
ev. - reformatų synodui (buvusios Lietuvos Didžiosios 
kunigaikštystės) ir kurie buvo patvirtinti jo senomis 
konstitucijomis, karalių privilegijomis ir seimų nutari- 

mais“. Todėl aname synode visais balsais buvo priimtas 
šis nutarimas, užrašytas 1918 m. VI kanone: „atsižvel- 
giant į pasikeitusias politines sąlygas ir švintant laisvei 
šiam kraštui, synodas, nusikratydamas slėgiančiais jį 
varžymais, grįžta prie savo pašventintų teisių ir sa- 
varankiškos įstaigos ir nuo šio laiko tvarkosi teisėmis, 
nustatytomis Didžioje Agendoje, ir kanonais priimtais 
ankstyvesnių synodų“. 


Steigiamasis ir tvarkomasis synodas susirinko jau 
visai nepriklausomoje Lietuvoje. Jis posėdžiavo Švo- 
biškio bažnytkaimyje 1919 m. rugp. 15, 16, 17 d. Šis 
synodas, kuriam vadovavo prof. Dr. J. Yčas, nebuvo 
skaitlingas, bet jis buvo pagautas karštos meilės ir 
skaistaus pasitikėjimo ateitimi. Posėdžių metu plakė 
viena širdis ir jungė dalyvius vieningos meilės ryšiai. 
Tarp nutarimų tenka pažymėti kanoną, kuriuo prokla- 
muojama, kad Lietuvos ev. - reformatų bažnyčia su- 
daro autonominę vienetą, kuri tvarkosi savo 
kanonais. Kaip tokią Lietuvos Valdžia ją ir pripažino. 
Buvo išrinkta pirmoji Kolegija (Konsistorija) synodo 
nutarimams vykdyti ir einamiems reikalams tenkinti. 
Vyriausias ev. - reformatų šeimininkas — synodas. 
Jis vienas turi įstatymdavystės teisę, jis ordinuoja ku- 
nigus, dvasininkų sesijai pasiūlius, ir skiria juos para- 
pijoms. 


c. Klaipėdos krašto evangelikų bažnyčia tapo pri- 
jungta prie Lietuvos visai sutvarkyta. Kaip autonomi- 
nio krašto bažnyčia ji visai autonomiškai ir tvarkos, 
Iš pradžių ji priklausė nuo Berlyno vyriausios bažny- 
čios tarybos (Oberkirchenrat). Hitlerio totalinei val- 
džiai panaikinus ją, ta bažnyčia dabar tvarkosi sava- 
rankiškai, nė nuo ko nepriklausoma. 

1925 m. prie V. D. Universiteto buvo įsteigtas evan- 
gelikų teologijos fakultetas. Jo veikimas tapo sustab- 
dytas rugsėjo 9 d. 1936 m. 

Apgailėtina, kad visų trijų evangeliškų bažnyčių kū- 
ną graužia įvairaus antspalvio (metodistai, babtistai, 
adventistai, sekmininkai ir k.) sektos, kurios braunasi 
i kaip tik sutvarkytas evangelikų parapijas, jas skaldo 
ir naikina parapijos vienybės sąvoką. 

2. Latvija. Atgavus nepriklausomybę latvių be- 
veik perdėm evangeliškai tautai teko ne lengvas uždą- 
vinys sutvarkyti bažnyčią. Tas sunkumas kilo latvių 
tautai todėl, kad ji nuo reformacijos laikų niekuomet 
nestovėjo bažnyčios vadovybės priešakyje ir nebuvo pa- 
siruošusi. Nors latviai energingai ėmėsi to darbo, ta- 
čiau dar negalima pasakyti, kad Latvijos bažnyčia jau 
sutvarkyta. Rudenį 1919 m. buvo pertvarkytos Kur- 
zemės ir Vidzemės konsistorijos, panaikintas dvarinin- 
kų patronatas, parapijoms duotos savivaldybės teisės, 
1922 m. tapo panaikintos abi konsistorijos, jų vietoje 
iš parapijų delegatų susidedąs synodas išrinko aukš- 
čiausią bažnyčios valdybą (virsvalde) iš 6 latvių ir 8 
vokiečių. Synodas turi įstatymdavystės teises; jis 
tvarko visus bažnyčios reikalus, o „virsvaldė“ yra tik 
vykdomoji istaiga. Tais pačiais 1922 metais synodas 
išrinko du vyskupu kun. Irbę latvių, o kun. Poelchauą 
vokiečių parapijoms. Švedijos arkivyskupas N. Soeder- 
blomas, kaip apaštališkosios sukcesijos*) nešėjas, ordi- 
navo abu vyskupu: Irbą Jokūbo, o Poelchauą Petro 
bažnyčioje. 1931 m. synodo buvo iškeltas domo (Mari- 
jos) bažnyčios nusavinimo iš vokiečių klausimas; jo 
posėdžiai to dėliai tapo labai audringi ir, kai valdžiai 

*) Apaštališkoji sukcesija (pavėldėjimas), užlikusi tik Švedijos 
liuteronų bažnyčioje. “ 

įsikišus, buvo išrinkta nauja komisija domui valdyti ir 
tuo žygiu tapo paliesta bažnyčios autonomija, vyskupas 
Irbė atsisakė nuo savo pareigų. Jo vietoje buvo išrink- 
tas T. Grinbergas, kuriam 1932 m. synodas suteikė ar- 
kivyskupo titulą.  Tokiuo žygiu  synodas norėjo pa- 
brėžti vokiečių mažumos vyskupo ir jo bažnyčios pri- 
klausomumo nuo latvių vyskupo. Kadangi su Irbės ir 
Soederblomo mirtimi nutrūko apaštališkoji sukcesija, 
tai nebebuvo kam ordinuoti Grinbergą arkivyskupu“) ; 
1933 metas domo bažnyčioje jam buvo iškilmingai per- 
duota arkivyskupo pareigyba. Domo bažnyčią valdžia 
1934 m. paskelbė arkivyskupo katedra. — 1928 m. sy- 
nodas paskelbė Latvijos ev. - liuteronų bažnyčios įsta- 
tus, kuriuos ir valdžia patvirtino. Valdžia įgaliavo 
arkivyskupą Grinbergą pertvarkyti „virsvaldę“. Jis 
sudarė ją vien tik iš latvių. Vokiečiai sudarė savo vy- 
riausią tarybą su vyskupu Poelchauu priešakyje, Lat- 
vijos dvasininkai gauna pensiją iš valdžios. Be to, jie 
dar turi ir savo pensijų kasą, 


Grynai politiniais sumetimais, norėdamas atitraukti 
latgalus katalikus nuo Lenkijos katalikų bažnyčios įta- 
kos, Latvijos užsienių reikalų ministeris Meierovičius 
sudarė su popiežium konkordatą, pažadėjo leisti įsteig- 
ti vyskupiją ir nusavinti Jokūbo bažnyčią. Parapijos 
su vyskupu Irbe priešinosi tokiam valdžios sumanymui. 
Buvo paskelbtas tautos balsavimas šiuo reikalu. Dide- 
lei ūkininkų partijai buvo uždrausta balsuoti; savo 
balsą atiduoti galėjo tik, kurie priešinosi valdžios su- 
manymui. Balsavusių buvo daug mažiau negu nebal- 
savusių. "Taip Jokūbo bažnyčia atiteko katalikams. 


*) Kad Latvijos vokiečių vyskupas ordinuotų jį, latviai nepa- 
norėjo. 

„Latvijos abi tautinės bažnyčios turi savo fakultetus 
dvasininkams auklėti. „Didžiojo karo daiku  Iatvijos 
Jiuteronų bažnyčia smarkiai nukentėjo. Nuo sausio iki 
balandžio mėn. 1919 šeimininkavo „bolševikai. Jų val- 
„dymas pasižymėjo tuo, kad buvo nužudyti 32 'kainigai. 

8. Estijos (bažnyčios santykis „su valdžia aprėžtas 
įįstatymu iš 1935 m. Visos ev. - liuteronų bažūyčios 
priešakyje stovi vyskupas, kurį renka tam tikra tary- 
"ba; ją sudaro konsistorijos nariai, 4 superintendentai 
ir po keturius atstovus (kunigas, kuesteris - vargonin- 
kas ir du parapijiečiai) iš kiekvienos parapijos. 'Aukš- 
čiausia bažnyčios valdymo įstaiga yra bažnyčios 
taryba, kuri susideda iš vyskupo, jo:dviejų „vikarų, 
konsistorijos narių ir 4 superintendentų. Kiekvienas 
„sųperintendentas šaukia savo distrikto synodus, kiiria- 
me svarstomi to distrikto bažnyčios reikalai. Kiekvie- 
ną parapiją synode atstovauja kunigas su kuesteriu ir 
du parapijiečiai. Bažnyčia visai atskirta nuo valstybės. 
Ji negauna iš valstybės jokios pašalpos. Valstybė tik 
išlaiko iždo lėšomis Tartu mieste teologijos fakultetą 
ev. - liuteronų ir ortodoksų dvasininkams auklėti. Todėl 
įkiekviena parapija apsideda mokesčiais ir taip aprū- 
pina visus savo reikalus. Mokestis laisvo noro, nepži- 
verstinas, Civilinė metrikacija visiems privaloma. Ti- 
"kybos dėstymas privalomas mokykloms, bet ne moki- 
niams. „Dvasininkai nėra valdžios tarnautojai, „todėl 
jie negali gauti pensijos. Apibūdinus įstatymu bažny- 
„čios su valstybe santykį, ruošiamasi tam, kad dabarti- 
„mis vyskupas būtų „padarytas arkivyskupu, -o keturi 
superintendentai vyskųpais. 

4. Vokietija. Karo laiku Vokietijoje kunigai, -para- 
pijos ir visa bažnyčia buvo visai atsidavę tėvynės /rei- 
"kalams. Patriotiškai buvo -pamekslininkauta greičiau 

per daug negu per mažai. Savęs išsižadančio pasišven- 
„timo reiškė diakonisės. Parapijos paaukojo karo reika- 
lams varpus ir metalines vargonų dūdas. "Tačiau po 
karo pasigirdo bendras šūkis, reikalaujantis valstybės 
nuo bažnyčios atskyrimo ir mokyklos ir nuo bet kokio 
bažnyčios globojimo išvadavimo.  Nepriklausomieji so- 
cialdemokratai norėjo panaikinti visa, kas krikščioniš- 
ka, bažnyčią dar palikti kaip draugiją, o jos veiklą ap- 
riboti bažnyčios pastato sienomis, nuosavybę atimti, 
pašalpų nebeduoti. Bet Veimaro konstitucija 
iš 1919 m. rugpiūčio 11 d. pašalino tokį bažnyčiai grę- 
"siantį pavojų. Ji buvo pripažinta kaip savarankiškas 
juridinis asmuo, kurs kaip toks turi teisę apdėti mo- 
kesčiais savo narius, Žinoma, tokios būklės bažnyčia 
nebūtų susilaukusi, jei ji nebūtų ant kojų pastačiusi 
visų bažnyčiai palankių gyventojų sluoksnių kovai prieš 
socialdemokratų naikinančius užsimojimus. Buvo ruo- 
šiami dideli protesto mitingai, siunčiami kolektyviniai 
prašymai. 1919 metais buvo įsteigta evangeliš- 
koji tautos sąjunga, kuri per trumpą laiką 
skaičiavo beveik milijoną narių. Be to, tėvai evangeli- 
kai įsteigė savo atskirą sąjungą. Birželio mėnesyje 
1924 metais Bethelyje — Bielefeldė įvyko stei- 
giamasis evangelikų bažnyčios atsto- 
vų suvažiavimas. Jis išleido atsišaukimą į evan- 
geliškąją tautos dalį, ragindamas ją ginti krikščioniš- 
kąją mokyklą ir šeimą, 

Persitvarkant po revoliucijos krašto bažnyčioms, kilo 
stambūs sunkumai, ypačiai tuose kraštuose, kuriuose 
valdovas buvo kartu „summus episcopus“ (vyriausias 
vyskupas). Jis skirdavo savo valstybėje bažnyčios va- 
dovybę.  Revoliucijai pašalinus vadovybę, bažnyčia 
atsidūrė keblioje padėtyje. Išeitis buvo surasta 

tokiu būdu, kad bažnyčios vadovybė, laikinai iki 
tam tikrą įstatymą išleidžiant, buvo perduota ar 
tai ministeriui, ar tai konsistorijai, ar tai synodo 
valdybai. Išėjus bažnyčios įstatymui, vėl kilo sunkumai, 
Kairesnių ir laisvesnių pažiūrų evangelikai reikalavo, 
kad būtų taikomi vadinamieji „pirminiai rinkimai“ t. 
y. kad visur rinktų kiekvienos parapijos narys, o ne 
parapijų rinktiniai. Jie manė tokiuo būdu gausią dau- 
gumą ir taip nuvairuosią bažnyčią naujoviškais keliais. 
Tačiau kur tokiais rinkimais buvo pasinaudota, kairie- 
ji liko didelėje mažumoje. Rinkimų teisė buvo suteik- 
ta ir moterims. 1920 m. įvyko nepaprastas ge- 
neralinis synodas, kurs išleido rinkimų įsta- 
tymą. Pasiremiant šiuo įstatymu, buvo išrinktas 
steigiamas synodas. Jis buvo įpareigotas pa- 
ruošti bažnyčios tvarkymo įstatymą. Jam pavestą už- 
davinį jis įvykdė per 1921 ir 1922 metus. Einant šiuo 
įstatymu generalinis synodas turi tik įstatymdavystės 
teisę, visos bažnyčios vadovybė priklauso 
bažnyčios senatui Vyriausia bažny- 
čios taryba yra aukščiausia valdymo 
įstaiga. Pirminiai rinkimai taikomi tik parapijų 
atstovybe sudarant. 

Taip Vokietijos evangelikų bažnyčiai persitvarkius ir 
pairusį karo laiku parapijų gyvenimą galima atsta- 
čius, 1933 m. sausio 30 d. nacionalsocialistų vadas 
Adolfas Hitleris laimėjo rinkimus ir kaip va- 
das (prezidentas) atsistojo „trečiojo reicho“ priešakyje. 
Jis paskelbė valstybės totališkumą t. y. valdžia 
ima į savo rankas visų valstybės ir tautos reikalų tvar- 
kymą. Hitleris stengiasi išauklėti vieningą gryno krau- 
jo vokiečių tautą. Arijų paragrafu tapo paskelbti ant- 
raeiliais piliečiais visi žydai ir kaip nors su žydais su- 

sigimimiavę vokiečiai. Tauta turinti būti vieninga ir re- 
liginiai bažnytiniu atžvilgiu. Tokį vieningumą įgyvėn- 
dinti pasišovė „vokiškieji krikščionys“, kurie rūpinosi 
išaiškinti Kristų ne žydų kilmės esantį. Senąjį Testa- 
amentą jie visai atmetė, o iš Naujojo Testamento išbrau- 
kė visa, kas žydiška. Šiaip aiškaus mokslo jie dar ne- 
turi. Kadangi „įvokiškieji krikščionys“ braunasi į pa- 
rapijas ir stengiasi paimti į savo rankas parapijų vado- 
vybę, tai dabar vyksta arši kova tarp jjų ir išpažinties 
bažnyčios. Kova nelygi todėl, kad vokiškiesiems kriš- 
čionims leista viešai veikti, kada tuo tarpu išpažinties 
bažnyčios atstovai gali aiškinti savo įsitikinimus 1r 
plėsti juos tik tarp bažnyčios sienų ir niekur kitur. 
Kuo tos imtynės baigsis, parodys ateitis. Tikros Evan- 
gelijos bažnyčia žengia dabar erškėčių keliu. 

5. Lenkija. Atstatytos Lenkijos evangelikų bažny- 
čia susideda iš trijų konfesijų: evangelikų (unitų), 
ev. - liuteronų ir ev. - reformatų ir dviejų tautybių: 
lenikų ir vokiečių. Bendro, sutartino darbo jų tarpe nė- 
ra todėl, kad visos trys konfesijos ne vienu ir tuo pačiu 
įstatymu tvarkomos. Poznanės - Pamarės evange- 
likų-unitų skaitlingiausią bažnyčią sudaro bėveik 
perdėm vokiečiai. Lenkijos valdžia pasiryžusi šiuos 
evangelikus vokiečius sulenkint. Daugiau negu 1300 
mokyklų tapo uždarytos. Ji sudaro tokias aplinkybes, 
kad gyventojams vokiečiams gyvenimas pasidaro ne- 
bepakenčiamas ir todėl jie emigruoja į Vokietiją. Kai 
kuriuose miestuose beliko tik ketvirta visų „gyventojų 
dalis. Šios provincijos! evangelikai turi savo konsistori- 
ją Poznanėje ir seminariją kunigams auklėti. — Ga- 
licijos (Mažosios Lenkijos, Ukrainos) evangelikai - 
unitai 'susibūrė 1919 į vieną bažnyčios provinčiją su 
centru Stanislavove. Tarp vietinių gyventojų ukrainie- 

čių vyksta didelis sąjūdis Evangelijos linkme. Šitą gy- 
ventojų Evangelijai palankumą išnaudoja Eunopos re- 
formatų ir liuteronų bažnyčios ir plačiu mąstu misijo- 
nuoja Ukrainoje. Darbo dirva tiek plati, kad dėl daxbi- 
ninkų trūkųmo negalima patenkinti visų reikalavimų. 
Čia įsteigtosios reformatų parapijos prisidėjo prie Var- 
šuvos ev. - reformatų konsistorijos. Didžiosios Lenki- 
jos evangelikai liuteronų konfesijos beveik per- 
dėm vokiečių tautybės. Jie turi savo konsistori- 
ją Varšuvoje. Valdžia išlaiko jiems fakultetą dya- 
sininkų prieaugliui auklėti. — Ev. - reformatų baž- 
nyčia neskaitlinga. Jai priklauso apie 20.000 beveik, 
išimtinai lenkų tautybės asmenų. Šioji bažnyčia turi 
dvi konsistorijas Vilniuje ir Varšuvoje. Vilniaus kon- 
sistorija atsisako jungtis su Varšuva po priedanga ne- 
va laukianti to laiko, kada galėsianti susijungti su 
Lietuvos reformatais. 1926 metais visų krypčių Len- 
kijos evangelikai sudarė sąjungą. Bet ji merdi ir iki- 
šiolai savo veiklumo niekuo neparodė. Lenkijos val-- 
džia, pritariant Varšuvos konsistorijai, išleido 1936 m. 
evangelikų bažnyčią varžantį įstatymą.  Dvasininkai 
priklauso ne tiek nuo bažnyčios vadovybės, kiek nuo 
vaivados (apskrities viršininko). Įstatymas sukėlė 
didelį nepasitenkinimą vokiečių tarpe. 

6. Čekoslovakijos valstybę sudaro dvi pagrindinės 
tautos: čekai ir slovakai, Atgavus nepriklausomybę, 
šių dviejų tautų evangelikai atskirai sutvarkė savo 
bažnyčias. Įvairių pavadinimų čekai evangelikai, 
pagerbdami savo didvyrį Joną Husą, susitelkė, pava- 
dino savo bažnyčią „čekų - brolių evangeli- 
kų bažnyčią“ ir priėmė ev. - reformatų mokslą; 
slovakai įsteigė Augsburgo konfesijos 
(liuteronų) bažnyčią. Čekai turi savo vadovybės įstai- 

zą3 Prahoje ir Huso vardo fakultetą dvasininkijai ruoš- 
ti, o slovakai sudarė savo centrą Bratislavoje (Pres- 
burge); ten pat jiems išlaikoma Teologijos akademi- 
ją parapijų darbuotojams auklėti. Čekoslovakijoje yra 
dar ir trečia evangelikų bažnyčia: tai 
vokiečių tautybės liuteronų bažnyčia, kuri savo skai- 
čiumi — apie 3 milijonus — viršija visų denominacijų 
tautines bažnyčias. Čekai ir slovakai evangelikai nesuda- 
ro vieno milijono asmenų. Be to, Čekoslovakijoje yra 
gana skaitlinga vengrų reformatų bažnyčia. 
Dėl įtemptų tautinių santykių pastaroji bažnyčia laikosi 
nuošaliai ir nenori ką nors bendro turėti su ne ven- 
griškomis bažnyčiomis. Paminėta dar čekų tauti- 
nė bažnyčia, kuri atskilo nuo katalikų; jos skaičius 
kas metais didėja, atėjus Huso mirties dienai. Jos 
mokslas dar nenusistovėjęs; jie svyra į Amerikos an- 
titrinitarus; vyksta su jais artimas bendravimas; savo 
dvasininkus jie auklėja Huso fakultete, Prahoje. Ten 
jiems įsteigtos dvi katedros: dogmatikos ir praktinės 
teologijos. Jų skaičius dar nesiekia milijono, bet kas 
metais jis auga. 

7. Jugoslavijos evangelikai susideda bent iš 6 tau- 
tų: slovakų, slovėnų, bulgarų, serbokroatų, vokiečių ir 
vengrų. 1920 m. visų tautybių bažnyčios atstovų bu- 
vo numatyta įsteigti vieną bažnyčią. Tačiau slovakai 
1921 m. sudarė savo tautinę bažnyčią. 1923 m. visi 
ne Slovakiški senioratai susibūrė į vieną evan- 
gelikų distriktą. Protestantų įstatymas iš 
1930 metų pripažino taip įkurtą evangelikų bažnyčią; 
parapijos naudojasi plačia autonomija. Parapijų vado- 
vavime tiek dvasininkai, tiek pasauliečiai turi lygias 
teises. Visos bažnyčios priešakyje stovi vyskupas ir 
prezidentas iš pasauliškių. Jų buveinė Agrame: Tiky- 

bą dėstyti leidžiama pamaldų kalba; tačiau draudžia- 
ma steigti konfesines mokyklas. Savo dvasininkus Ju- 
goslavijos evangelikų bažnyčia auklėja užsienyje, dau- 
giausia Vienoje. 


8. Rumunijos evangelikų bažnyčios branduolį su- 
daro Siebenbuergeno evangelikai, 1920-21 metais prie 
jos prisidėjo Besarabijos, Bukovinos ir Banato tauti- 
niai senioratai.  Nusavinus valdžiai bažnyčios žemę, 
parapijos pergyvena didelius finansinius sunkumus. 
Kunigams auklėti bažnyčia turi savo fakultetą Kolos- 
vare (Klausenburge). 


9. Vengrija Trianono taika tapo suskaldyta. Iš be- 
veik trijų milijonų reformatų beliko jų pačioje Ven- 
grijoje apie pusantro milijono, liuteronų buvo daugiau 
negu vienas milijonas, o nebeliko nė pusės milijono. 
Abi bažnyčios gerai susitvarkiusios; tiek liuteronų, 
tiek reformatų bažnyčioms vadovauja vyskupai. Dva- 
sininkams mokslinti turi bent keturias aukštąsias mo- 
kyklas Budapešte, Papoje, Debrecene ir Soprone. Pas- 
taroji mokykla išlaikoma liuteronams. 

10. Italijoje evangelikų skaičius po karo žymiai 
padidėjo. 1920 m. jų buvo jau daugiau negu šimtas 
tūkstančių. Amerikos metodistai ir baptistai išlaiko 
misiją, kuri labai išplėtė savo darbą po visą Italiją. 
„Chiesa libera“ (laisvoji evangelikų bažnyčia) visai su- 
siliejo su minėtomis protestantizmo srovėmis. Bet ir 
Valdaus šalininkai stiprina savo veiklą. Iš savo nuo 
13 amžiaus apgyventų vietų šiaurės Italijoje jie plečia 
savo darbą vis labiau į pietus. 1922 m. jie perkėlė savo 
teologijos fakultetą iš Florencijos į Romą. 1920 m, bu- 
vo sušauktas Italijos evangelikų kongresas bendram 
darbui aptarti. 

1 Ispanijoje dar neišsilukšteno tikra evangelikų 
padėtis, nors revoliucija pašalino daug varžymų. Tiek: 
anglai, tiek vokiečiai su Fliedneriu priešakyje, po ka- 
ro dar labiau sugyvino evangelizacijos darbą tarp Is- 
panijos liaudies, darbininkų ir vidurinių gyventojų 
sluoksnių. 1919 metais Madride įvyko evangelikų kon- 
gresas, kuriame dalyvavo 540 delegatų iš Europos, 
Amerikos ir Afrikos, 1924 metais susijungė visi sve- 
timų kraštų veikusieji komitetai į „tarptautinį Ispa- 
'nijos evangelizacijos komitetą“. 

12. Prancūzijoje evangelikai sudaro nežymią ma- 
žumą, tik du visų gyventojų nuošimčius. Tarp evan- 
gelikų reformatai daugumoje. Jie išlaiko bent du fa- 
kultetus Paryžiuje ir Montpellier (Monpelje). Kaip: 
kituose kraštuose taip ir čia evangelikai susiskaldę į 
įvairias sroves. Tačiau socialinis darbas jungia juos 
visus. Nuo to laiko kaip 1905 m. bažnyčia tapo atskir- 
ta nuo valstybės ir kaip bažnyčia nebegauna pašal- 
pos iš valdžios, ji be paliovos kovoja su finansiniais 
sunkumais. Daugelis parapijų nepajėgia išlaikyti ku- 
nigą. Kaikurios gretimos parapijos tapo sujungtos į 
vieną: parapiją. Nepaisant tokios būklės, bažnyčia 
reiškia žymaus gyvumo ir darbštumo misijos tarp pa- 
gonių lauke. 

13, Elzas - Lotaringija Versailles“'o taikos traktato 
prijungta prie Prancūzijos. Nepatenkinti nauja politi- 
ne būkle apie šimtą tūkstančių vokiškai nusiteikusių 
gyventojų emigravo į Vokietiją; su jais išvyko ir 80 
dvasininkų. Iš karto buvo juntamas didelis dvasininkų 
trūkumas. Tačiau Strasburgo universiteto teologijos 
fakultetas papildo spragas jaunais darbuotojais. Svei- 
karn parapijų gyvenimui vystytis trūkdo įtemptas san- 
tykis tarp vokiečių ir prancūzų tautų. 

14. Rusija. Susidariusi iš priklausiusio Rusijai Pa- 
baltijos pakraščio trims savarankiškoms valstybėms, 
Rusija neteko apie du trečdalius evangelikų — vokie- 
čių, latvių, estų ir suomių. Šių tautų tarpe vokiečiai 
sudaro didelę daugumą. Paėmę į savo rankas valstybės 
vairą, bolševikai paskelbė naikinančią kovą prieš bet 
kurią religiją ir panaikino Petrapilio ir Maskvos kon- 
sistorijų apygardas; iš dar 1948 m. veikusių dviejų: 
šimtų kunigų 1931 m. bebuvo jų tik 50, visi kiti buvo 
dalinai ištremti arba kalinami, dalinai numirę arba nu- 
žudyti. 1921 m. badu numirė apie ketvirtadalį milijono 
evangelikų žemutinės Volgos apylinkėje, Visiems kues- 
teriams - mokytojams buvo griežtai uždrausta to- 
liau eiti jiems pavestas pareigas, bažnytinė spauda 
panaikinta, kalėjimu baudžiama už jaunesnių negu 18 
metų vaikų religijos mokymą arba leidimą dalyvauti 
pamaldose. Įsteigtos aukštosios mokyklos auklėti agen- 
tams bedievybei plėsti ne vien Rusijoje, bet ir visame: 
pasaulyje. 1924 m. buvo leista sušaukti visos Rusijos 
evangelikų bažnyčios atstovų synodą Maskvoje. Čia 
buvo nutarta prašyti valdžią leisti įsteigti seminariją 
dvasininkams ruošti; toks leidimas buvo gautas; dar: 
tais pačiais metais seminarija pradėjo veikti Lenin-. 
grade. Tačiau valdžios akyse ta įstaiga buvo rakštis,. 
kurią reikia kuo greičiausiai pašalinti. 

Visuose kituose kraštuose bažnytinis gyvenimas vy-- 
ko be žymių pakeitimų taja vaga, kurią bažnyčia bu- 
vo užėmusi prieškariniais laikais. 


$ 54. Katolicizmas. 


I. Nuo baisiojo karo išsiveržimo katalikų bažnyčios: 
galva: popiežius: patyrė pasisekimų ir nepasisekimų. Po- 
piežiaus pagarbumas labai iškilo tuo, kad karo metu. 

buvo įsteigta prie kurijos daug atstovybių; atrodė, tar- 
tum Vatikane susispietė viso pasaulio diplomatija. 'Ta- 
čiau nuo didžiųjų politinių įvykių popiežius buvo lai- 
komas galimai toliau; Vokietija ir Austrija atšaukė sa- 
vo pasiuntinius prie Romos kurijos; tuo tarpu priešin- 
„gos valstybės: Prancūzija, Anglija ir Rusija kaip tik 
sustiprino savo diplomatinę veiklą prie Vatikano, Ne- 
žvelgdama į savo valdinių evangelikų protestus, Angli- 
„ja jau 1914 m. įsteigė pasiuntinybę prie Romos kurijos. 
Bet čia tuojau Vatikanas patyrė gana skaudų smūgį: 
Rusijai, Anglijai ir Prancūzijai pritariant, Italija užsi- 
garantavo Londono protokole 1915 m. ba- 
landžio 26 d., kad be jos žinios ir sutikimo popiežiui 
nebūtų leista daryti kokius nors žygius karo užbaigimo 
ir su juo besijungiančio kokio nors klausimo išrišimo 
linkme. "Tokiuo būdu popiežiaus įtaka buvo atstumta 
nuo politinių įvykių vystymosi. Savo atsišaukimuose 
nesugebėjo tokiuo įtemptu laiku išlaikyti reikalingo vi- 
durio ir bažnyčios galvai prideramo bešališkumo, o nuo 
to jo pagarbumas nė kiek ne didėjo, Ir kai 1917 m. 
rugpiūčio 1 dieną popiežius kaip „visų tautų tėvas“ pas- 
kelbė savo taikos notą, tai ji neturėjo jokio pa- 
sisekimo. Sąjungininkės valstybės (antanta) visai ne- 
atkreipė dėmesio į ją. O į taikos kongresą popiežius vi- 
sai nebuvo pakviestas. 

Popiežiaus pagarbumas auga jo plačiai ir didingai 
sutvarkyta labdarybės veikla: kurijos įtakingas darbas 
buvo pastebimas sužeistųjų pasikeitime ir slauginime, 
ir karo nuniokotų kraštų tiek vakaruose, tiek rytuose 
šelpime, Ir dėl karo nukentėjusiai Lietuvai buvo pas- 
kelbta rinkliava tarp pasaulio katalikų. 


1. Katolicizmui nebuvo nepamainomas nuostolis, kad, kaip 
Aik karui išsiveržus, mirė popiežius Pijus X (1903—1914); jis 

buvo nenuduoto religingumo vyras, bet ne gilus teologas, su 
siaurų pažiūrų akiračiu, kurs neleido jam suprasti savo laiko 
naujoviškų minčių; jis buvo menkas politikas ir dar menkes- 
nis diplomatas, todėl jis nebūtų sugebėjęs mastytis karo aplin- 
kybių painiavoje. Rugpiūčio 20 d, 1914 m. jis užleido Petro 
sostą kitam. 


2. Karo ir pirmųjų pokarinių metų popiežius buvo Bene- 
diktas XV 1914—22). Tai buvo mitrus politikas, nors ne vi- 
sados pavykdavo jam išlaikyti visur tinkamas taktas, ypačiai 
atsižvelgiant į tai, kad abiejuose frontuose kovojo ir katali- 
kai.  Gailestingosios meilės darbe jis nuveikė daug: jis pas- 
kyrė dideles pinigines sumas nuteriotiems kraštams — šiau- 
rės Prancūzijai, Belgijai, Lietuvai, rytų Prūsijai, Lenkijai. Prie 
jo buvo užmegzti arba sustiprinti diplomatiniai sautykiai su 
visa valstybių eile: Prancūzija, Portugalija, Olandija, Anglija. 
Katalikiškame pasaulyje didelės reikšmės Benedikto XV pa- 
garbumui kilti turėjo ta aplinkybė, kad pagaliau jam pontifikuo- 
jant buvo užbaigta bažnyčios teisės („codex iuris canonici Pii 
decimi“) kodefikacija. Į rinkinį buvo įtraukti nauji moterys- 
tės ir kurijos įstaigų tvarkymo nuostatai. Mišrių, ne katalikų 
bažnyčioje sukurtų, šeimų atžvilgiu tapo panaikinti visi šimt- 
mečių eigoje susidėję sušvelninimai ir atstatyta griežtoji prak- 
tika, Mišri šeima ir jos vaikai laikomi neteisėtais“ Santy- 
kis tarp bažnyčios ir valstybės liko visai neliestas. 


3. Pijus XI (nuo 1922 m. —) savo portifikavimą pradėjo 
tuo, kad tuojau po išrinkimo iš šv. Petro bažnyčios balkono 
paskelbė palaiminimą „urbi et orbi' (miestui ir pasauliui), 
kas nebebuvo daroma nuo 1870 m. „popiežiaus nelaisvės Va- 
tikane". Savo enciklikoje „Ubi Arcano Dei“ paleido šūkį: 
„Kristaus ramybė Kristaus karalystėje“ į vidinių ir išorių 
priešingumų suskaldytą pasaulį Po šiuo šūkiu ramybės 
ieškančiai žmonijai piršo katalikų bažnyčią Kad žmonija 
grįžtų į bažnyčią ir prie jos glaustųsi, buvo siūloma išplėsti 
visame pasaulyje „katalikiškąją akciją“. Bestiprin- 
damas katalikiškumą, Pijus XI išdrįso Romoje steigiamąją 
evangelišką vaikų prieglaudą pavadinti „šėtono darbu ir Išga- 
nytojo įžeidimu“, 

Kaip mokslingas istorikas šv. Petro soste Pijus XI nepralei- 
do nė vienos progos, nepaskelbęs į metus po vieną, o kartais ir 

' po kelis jubiliejus kokios nors bažnyčios mokytojo arba įžymes- 
nio šventojo sukakčiai paminėti Vienas jo svarbiausių žy- 
gių buvo paskelbimas 1925 metų jubiliejaus metais: Jau en- 
ciklikoje iš 1924 m. gegužės 31 dienos popiežius išreiškė savo 
viltį, kad visi tikintieji dideliais būriais keliaus į šventąjį 
miestą. Savo veiklą Pijus XI ypačiai stengėsi išplėsti ir stiprinti 
protestantiškuose kraštuose. Savo iššaukiančiais žygiais sukėlė 
evangelikų tarpe nepatenkinimą ir protestus. Olandijoje, Harle- 
me 1923 m. buvo įsteigta tarptautinė sąjunga protes- 
tantizmui ginti; o 1921 m. Amerikoje įsikūrė evangeliškai 
-protestantiška draugija Romos puolimams 
"atremti. Besirūpindama suspiesti visą katalikiškąją veiklą 
Vatikane Pijus XI tik nepatenkinta akimi žvelgė į visus tuos 
bandymus, o ypač į Belgijos kardinolo Mercier (Mersjė) — 
kurių metu buvo vedamos: derybos susijungti su anglikonų ir 
su ortodoksų bažnyčia. Pagaliau, nebepakęsdamas toliau to- 
kio sauvaliavimo, enciklikoje iš 1928 m. sausio 6 d. pasmerkė 
ir bet kokias unijos pastangas, kurios neišeina iš Romos. Mat, 
„atpuolėliams“ nėra jokios unijos, jiems yra tik „sugrįžimas“ 
į motiną — bažnyčią, kuri laukia jų. Būrys unijos šalininkų, 
kurie jau buvo įsileidę į plačias derybas su anglikonų ir orto- 
doksų bažnyčiomis, tapo ortodoksų bažnyčios nariais. 


II Katolicizmas paskiruose kraštuose. 1. Lietuva. 
Gal jokiame kitame krašte Roma nelaimėjo tiek daug 
kaip Lietuvoje. 1927 m, rugsėjo 27 d. buvo pasirašytas 
konkordatas su šv. Sostu, Šiuo konkordatu suteiktos 
katalikų bažnyčiai plačios teisės. Straipsnis TI: „eida- 
mi savo pareigas Vyskupai galės laisvai ir tiesiog su- 
sisiekti su savo dvasininkais ir tikinčiaisiais, taip pal 
galės skelbti savo įsakymus, liepimus ir ga- 
nytojiškus laiškus“. Straipsnis X: „. jei 
jie (vienuolynai)... yra jau įsigyvenę valstybės terito- 
rijoje, tai namai, kurie, šį konkordatą ratifikuojant, 
jau isikūrė, bus Valstybės pripažinti, 
tačiau be ypatingo šv. Sosto leidimo, 
naujų namų steigti nebus galima“. 

Straipsnis XIII4A „Kai dėl katalikų jaunuomenės „auk- 
Aėjimo, tai Valstybė -pripažįsta 'Vyskupams teises, -nu- 
matytas Kanono 1381 nuostatų ir 'sutiks su tei- 
sėtais Vyskupų nurodymais“. Įsteigtos 
penkios vyskupijos. Katalikiškoji akcija, kiek ;ji reli- 
ginė ir nesusijusi su politika, leista. Tikyba privalomas 
dalykas tiek mokyklai, tiek mokiniam. Vyriausybė iš- 
Taiko teologijos filosofijos fakultetą ir 4 seminarijas. 
Bažnyčia gauna pašalpą pinigais ir medžiaga, 

2. Latvija, Roma 1921 sudarė su Latvija sau nau- 
:dingą konkordatą su teise įsteigti Rygoje vyskupiją, 
kuri greitai buvo pakeista arkivyskupija. Nors Rygo- 
je jau buvo trys katalikų bažnyčios, tai vis dėlto vy- 
+iausybė matė reikalą atimti iš ev. - liuteronų Jokūbo 
bažnyčią ir atiduoti ją arkivyskupui. Latvijos vyriau- 
sybė buvo tokia nuolaidi todėl, kai ji būtinai norėjo-at- 
kirsti katalikus latgalus nuo lenkų vyskupo įtakos. 

8. Prancūzija. Ar katalikybė daug laimėjo Prancū- 
zijoje, būtų sunku pasakyti. Karui išsiveržus, religin- 
gumo banga apėmė visą kraštą. Religija sutapo su tau- 
tiškumu. Santykis tarp bažnyčios ir valstybės pasidarė 
palankesnis ir šiltesnis. Valdžia užmerkė akis, kai dėl 
„bažnytiniai --politinės veiklos ištremti vienuoliai ir 
vienuolės skaitlingai grižo atgal. Finansinė iki karo 
apverktina bažnyčios būklė pagerėjo mišiomis už karo 
lauke gyvų ir mirusių karių vėles. Abipusė palanku- 
mo nuotaika pasireiškė tame, kad Prancūzijos valdžia 
1921 m. atsiuntė savo atstovą prie šv. Petro sosto, 0 
šv. Tėvas apdovanojo Prancūziją bent trims šventai- 
siais; jų tarpe ypačiai pažymėtina Jeanne d'/Arc 
(Žana Dark), kuri už tai, kad savo tėvynę vadavo, 1431 
m. tapo kaip ragana sudeginta ant laužo. /Tačiau šita 
nuotaika buvo sudrumsta, kai „prancūziškąja akcija“, 

kuriai vadovavo bažnyčiai atšalę žmonės, norėjo kaip 
tik bažnyčią panaudoti tautinei akcijai ir kai ministe- 
Tris Herriot (Erj6o) bandė pratęsti bažnyčiai nepalan- 
kių įstatymų veikimą ir ant Elzas - Lotaringijos, Bėt 
ir šiaip visame krašte pasireiškia stambių neigiamumų. 
Darbininkų sluoksniai, patekę socializmo įtakon, vis 
labiau ir' labiau išslysta iš bažnyčios globos. Dėl dva- 
sininkų stokos kiekvienoje vyskupijoje šimtai parapi- 
jų be dvasios vadovų, kunigų seminarijos negali džiaug- 
tis didesniu auklėtinių skaičiumi, jos apituščios. Baž- 
nyčios kaimuose apleistos, nepalaikomos, nyksta. Įsta- 
tymo projektas, leidžiantis bažnyčiai įgyti ir valdyti 
nekilnojamą turtą, 1924 metais nepraėjo. 1925 m. va- 
sario 2 d. Prancūzijos prie Vatikano pasiuntinybė tapo 
panaikinta. Visa suėmus, susidaro niūrus Prancūzijos 
katalikų bažnyčios vaizdas. 

4, Vokietija. Kadangi visų luomų katalikai labai 
plačiai ir gyvai dalyvavo kare ir kadangi tiek katali- 
kai mokslininkai, tiek aukštieji dvasininkai tinkamai 
atrėmė Prancūzijos katalikų daromus priekaištus vo- 
kiečių tautai, kaip pavojingai  katolicizmui, tai val- 
džios santykis su katalikų bažnyčia pasikeitė, Ši pa- 
kaita pasireiškė tuo, kad 1917 m. baland. 19 d. buvo 
panaikintas įstatymas, draudžiantis 
jėzuitams veikti Vokietijoje. Žaibo grei- 
„tumu šis ordinas išsiplėtė po visą Vokietiją. Katalikų 
centro partija labai sustiprėjo. Revidavusi savo prog- 
ramą, progai pasitaikius, ji reiškė savo palankumą ir 
ištikimumą monarchui. Tačiau po revoliucijos, pasi- 
puošusi savo vėliavomis, perbėgo į demokratijos sto- 
džioje padėjo valdyti kraštą. Katalikų centro partijos 
nuopelnas buvo, kad Veimaro konstitucija 

iš 1919 m. rugp. 11 d. neišstūmė krikščionybės iš vie- - 
šojo gyvenimo. Įsteigus 1920 m. savo nuncijatūrą Ber- 
lyne, Roma sustiprino savo akciją Vokietijoje. Atstatė 
Meisseno vyskupiją, pradėjo gyvą bažnyčių statybą, 
net ir tokiose vietose, kur buvo visai mažai katalikų; 
vyko nenuilstama agitacija, kad būtų grąžintos katali- 
kams tos bažnyčios, kurios nuo reformacijos laikų pri- 
klauso evangelikams. Padidėjo ordinų skaičius. Daug 
svarbos dedama ir ypatiškai pabrėžiama didelė religi- 
nių eisenų reikšmė, kad būtų apčiuopiamai pavaizduota 
katalikų bažnyčios galia ir skaistybė. Tačiau katalikų 
bažnytingumas ne didesnis už protestantų. Perėjimų 
iš katalikų į evangelikų bažnyčią skaičius didesnis ne- 
gu iš evangelikų į katalikų tikybą. P 

5. Čekoslovakija. Kai čekų ir slovakų tautos po ka- 
ro išsivadavo iš Austrijos pančių, laisvumo mintys pasi- 
reiškė ir katalikų bažnyčioje. Apie 400 Romos katalikų 
moderninės krypties kunigų pareikalavo kaikurių re- 
formų: celibato (kunigų nevedimo) panaikinimo, tauti- 
nės kalbos pamaldose, parapijų tvarkymo sudemokrati- 
nimo, laisvės dogmatikoje. Kai popiežius atsisakė vykdy- 
ti tokias reformas, pasigirdo šūkis „šalin nuo Romos“; 
šitas šūkis kas metais stiprėja, kai ateina čekų didvy- 
rio Jono Huso mirties diena (liepos 6 d.). Tokiuo būdu 
katalikų bažnyčia jau neteko apie pusantro milijono ti- 
kinčiųjų.  Išstojusieji iš katalikų bažnyčios prisideda 
prie įvairių bažnyčių. Tačiau dauguma jų — apie vie- 
ną milijoną — 1920 m, sausio 10 d. įsteigė „„Čekoslo- 
venskė cirkev“ (čekoslovakų bažnyčia). Sklandžių drau- 
gingų santykių tarp Romos ir Čekoslovakijos vyriau- 
sybės nėra. 1925 m, čekoslovakų tauta minėjo 510 m. 
Jono Huso mirties sukaktį. Popiežius protestavo prieš 
tokį čekoslovakų tautos sumanymą ir nutraukė su ja' 

diplomatinius santykius. Bet šita rykštė nebeveikė. 
Visa tauta paminėjo savo didvyrį. Tik 1928 .m. vėl šiaip 
taip susitarta. Popiežius turėjo tiek nusileisti, kad vys- 
kupijų sienos sutaptų su valstybės sienomis. Be vy- 
xiausybės žinios popiežius -nęgali skirti vyskupo. 

6. Meksikoje katalikų bažnyčia labai nukentėjo. 
1882 m. bažnyčia galutinai buvo atskirta nuo valstybės 
nedrauginga prasme. Ordinai buvo pašalinti iš krašto, 
uždrausta viešai dėvėti dvasiškus rūbus. Įstatymu vi- 
siems užtikrinta sąžinės laisvė, bet tikrovėje taip nėra, 
Valdžia visur kišasi į bežnyčios reikalus. Tikybos dės- 
tymas mokyklose uždraustas. 1915 m. buvo uždarytos 
visos katalikų bažnyčios Guadelajaroje. 1917 m. už- 
draustos ir bet kokios eisenos už bažnyčios sienų. In- 
terdikto paskelbimas tik pablogino padėtį. Žiauri kova 
tarp bažnyčios ir valstybės tebevyksta, daug kunigų 
ir parapijiečių labai nukentėjo. Vyskupai turėjo išvyk- 
ti iš krašto. 

7. Ispanija vienas tų kraštų, kuriame katalikų baž- 
nyčia nukentėjo. 1931 metų revoliucija nutraukė ry- 
šius su bažnyčia. Miestų proletariatas sunaikino daug 
bažnyčių ir vienuolynų. Arkivyskupas Segura tapo iš- 
tremtas kontrarevoliucinės veiklos dėliai; įstatymo ke- 
liu tapo ištremtas jėzuitų ordinas, o turtas nusavintas 
valstybės naudai; iš vienuolių atimtas tikybos .dėsty- 
mas mokyklose. Išsiveržė tarpusavis karas tarp popie- 
žiaus ir jėzuitų palaikomų tautininkų ir tarp demokra- 
tiškosios valdžios šalininkų. Karas vyksta jau antrus 
metus. 

8. Portugalijoje katalikų bažnyčios būklė taip pat 
nepavydėtina. Jau 1910 metų „revoliucija panaikino vi- 
sus ordinus, ištrėmė visus svetimšalius vienuolius, nu- 
savino visus bažnyčios turtus, panaikino bažnytines 

šventes, religinę priesaiką, tikybos dėstymą.  Dekre- 
tas iš 1912 metų atskyrė bažnyčią nuo valstybės, leido 
kulto draugijoms rūpintis pamaldomis, bet uždraudė 
priimti testamentu užrašytas dovanas; visų bažnytinių 
pajamų trečdalis turi eiti į valstybės kasą. Popiežius 
protestavo prieš visus tokiuos žygius, bet tautos susi- 
rinkimas patvirtino visus tuos dekretus ir paskelbė vi- 
soms tikyboms lygias teises, panaikino visus ordinūs ir 
kongregacijas. 1913 m. vyriausybė nutraukė santykius 
su Roma ir ištrėmė nuncijų. 1918 m. santykiai su popie- 
žium buvo atnaujinti ir sušvelninti bažnyčią liečianti 
istatymai. 1919 m. popiežius įsakė katalikams pripa- 
žinti respubliką ir joje dirbti ir dalyvauti valstybinia- 
me gyvenime. Pagaliau 1928 m. ir vėl susitarta su Va- 
tikanu, 

9. Italijoje katalikų bažnyčios galia labai sustiprė- 
jo karo ir pokariniu laiku. Milane popiežius įsteigė ka- 
talikų universitetą, buvo sušauktas eucharistinis kong- 
resas Romoje, pertvarkytas „katalikiškasis veikimas“, 
1925 m. atšvęsti jubiliejaus metai. Tačiau tiesa yra ir 
tai, kad didelė tautos dalis tiek tarp inteligentų, tiek 
tarp žemesniųjų sluoksnių, tiek prieš karą, tiek prieš 
fašizmą visai nutolo nuo katalikų bažnyčios. Ir pas- 
kutinė Mussolinio revoliucija nei atvertė, nei pašalino 
iš Italijos ribų masonus ir socialistus. Sunku dabar 
apskaičiuoti jų jėgas, nes jų veikimas pakirstas; ir jie 
priversti tylėti. Negali būti kalbos ir apie bet kokią 
katalikų bažnyčios reformą dabartyje. 

Spalių mėnesyje 1922 m. ivyko fašistinė re- 
voliuci ja ir tapo paskelbta fašizmo diktatūra, tai 
yra demokratiniai liberalinė bažnyčiai nepalanki valdy- 
mo forma tapo pakeista bažnyčiai palankiu valdymo 
būdu. Sunku pasakyti, ar popiežius prie fašizmo laimė- 

jo ar pralaimėjo. Mussolinio „žygio prieš Romą“ die- 
ną popiežiaus oficiozas skelbė, esą Mussolinis pažadė- 
jęs globoti ir gerbti popiežių ir religiją. Mussolinis iš- 
tesėjo savo pažadą. Paėmęs valstybės vairą į savo ran- 
kas, Mussolinis tuojau paskelbė katolicizmą va!- 
stybine religija ir tikybos visose mo- 
kyklose dėstymą privalomu dalyku, 
Tačiau jaunimo auklėjimą fašizmo dvasioje Mussolinis 
paliko savo žinioje, religija jam tik pagelbinė priemonė 
tam tikslui siekti ir jaunimui dorinti. Šiaip bažnyčia 
neturi teisės kištis į jaunimo auklėjimo reikalus. Tiky- 
bos dėstymas mokyklose yra pagrindas tautinei dvasiai 
doriniai atnaujinti. Visose įstaigose buvo pakabintas 
kryžius, grąžinti bažnyčiai visi pastatai, kurie kadaise 
priklausė jai, pagerintas medžiaginis dvasininkijos bū- 
vis, masonizmas be atodairos persekiojamas, visos val- 
stybinės iškylos pradedamos pamaldomis. Ne vieną kar- 
tą popiežius pagyrė Mussolini. Tačiau pažiūrų skirtu- 
mas nebuvo išvengtas.  Mussolinio išleistiems kurijai 
palankiems įstatymams popiežius nereiškė savo palan- 
kumo. Prieš valstybės supratimą kaip sau tikslą Pijus 
XI įspėjo. Kai Vatikanas iškeldavo klausimą apie baž- 
nytinės valstybės atstatymą, fašistinė spauda griežtai 
atremdavo tokį reikalavimą. Popiežius griežtai pro- 
testavo prieš vyriausybės sumanymą versti jaunimą 
priklausyti fašistinėms organizacijoms. Bet, štai prie 
visų šitų nesusipratimų visai ne lauktai ir netikėtai 
1929 m. vasario 11 d. buvo išspręstas „Romos klausi- 
mas“. Mušsolinio ir Gasparrio, popiežiaus valstybės 
sekretoriaus, pasirašyta sutartimi tapo atstatyta ba ž- 
nytinė valstybė, kuri buvo panaikinta 1870 m., 
o popiežius pripažintas pasauliniu valdovų. 
kurs atsisako dalyvauti tarptautiniuose kongresuose. 

Savo plotu ir valdinių skaičium ši valstybė nežymi: ji 
turi tik 44 hektarus ploto ir 400 valdinių. Bet už tai 
Italijos valdžia gausiai apdovanojo šv. Petro įpėdinį pi- 
nigais: kas metais popiežiui išmokama vienas milijar- 
das septyni šimtai penkios dešimtys milijonų lirų (apie 
tris šimtus penkias dešimtis milijonų litų). "Tais pa- 
čiais metais buvo sudarytas konkordatas, pagal kurį tik 
bažnytinės sutuoktuvės teisėtos; visi bažnytiniai ordi- 
nai vyriausybės pripažinti. 

10. Rusijoje katalikų bažnyčios būklė be vilties. 
Tiesa, per savo misijonierius ji plačiu mastu teikė pa- 
galbą maistu ir vaistais ir tokiuo būdu bandė prisimei- 
linti prie bolševikų vadų. Tačiau, nepaisant tokios nuo- 
širdžios ir nenuduotos labdarybės, bolševikai įtarė po- 
piežiaus atstovą, būk jis ruošiąs sutartį tarp Rusijos ir 
kurijos. Šis įtarimas buvo priežastis prelatą Butkevi- 
čių suimti ir nužudyti. Parapijos be kunigų, vyskupijos 
be vyskupų. 


$ 55. Ortodoksų (pravoslavų) bažnyčia, 


Ortodoksų bažnyčia labai nukentėjo didžiojo karo 
metu. Ypačiai nukentėjusiųjų ortodoksų bažnyčių tar- 
pe pirmą vietą užima: 

1. Rusijos ortodoksų bažnyčia. Revoliucija nuver- 
tė 1917 m. pradžioje carą nuo sosto. Valstybės valdy- 
mą perėmė kadetų partija, kuri savo programoje rei- 
kalavo atskirti bažnyčią nuo valstybės, pašalinti iš mo- 
kyklų tikybos dėstymą, nusavinti bažnyčios ir vienuo- 
lynų turtą, uždrausti vėl įgyti turtą. Bet pradėdama 
valdyti, partija paskelbė laisvą bažnyčią 
laisvoje valstybėje. 1917 m. buvo sušauktas 

visuotinis Rusijos ortodoksų bažnyčios koncilis, kurs 
nutarė atstatyti Petro Didžiojo 1700 m. panaikintą pai- 
riarchatą. Pirmuoju patriarchu buvo išrinktas Maskvos 
metropolitas Tichonas. 1918 m. sausio 23 dieną buvo 
atskirtą bažnyčia nuo valstybės. Ne- 
praslinkus nė vieneriems metams, buvo paskelbtas nau- 
jas dekretas, kuriuo buvo nusavintos bažnyčios brange- 
nybės sudaryti fondui badaujantiems šelpti, Tiek dva- 
sininkija, tiek parapijiečiai priešinosi tam dekretui. To- 
dėl kilo kruvini persekiojimai. Buvo išžudyta daugiau 
negu 8000 dvasininkų ir moterų vienuolių. Patriarchas 
Tichonas, pasipriešinimo vadas, buvo suimtas. Tuo 
tarpu susidarė dvasininkų būrys, kuris reikalavo, kad 
Tichonas atsisakytų. Tačiau jis nesutiko tai padaryti. 
Bažnyčios atžvilgiu bolševikų valdžia perėmė kadetų 
programą ir papildė apsunkinančiais paragrafais: re- 
liginės draugijos. negali daryti sambūrių, priimti na- 
riais jaunesnius negu 18 m., draudžiama narius apdėti 
ir bet kokiais mokesčiais. Kadangi nepaisant visų per- 
sekiojimų, bažnyčios pagarbumas ir jos reikšmė liau- 
dies akyse nė kiek nemažėjo, tai bolševikai pradėjo iš- 
naudoti esamus priešingumus pačios bažnyčios atstovu 
tarpe. Bolševikams pavyko įsteigti „gyvąją baž- 
nyčią (živaja cerkov), kuri pripažino bolševikų val- 
džią ir paskelbė kovą atžagareiviams ir vienuolijai. Kai 
šioji bažnyčia buvo sustiprėjusi, 1922 m. ji sušaukė 
savo koncilį, kuriame buvo nutarta skelbti Evangelija 
Tolstojaus dvasioje. Senoji bažnyčia turėjo patirti 
skaudžius persekiojimus. Daug bažnyčių buvo nusa- 
vinta ir paversta šokių vietomis. "Tuo tarpų gyvoji 
bažnyčia iširo; jos nariai ir vėl grįžo į senąją bažnyčią. 
Patriarchas "Tichonas „atgailavo“ ir pripažino bol- 
ševikų valdžią; už tai 1923 m. jis buvo paleistas iš ka- 

lėjimo, Nepaisant to, kad bolševikai persekioja ir re- 
ligiją ir bažnyčią, religingumas ir prisirišimas prie 
bažnyčios tarp liaudies nė kiek nenyksta, bet didėja. 
Įvairiais būdais bolševikai plečia bedievybę tarp liau- 
dies. Jie leidžia laikraštį „„Bedievis“, išlaiko mokyklas 
bedievybės agitatoriams ruošti. Tam tikslui plačiai iš- 
naudojami teatrai, kinai, viešos eisenos, bedievybės 
muziejai. 

Apskritai sunku sudaryti vaizdą apie tikrą bažny- 
čios būklę Rusijoje, Tikrai yra taip, kad atėistų agita- 
cija panaikino tikėjimą tarp pramonės darbininkų ir 
tarp didžmiesčių gyventojų. Jaunimas organizuojamas 
i komunistinius sambūrius (komsomolus), kurių užda- 
vinys kovoti su tikėjimu. Bažnytinės šventės ir apei- 
gos pakeistos pasaulinėmis iškylomis. "Tarp visų gy- 
ventojų sluoksnių kyla misticizmas, džiūgus prisipaži- 
nimas prie Kristaus ir artus glaudimasis prie regimo- 
sios bažnyčios ir jos sakramentų. 

Nuo Rusijos bažnyčios atskilo Gruzija ir Uk- 
+xainos bažnyčios ir pasiskelbė autokefalinėmis (ne- 
priklausomomis). 

2, Po karo subyrėjo Austro - Vengrijos valstybė. 
Krikščionys ortodoksai tapo priskirti dalinai prie Ju- 
goslavijos, dalinai prie Rumunijos. Šitų abiejų orto- 
doksų bažnyčių narių skaičius žymiai padidėjo. Karo 
laiku Jugoslavijos (Serbijos) ortodoksų bažnyčia labai 
nukentėjo; jos atstovai kaip tremtiniai gyveno įvairiuo- 
se Europos kraštuose ir laukė karui pasibaigiant. 1929 
m. susijungė serbai, kroatai ir slovėnai ir įsteigė vieną 
valstybę ir vieną autokefalinę bažnyčią su savo pat- 
riarchu. Rumunijos ortodoksų bažnyčia dar toli prieš 
karą buvo pasiskelbusi nepriklausomą nuo Konstantino- 
polio patriarcho. Po karo šio krašto bažnyčia persior- 

ganizavo. Įstatymu buvo suteiktas Bukarešto metro- 
politui patriarcho titulas. Nors pagal konstituciją 
visoms tikyboms pripažintos lygios teisės, tačiau orto- 
doksų bažnyčia pažymėta kaip „valdanti“, Kaip tokios 
jos nepuošia tolerantiškumas, 

83, Mažoji Azija. Po karo 1920 m. taika Turkija bu- 
vo suskaldyta. Sirija atiteko Prancūzijai, Palestina — 
Anglijai, Kilikija — Italijai, Smirna — Graikijai; Kur- 
distanas, Armenija, Trakas ir Arabija tapo paskelbtos 
nepriklausamomis valstybėmis. Turkija turėjo pasiten- 
kinti Konstantinopoliu ir jo apylinke, Tokia padėtis su- 
kėlė turkuose nacionalizmą; jie išrinko savo vyriausybe 
su Mustafa Kemaliu Paša priešakyje ir Angora reziden- 
cija. Po dviejų metų (1922) išsiveržė karas tarp turkų 
ir Graikijos. Graikai buvo visai sumušti. Lausanneje 
(Lozanoje) sudarytoje taikoje 1928 m. Turkija atgavo 
beveik visa, ką ji Europoje buvo netekusi, bet ir Mažo- 
je Azijoje turėjo laisvas rankas. Didžiojo karo metu 
labai nukentėjo ortodoksai armėnai nuo turkų na- 
cionalizmo. Iš dviejų su puse milijonų armėnų pusant- 
ro milijono buvo turkų išžudyti arba išgabenti į dy- 
kumą, kur jie pamažu išmirė nuo bado ir karščio. Apie 
vieną milijoną iškeliavo iš savo tėvynės. Ne mažiau 
žiauriai elgėsi turkai ir su graikais ortodoksais Mažo- 
je Azijoje, 

4. Sirijoje Prancūzijos globoje ir Palestinoje An- 
glijos globoje prasidėjo ortodoksų bažnyčiai šviesesni 
laikai. Nepagrįstai bijojo ortodoksų bažnyčia, kad žy- 
dai neisteigtų savo valstybės. Tiesa, Anglija buvo pas- 
kyrusi vyriausį komisarą ir hebrajų kalba buvo pripa- 
žinta valstybine kalba, bet žydų keliavimas į Palestiną 
ne žymus. Apie Cionizmo Palestinoje įsigalėjimą kol 
kas negali būti kalbos. 

